
Prefaţa 
(la ediţia din 1981) 


Philippe Curval s-a născut în 1929. la Paris. 
De foarte tânăr un nonconformist, îşi abandonează 
studiile, pentru a exercita numeroase meserii — 
fotograf,  comis-voiajor, cântăreț,  ceramist, 
vopsitor de frigidere şi de automobile, zugrav, 
pictor, inspector sanitar şi, de vreo cincisprezece 
ani, ziarist. După o scurtă perioadă extravagantă, 
când a refuzat să presteze serviciul militar, 
întemeiază alături de câţiva prieteni o mişcare 
literară ce reuneşte, începând, din 1953, foarte 
puţinii autori de science-fiction francezi. Începe, în 
cariera sa, o perioadă fecundă; nuvelele, textele 
critice şi colajele îi apar cu regularitate în 
revistele Fiction şi Satellite. Redactează, împreună 
cu Jacques Sternberg, prima revistă alternativă, 
Le Petit silence illustré (Mica tăcere ilustrată). „Le 
Rayon Fantastique” îi publică primele două 
romane science-fiction, Les Fleurs de Venus 
(Florile de pe Venus) şi Le Ressac de l'espace 
(Mareea spaţiului). In timpul primei crize a 
science-fiction-ului din anii şaizeci, acest vizionar 
se orientează spre ceea ce astăzi a ajuns să se 
numească „ficțiunea speculativă”, iar critica 
literară copleşeşte cu elogii La Forteresse de 
coton (Fortăreaţa de bumbac) şi Attention les yeux 
(Atenție la ochi). In acelaşi timp, pasionat de 
cinematograf, Curval lansează, împreună cu mai 
mulţi prieteni, revistele [Ecran şi Présence du 
cinema (Prezenţa cinematografului). În 1970, 


revine la s.f. şi scrie Les Sables de Falun 
(Nisipurile din Falun), continuând să colaboreze şi 
la numeroase antologii de nuvele/manifeste. Dar 
nu se mulţumeşte cu atât; pentru a descoperi noi 
talente şi a încuraja autorii începători, realizează 
o culegere, Futurs au Present (Viitoruri la 
prezent), care va dezvălui bogăţia actuală a 
acestei mişcări literare, prezentând şaptesprezece 
autori necunoscuţi. După apariţia, lui VHomme à 
rebours (Omul de-a-ndoaselea), distins în 1975 cu 
premiul pentru cel mai bun roman s.f. şi Cette 
chère humanité (Această scumpă umanitate), 
premiul Apollo în 1977, Philippe Curval apare 
limpede astăzi drept singurul reprezentant al unui 
curent unde suprarealismul şi simţul absurdului 
fac casă bună cu logica şi gustul pentru romanesc. 
În 1980, opera sa cuprinde circa cincizeci de 
povestiri şi cincisprezece cărţi, dintre care, cele 
mai noi, Un Soupcon de neant (Un strop de neant), 
Y a quelqu'un? (E cineva aici?), Le Dormeur 
s'eveillera-t-il? (Se va trezi cel care doarme?) şi 
Face cachee du desir (Faţa ascunsă a dorinţei) îi 
dovedesc diversitatea scriiturii şi preocupările ce 
dau câştig de cauză, rând pe rând, umorului 
negru, romantismului revoluţionar şi satirei pe 
teme energetice. 

Dacă ştiinţifico-fantasticul nu mai este, în 
general, chiar atât de cast pe cât era odinioară, 
există totuşi, în respectiva literatură, puţine opere 
cu adevărat erotice. Aşa ceva a încercat să facă 
Philippe Curval în al său „Cu toţii spre extaz”. Dar 
s-au dus vremurile când sadismul, masochismul şi 
erotismul se conjugau în mod inexorabil. Astăzi, 


cei scăpaţi cu viaţă după „Justine” sau „Povestea 
marchizei d'O” au preluat frâiele plăcerii. Eroina 
lui Curval, Sadie mac Key, este detectiv particular: 
un pic de Casanova revăzut de Raymond Chandler. 

Vechile mituri s-au regenerat. Seniorii, 
înfăţişaţi altădată în castele fortificate, preferă azi 
sateliții sofisticaţi. Curval a măturat ruinele 
prăfuite de orgiile lor străvechi pentru a le urmări 
noile aventuri prin galaxie. Acest formidabil câmp 
de bătălie sexual îţi îngăduie să dai frâu liber 
imaginaţiei. lar dacă moravurile erotice ale 
locuitorilor oicumenei stârnesc uneori umorul 
autorului, aceasta nu-l împiedică pe Curval să 
multiplice la infinit capitolele unei Kama Sutra 
cosmice. 


MARIANNE LECONTE 


— Ah! drace şi iar drace, zise Curval, sunt 
deci mai fericit decăt el, fiindcă eu mă descarc. 

D.A.F. de SADE 

Cele 120 de zile ale Sodomei 


Ne-am aşezat la masă, unde Curval a mai 
filozofat un pic, fiindcă la el pasiunile nu 
influenţau deloc sistemele; plin de fermitate în 
principii, era la fel de nelegiuit, ateu şi criminal 
când pierdea ocazia de a-şi plasa sămânța, ca şi în 
focurile temperamentului; şi uite aşa s-ar cuveni 
să fie toti oamenii cuminţi. Niciodată sămânța nu 
trebuie să ne dicteze şi să ne dirijeze principiile; e 
de datoria principiilor însele să reglementeze 
maniera în care le pierdem. Şi fie că ne cuprind 
ori nu poftele, filozofia independentă a pasiunilor 
se cade să rămână mereu aceeaşi. 

D.A.F. de SADE 

Cele 120 de zile ale Sodomei 


Capitolul I 


GEAMUL MAT al uşii arborează cu litere de 
email alb o inscripţie nou-nouţă: Sadie mac’ Key... 
Cercetări. Fusese montat în mijlocul unui perete 
de sticlă destul de impunător, aflat la capătul unui 
culoar maiestuos din acel soi de imobile ce s-au 
construit, la începuturile expansiunii pământene, 
de-a lungul şi de-a latul galaxiei. Uşa biroului era 
încuiată, nu însă şi cea de alături, dinspre sala de 
aşteptare; trăgeam nădejde să văd intrând pe 
acolo cel dintâi client. 

Era una dintre acele frumoase dimineţi de 
vară, aşa cum ni le oferă Antilele înainte de 
instalarea marilor ploi. Colinele erau acoperite cu 
verdeață, iar din port, unde se găsea şi biroul 
meu, se zărea o trâmbă de fum sulfuros plutind 
deasupra vulcanului. Furnizorii de vacanțe ieftine 
făceau reclamă distracţiilor scoase la solduri. 
Hotelurile specializate în congrese ale 
extratereştrilor îşi umpleau hambarele cu aur. Şi, 
în grădinile de agrement, bougainvilleele înfloreau 
în grei ciorchini liliachii. 

Trecuseră cinci minute de când urmăream, 
plictisindu-mă, pasărea-muscă, aşteptând ca ea să 
se izbească de geam. Dar pesemne că pentru ea 
accidentul nu avea nici o însemnătate, invers 
decât în cazul semenelor sale, cărora, de când mă 
instalasem la Antilles tour, le făcea plăcere să se 
lovească de ferestre. Oamenii, în număr 
excedentar, se expatriaseră în cosmos, iar acum 
animalele rezolvau aceeaşi problemă ecologică, 


recurgând la sinucidere când proliferau. Astfel 
încât ghemotoacele vioaie de pene multicolore ale 
păsărilor colibri se prefăceau în simple graffiti, pe 
care trebuia să pun să le curețe săptămână de 
săptămână dacă vroiam să-mi păstrez priveliştea 
dinspre mare. Ceea ce îmi dovedea că Antilles 
tour nu mai era paradisul pentru miliardarii a 
căror reputaţie se răspândise, în anii şaizeci, până 
la planeta mea. Bănuială ce mă încercase după 
mai multe zile de pândă în acest birou, căruia nici 
o altă persoană în afară de mine nu-i trecuse 
pragul. 

Unii, în locul meu, ar fi pus insuccesul 
întreprinderii pe seama conceptului însuşi de 
agenţie de detectivi particulari pe Terra, 
incitându-mă să o înlocuiesc cu un budoar de call- 
girl. Eu rămâneam, însă, ferm convinsă că şi aici 
se putea constitui o clientelă în materie de 
cercetări şi filaje, în ciuda reputației de frivolitate 
a sediului Imperiului. Şi nu intră nici un fel de 
falsă pudoare în decizia mea; fiindcă, deşi 
daraverile sexului mă pasionează, nu mi le pot 
imagina lipsite de aventură. Tăvăleala tembelă mă 
lasă rece şi prefer să-mi satisfac dorinţele prin 
alte ceremonii decât cele lucrative. Jocul, iată 
după părerea mea atuul absolut al erotismului, 
fiindcă presupune riscuri majore. Şi sunt gata 
oricând să-mi asum toate momentele de extaz, 
chiar şi când implică oleacă de cruzime. 

Pe neaşteptate, telefonul se puse pe sunat. 

Am întins binişor spre el mâna stângă, fără 
grabă şi am branşat numai microfonul: 

— O clipă, vă rog! 


Pasărea-muscă era tot acolo, zburătăcind în 
spatele ferestrei, verde-albăstruie, sclipitoare şi 
pură. Mi-am ţinut respiraţia, crezând că are să 
fugă. Se dădu înapoi, făcu două-trei zigzaguri 
bătând din aripi cu cinci mii de ture pe minut, apoi 
se repezi în geam, unde explodă într-o mică jerbă 
de sânge. 

— Iertaţi-mă că v-am făcut să aşteptaţi, am 
spus, fără urmă de remuşcare. 

— Sunteţi chiar Sadie mac Key, detectiva? 
întrebă un glăscior de puştoaică, agitat şi repezit. 

I-am răspuns că sunt chiar Sadie mac Key, 
detectiva. 

— Cât luaţi ca onorariu, domnişoară mac 
Key? 

— Ce misiune vreţi să-mi încredinţaţi? 

Glasul se făcu niţeluş mai aspru. 

— Nu. vă pot spune la telefon. E... E strict 
confidenţial. Inainte de-a-mi pierde timpul cu 
dumneavoastră, aş vrea să-mi fac o idee... 

— Patruzeci de credite pe zi, plus cheltuielile. 
Dacă nu cumva e o treabă care să poată fi plătită 
la grămadă. 

— E mult prea puţin, protestă glăsciorul. Păi. 
eram gata să ofer câteva mii de credite ca să duc 
la bun sfârşit ancheta asta; tariful dumneavoastră 
nu-mi inspiră încredere. 

Inima îmi bătea ca în prima zi când am făcut 
dragoste. Dar asta e, păcătuisem şi nu-mi puteam 
redobândi fecioria decât cu preţul unei sănătoase 
călătorii in timp. Aruncai o privire asupra biroului 
cu rulou, din stejar masiv, înnegrit de ani, a celor 
două fotolii de piele, pe jumătate deşelate, a 


maşinii de scris Underwood. Tot acest mobilier mă 
costase o avere. Însă, ca şi mine, nu mai era în 
întregime autentic, ci doar sintetizat după modele 
de muzeu. Astăzi aveam exact atâţia bani cât să 
subzist până săptămâna viitoare. Dacă începea un 
basm, de ce n-aş fi pus la încercare bagheta 
magică pentru a-mi schimba pielea? Era păcat să 
nu-mi cunosc preţul. 

— Unde sunteţi în clipa asta? 

— Într-un drugstore, chiar lângă Antilles tour. 

— Aţi fi putut economisi o fisă, ascensorul e 
gratuit. 

— Aş fi... Poftim? 

Am repetat cele spuse. 

— Urcaţi să vă văd un pic. Dacă necazurile 
dumneavoastră ţin de specialitatea mea, ne-am 
putea înţelege. 

— Într-adevăr, simt şi eu nevoia să-mi dau 
seama cu cine am de-a face, spuse cu fermitate 
glăsciorul. E vorba de o chestiune foarte delicată, 
foarte personală, nu pot discuta despre ea cu 
oricine! 

Am închis telefonul. Era metoda cea mai 
indicată. Dar s-a dovedit insuficientă. Ar fi trebuit 
să-mi baricadez biroul şi să mă ascund pe sub 
fotolii. 

După cinci minute, soneria ţârâia în odaia 
care îmi serveşte drept sală de aşteptare. Mă 
instalasem voluptuoasă în hamacul cu vedere la 
priveliştea insulelor, urmărind tumbele unui nou 
colibri. Am şoptit prin interfon: 

— Intraţi, sunt singură cu o pasăre-muscă. 

Dând curs unui presentiment, evitasem să 


trag. vreo concluzie cu privire la sexul clientului; 
pe post de fetişcană, îmi apăru în faţa ochilor un 
bătrân adolescent cu mutra fleşcăită, ale cărui 
trăsături fuseseră ascunse prin adăugarea, la 
nimereală, a unor proteze din plastic, de către un 
ucenic machior. La stilul negustor de covoare, 
nou-venitul ar fi putut câştiga un concurs la scară 
galactică; totul era izbutit în ţinuta lui, de la 
salopeta mototolită, de un roz-agresiv, până la 
enormii cârlionţi de pe frunte, parfumaţi cu nu 
ştiu ce ambră de contrabandă. 

Păru surprins la vederea mea. 

— Sunteţi detectiv privat? 

— Aţi fi dorit cumva să pun să mi se graveze 
portretul în terfeloaga cu numerele de telefon? 

Omuleţul grăsun îşi miji ochii pestriţi, cu 
aerul unui geambaş care preţăluieşte o mânză. Am 
profitat ca să cobor din hamacul împletit şi să-i fac 
moşneagului o dare de seamă asupra anatomiei 
mele, suscitând din partea lui o uşoară curiozitate. 
Hotărât lucru, situaţia nu se ameliora. 

— Îmi admiraţi mobilierul? 

— Dacă v-aţi putea permite unul asemănător, 
însă purtând ştampila „autentic”, cred că nu v-ar 
mai interesa să ţineţi o prăvălie de soiul ăsta. 

— Plasticul, am mormăit, nu e chiar atât de 
ieftin, în ziua de azi. 

Apoi, ca să-mi dau aere, am deschis ruloul 
biroului şi am scos o fişă. In faţa unui asemenea 
schimb de agresivităţi, conversaţia risca să se 
deterioreze rapid. Pornisem pe o cale greşită 
mizând pe ipoteza că necunoscutului i-ar plăcea 
femeile-panteră. Avea el voce piţigăiată şi 


înfăţişare de eunuc, însă fermitatea purtării îi 
conferea o iluzorie virilitate. lar eu nu doream cu 
nici un preţ să scap această primă afacere, chiar 
dacă ea presupunea unele riscuri dubioase. 

— Pot să ştiu cum vă cheamă? 

— Lee van Souk. 

Am înghiţit fără să protestez pseudonimul 
neconvingător. N-aveam încotro; altfel, din clipa în 
care inspectorul fiscal îmi va fi eliberat raportul 
anual, nu dădeam doi bani pe viitorul meu. La ce- 
ar mai fi fost bune atunci perspectiva asupra Mării 
Caraibilor şi luxul inutil, dacă urma să mor de 
foame, încolţită ca un şobolan în acest birou 
pustiu? N-ar fi valorat nici cât împroşcatul pe 
geamuri cu pene şi cu sânge. 

Era momentul să preiau iniţiativa. 

— Bărbaţii singuri sunt palavragii. Sau muţi 
ca peştii. Ei bine? Incepem să vorbim despre 
afaceri? Nu cred că vă stă în caracter să umblaţi 
fără motiv după detectivi particulari, cu riscul de a 
fi ispitit precum Sfântul Anton în pustiu. 

— N-am auzit niciodată de acest domn, zise 
Souk, dându-şi de gol identitatea extraterestră. 

— Dacă nu vreţi să-mi spuneţi cum de aţi 
ajuns la mine, mi-aţi putea dezvălui măcar 
obiectul vizitei dumneavoastră? 

Fără ca eu să-l fi invitat, clientul se trânti într- 
un fotoliu care scoase un scârţâit de arcuri, 
excelent imitat. 

— Aţi auzit ceva despre Tau? 

Mi-am trecut degetele prin păr, cu un aer 
nehotărât. 

— Nu. E o nouă filozofie? O artă primitivă? 


Un zâmbet de satisfacţie ambiguă îi apăru pe 
buzele veştede; pomeţii roz i se încreţiră de 
plăcere. 

— E un obiect de cult utilizat de anumite 
neamuri din centrul galaxiei, în ceremoniile de 
uniune. 

— De uniune? 

— Cu dumneavoastră, trebuie să fie pus 
punctul pe i. Nu sunteţi prea dezgheţată pentru o 
pământeancă. 

Machiajul îmi era perfect, de vreme ce 
îndepărta orice îndoială cu privire la originea mea; 
or, deşi femeile din N'Gor dispun de panoplia 
completă necesară pentru a stârni dorinţele 
oamenilor standard, nici forma, nici chipul nu le 
aparţin cu adevărat... lar eu reuşisem să depăşesc 
rapid acest serios handicap şi încă în capitala 
Imperiului. 

— Aţi nimerit-o prost. Nu de un detectiv 
aveaţi nevoie, ci de un clarvăzător. 

Souk mă scrută plin de agerime. Acest micut 
extraterestru nu avea, pesemne, încredere în 
nimeni; pleoapele înguste şi ochii pestriţi lăsau 
impresia că e prevăzut cu nişte calculatoare 
încorporate. 

— Tau nu e o jucărie inutilă, ci un obiect 
nepreţuit, atât de rar, încât nu este cunoscut decât 
unul singur în toată galaxia. Mi-a fost furat ieri de 
la hotel. Şi vreau să-l recuperez. 

Timp de câteva clipe, am crezut în povestea 
lui. Părea valabilă. Am făcut câţiva paşi spre 
fereastră pentru a amâna luarea unei decizii. 

— Cred că v-aţi înşelat cu privire la souk, 


domnule Lee van; n-am asemenea marfă. 

— Poate că nu vă aflaţi într-o situaţie 
economică destul de bună ca să refuzaţi o slujbă, 
domnişoară mac Key. 

— Sunt singură, cum vreţi să descâlcesc o 
afacere ca asta? Ar fi nevoie de o patrulă 
galactică, presupunând că Tau nu e un obiect 
utopic! 

Când m-am întors, sânul stâng mi s-a zărit o 
clipă de sub taiorul în dungi; Souk a încremenit în 
fotoliu. Pentru un specialist în antichitatea 
sexuală, nu dădea, hotărât lucru, prea multe 
semne de interes faţă de realitatea sa etnologică. 

— N-aţi nimerit-o. Tocmai asta e, numai o 
singură persoană poate descoperi ceea ce caut eu. 
Cel care mi-a furat Taul aparţine unei tagme 
restrânse de colecționari. Prea mult tam-tam în 
jurul anchetei l-ar băga în sperieţi. Ar fi în stare să 
înghită o pilulă de ştergere a memoriei cu efect 
întârziat, pentru a împiedica dezlegarea 
misterului. Şi atunci, adio jucărie pentru o 
bagatelă de-un sfert de secol, aşa cum s-a mai 
întâmplat deja. Inţelegeţi acum de ce am recurs la 
serviciile dumneavoastră? Deoarece nu aveţi nici 
un fel de legături cu lumea anticarilor galactici şi 
nici un trecut profesional. 

Mi-am lipit spatele de geam; răcoarea sticlei 
ajungea la mine prin mătasea uşoară a hainelor. 
Mi-am dat seama că privirea lui Souk putea şi ea 
să devină alunecoasă. 

— Pe scurt, vreţi să mă folosiţi ca momeală? 

Omuleţul se scuză cu o strâmbătură mai 
degrabă dezgustătoare. 


— Chiar aşa, asemenea unei căpriţe!. 

— Renuntati la zâmbetul ăsta prefăcut, nu ţin 
să mă preschimb în capră, chiar dacă mi-aţi oferi o 
avere pentru acest rol. 

— Tocmai, ar fi vorba despre o capră din aur 
masiv. 

Nu uitasem de împrumutul făcut la banca de 
credit. 

— Ce înţelegeţi prin „aur masiv”? 

Lee van Souk rosti o cifră inimaginabilă; cu 
suma respectivă mi-aş fi putut cumpăra o planetă 
pe care să o echipez cu anotimpuri tranzistorizate, 
cu oceane escamotabile şi cu munţi plianţi. Pe 
vremea aceea, deşi eram încă de o mare naivitate, 
îmi pierdusem totuşi candoarea superficială ce 
înnobilează modul de existenţă al tinerelor fete. 
Meseria de detectiv mă interesa mai cu seamă 
pentru aspectul ei aventuros, dar ştiam că toate 
activităţile criminale au o legătură cu moartea. 

— Nu-mi trebuie aşa ceva! Tot ce-mi doresc 
eu este să urmăresc nişte soţi adulteri, ca să pot 
alimenta la bancă un cont de rentieră. 

— N-ar fi trebuit să vă alegeţi profesia asta. 
De altfel, mă tem că e prea târziu să vă limitați 
ambițiile. 

— O ameninţare? 

Clientul meu potenţial scoase din buzunar un 
revolser miniatural, cu o putere de foc de-a 
dreptul înspăimântătoare; îl cunoşteam, fiindcă 
mă antrenasem cu respectivul model, câteva 


1 Pentru a-i atrage pe lei spre locul unde se organizează pânda, 
vânătorii leagă la picioarele foişorului o capră ale cărei ţipete şi al cărei 
miros reprezintă chemări irezistibile pentru fiare (n. tr.). 


săptămâni mai înainte. Souk semăna cu un boa 
pregătindu-se să-şi devoreze prada. 

— Interesele aflate în joc sunt enorme, aşa 
încât nu vă pot lăsa singură cu acest secret. 

M-am îndreptat spre el, mi-am aşezat mâinile 
pe braţele fotoliului şi m-am aplecat până când am 
atins cu pântecele ţeava armei. 

— Cine vă garantează că voi efectua ancheta 
după ce aţi păşit dincolo de pragul acestei uşi? 

— Îndată ce amatorii vor fi puşi la curent cu 
suma oferită de mine drept răscumpărare, nimic 
nu-i va putea împiedica să vă contacteze. 
Desemnându-vă ca intermediar, vă pun o ştampilă 
pe frunte, adăugă el, cu acelaşi glas piţigăiat. 

I-am privit mânuţa răsucită, cu unghii moi şi 
alburii, cu degetele diforme strânse în jurul crosei. 
— E-n regulă! Dar am nevoie de un avans. 

Prin nu ştiu ce bizarerie, mi se părea că 
viitorul mi-ar fi mai puţin fragil dacă deveneam 
bogată, dintr-o lovitură. Souk mă linişti dând la 
iveală o carte de credit din aliaj personalizat 
valabilă în întregul Imperiu. 

— Fireşte, în cazul când cheltuielile 
dumneavoastră depăşesc viramentul actual, contul 
va fi aprovizionat din nou. 

Am simţit că mă ia cu ameteli şi am încercat o 
ultimă diversiune. Trebuia să mă aşez în spatele 
biroului; îndată ce mi-am lipit bine palmele de 
sugativa montată în piele, am întrebat: 

— Şi dacă nu descopăr Taul? în primul rând, 
nu mi-aţi oferit nici o indicație precisă cu privire la 
Obiect, nici la împrejurările şi locul în care s-a 
petrecut furtul. 


— Asta n-are nici o importanţă, banii vă 
aparţin pentru totdeauna. De acum înainte, 
ancheta se va desfăşura în sens invers; hoţii vor 
munci în locul dumneavoastră. 

Lee van Souk se ridică; în picioare, alături de 
mine, abia îmi ajungea până la mijloc — un pitic 
pe cât de scund, pe atât de gras. 

— Înainte să plecaţi, lăsaţi-mi adresa, să vă 
pot căuta. 

— Inutil, prefer să rămân incognito. Vă voi 
găsi eu de câte ori va fi necesar, domnişoară mac 
Key. 

Simţeam, realmente, nevoia să mă descarc. 
Am sărit la el şi l-am. tras de cârlionţi! care îmi 
rămaseră în mână. Micuţul extraterestru nu 
reacţionă în nici un fel. 

— Vroiam doar să mă conving că sunteţi real. 

Dispăru cu o iuţeală surprinzătoare, lăsându- 
mi drept unică amintire cele două smocuri de păr 
omenesc, grosolan imitat. M-am întins din nou în 
hamac şi mi-am lăsat privirile să rătăcească peste 
panorama Mării Caraibilor. Dincolo de vulcanul ce 
fumega paşnic, virgula Antilelor se pierdea într-un 
roi de insule şi insulițe; un ciclon climatizat se 
ridica din dreapta şi avea să izbucnească în 
curând, asupra unui loc dinainte stabilit, pentru 
simpla desfătare a ochilor. Am început să mă legăn 
încetişor, ascultând izbiturile infinitezimale ale 
păsărilor-muscă în ferestrele turnului. Atmosfera 
călduţă din birou nu reuşea să mă liniştească. 
Eram profund şocată. 


Capitolul II 


DAR ÎMI FUSESE SORTIT ca, în această 
afacere, să nu găsesc timp pentru a-mi deplânge 
soarta. Abia terminasem, în minusculul cabinet de 
toaletă alăturat biroului, să înlătur dezordinea 
produsă de emoție, că am şi auzit nişte bătăi în 
uşa de sticlă. Surprinsă de apelul neaşteptat, m- 
am oprit la jumătatea gestului, contemplând 
extremitatea  sidefie a tubului de ruj. Fără 
convingere, am făcut un retuş şi am urmărit 
efectul stratului lucios aşternut pe buza inferioară. 
Aveam nevoie să mă gândesc şi nu reuşeam să mă 
concentrez; creierul mi se învârtea în gol, 
decuplat parcă de nişte automatisme ciudate. 

Loviturile răsunară din nou. 

M-am dus în sala de aşteptare; oaspetele 
intrase deja. O femeie de vreo cincizeci de ani, 
despre care era imposibil să spui dacă-i frumoasă 
ori urâtă; intenţiona, evident, să întrețină 
ambiguitatea — avea pielea feţei atât de albă, 
încât părea curățată cu acid, iar buzele îi semănau 
cu două dâre de sânge. Îmbrăcată la fel de sobru 
ca un sicriu, mă fixa cu ochi negri şi îngheţaţi. 

I-am întins mâna, ca măsură de siguranţă, dar 
n-am întâlnit decât vidul; necunoscuta rămăsese 
țeapănă ca statuia soldatului necunoscut. l-am 
spus: 

— Dacă veniţi din partea băncii, le puteţi 
transmite că am adus contul pe linia de plutire. 

— Taci, mac Key, în curând banii ăştia au să 
te frigă la degete. Nu numai că primeşti personaje 


care propagă idei subversive, dar mai eşti şi 
destul de proastă să le asculţi. 

O ştiam şi eu prea bine, ceea ce mă irita 
teribil. Am întrebat, cu răceală: 

— Din partea cui veniţi? 

— Domnişoara Farah, Serviciul de igienă 
mentală. 

Am simţit brusc nevoia să mă aşez; m-am 
întors în birou şi m-am instalat în fotoliu, ferm 
hotărâtă să mă supun întru totul ordinelor celei 
mai puternice organizaţii de poliţie din Imperiu. 

Domnişoara Farah mă urmase; stătea acum în 
faţa  ruloului deschis, ţeapănă ca un stâlp, 
slăbănoagă în rochia-i de alpaca neagră închisă la 
gât şi lungă până la călcâie; cocul îi era atât de 
strâns la ceafă, încât dădea impresia că îi întinde 
spre spate toate trăsăturile. 

— Luaţi loc, domnişoară! Cu ce vă pot fi de 
folos? 

— Să uiţi ce ţi-a povestit Souk şi să nu scoţi 
un cuvânt despre Tau. 

— Vă înşelaţi; nu ştiu despre ce vorbiti, 
domnul aceia greşise etajul. 

— Atunci, de ce aţi stat zece minute 
împreună? Să faceţi amor? 

Toate bunele mele intenţii se topiră cât ai zice 
peşte; aşa m-a făcut mama: pe N'Gor, toţi avem 
gustul nesupunerii, dar mai cu seamă femeile. 

— Dacă e vorba de un interogatoriu oficial, 
solicit înregistrarea lui legală. 

— Nu, e un simplu avertisment; dacă ţii la 
libertatea dumitale, nu te mai ocupa de obiecte de 
artă. 


Nu m-am grăbit să răspund. Responsabilii 
Imperiului vegheaseră întotdeauna ca dezaxaţii şi 
nebunii de toate rasele, care mişună în cosmos, să 
nu-şi stabilească pe planeta mamă cartierul 
general; în acest domeniu, eficienţa membrilor. 
Serviciul de igienă mentală era legendară. lar 
domnişoara Farah, deşi n-ai fi dat doi bani pe ea, 
cu boarfele acelea din anii şaizeci, reprezenta un 
real pericol. Şi totuşi, nu mai aveam de ales — 
ecranul permanent aprins al balanței contabile mi- 
o spunea clar. 

— Pe deasupra, mac Key, Lee van Souk a 
evadat de pe un satelit-penitenciar, unde ispăşea o 
pedeapsă de zece ani, pentru deviere paranoidă. 
S-a emis împotriva lui un mandat de urmărire. Aş 
putea de pe acum să te pun la păstrare pentru 
complicitate. 

Fiindcă, de la începuturile colonizării, 
nebunia nu mai e socotită drept boală mintală, ci 
crimă de drept comun; iată una dintre ultimele 
cuceriri ale ştiinţei medicale, bine înscrisă în linia 
politică expansionistă a Imperiului. Cu o asemenea 
lege, nu trebuie să-i mai îngrijeşti ori să-i convingi 
pe marginali; tratamentul penitenciar face oficiul 
şocurilor electrice. 

Am mişcat tamponul de sugativă ca pe un 
balansoar, urmărind distrat jocul unghiilor lăcuite 
pe abanosul mânerului. 

— Imi pare rău, domnişoară Farah, nu aveţi 
nici o dovadă a complicităţii mele şi dispun de 
mijloace pentru a angaja cei mai străluciți avocaţi 
ai Pământului. Aţi auzit, probabil, despre secretul 
profesional?! 


Din privirile aţintite asupra mâinilor mele mi- 
am putut da seama ce cumplită enervare ii 
stârnisem, prin această atitudine, emisarei 
Serviciului de igienă mentală. 

— Ascultă-mă bine: Taul simbolizează practici 
proscrise de Imperiu, iar cei care îl posedă merită 
moartea. Acest Souk e doar un reprezentant ce 
acţionează în numele unor terţi; n-am să intru în 
detalii, e mai bine pentru dumneata, dar suntem 
convinşi că o fracțiune politică minoritară 
încearcă să pună mâna pe respectivul obiect, 
pentru a manipula spiritele şi a submina 
solidaritatea din interiorul Imperiului. 

Acritura asta începea să mă calce pe nervi cu 
discursurile sale pompoase; am hotărât să mă 
amuz un pic pe socoteala ei. Era de ajuns să-i fac 
jocul şi să interpretez rolul primitivului cu un nivel 
intelectual puţin sub limita inferioară, cum sunt 
priviţi din oficiu cei proaspăt colonizați de către 
oameni. 

— Dar Lee van Souk n-a vorbit decât despre o 
uniune. 

— Nu rosti un astfel de cuvânt în legătură cu 
murdăria aceea! Taul se bazează pe o idee 
demonică, perversă şi împotriva naturii actului 
sexual. 

Domnişoara Farah făcu o mutră în stare să 
scârbească un întreg regiment aflat în faţa 
deliciilor unui bordel de campanie — şi asta după 
un an de privaţiuni. Apoi începu să se plimbe în 
jurul biroului; lampa, îndreptată spre perete, ca 
un reflector, îi proiecta umbra sinistră pe tapetul 
ce imita lemnul. Abandonând tonul ameninţător, 


ea continuă: 

— Ştii ce pretind adoratorii Taului? Că este cu 
putinţă ca toate rasele din univers să se amestece 
din punct de vedere sexual! Chiar dacă obiectul 
acestui cult al zeului Pan ar avea puterea să 
realizeze o atare fuziune universală, lucru de care 
eu mă îndoiesc, este lesne de înţeles că realizarea 
unui asemenea proiect ar duce la o catastrofă 
nemaiîntâlnită. Echilibrul nostru rezidă în 
diferențele dintre popoarele Imperiului, în 
identitatea etnică a fiecăruia. Şterge din spiritul 
locuitorilor certitudinea că orice rasă Îşi 
îndeplineşte propriul destin pentru binele colectiv; 
în raport cu facultăţile ei intelectuale, 
însămânţează ideologia periculoasă a unei posibile 
schimbări a condiției sale şi a statutului 
descendenților prin fuziune sexuală cu o rasă 
superioară — şi va veni sfârşitul coeziunii. Toate 
speciile, până şi cele bastarde, vor dori să se 
amestece cu celelalte; iar de nu vor reuşi, mitul 
liberei uniuni interrasiale se va preschimba în 
religie. lată ceea ce primii coloni pământeni au 
împiedicat să se producă, înlăturând Taul şi 
lichidându-i adoratorii. Solidaritatea galactică se 
naşte din spaimă, nu din dragoste. Schimbă 
această stare de lucruri şi totul se va prăbuşi. 

După părerea mea, n-ar fi fost deloc rău; 
până atunci nu avusesem vreme să mă ocup de 
viitorul politie al Imperiului, dar, în lumina unor 
astfel de revelații, îmi clarificam poziţia în raport 
cu fascismul lui declarat, 

— Fără îndoială că vedeţi lucrurile de o 
manieră cam prea catastrofică; domnişoară Farah. 


Probabil că Lee van Souk nu dorea decât un pont 
de ordin erotic pentru proiectele lui deşucheate. 

Am făcut cu ochiul, strâmbându-mă destul de 
obscen; această rămăşiţă a Armatei Salvării avea 
nevoie să i se zdruncine puţintel castitatea. 
Imediat, domnişoara abandonă tonul matern, 
pentru a reveni la adevăratul ei rol. 

— Să nu-ți închipui că ai scăpat. De aici 
înainte, vei fi urmărită zi şi noapte, iar activităţile 
dumitale vor analizate cu toată atenţia. La cea mai 
mică dovadă de acţiuni subversive, ai să treci la 
odihnă forţată într-o celulă. Sau poate îmi dai 
cuvântul că abandonezi imediat cercetările? 

— Vă e de-ajuns o asemenea garanţie? Bine. 
Aveţi cuvântul meu. 

— Atunci vreau cartea aceea de credit. Banii 
vor fi utilizaţi pentru operele noastre caritabile. 

Jignită de lovitura sub centură, am bombănit: 

— Sunt dezolată, dar totul s-a dus deja pe 
facturile, furnizorilor şi încă n-am atacat moda de 
vară 

Mă ridicasem în picioare în faţa monstrului 
pitic şi negru aflat în slujba Serviciului de igienă 
mentală. Bărbia domnişoarei Farah îmi ajungea la 
piept; dură, ascuţită, voluntară, lăsa impresia că 
vrea să-mi perforeze cuşca toracică în dreptul 
sânilor. l-am simţit mirosul de om şi am schiţat 
gestul de a da înapoi. Ea profită pentru a mă mai 
ameninţa o dată: 

— Nu sunt o clientă, mac Key, încearcă să-ţi 
aduci aminte de asta. Reprezint poliţia Imperiului 
şi dispun de mijloacele necesare să te împiedic să 
ne faci rău. 


Apoi se întoarse brusc şi ieşi, fără să-mi mai 
adreseze nici măcar o privire. De bună seamă, 
mersesem prea departe şi nu-mi mai ardea să 
zâmbesc. Pe neaşteptate, biroul, priveliştea către 
marea cu valuri strălucitoare, toată această lume 
artificială, unde crezusem că voi găsi un refugiu 
exilându-mă de pe N'Gor, mă plictisi. De ce aş. mai 
fi întreţinut un asemenea bazar plin de nostalgii, 
când aveam posibilitatea să hoinăresc prin galaxie 
fără nici o grijă? Pământul nu era pe. măsura 
reputației sale: capitala imperiului nu avea nici o 
legătură cu locul fabulos descris de manualele de 
istorie şi de ghidurile turistice; dacă aici se 
născuse, probabil, civilizaţia dominantă, această 
naştere nu fusese o reuşită; planeta se resimțea 
de pe urma ei şi toate laboratoarele universului nu 
produceau destule antibiotice pentru oprirea 
infecţiei apărute cu acel prilej. 

Îndeplinind contractul pe care îl semnasem 
cu Souk, dobândeam mijlocul de a-mi schimba cu 
brutalitate decorul vieţii. Am ridicat receptorul 
telefonului,  pregătindu-mă să-l avertizez pe 
proprietar că părăsesc definitiv localul agenţiei, 
când un nou individ se materializă dinaintea mea. 
Nu am reacţionat pe dată, bănuind, cu naivitate, 
că trebuie să fie o hologramă proiectată prin 
televideo, atât de bruscă fusese apariţia. Nou- 
venitul se aruncă asupra mea, dovedindu-se mai 
dur decât mi-aş fi putut închipui. Mâna lui mi se 
încleştă pe braţ, ca o menghină, silindu-mă să mă 
întind în hamac. Aşa cum stătea între fereastră şi 
locul în care mă aflam eu, părea alcătuit dintr-o 
enormă claie de păr sur, conturată de cicatrice 


sudate în dungi groase şi palide. Fusta mi se 
ridicase peste coapse, dezgolindu-mi chenarul de 
dantelă al slipului; nu sunt deosebit de pudică, dar 
mă simţeam foarte vulnerabilă astfel. 

— Mi se pare că n-am făcut cunoştinţă. 

— T, ţ, ţ! Ascultă, mac Key, am un mesaj să-ţi 
pasez şi cu asta, basta: uită de Tau şi de poveştile 
înşirate de Souk. El nu e vârât în afacere, iar tu 
nici atât. 

M-am  rostogolit  anevoie prin hamac, 
încercând să-mi găsesc o poziţie cât de cât 
decenta. Ar fi trebuit să-i răspund politicos, dar, 
până la urmă, toate intervenţiile astea mă 
scoseseră din sărite. Deja mă mânca pielea. 

— Spune-le celor care te-au trimis că îmi pot 
face o ofertă, am să le studiez propunerile. 

Claie-de-păr  înşfăcă o mică  măciucă 
electronică pe care o scosese din blană şi mă altoi 
cu ea peste ceafă; tratament de pe urma căruia 
scăpai de câteva mii de neuroni. Aceştia ţipară la 
unison, înainte de a-şi da duhul, iar vacarmul lor 
îmi străbătu ţeasta, aidoma unei ogive nucleare. 

— Nu mă sili să ţi-o repet a treia oară — Taul 
e un gadget care ne interesează numai pe noi. 
Priceput? Deci, dacă vrei să nu mai dai ochii cu 
mine, cel mai bine ar fi s-o ştergi îndărăt pe N'Gor. 
Ai putea să te apuci de lucruri mai sănătoase 
decât anchetele; să cultivi arbori de mestecat, de 
pildă. 

— Asta în nici un caz, bietul tata a murit de 
pe urma lor. 

Creierul îmi răsuna încă, asemenea unui 
clopot după ultima lovitură, când se intonează 


Angelus.  Făceam pe bosumflata în hamac, 
incapabilă să cedez pe de-a-ntregul amenințării. 

— Şi dacă mi-ai mărturisi cine te trimite, 
chestia asta mi-ar mai uşura, poate, conştiinţa 
profesională. 

Celălalt, râse mânzeşte: 

— Ăia de-au aflat nu mai sunt pe-aici ca să 
spună. 

Şi dura lui hologramă se evaporă, lăsându-mă 
perplexă. Toate cunoştinţele mele despre 
proiecţiile laser se prăbuşeau. Cum oare putea 
Claie-de-păr să apară şi să dispară în voie, firesc 
de altfel pentru o fantomă tehnologică, dar şi să 
acţioneze ca o fiinţă în carne şi oase, ceea ce, de 
fapt, nu mai era în regulă? Dacă fenomenul 
misterios avea vreo legătură cu Taul, iată ceva în 
stare să dea anchetei mele şi mai multă sare şi 
piper. 

Conform cunoştinţelor dobândite la cursurile 
de metantropie, soldăţoiul care venise să mă 
amenințe era de felul lui din Mizar; nimic de 
mirare să-l descopăr în Antile, fiindcă insulele 
astea sunt debuşeul principal al agenţiilor de voiaj 
din galaxie. Dar astfel nu căpătăm nici un indiciu 
asupra afilierii lui la vreo sectă oarecare, întrucât 
religiile indigene nu se exportau în Imperiu. 
Oamenii, graţie monopolului credinţei, îşi 
impuseseră monoteismul în faţa tuturor raselor 
galaxiei. Va trebui să efectuez serioase cercetări 
arheologice ca să descopăr de unde provenea 
Taul, dacă nu cumva pământenii izbutiseră să-l 
şteargă din memoria lumii. 

Pentru aceasta aveam nevoie de ajutorul 


vechiului meu prieten Smits, din Cuba. Numai el 
mă putea scoate din buclucul în care intrasem. Am 
adunat cele câteva lucruri cumpărate de când 
venisem aici, majoritatea alcătuind o garderobă nu 
prea bogată, dar bine aleasă, şi câteva videocasete 
culturale destinate să facă din mine o adevărată 
pământeană şi o adevărată detectivă. Restul avea 
să rămână pe loc, în contul chiriei; hotărâsem să 
devin nomadă şi nu mă puteam încărca în 
continuare cu un mobilier atât de stânjenitor. Mi- 
am scos cu regret taiorul, schimbându-l cu o 
salopetă sport, mult mai potrivită viitoarelor mele 
ocupaţii. Am renunţat şi la lenjeria de corp, prea 
pretențioasă pentru noua aventură. Imaginea 
trupului meu gol, reflectându-se în geamul 
întunecat de noaptea tropicelor ce se lăsase brusc, 
îmi dădu încredere în mine; pe umeri şi pe coapse 
îmi regăseam pielea sidefie, neascunsă de 
machiaj; nu aparţineam, deci, absolut deloc 
Imperiului, eram încă o fiică a acelui N'Gor ce 
aderase în deplină libertate la federaţia galactică, 
nicidecum o colonizată dintre acelea pe care 
pământenii obişnuiau să le trateze ca pe nişte 
sclave. 

M-am îmbrăcat, mi-am plătit chiria până la 
sfârşitul săptămânii cu noua carte de credit din 
oţel călit şi am trimis un mesaj proprietarului, 
pentru a-l înştiinţa de plecare. Apoi m-am dus la 
tubul de coborâre şi m-am aruncat, cu o 
copilărească plăcere, în zona de gravitație 
compensată. 

Debarcaderul se afla la câteva sute de metri 
de Antilles tour şi am pornit într-acolo pe jos. 


Curcubeie de lumină se aprinseseră pretutindeni; 
localurile specializate de pe bulevardul portului se 
deschideau unul după altul; slobozindu-şi pe 
trotuar cortegiile de fantasme în relief, menite să-i 
satisfacă pe turiştii universului. Nu izbutisem 
niciodată să pricep de ce veneau unii de atât de 
departe ca să regăsească un mediu care le e atât 
de la îndemână şi pe planetele lor natale. Câtă 
vreme  extratereştrii nu vor şti să-şi asume 
dezrădăcinarea, oamenii vor găsi condiţii prielnice 
să-i domine. Pesemne că eu eram veriga lipsă, 
fiindcă nu simţeam nici un fel de melancolie la 
evocarea N'Gor-ului. 

La drept vorbind, atâtea evenimente 
petrecute într-un răstimp aşa de scurt îmi 
schimbaseră viaţa, încât instalarea în Antilles tour 
se petrecuse ca prin vis. Mă trezisem pe Pământ 
cu impresia că toată copilăria şi adolescenţa mea 
nu erau decât o iluzie onirică. Doar cu trei ani în 
urmă, mă pregăteam să-mi termin în linişte 
studiile pe N'Gor, bine adăpostită sub aripa 
ocrotitoare a părinţilor. Dar aceştia au murit într-o 
noapte, în incendiul izbucnit pe plantaţia ce le 
aparţinea. Nu minţisem în întregime adineauri, 
răspunzându-i lui Claie-de-păr; cultivaseră arbori 
— nu de mestecat, ci de fibre textile. Trecutul îmi 
dispăruse dintr-o dată şi nu credeam util să-l 
reconstitui; iată de ce hotărâsem să mă expatriez. 

N-ar fi trebuit să-mi ofer amintirile acelea, de- 
o clipă; un individ îmi luase urma — l-am 
recunoscut după felul deosebit în care mergea, cu 
nepăsare, pentru a da impresia că se plimbă 
(turiştii erau atât de preocupaţi, încât urmăritorul 


îmi  atrăsese privirile fără să vrea). Nici 
domnişoara Farah, nici Claie-de-păr, nici măcar 
Lee van Souk n-ar fi avut motive să-mi ia urma. Un 
soi de construcţie din hârtie îmi închidea drumul. 
O reproducere a unui animal necunoscut, făcută 
din fâşii multicolore, destinată să constituie o 
momeală afectivă la adresa vreunuia născut pe o 
planetă de păstori; animalul purta simbolurile 
domestice ale samarului şi zăbalei. M-am prefăcut 
că mă apropii de intrarea în localul specializat, 
apoi am trecut iute dincolo de firma holografică şi 
m-am năpustit spre uşa cea mai apropiată, pe care 
am deschis-o. 

— Veniţi pentru seminarul de relaxare? E 
prea devreme, încă n-am expus fantasmele. 

Într-adevăr, în local nu se afla nici o imagine. 
Mica fiinţă contorsionată ce mă întâmpinase mă 
privea bănuitor; fruntea largă îi era plină de 
umflături, asemenea unui ceainic de metal, iar 
tipul îşi trecea încetişor mâna peste ea, poate 
pentru a citi acolo ceva în alfabetul Braille. 

— Aveţi vreo ieşire spre mare? Vreau să scap 
de cineva care mă plictiseşte. 

Problema păru să-l intereseze. 

— Cât îmi dai ca să încui uşa? 

I-am arătat cartea de credit. 

— O sută. 

Tropăi până la intrarea în local şi conectă 
dispozitivul de siguranță; mi-am  întrevăzut 
urmăritorul pe ecranul de observație. Nu părea 
foarte dezorientat. Mă înşelasem oare? 

— E un obişnuit al locului, spuse portarul, 
umblă după toată lumea de parcă ar avea sex 


interschimbabil. Nu înţeleg asemenea chestii. Mie 
nu mi-ar fi trecut niciodată prin minte să stârnesc 
o ditamai gloaba, ca dumneata. 

Explorându-şi întruna umflăturile, mă scruta 
fără o curtoazie adevărată. l-am răspuns: 

— Asta fiindcă, bineînţeles, îţi rezolvi 
treburile de unul singur. 

Replica nu l-a deranjat; îmi înşfăcă, fără să-mi 
ceară voie, cartea de credit, o vâri în automatul de 
schimb după ce programase cifra 100 pe 
contabilizatorul cu cuarţ şi mi-o restitui fără 
comentarii. Apoi îmi arătă drumul spre ieşirea de 
incendiu. N-am aşteptat să mă conducă, se vedea 
din atitudinea lui că n-avea nici un chef să-şi 
dezmorţească picioarele. Frecvența masivă a 
turiştilor ucide prietenia între popoare. 

M-am îndreptat îndată spre debarcader, unde 
mă aştepta chris-ul. Nava prezenta o alură cam 
prea molcomă, care nu-mi plăcea deloc; era unul 
dintre acele vechi  submersibile  mare-mare, 
absolut demodate, în privinţa căruia a trebuit să 
fac rabat la pretenţii. Infăţişarea lui, galactic style, 
mă trimitea cu gândul la anticele maşinării folosite 
odinioară de tata, pe N'Gor pentru a străbate 
mările subterane. Acum aveam posibilitatea să-mi 
ofer un chris cu mult mai sofisticat, însă raţiunea 
îmi spunea că, folosindu-l pe acesta, aveam să-mi 
pierd mai uşor urma. 

Cheiul era pustiu; am sărit bucuroasă pe 
punte. Cele două motoare cu hidrogen au pornit la 
sfert. Marea Caraibilor era scăldată în albastru de 
Prusia, iar Luna îşi flutura mătăsurile deasupra-i. 
Am conectat protecţia anti-radar şi am comandat 


intrarea în imersiune după zece minute de mers la 
suprafaţă. Fără a fi pe de-a-ntregul paranoică, nu 
reuşeam să privesc cu încredere în viitor. 


Capitolul III 


CÂND MAI RĂMĂSESERĂ câţiva kilometri 
până în Cuba şi mă pregăteam să ies din adâncuri, 
coca chris-ului explodă violent; m-am pomenit 
aruncată, de lovitura de rachetă a deflagraţiei, 
prin gaura enormă făcută în plastic şi apoi m-am 
înfipt în apa mării ca un obuz, cu nările astupate, 
cu buzele şi pleoapele strânse, ghemuită ca un 
arici în faţa, primejdiei. Şocul fusese atât de 
puternic şi reacţia mea atât de rapidă, încât nici n- 
am avut timp să mă gândesc ce-mi mai rămâne de 
făcut. M-am rostogolit spre adâncuri cu o viteză 
nebună, având senzaţia că apa căpătase 
consistenţa unei paste abrazive; sub efectul 
frecării, aş fi putut să jur că pielea mi se jupoaie, 
fâşie cu fâşie. In sfârşit, după o cădere 
interminabilă, am atins fundul apei şi am pătruns 
în mâlul care m-a făcut să mă opresc. 

Cum de nu  murisem? In respectivele 
împrejurări, întrebarea era de o importanţă 
secundară; trebuia, în primul rând, să ies din 
mocirla ucigaşă în care mă împotmolisem, cu atât 
mai mult cu cât plămânii simțeau nevoia aerului 
proaspăt. Am încercat să mă târăsc afară, dar nu 
mă puteam sprijini de nimic. Mă îngreunasem şi 
orice mişcare avea un efect contrar celui dorit, 
afundându-mă din ce în ce mai mult. Deodată, am 
descoperit o suprafaţă stâncoasă de care m-am 
agăţat, urcând astfel până la apa curată. 

Am deschis ochii într-un vârtej de alge şi de 
mâl. Un squal mă urmărea cu blândeţe, hipocamp 


de un soi nou, gesticulând sub privirile mele. 
Animalul era enorm şi disproporționat; la o 
estimare aproximativă, măsura cinci-şase sute de 
metri lungime. Aştepta, imobil, în umbra tulbure, 
submarin-fantomă şi carnivor, născut din nesigura 
imaginaţie a terorii — fiindcă nu puteam crede în 
existenţa unui asemenea monstru. Am aşteptat, 
lunecând pe vârful cleios al stâncii, vâscoasă eu 
însămi, o meduză alienată. 

Din fericire, am înţeles imediat totul, altfel n- 
aş fi rezistat tensiunii acestei nebunii. Organismul 
meu se comportase ca pe N'Gor - în momentul 
când conjuncţia Lunilor determina, o schimbare 
de gravitație. Sub presiunea înspăimântătoare a 
exploziei, trupul mi se compactase instantaneu, 
restrângând spațiile intraatomice ale cărnii, 
pentru a se adapta mediului; acasă la noi, astfel de 
fenomene aveau loc asemenea oricărui alt 
automatism funcţional, precum respiraţia sau 
bătăile inimii. Mă surprindea numai să constat că 
se puteau repeta şi într-o altă lume decât pe 
N'Gor; nimeni nu-mi făcuse vreo aluzie la aşa 
ceva. Probabil că nu eram mai mare acum decât o 
minge de tenis, pradă nesemnificativă pentru 
pachebotul gurmand pe care îl reprezenta squalul, 
la o asemenea scară; totodată, însă, atât de 
compactă şi de grea, încât, în cazul că m-ar fi 
înghiţit, monstrul ar fi pierit de pe urma unei 
perforaţii intestinale. 

Şi totuşi, viitorul nu-mi părea deloc roz: 
densitatea corpului se împotrivea dorinţei mele de 
a ajunge la suprafaţă. Am suspinat, slobozind 
câteva bule de aer; era oare cazul să elimin pe loc 


tot aerul viciat din plămâni,. sperând astfel într-o 
cât mai rapidă eliberare? Alături de mine, o uriaşă 
anemonă  unduia alene, ghem de tentacule 
maronii; mi-am dorit să mă identific cu o 
asemenea formă de viaţă. Deodată, parcă 
înzestrată cu un transfocator, am văzut actinia 
îndepărtându-se, printr-un impresionant travling 
fix. Se micşora, se micşora, în vreme ce eu îmi 
recăpătăm dimensiunile fireşti. Eram salvată! 
Imediat m-am desprins de sol şi m-am ridicat 
încet, clătinându-mă prin apa tulbure, în faţa 
squalului vizibil surprins de ciudatul fenomen; 
animalul se întoarse cu o mişcare iute şi se pierdu 
în crepusculul acvatic, înglobându-se în brusca 
schimbare a perspectivei la care creşterea mea 
rapidă supunea universul. 

După câteva secunde, ajunsă la capătul 
puterilor, ţâşneam afară din apă. Cerul era 
ameninţător, iar suprafaţa mării — uleioasă. Am 
făcut pluta şi am aşteptat, răstignită pe fondul 
cenuşiu, să-mi revină puterile. Blândeţea insolită a 
peisajului marin de dinaintea furtunii îmi îngădui 
să-mi recapăt cu repeziciune forţele. După zece 
minute înotam încet, în craul, spre ţărmul ce se 
profila, panglică subţire de oţel tăind orizontul, 
străduindu-mă să înţeleg în ce fel mi se întinsese 
capcana. 

Pusesem doar în funcţie dispozitivul de 
supraveghere după intrarea în imersiune a chris- 
ului şi nu vedeam cum un duşman i-ar fi putut 
înşela vigilenţa; cu excepţia cazului că mă 
urmărise un vas invizibil, echipat cu un nou sistem 
de reorientare a undelor, ce emitea o simulare 


electromagnetică a mediului exterior în care el 
însuşi nu figura. Mi se păruse mie, la un moment 
dat, că văd, în urma chris-ului, un vârtej de apă 
oarecum vâscos, dar îl atribuisem unui curent 
rece. Sau poate că un om-broască lipise de 
peretele navei o mină cu explozie întârziată. 
Zadarnic, însă, îmi pierdeam vremea cu 
presupuneri, asta nu mă lămurea cu privire la 
originea atentatului. Cine să-mi fi dorit moartea? 
Domnişoara Farah? Claie-de-păr? De ce nu Lee 
van Souk? Sau poate nici unul dintre ei? Nu mai 
eram sigură de nimic. Făcusem bine, totuşi, că 
vârâsem cheile pe sub uşa agenţiei. 

Ajungând pe plajă după trei ore de înot, am 
adormit, epuizată; era momentul cel mai propice 
ca să intru în grevă. 

Când m-am trezit a doua zi, în revărsatul 
zorilor, pielea îmi ardea, de parcă aş fi fost 
aruncată, timp de mai multe secunde, în apă 
clocotită, ca o roşie înainte de cojire; spre norocul 
meu, nu căpătasem şi culoarea legumei cu pricina. 
Serviciile meteorologice potriviseră bine lucrurile: 
în locul eternului cer azuriu al tropicelor, puseseră 
la cale nişte nori voluptuoşi, prefigurare a unei 
răpăieli în folosul agricultorilor. Acum suportam 
mai uşor perspectiva călătoriei de-a lungul 
plantațiilor de trestie de zahăr. Dar îmi trebui 
totuşi o dimineaţă întreagă pentru a ajunge la 
bungaloul lui Smits, în care timp am blestemat 
ideea preconcepută a autorităţilor Imperiului, cum 
că zonele destinate culturilor n-ar avea nevoie de 
mijloace de transport. 

Frumosul extraterestru zăcea întins, fumând 


un trabuc uriaş; pletele lungi şi albe i se 
răspândiseră în cârlionţi pe cuvertura de poliester 
în stil antic. M-am apropiat tiptil, emoţionată 
întrucâtva de reîntâlnire. Am aşteptat să scoată un 
superb nor de fum albastru, pentru a i spune 
încetişor: 

— Bună ziua, Sultan! 

— Tu eşti, Ssadi Mâ Queh? 

Mi-a făcut plăcere să-mi aud numele cel 
adevărat, rostit aşa cum se cuvenea. Că 
pământenii sunt atât de mândri de limba lor, încât 
au reuşit să o impună pretutindeni în galaxie, mai 
treacă-meargă, dar de ce or fi cerut şi adaptarea 
tuturor patronimelor şi a prenumelor, 
uniformizând apelative cu origini dintre cele mai 
bizare, din întregul Imperiu? 

— Lansezi o modă nouă? mă ironiza el, 
contemplându-mi ţinuta. 

Aveam aerul unei naufragiate de operetă; mi- 
am văzut într-o oglindă salopeta zdrenţuită şi 
părul atârnând în laţe din pricina sării; noroc că 
nimeni nu mai mergea pe jos, altfel, în halul în 
care eram, n-aş fi putut străbate Cuba. Cu toate 
astea, graţie priveliştii ce se întrezărea discret 
printre zdrenţe, probabil că aş fi stârnit şi altfel de 
reacţii. Am crezut că aşa ceva se putea citi în 
privirile amicului meu şnapan; legăturile dintre 
noi se născuseră, din sexualitate şi amândoi 
aveam să ne purtăm, până la moarte, ca şi cum 
cordonul ombilical al plăcerii ce ne unise nu putea 
fi tăiat. Ceea ce îmi convenea; prea mulţi indivizi 
încearcă să ascundă, sub aparențele unor relaţii 
cordiale, ameţeala stârnită în ei de interpretarea 


acestor relaţii. 

— Ce vânt te aduce, bombonico? Credeam că 
nu trebuie să ne mai vedem. 

— Nimic anume; tocmai făceam baie şi, ce mi- 
am zis? la să-l rog eu pe Sultan să mă spele pe 
spate. 

Bătrânul bandit se ridică nepăsător. Era gol- 
golut, sub un halat din raze fluorescente; pielea-i 
bronzată. şi lucioasă, parcă tăbăcită, nu făcea nici 
o cută pe trupul lui întreţinut cu mari cheltuieli. 
Îşi merita din plin numele disimulat sub iniţiale, 
dat odinioară de propriul său popor, înainte să 
piară în lupta cu armatele Imperiului: Sultan 
Minunat, Imagine 'Tulburătoare a Sigurantei; 
adică, prescurtat, Smits. Cu obişnuita lui vanitate, 
îşi dădu imediat seama de privirea mea admirativă 
şi nu ezită să profite. 

— Mi-am sărbătorit azi a o sută cincizecea 
aniversare. 

Conducătorii Ternei  doriseră, poate, să-i 
distrugă pe umanoizii din Psicassiopeea, al căror 
erou era prietenul meu, din gelozie faţă de 
longevitatea lor proverbială. 

— Vrei să vezi ce dar mi-am făcut de ziua 
mea? Poţi ieşi, Stani! 

Un efeb cu un frumos penaj metalizat, 
alcătuit dintr-o robă strâmtă, din pene scurte, 
apăru la intrarea în piscină; trupul îi fusese 
elaborat, probabil, pornindu-se de la păsările 
mutante. Ceea ce mă deranja, mai cu seamă, la 
înfăţişarea lui erau aripile atrofiate, reduse la 
starea de membre superioare, ca nişte proteze 
prost concepute. Am întrebat: 


— Puteţi avea raporturi sexuale? 

— De bună seamă; doar nu-ți închipui că, 
împlinind un veac şi jumătate, mă paşte neputinţa. 

Smits mângâie umărul catifelat al fătălăului. 
Fără să mai pierd timpul, i-am povestit aventura 
mea. 

— Pretinzi, aşadar, că Taul, obiect mitic al 
unui cult despre care n-a auzit nimeni, ar putea 
favoriza relaţiile sexuale între toate făpturile din 
galaxie? 

— Nu eu spun asta, ci Souk. Ca şi domnişoara 
Farah şi Claie-de-păr, pentru a nu-i mai aminti şi 
pe necunoscuţii ce au făcut să-mi explodeze chris- 
ul. Crezi că aş fi primit atâtea ameninţări dacă n- 
ar exista un strop de adevăr în toată povestea? 

— Curios! Am vizitat planetele cele mai 
excentrice, locurile celor mai sofisticate plăceri — 
şi niciodată în viaţa mea n-am avut parte nici 
măcar de o mărturie cu privire la o atât de 
minunată posibilitate. 

Acest secret erotic îl făcea, vizibil, să fremete 
de interes. Se întinse la loc pe divanul din baie, 
abandonându-şi mâna în seama lui Stani, ce se 
cocoţase în spatele lui, pasăre frumoasă. 

— Dacă nu cumva... Ia zi, Stani, când te-am 
întâlnit, nu spuneai tu că ai avut de-a face cu un 
taulyrian? Atunci am luat-o ca o. lăudăroşenie de 
adolescent, dar acum... 

Stani fu cuprins de un tremur bizar şi îi 
aruncă iubitului său o privire disperată, de parcă, 
fără veste, întreaga teroare din lume se abătuse 
asupra lui. Apoi deschise ciocul să răspundă, dar 
nu scoase nici un sunet; penajul i se zbârli, 


prefăcându-şi fiecare fulg într-un solz minuscul şi 
dur. 

— Hai, Stani, vorbeşte! Dacă nu vrei să te 
vând. 

Gluma nu păru să fie pe placul fătălăului; 
buzele lui cornoase se deschiseră şi mai larg. 
Făcea evidente eforturi de a se elibera de o 
interdicţie misterioasă, de a dezvălui acel adevăr 
uluitor ce zăcea în el şi îl paraliza de spaimă. 
Dornică să-l ajut, m-am apropiat de dânsul, 
ocolind suportul unde se cocoţase şi i-am 
mângâiat penele, cu intenţia de a-l potoli; vibra ca 
un instrument muzical, iar acea rumoare intimă, 
neexprimată, îl mistuia. Smits îşi stăpânea cu greu 
neliniştea, privindu-şi prietenul cu un aer rugător. 

— Dacă trebuie, va vorbi, dar nu încerca să-l 
ajuţi; îşi riscă viaţa în acest efort şi o manevră 
stângace îl poate distruge. 

Pasărea Stani îşi ridică, într-un gest de 
implorare, aripile golaşe. O furtună organică îl 
bântuia cumplit, penele îi tremurau, puse în 
mişcare parcă de un mecanism intern, 
provocându-i de-a lungul trupului insolite valuri de 
culori.  Urmăream îngrozită aceste rapide 
schimbări în rău, când, deodată, într-o revulsie 
totală, într-un spasm absolut al viscerelor, efebul 
muri. L-am văzut căzând grămadă alături de 
Smits. Pentru prima oară priveam moartea atât de 
aproape; dispariţia părinţilor mei fusese abstractă, 
incendiul mă privase de ei ca o hotărâre 
judecătorească; însă acum, cadavrul zăcea la 
picioarele inele şi îi simţeam mirosul fad. 

Sultanul mă repezi: 


— N-am vreme de explicaţii, Sadie, trebuie să 
acţionăm repede, ajută-mă să-l duc în laborator. 

Înşfacă o sabie de panoplie agăţată în perete, 
tăie sforile unui hamac de noapte aflat în 
apropiere şi mă puse să-l înfăşor pe Stani în plasa 
lui; apoi, cu o privire, îmi porunci să ridic de un 
capăt targa improvizată. Duserăm cadavrul într-o 
încăpere albă pe care Smits o folosea, probabil, 
pentru experienţele lui de biologie distractivă. 
Ochii de un albastru-spălăcit i se aţintiră asupra 
mea: 

— Acum, dispari, cred că e mai bine să nu 
asişti la... discuţia noastră. 

— Mă doare-n cot de micile tale perversităţi. 
Rămân. 

L-am ajutat, deci, pe Sultanul meu minunat 
să-l aşeze pe Stani pe o masă de disecţie, luând 
infinite precauţii să nu răvăşesc penajul celui din 
urmă. Eram cu inima cât un purice şi căutam 
disperată un mijloc de a scăpa din această situaţie 
în care intrasem din încăpățânare. Tânărul 
extraterestru, ce păruse adineauri durduliu, voinic 
chiar, devenea tot mai firav pe măsură ce moartea 
îşi săvârşea opera; mai cu seamă în dreptul cuştii 
toracice, acolo unde sângele mustea printre pene. 

Smits îşi scoase halatul, agăţându-l într-un 
cuier şi rămase aşa cum îl construise natura sau 
mai degrabă aşa cum îl  remodelaseră 
tratamentele minuţioase. Era grațios, subţiratic, 
muşchi mici şi puternici îmbrăcându-i frumosul 
trup, bronzat atât cât trebuia; penisul fin şi lung îi 
atârna indolent între coapse. Ştiindu-se privit, îşi 
prelungi mişcările când îşi prinse în jurul 


mijlocului un şorţ vechi, plin de pete dubioase; 
cochetăria lui avea darul să mă impresioneze: 
legăturile ce mă uneau cu primul meu amant 
continuau să-mi stârnească senzualitatea. 

Decupându-şi cu artă fătălăul, Sultanul părea 
să caute printre acele organe ceva foarte precis. 
Asemenea majorităţii vieţuitoarelor, mortul avea o 
inimă, un ficat, rinichi, precum şi un anumit 
număr de tuburi utile existenţei; in spatele 
stomacului, lipit de coloana vertebrală, se afla un 
soi de buzunar extrem de suplu, dintr-o materie 
diafană şi rezistentă, pe care Smits îl desprinse cu 
atenţie. 

Am leşinat fără să-mi dau seama. 

— Sadie! 

Trezindu-mă dintr-un lung coşmar, m-am 
ridicat în capul oaselor, ţeapănă şi cu dureri în tot 
corpul. Mă aflam, goală, pe divanul din patio. 
Smits mă contempla, pândindu-mi  tresăririle 
imperceptibile ale cărnii; asta îi plăcea lui cel mai 
mult la un corp: freamătul, agitaţiile anonime ce 
trădează viaţa senzuală în stare brută. 

— Am, cred, informaţii interesante. 

Încă zăpăcită, am clătinat din cap, fără să 
răspund. 

— Ştii, organul pe care l-am desprins 
adineauri îi îngăduia lui Stani să zburătăcească; 
evoluţia modificase caracteristicile fundamentale 
ale speciei lui; umflând sacul, el îşi uşura corpul şi 
se putea sluji de aripile atrofiate. Ei bine, 
disecându-l pe Stani am constatat că organul cu. 
pricina fusese golit brusc de aer, antrenând 
constricţia plămânilor. Pleura îi era mototolită ca o 


pungă de hârtie. 

— N-a fost din cauza unei bombe cu 
depresiune, am fi simţit-o şi noi. 

— Nu, sunt convins că e vorba de o 
condiţionare psihologică la care a fost supus 
anterior. 

— Pe Taulyra? 

În clipa aceea, Sultan îşi arăta vârsta. L-am 
compătimit — în taină, fiindcă mă dresase să nu- 
mi exteriorizez niciodată sentimentele în prezenţa 
lui; dorinţa sa de a fi fericit devenea uneori atât de 
puternică, încât se lipsea mai curând de 
afecțiunea alor săi, decât să îngăduie existenţa fie 
şi celei mai mici efuziuni. In ciuda eforturilor 
mele, nu ajunsesem încă la o asemenea stăpânire 
de sine. Pesemne, expresia feţei mă trăda; Smits 
se aşeză alături de mine şi începu să-mi mângâie 
pântecele în cercuri concentrice. 

— Trebuie să-ţi fac o mărturisire. Există un 
mare număr de fiinţe pe care le-am iubit într-o 
manieră oarecum periferică. 

— Nu poţi vorbi mai simplu? 

— E delicat. Să spunem că dimensiunile, 
conformaţia şi caracteristicile sexuale nu 
corespund întotdeauna dorinţei noastre de a ne 
împreuna. Tehnologia naturii a produs un număr 
infinit de pasuri ale şurubului, diferite; nici un 
monopol, nici măcar acela al Imperiului, nu a 
izbutit să le uniformizeze. 

— Asta ştiu:  mângâierile,  masturbarea 
reciprocă şi coitul sunt mamele  acuplării 
galactice. 

Gluma, nu păru să-l înveselească; mâna i se 


oprise lângă pubisul meu; am regretat că nu se 
putea juca într-o blană; eram lipsită de aşa ceva. 

— Când l-am cunoscut pe Stani, acum câteva 
săptămâni, mi s-a părut oarecum jignit de faptul 
că nu-l puteam pătrunde. Era bărbat, desigur, dar 
regulile menţionate sunt valabile şi în cazul 
sodomiei; mi-a vorbit atunci, pe ocolite, de o 
relaţie împotriva naturii cu un taulyrian, însă 
lămuririle cu privire la asta erau destul de vagi, 
aşa că n-am insistat. Acum îmi amintesc bine că în 
clipele acelea părea a fi într-o oarecare 
încurcătură. 

Am oftat: 

— Nu prea am şanse să-mi duc ancheta la 
bun sfârşit, dacă o condiţionare ucigaşă li se 
aplică tuturor celor ce cunosc secretul Taului. 

— Trebuie să existe un mijloc de 
contracarare; Stani a murit prosteşte, fără a-şi da 
seama de importanţa tainei lui; dar clientului tău, 
Lee van Souk, nu i-a fost teamă să-ţi vorbească 
despre Tau. 

— Numai că, descrierea făcută obiectului, ca 
şi cultului legat de acesta, era una dintre cele mai 
vagi; iar Claie-de-păr şi domnişoara de la Serviciul 
de igienă mentală n-au fost nici ei mai expliciţi. 

Obosit peste măsură, Smits se lungi lângă 
mine; trupul îi era rece, ca de marmură. 

— Ştii, niciodată n-aş fi crezut că laboratorul 
de biologie îmi va servi pentru disecţia unui 
amant. 

Părea sincer tulburat, ca şi în urmă cu trei 
ani când îl întâlnisem prima oară pe N'Gor. Am 
fost atunci fascinată în mod spontan de personajul 


pe seama căruia circulau zvonuri imposibil de 
verificat cu privire la un libertinaj absolut şi la o 
experienţă sexuală cvasienciclopedică. Dorisem să 
am cugetul împăcat, seducându-l pe acest geniu 
erotic. Metodele de apropiere fuseseră dintre cele 
mai îndrăzneţe. Dar, cu o pudoare inexplicabilă, 
Smits se străduise să le ignore. Dacă totuşi cedase 
în cele din urmă, asta se datora, probabil, 
prospeţimii inocente a dorinţei mele şi capitulării 
necondiționate a trupului meu. Într-adevăr, după 
moartea părinţilor, hotărâsem să încalc toate 
tabuurile şi să-mi ofer orice plăcere. Senzuală din 
fire şi înclinată să mă bucur fără prejudecăţi de 
acest har, resimţind o frustrare profundă la 
dispariţia celor ce-mi dăduseră viaţă, jurasem să 
perpetuez principiul împerecherii, al cărei produs 
eram eu însămi şi aceasta cu scopul de a prelungi 
cât mai mult posibil plăcerea părinţilor. Conştientă 
de caracterul înnăscut al senzualităţii mele şi de 
privilegiul reprezentat de ea în raport cu cei care 
se reproduc prin fatalitate divină sau printr-un 
simplu impuls instinctiv, hotărâsem să fac din 
existenţa mea un bun înălţat dragostei carnale, să- 
mi dedic trupul cântecului visceral al dorinţei. 
Speram să dau astfel un sens vieţii, reunind 
poemul şi fiinţa într-o singură entitate. 

Smits îşi dăduse seama de asta, iar 
reticenţele lui se topiseră. Dacă noţiunea de 
pornografie ascunde un adevăr, cred că noi 
ajunsesem să-i explorăm toate accepţiunile. 

În cea de-a patra zi de când ne cunoscusem, 
ne lungisem unul lângă altul, ca şi azi, iar el îmi 
mărturisise: 


— Nu cred în blesteme, draga mea Sadie, dar 
cel mai adesea fiinţele de care mă apropii pier 
atunci când le iubesc. Te apreciez prea mult ca să- 
ţi doresc moartea. Va trebui să ne despărţim în 
curând. 

Şi iată cum. cuvintele sibilinice i se împlineau 
sub ochii mei: amantul îi căzuse victimă 
inexplicabilei  anateme. Abia câteva pene 
rămăseseră în patio în urma lui. Şi, pe când le 
priveam cu nelinişte, Sultanul îmi spuse: 

— Nu te îngrijora, încă nu sunt dispus să 
cedez superstiţiei; însă este vorba de o realitate. 
Am constatat un fel de proces logic în dispariţia 
fiinţelor dragi, ca şi cum. aş avea puterea să 
reunesc în jurul lor condiţiile necesare propriei 
morţi. Nu se întâmplă sistematic, departe de aşa 
ceva, dar am, totuşi un anume har de a construi 
destinul celor pe care îi întâlnesc. Un destin, 
aproape întotdeauna, fatal. 

Zâmbi, închizând ochii, ca şi când se adresa 
cuiva aflat în interiorul trupului său, o dublură 
obscură şi malefică a Sultanului Minunat, Imagine 
Tulburătoare a Siguranţei. Nu primise oare, ca 
omagiu, la puţin timp după încoronare, 
holocaustul propriului popor, în ciuda 
devotamentului dovedit faţă de cauza acestuia din 
urmă? 

l-am sărutat buzele roşii şi senzuale, 
şoptindu-i cuvinte liniştitoare: 

— Odinioară, se credea că anumite fiinţe aduc 
ghinion Erau numite „mâna dreaptă a morţii”, 
fiindcă toţi cei aflaţi în preajma lor înfruntau, clipă 
de clipă, riscuri mari. Ei bine, eu una sunt patul 


morţii: cine face dragoste cu mine are toate 
şansele să dea peste surpriza de a se înveli cu un 
linţoliu în loc de cearşaf. 

Smits se strâmbă plictisit şi îmi răspunse Ja 
sărut. Eram mulţumită să-l regăsesc, cu umorul lui 
fără interdicții. Cicatricele lăsate de timp 
începuseră să-i dispară de pe chip. 

— Hai, îmbracă-te, o ştergem! 

— Unde? 

— Acolo unde Stani a contractat boala lui 
ciudată. Hotărât lucru, Taul mă interesează foarte 
tare. 

— Crezi că există o relaţie etimologică între 
el si Taulyra? Că neverosimilul obiect de cult, 
căutat de atâtea persoane, se leagă de această 
planetă? 

Ochii lui străluciră la ideea dezmăţului. 

Abia avusesem timp să fac o baie în piscină, 
să mă parfumez, să mă machiez şi să iau din 
garderoba lui Smits, bine aprovizionată pentru 
toate morfologiile, o salopetă de voiaj ceva mai 
decentă, că generatorul ambiental transmise 
imediat o hologramă. Dacă aş fi avut posibilitatea 
să-mi ofer o asemenea sculă tehnologică, aş fi 
evitat, desigur, toate acele întâlniri dezagreabile 
de la agenţie. Dar nu mă puteam obişnui cu năvala 
unor astfel de năluci; pe N'Gor, asemenea practici 
erau interzise din simple raţiuni de politeţe; însă 
pe Pământ, unde graba ţinea loc de eficienţă, ele 
se impuneau de la sine. 

— Smits e acolo? întrebă holograma, fără a se 
prezenta. Trebuie să-i vorbesc de urgenţă. 

Smits apăru şi el, ca un muţunache dintr-o 


cutie-surpriză. Dar un muţunache înarmat cu un 
ditamai revolserul cu efect de câmp. 

— Ce-i, Philippe? 

— Serviciul de igienă mentală o caută pe fata 
care i-a scăpat ca prin minune. l-a dat de urmă. 
Domnişoara Farah conduce ancheta şi e apucată 
rău; oamenii ei vor sosi aici în cel mult o jumătate 
de ceas. Consemnul e să o prindem pe această 
Sadie mac Key mai degrabă moartă decât vie. 

— Dar n-am făcut nimic, n-am încălcat nici o 
lege! Sunt apărată de secretul profesional, iar 
smucită asta umblă să mă pedepsească pentru o 
anchetă pe care nici n-am început-o. 

Holograma mă scrută compătimitor. 

— Credeţi-mă, domnişoară mac Key, cu ăştia 
de la Igiena mentală trebuie mai întâi să fugi şi 
după aia să stai de vorbă. Sunt şi eu în slujba lor şi 
pot să vă confirm că nu e deloc necesar să încâlci 
o lege ca să ajungi la băgătorul în sperieți. 

Făcea aluzie la acea tehnologie de vârf a 
spălării creierului, care îţi smulgea, literalmente, 
ideile din cap şi te lăsa cu o personalitate subţire 
ca o scovergă. 

— Philippe are dreptate, Sadie. De altfel, nici 
nu intenţionam să ne sfârşim bătrâneţile în Cuba. 
Problema e să găsim prin împrejurimi o călăuză 
clandestină. 

— Pe aici totul a fost curăţat. Înainte, Cuba 
era placa turnantă a tuturor transferurilor 
paralele; acum însă, nu mai e cu putinţă să dai de 
o călăuză nicăieri în Antile. 

Pentru un inspector de la Igiena mentală, 
Philippe nu era tocmai mojic. Fruntea i se 


încreţise de concentrare. Ce mă deranja mai cu 
seamă la el era aroganţa, comună tuturor 
pământenilor. Cum reuşise Smits să şi-l facă aliat, 
în pofida acestui complex rasial? lată un fapt ce 
rămânea de domeniul misterului, ceea ce, de 
altfel, nu avea nimic uimitor, fiindcă Sultanului îi 
plăcea să se înconjoare de aşa ceva ca de o 
tămâiere. 

— Imposibil să luăm chris-ul, am fi reperaţi 
după primul kilometru parcurs pe mare. 

— Există, poate, o cale de a fugi din Cuba 
fără primejdie: un vas arăbesc pleacă spre Mecca. 
Dacă aveaţi de gând să porniţi în pelerinaj, acum e 
ocazia. 

Philippe se înclină spre Smits şi-i şopti ceva la 
ureche, apoi profită de ocazie ca să-şi treacă 
vârful limbii peste ea, conform unui ritual ce 
trebuie să le fi fost familiar; îşi amestecă trupul 
fantomatic cu cel al Sultanului, se ofili şi dispăru. 
De felul meu nu sunt geloasă, dar o asemenea 
îndârjire întru homosexualitate era provocatoare 
din cale afară. Mă pregăteam, deci, să o comentez 
cum se cuvine, când am auzit de afară un zgomot 
slab. 

— E cineva destul de dibaci dacă a trecut 
peste barajul aparatului ambiental. Ascunde-te în 
pădure, am eu grijă să-l primesc. 

Smits dispăru în mica junglă din apartament, 
luxuriantă, parfumată, mai frumoasă decât cea 
naturală. Îmi înţelesese planul; dacă, aşa cum 
credeam, era vorba de unul dintre urmăritori, ar fi 
fost mai bine ca el însuşi să rămână în rezervă, 
pentru a acţiona prin surprindere. Mă simţeam 


teribil de calmă şi de neînfricată. Am prea multă 
imaginaţie ca să suport aşteptarea, iar acţiunea 
este mai convenabilă inconştientului meu. 

Claie-de-păr revenea, fără pic de discreţie; 
dungile groase ale cicatricelor i se umflaseră ca 
nişte furuncule. Părea gata să explodeze. 

— "Ţi-ai fi putut lăsa blana în cuier, e plină de 
molii şi nu se potriveşte cu anotimpul. 

Creatura de pe Mizar nu dădu semne să fi 
înţeles ironia dar îşi aţinti revolserul spre mine. 

— 'Ţi-am spus o dată că Taul nu-i treaba ta. N- 
ai vrut să mă asculţi, aşa că o să te las fără 
farmecele tale naturale. Poate că după aia te vei 
potoli. 

Îşi reglă arma pentru o  carbonizare 
superficială şi îmi ochi pieptul. N-aveam de gând 
să mă bronzez atât de repede. După câteva zecimi 
de secundă, individul îmi viza în continuare sânii, 
dar nu mai mişca. 

— Un mic duş paralizant, o invenţie proprie. 
Niciodată nu-ți iei destule  precauţii în 
bungalourile noastre izolate. Ce e cu oroarea asta? 
se interesă Sultan. 

— L-am botezat Claie-de-păr: Are o idee fixă 
— să mă împiedice să ajung la Tau. 

— Ajută-mă să-l scotocesc. Asta mă va face, 
poate, să înţeleg unde îşi ascund asemenea 
creaturi lucruşoarele când se plimbă în blana 
goală. 

— Ceea ce nu-l împiedică să fie indecent. 

Făceam aluzie la micuța umflătură roz ce-i 
răsărea din blană în locul unde cea mai mare 
parte a raselor galaxiei obişnuieşte să-şi poarte 


sexul. O imperceptibilă roşeaţă urcă în obrajii 
catifelaţi ai lui Smits; l-am întrebat pe 
destrăbălatul acela dacă nu utiliza respectivul 
fenomen secundar al duşului său paralizant pentru 
a-şi remedia deficienţele pasagere ale virilităţii. 
Fără să-mi răspundă, se apucă să-l caute pe Claie- 
de-păr prin ungherele cele mai intime. 

— Ia te uită! Duşmanul tău de moarte e 
demontabil! 

Într-adevăr, acesta avea pe piept o pungă ce-i 
imita blana, înăuntrul căreia se aflau măciuca 
neuronică ale cărei delicii le gustasem, tocul 
revolserului şi o carte de credit purtând numele 
unei societăţi. 

— Eros! Cel mai mare trust galactic al 
exploatării sexului, comentă Smits. Aproape toate 
bordelurile din Imperiu îi aparţin. În sfârşit, acum 
ştii cu cine ai de-a face. 

— Nu-mi mai rămâne decât să aflu pentru 
cine lucrează Lee van Souk, după care pot spune 
că am progresat binişor cu ancheta. 

Am privit la Sultan; eram dezolată; ochii lui 
nu prevesteau nimic bun. 


Capitolul IV 


— NU TE-AM, ÎNTREBAT NICIODATĂ, Sadie: 
îţi poţi controla însuşirea aceea, comună vouă, 
locuitorilor de pe N'Gor, de a vă adapta la 
schimbările de gravitație? 

— Ce înţelegi prin asta? 

Întrebarea mă stingherea cumplit, mai mult 
decât dacă m-aş fi dezbrăcat în faţa unui areopag 
de bătrâni libidinoşi; primisem o educaţie foarte 
strictă în privinţa comportamentului social. La noi, 
te lăsai mai degrabă tăiat în bucățele decât să-ţi 
recunoşti un neajuns fizic. Spiritul fiecăruia 
aparţinea, fără excepţie, întregii lumi, nu însă şi 
trupul. Era preţul plătit pentru libertate. 

— Cu alte cuvinte, îţi poţi restrânge sau dilata 
moleculele organismului, la o simplă comandă 
mentală? 

— Ştii, pe N'Gor aşa ceva nu constituie un 
sport, ci o necesitate biologică. O facem tot aşa 
cum se pune un picior în faţa altuia, în timpul 
mersului. Nimeni, însă, n-a încercat vreodată să 
realizeze performanţe în acest domeniu; ar fi inutil 
şi periculos. 

— Nu există legende cu privire la asta? Nici o 
tradiţie? 

Pe vremea aceea mai aveam complexele unei 
provinciale faţă de popoarele integrate de multă 
vreme în Imperiu; existau câteva poveşti de 
cumetre, referitoare la respectivele puteri, dar eu 
una le socoteam de domeniul folclorului — 
derizoriu, după opinia mea. In clipa când 


atitudinile etnice capătă un caracter turistic, îşi 
pierd tainele, deci şi puterea magică. Am răspuns: 

— Nu. Nici una. 

— Ar trebui, totuşi, să încerci să-ţi aduci 
aminte. Nu se întâmplă în fiecare zi ca o fiinţă vie 
să scape dintr-o asemenea explozie. După câte îţi 
dai tu seama, cât de mult poţi creşte sau te poţi 
micşora? 

— N-am idee. Pe N'Gor, când intervin anumite 
configurații de excepţie ale lunilor, gravitația 
scade până la câteva zecimi de g sau urcă la 5 sau 
6 g. Calculează şi singur. 

Sultanul mă privi atât de atent, de parcă 
acum m-ar fi văzut pentru prima oară; imaginaţia 
îl purta spre paradisuri numai de el ştiute. 

— Cred că ai, putea să zbori sau să dispari 
într-o gaură de şarpe, după cum ai chef. 

Am simţit că devin palidă pe sub salopetă, 
chiar dacă ne mersese vestea că avem cea mai 
albă piele din galaxie. Ideea de a folosi în scopuri 
practice tot ceea ce eu socotisem o infirmitate mă 
tulbura profund. Nimeni nu poate admite cu sânge 
rece că se deosebeşte de ceilalţi, mai ales într-o 
lume al cărei ideal fizic este asemănarea cât mai 
mare cu oamenii. 

— Dacă vrei, te-aş putea antrena şi, cu 
răbdare, sunt şanse să ajungi să acţionezi asupra 
metabolismului tău,  creându-ţi noi reflexe 
condiţionate. Atunci n-aş avea nimic împotrivă să 
fac dragoste cu o femeie de două-trei ori mai mare 
decât mine. 

Am râs în hohote; ştiam destule despre 
convergenţa epidermelor noastre, pentru a-mi 


închipui delicioasa aţâţare ce s-ar fi stârnit în 
urma aplicării acestei ipoteze nebuneşti. 

Rezemat în coate de bastingajul navei, Smits 
urmărea zbaterea valurilor. Oare ne citea viitorul 
în jerbele de spumă ridicate de vechea maşină 
aer/apă ce aborda coastele Mării Roşii? Până în 
prezent, avusesem parte de un noroc rar întâlnit. 
Glisorul individului din Mizar ne purtase fără 
peripeții până la Havana, de unde ne îmbarcasem 
înainte ca Serviciul de igienă mentală să fi dat 
alarma. Traversarea se desfăşurase în linişte. Ne 
apropiam de Djedda, poartă a străvechii Arabii 
Saudite. Odinioară, aici se petrecuse un episod 
ciudat al Războiului Mondial. Astăzi, lipsită de apă 
şi pustie, era acoperită de o perie de ierburi 
roşcate şi de licheni, dintre care răsăreau ruinele 
monumentelor. Erau vizitate aici rămăşiţele unui 
trecut din ce în ce mai puţin lizibil, pe măsură ce 
locuitorii planetei-mamă încercau să scape de el. 
Poate, fiindcă nu erau prea mândri de memoria lor 
rasială. [In manualele de istorie, aventura 
civilizaţiei pământene nu urca niciodată în timp 
dincolo de cucerirea spaţiului cosmic; ca să obţii 
informaţii anterioare acestei epoci, trebuia să fii 
un pătimaş al bibliotecilor şi să ai recomandări 
călduroase pe lângă guvernul Imperiului. 

Pe neaşteptate, nava abordă continentul, într- 
un vârtej de nisip. Sultanul dădu înapoi, orbit, 
tuşind şi scuipând; l-am împins în salonul de pe 
puntea superioară şi l-am lăsat să-şi tragă sufletul. 
În jurul nostru, pelerinii stăteau claie peste 
grămadă — înghesuiți în bătrâna carapace — din 
cală până pe dunetă. Amestecând budismul şi 


catolicismul, inventatorii religiei unificate 
reuşiseră un cocteil de succes. Aceşti fanatici ai 
unui Dumnezeu unic, revelat prin colonizare, 
veneau din lumile cele mai îndepărtate ale 
Imperiului, pentru a merge să se roage la piatra 
neagră unde Mahomed, profetul, dezvăluise 
cuvântul lui Iehova şi al lui Buddha — fiul 
acestuia, cel răstignit pentru a se răscumpăra 
greşelile întregului univers. 

Reuşisem să ne izolăm în timpul călătoriei, 
rămânând pe punte; acum ne cufundasem într-un 
incredibil capernaum de rase şi de civilizaţii. 
Aveam în faţa ochilor extravagantul portret al 
familiei galactice; nu erau toţi aranjaţi ca într-o 
fotografie de la şcoală, nici nu fixau obiectivul cu 
lăcomia copiilor care pândesc instantaneul; deci, 
nu le puteam examina cu atenţie detaliile 
fizionomiilor şi pe cele ale anatomiilor, dar 
sesizam cu acuitate diferenţele; am efectuat o 
gigantică substragere cosmică, al cărei rezultat 
mă cutremura. Fireşte, pe acest vas al pelerinilor 
se aflau numai umanoizi, iar ansamblul lor trăda, 
evident, convergenţa evoluţiei către un produs 
unic; ca şi cum. scopul cel de pe urmă al vieţii ar fi 
fost ajungerea la un specimen universal destinat 
exportului. 

Normatorii nu  reuşiseră încă să-şi 
standardizeze produsul; toate aceste fiinţe aveau 
organe pentru a privi, respira, adulmeca, pipăi, 
auzi, mânca, urina, defeca, care însă nu erau 
situate în aceleaşi locuri, nu aveau nici aceeaşi 
mărime, nici aceeaşi alcătuire, cu rare excepții. 

— Inţelegi acum de ce Taul poate fi o sursă de 


îmbogăţire? Toţi indivizii ăştia în călduri nu 
aşteaptă decât un paşaport cu vizele la zi pentru 
țara plăcerilor şi s-ar năpusti unii asupra 
celorlalţi, pentru o  copulaţie generală şi 
neruşinată, la fel de pătimaş, cum se reped acum 
la Mecca, să se roage unui Dumnezeu de import. 
La ființele vii, tentaţia cosmică a fuziunii 
universale se opune în permanenţă dorinţei de 
identificare prin raportarea la marele întreg, de 
singularizare faţă de mulţime. 

— Vasăzică, după părerea ta, noi încercăm să 
ne detaşăm pentru a regreta mai târziu? 

— Există şi excepţii, oameni ca tine şi ca 
mine, care, amestecându-se în colectivitate, îşi 
păstrează identitatea; e o problemă de etică. 

Sultanul nu mai avea nimic dintr-o plantă de 
seră; tunica de mătase albastră i se umpluse de 
sudoare şi de nisip, părul lui de un alb-imaculat 
căpătase culoarea deşertului, iar pielea arsă de 
soare i se ofilise ca o frunză moartă; însă, în pofida 
unor asemenea neajunsuri, în fond superficiale, 
strălucea de entuziasm. Mica plimbare în 
compania mea îi făcea mai bine decât şederea 
îndelungată între patru pereţi — şi o recunoştea, 
deşi fără tragere de inimă. Cu atât mai mult cu cât 
abia avusesem timp să ne iubim în fugă; iar foiala 
pasagerilor pe punte nu favoriza erotismul, mai 
ales acum, când, de teama urmăritorilor, nu ne 
prea ardea de exhibiţionism. 

Necazurile noastre dispăruseră ca prin 
minune o dată cu îmbarcarea pe această navă, dar 
ştiam că, după ce vom fi ieşit din oază, filajul va fi 
reluat; de aceea, preferam să evităm ca un 


turnător bine intenţionat să ne denunțe. Duşmanii 
erau prea puternici, iar reţeaua lor de spionaj se 
întindea probabil până în locurile cele mai 
neaşteptate.  Efectuându-mi totuşi ancheta, 
contrar dorințelor Serviciului de igienă mentală şi 
a societăţii Eros, îmi ridicasem în cap armatele 
reunite ale moralei şi ale depravării organizate. 

— Şi amândouă încearcă să înăbuşe secretul 
Taului, conchisese Smits, în cea de-a treia zi a 
discuţiei noastre despre anchetă. Această Farah ti- 
a şi mărturisit că Imperiul nu va admite în ruptul 
capului o acuplare inter-rasială. Bănuiesc, însă, că 
în privinţa lui Eros lucrurile stau cu totul altfel. 

— Eu cred că Lee van Souk şi patronii lui 
Claie-de-păr încearcă să ajungă la Tau pentru o 
exploatare comercială. 

— Se prea poate, într-adevăr, dacă te 
gândeşti că Taulyra este capitala viciului. Un 
monopol în respectivul domeniu ar însemna o 
mină de aur. Cu o condiţie: ca faimosul obiect de 
cult, Taul, să fie eficient. Deşi am încercat să-mi 
închipui tot felul de soluţii — deşi consider că, pe 
plan sexual, nu-mi lipseşte imaginaţia —, nu am 
reuşit să descopăr măcar una care ar putea 
rezolva marea problemă a pasului şurubului. 

Am simţit deodată nevoia să mă ridic şi să fac 
câţiva paşi în încăperea arhiplină; un extraterestru 
cu piele cenuşie şi mutră scofâlcită îmi puse 
piedică, dornic, chipurile, să glumească, făcându- 
mă să cad lată în mijlocul mulţimii şi să provoc un 
hohot general de râs. Mă prăvălisem peste un soi 
de saltea mare, de carne, care îmi strecură iute în 
mână ceva moale şi lipicios, închizându-mi 


degetele pe deasupra, cu o apăsare a labei sale 
uriaşe. 

— Citeşte asta în linişte, îmi şopti. 

Şi mă împinse înapoi cu violenţă; din pelerin 
în pelerin, am făcut, practic, ocolul salonului, 
aterizând în cele din urmă pe genunchii lui Smits; 
acesta îmi replică liniştit: 

— Nu mi-ai dat nici un răspuns. 

— Pentru că nu am nici unul, afară de cazul 
când se pune problema unei soluţii mentale, 
telepatice, de pildă; în care caz, Taul ar fi un 
catalizator al dorinţei şi, prin intermediul celei din 
urmă, ar declanşa plăcerea. 

Nu ştiu cum ajunsesem la un astfel de 
răspuns; pesemne, îmi pregătisem fraza înainte de 
incident şi, acum o rostisem ca şi cum nimic nu s- 
ar fi întâmplat. Eram încă buimacă. Mi-am 
scuturat mâna, dorind să scap de obiectul lipicios 
ce părea că mi-a rămas în palmă. Dar acolo nu se 
mai afla nimic. 

Să-şi fi dat seama Sultanul de urmarea 
turneului meu fără voie? Totul se petrecuse atât 
de repede, iar el se concentrase atât de adânc 
asupra tainei Taului, încât poate că nu observase 
nimic. Era mai bine să tac. Dacă matahala de 
vizavi îmi strecurase chewing-gum-ul ei, însemna 
că mă recunoscuse, iar cel care îmi pusese piedică 
trebuia să-i fie complice. 

Nu mai puteam suporta, simţeam nevoia să 
ies; m-am dus la uşă. 

— Sadie, nisipul! 

Afară, vârtejurile îşi dublaseră forţa; nava nu 
mai înainta pe o pernă de aer, ci pe una de siliciu. 


Întotdeauna am avut oroare de mulţime, iar 
omniprezenţa tuturor acelor creaturi cu 
morfologie delirantă mă intoxica. Incotro să fug? 
Cala era  arhiplină, iar punţile deveniseră 
periculoase. Pentru prima oară de la începutul 
anchetei era gata să mă las cuprinsă de panică, 
din motive ce-mi scăpau de sub control. Smits 
ghici tot ce mi se întâmpla. Se ridică şi se lipi de 
mine. O descărcare electrică se produse între noi; 
m-am simţit brusc eliberată. Incidentul şi tot ceea 
ce se stârnise în mine mi s-au părut episoade fără 
importanţă. 

Necazul era că nu găseam unde să ne aşezăm 
şi doar un cutremur i-ar fi putut face pe mocofanii 
din jur să-şi dezlipească fundurile de pe scaune. 

Fără să-şi piardă cumpătul, Sultanul mă 
înconjură cu braţele şi se îmbibă de mine. 
Pântecele i se lipea perfect de al meu, piepturile ni 
se atingeau, sfârc în sfârc; şi cum el era gol pe sub 
tunica de mătase, iar eu nu purtam nimic pe sub 
salopetă, ne puturăm lesne socoti hainele drept 
simple iluzii. Aveam sentimentul că mă dau cu 
neruşinare în spectacol dinaintea mulţimii. Sexul 
Sultanului, carte se umfla tot mai mult, îmi 
ajunsese la pubis. Am tresărit. Ochii amicului meu 
deveniseră atât de luminoşi, încât nu le mai 
distingeam decât pupilele, puncte focale ale 
dorinţei noastre. Îl scrutam intens, presimţind că 
vom juisa şi prin intermediul privirii. 

Urmarea nu se lăsă aşteptată; acum, penisul 
lui întărit îşi croise drum printre coapsele mele 
depărtate şi mi se sprijinea de clitoris. Sultanul nu 
se mişca; utiliza o tehnică personală, gimnastica 


intimă a erecţiei, perfecționată în ani de practică, 
producând un delicat efect de tensiune şi de 
relaxare, al cărui du-te-vino nu era, probabil, mai 
mare de un milimetru. Mi-am aşezat mâinile pe 
şoldurile lui si am aşteptat primele frisoane 
iniţiatoare ale extazului. 

Acest amor imobil, centrat într-o infimă 
părticică a cărnii noastre, iradie progresiv de la 
unul la altul, până ce uitarăm că mai existăm şi 
altfel; din acea clipă, ne controlarăm declanşarea 
orgasmului. Arsura ce ne lega, scânteia scăpărată 
de silexul dorinţei amândurora ne prefăcea 
încetişor în jar iasca nervilor. Când explodarăm de 
plăcere, totul se petrecu în linişte, ca şi când 
deflagraţia orgasmului fusese  înăbuşită de 
trupurile noastre. Privirile ni se desprinseră una 
de alta. Nimeni nu părea să ne fi urmărit 
manevrele. 

Mecca îşi făcuse apariţia în depărtare. 
Anihilasem distanţa prin puternicul efect al visului 
nostru sexual. Primii pelerini se şi îngrămădeau pe 
punte; cei din salon dădură şi ei buzna afară, 
lăsând locul gol. De comun acord, noi doi 
hotărâsem să mai aşteptăm. 

— Smits, ia uită-te la mâna mea! 

În palma albă ca laptele, chiar peste filigranul 
roz al celor cinci linii în stea, semnificând destinul, 
se vedea un desen ciudat, un soi de labirint cu o 
schemă, foarte precisă. 

— Cine ţi-a lăsat urma asta? 

— Grasul din Fomalhaut, când am căzut peste 
el, adineauri. 

Smits părea zăpăcit. 


— Nu seamănă a simbol, nici a mesaj cifrat, s- 
ar zice că mai curând e un plan. 

Într-adevăr, în împletitura aceea de linii era 
cu putinţă să recunoşti traseele unor străzi şi 
amplasarea unor cvartale de clădiri, dar din ce 
oraş? Şi ce itinerar trebuia să fie urmat acolo? 
Răspunsul nu figura în acel plan incomplet, unde 
nu exista nici un nume, nici un punct de plecare 
ori de sosire. 

— Trebuie neapărat să-l găsim pe 
extraterestrul cu pricina. Numai el ne poate da 
cheia enigmei. 

Sultanul nici nu termină de vorbit, că se şi 
repezi afară, căutând prin mulţimea pelerinilor ce 
debarcau, în cea mai mare dezordine, în piaţa 
gării. Cum să-l recunoşti pe mesagerul meu în acel 
talmeş-balmeş fantastic de negustori şi turişti 
amestecați şi într-o zarvă asurzitoare? Mi s-a 
părut, totuşi, că îi disting o clipă silueta masivă 
pierzându-se în direcţia hotelurilor zburătoare din 
partea dreaptă a oraşului şi i-am spus despre asta 
companionului meu. 

— Dacă-i aşa, am încurcat-o, n-o să-l mai 
găsim niciodată. Acolo sunt vreo trei-patru sute de 
mii de camere din prefabricate şi se pare că, în 
caz de năvală masivă, autorităţile Oraşului Sfânt 
pot instala chiar mai multe milioane. O adevărată 
iepurărie a credincioşilor. 

Incruntându-se contrariat, Sultanul se duse 
să se aşeze pe banca neconfortabilă de la prova. 
Deşi îşi pierduse tinereţea, îşi păstrase acel aer de 
slăbiciune care mă atrăsese la el; eram sigură că o 
asemenea fiinţă nu se va purta niciodată patern. 


Când ieşisem din adolescenţă, jurasem să nu mă 
supun nimănui, nici măcar celor apropiaţi; Smits 
prelungea la infinit această necondiționată nevoie 
a mea de libertate. 

— Dacă măcar prietenul tău Philippe ne-ar fi 
dat mai multe informaţii înainte să ne îmbarcăm 
pe vas!... 

— Important e să ajungem pe Taulyra; şi nu 
prea sunt şanse ca graffiti-ul acela să ne fie de 
ajutor. 

Îşi despletise liniştit coada albă şi grea, ca să- 
şi scuture nisipul din păr. Eram fascinată de 
feminitatea gesturilor salo. Ambivalenţa 
prietenului meu nu era trăsătura lui de caracter 
cea mai puţin interesantă; alături de el, nimeni nu 
putea şti vreodată că aparţine, în mod sigur, unui 
sex sau altuia. Pe mine mă sedusese intuindu-mi 
cea mai mare parte a impulsurilor homosexuale. 

— În loc să mă dezbraci din priviri, ai face 
mai bine să ghiceşti viitorul, altfel decât citindu-ţi 
în palmă. Mecca este, fără îndoială, un remarcabil 
loc de rugăciune, dar nu te aştepta la vreun 
miracol! Sfânta Treime nu îndeplineşte dorinţele 
formulate de duşmanii Imperiului. 

Aproape că nu i-am auzit remarca. Mă 
simţeam deodată stingherită, incapabilă să mai fiu 
atentă şi la altceva decât la relaţiile mele cu 
Sultanul. Nu cumva începusem, încet-încet, să mă 
intoxic, pentru a evita asumarea adevăratelor 
responsabilităţi? In povestea asta se petrecuse 
totul atât de repede, încât eu abia demaram de pe 
blocstart, în vreme ce adversarii ajunseseră la 
jumătatea cursei. Era timpul să reacţionez. 


Mulțimea pelerinilor se scurgea, în depărtare, 
către vechile porţi ale cetăţii; acest reflux pestriţ 
era aspirat ca prin minune, graţie muncii îndârjite 
a intermediarilor, a hotelierilor, a escrocilor 
mărunți de toate soiurile specializați în 
exploatarea neofiţilor într-ale adoraţiei mistice; iar 
ce nu îi era smuls de negustori avea să-i fie ciupit 
de nenumăraţii şobolani ai agheasmatarelor. 

După cele câteva zile de călătorie istovitoare, 
mi-am dat seama că îmi pierdusem obişnuinţa de a 
mai merge pe jos; m-am târât în piaţa din faţa 
bisericii, încăpăţânându-mă să urmăresc modelul 
regulat al dalelor din pardoseală, pentru a ajunge 
în punctul de fugă al perspectivei. Efortul mi-a 
fost blocat, pe nepusă masă, de primele dughene 
cu suveniruri şi obiecte religioase, care îşi 
revărsau până la pământ casetele cu holograme, 
bijuteriile luminoase, statuile cioplite în plasticul 
cel mai somptuos cu imaginile lui Iehova, Buddha 
şi Mahomed, fără a mai pune la socoteală 
amuletele, jucărelele, medalioanele — inspirate 
din superstiţiile întregului univers şi vădind o 
uimitoare mediocritate artistică. Animismul îşi 
pierde virtuțile când se încarnează în fetişuri şi 
mai ales când este vândut în bazaruri. 

Mă pregăteam să plec mai departe, când am 
auzit limpede, venind dintre dughene, o voce: „Ea 
e!” M-am întors spre Smits: 

— Unde se află vama şi biroul de viză al 
poliţiei? 

— Dincolo de porţi. Doar nu-ţi închipui că vor 
scăpa ocazia să mai împuşte un credit, până şi de 
la călătorii care nu sunt în regulă! 


— Atunci, noi ce facem? 

— Nu te nelinişti, mi-ai spus că situaţia ta 
financiară e înfloritoare. Nu uita că Mecca este 
oraş liber. Sa intri te vor lăsa, mai greu va fi să ieşi 
în mod legal. 

Mă apropiasem şi mă jucam distrată cu un 
Buddha răstignit în trei poziţii, turnat dintr-un 
material ce imita malahitul. Obiectul era grosolan, 
iar forma ce servise la turnarea lui fusese folosită 
de atâtea ori încât bavurile îl sluţeau pe fiul 
Domnului, împodobindu-l cu un colier ridicol. I l- 
am întins negustorului: 

— Cât costă? 

Smits mă privea, stupefiat. Omul era mai mult 
lat decât înalt; purtând, în ţinutul acela unde nu 
ploua niciodată, un impermeabil negru şi o glugă 
cerată, caricatura unui marinar de pe un pescador, 
care se juca de-a conducătorul de cămile; mă 
prinsese de mână şi îşi aţintise ochii, minusculi şi 
galbeni, pe desenul din palma mea. 

— Faceţi-vă că vă tocmiţi, iar eu vă voi 
conduce. Dar, mai înainte, trebuie să treceţi prin 
odaia din spate a dughenei. 

I-am arătat printr-un gest că Sultanul trebuia 
să mă însoţească. A ridicat din umeri, fatalist. 
Luând în serios rolul turistului jecmănit de bondoc 
şi care se întărâta singur, i-am comunicat lui Smits 
informaţiile. Acesta nu prea părea de acord. Dar 
era prea târziu — trei sau patru colegi ai 
negustorului ne înconjuraseră şi ne împingeau 
spre o anexă cu pereţi de pânză, unde fuseseră 
îngrămădite, claie peste grămadă, tot felul de 
mărfuri. Pretutindeni plutea un miros puternic, 


dulceag, aproape incredibil pe acest Pământ atât 
de curat, încât extratereştrii veneau din cele mai 
îndepărtate mahalale ale cosmosului pentru a-l 
săruta. Parfumul cald, de mucegai, îmi trezea 
amintiri din copilărie, de pe N'Gor unde, în 
depozitele de fibre, mă jucam de-a mama şi de-a 
tata cu prietenii de seama mea; ceea ce, pentru 
copiii de pe planetele colonizate, reprezintă limba 
esperanto a relaţiilor sexuale. 

— Poftim, puneţi-vă hainele astea, vă veţi face 
mai puţin remarcaţi decât în salopetele de turişti. 

Omul ne întindea veşminte ale altor vremuri; 
djellabale în culori vii, ţesute cu fir de aur şi de 
argint. 

— Nu ştiam că la Mecca se sărbătoreşte 
carnavalul! 

— Sst, dulcea mea Sadie! îmi strecură la 
ureche Sultanul. Spre deosebire de celelalte oraşe 
ale planetei-mamă, în Oraşul Sfânt se tolerează 
libertatea de expresie; asta îi îngăduie poliţiei să- 
şi recunoască mai lesne oamenii. 

— De la început am fost convinsă, că amicul 
tău, Philippe, ne-a trimis de-a dreptul într-o 
capcană. 

Smits zâmbi, cu dezinvoltură. 

— Uneori, în cuşca fiarelor rişti cel mai puţin 
să fii sfâşiat. Am schimbat planul, să-i urmăm pe 
aceşti, oameni, ne vor duce acolo unde trebuie. 

Era şi părerea mea. Tot timpul socotisem că 
ancheta aceea trebuia să fie întreprinsă cât mai 
aproape de creasta valului, ceea ce te ajuta să faci 
surfing pe deasupra evenimentelor. Singurul risc 
era să fii zdrobit de forţa apei. 


Am ales o țesătură de un albastru ca de 
cerneală, împodobită cu găitane de argint, ce 
părea să se potrivească tenului meu; Sultanul a 
optat pentru o ţinută în culori calde şi 
ornamentată cu aur. Neguţătorul bondoc ne 
urmărea, trăgându-se energic de nas; am întins 
mâna spre el, cu palma înainte: 

— Ce vrea să însemne harta asta? Hai, 
vorbeşte! Cine te trimite? 

Ca şi cum ar fi fost pe cât de lat în umeri tot 
atât de încăpățânat, omul nu se sinchisi de această 
avalanşă, de întrebări; doar ochii lui mici şi 
galbeni se îngustară şi mai mult. 

— Rolul meu constă doar în a-i conduce până 
la punctul de plecare pe cei ce poartă semnul; 
sunt plătit s-o fac şi cu asta, basta! 

— Dar cine te plăteşte? Comitetul de 
iniţiativă? 

Smits îl înşfăcase de braţ, însă tipul se 
desprinse rapid, cu o smucitură. Părea foarte 
puternic şi sigur pe sine, ca toţi metişii de pe 
Phidragon, de altfel. 

— Banii n-au miros, aşa că îi primesc de la 
oricine mi-i dă. De la călăuza clandestină, de pildă, 
care-mi va plăti comisionul pentru transferul 
vostru. Ei, veniţi o dată sau nu? 

Am înţeles amândoi că nu vom scoate nici o 
informaţie în plus din această puşculiţă a 
secretelor, decât dacă o vom sparge; şi poate că 
nici atunci. 

Tornada de nisip stârnită de sosirea vasului 
se potolise; cerul, de un albastru foarte curat, 
răspândea pretutindeni o acuarelă delicată; de pe 


esplanadă puteam vedea foarte clar linia dantelată 
a zidurilor din chirpici ale Cetăţii Sfinte, periferia 
cu hoteluri întinzându-se în spirală până la orizont 
şi desfăşurându-şi galaxiile de case moi, iar la 
stânga, în jurul unui vast lac artificial, înflorind 
grădinile rezidenţilor - în cea mai mare parte 
consuli ai planetelor aşa-zis federate. Mecca părea 
calmă; pelerinii fuseseră parcaţi în iepurăriile lor 
binecuvântate. 

Formalităţile de intrare s-au simplificat la 
maximum în urma remiterii discrete către 
autorităţi a cărţii mele de credit. Reprezentantul 
Serviciului de igienă mentală, uşor de recunoscut 
după uniforma lui de la Armata Salvării, nici 
măcar nu ne mai ceru certificatele de botez ca să 
verifice prin ordinatorul central dacă primisem 
învăţăturile religioase ale Imperiului. 

Intrând pe bulevardul solemn ce se deschidea 
dincolo de poartă, resimţeam o ciudată emoție. 
Dacă peste tot Pământul fusese remodelat, cu 
oraşele reconstruite după gustul epocii, câteva 
locuri privilegiate păstrau totuşi imaginea vechii 
civilizaţii pământene; iar Mecca se număra printre 
ele. Păşind pe lângă marile sculpturi din plastic 
întunecat ale tuturor sfinţilor paradisului, eram 
pătrunsă de un sentiment cvasireligios. Din sută în 
sută de metri, imaginea colosală a lui Buddha. 
răstignit în cele trei poziţii ale sale - pe cruce, în 
reîncarnare şi în nelinişte - marca defileul de 
oameni beatificaţi de legendă — d'Avila, Shiva, 
Osiris, Magdalena, Ixtatuagl, Pasteur etc. - care, 
după existenţa terestră reveniseră la sânul Sfintei 
Treimi. Soarele, aflat la zenit, ştergea toate 


umbrele, conferind statuilor o imanenţă fosilă; 
aveam impresia că străbat eternitatea alături de 
zei, pentru a ajunge în paradisul făgăduit, la 
sfârşitul oricărei vieţi, de către preoţii religiei 
unificate. 

În curând decorul se schimbă, deoarece 
cotisem pe un bulevard transversal; sub paşii mei 
se desfăşura drumul lui Mahomed, din copilărie 
până la  transfigurare, relatat în desene 
nonfigurative, de o geometrie complexă, într-un 
camaieu de argile trecând subtil de la ocru la 
negru, fixat în pardoseală prin acţiunea focului. Aş 
fi putut merge, purtată de reveria mea sacră, până 
la capătul acestui labirint rectiliniu care îmi fura 
ochii, lângă monumentul cubic unde se află piatra 
neagră, dacă ghidul nostru nu mi-ar fi făcut semn 
să-l urmez pe o străduţă strâmtă. Descumpănită, 
m-am spovedit cu naivitate Sultanului: 

— Păcat, credeam că întrezăresc paradisul! 

— Fiindcă eşti sensibilă la expresivitatea 
decorului. Teme-te, Sadie, planeta asta nu e decât 
o iluzie, a fost construită de maeştri ai magiei. Şi 
Mecca nu face excepţie. Conducătorii Imperiului, 
vor să-i servească fiecăruia pe potriva himerelor 
sale şi cel mai bine reuşesc manipulând miturile. 

— Nu riscă să cadă ei înşişi în capcană? 

— N-ai de gând să pricepi că Pământul s-a 
golit de locuitorii lui, care au plecat spre planetele 
colonizate pentru a se bucura, într-o impunitate 
deplină, de cucerirea acestora? Aici nu mai e 
decât administraţia. Centru galactic al afacerilor, 
leagăn evoluat al artelor, templu al religiei, 
creuzet al tehnologiei pentru toate popoarele 


Imperiului, Pământul nu mai este, în realitate, 
decât o colosală capcană întinsă turiştilor. 

— Dar cu poliţia, cu armata, cu toată această 
formidabilă organizaţie de control al cărei sediu a 
devenit întreaga planetă, ce te faci? 

— Este şmecheria supremă. Cine ar putea 
crede că nu ne aflăm în capitala Imperiului, când 
Pământul găzduieşte cea mai mare cazarmă din 
cosmos? Însă ordinele nu se mai dau de aici. 
Graţie maşinilor de transfer şi  holoviziunii 
instantanee nu mai e nevoie ca puterea să fie 
centralizată; dimpotrivă, ea e răspândită pe toate 
planetele federate, cu scopul de a câştiga în 
eficienţă. Invadatorii noştri s-au infiltrat 
pretutindeni şi duc, în surdină, o gherilă 
necruțătoare împotriva oricărei forme de opoziţie. 

Această idee subversivă părea, să-l bucure pe 
Sultan. Nu-mi puteam da seama încă dacă era şi 
adevărată, dar o găseam, oricum, seducătoare. 

Pătrunserăm acum în penumbra unei 
ulicioare, unde se  îngrămădeau tarabe cu 
suveniruri; poalele  djellabalei mele atingeau 
obiectele, strălucind brusc în câte o rază de soare 
strecurată prin golurile din şirul de acoperişuri; 
aerul mirosea frumos, a mentă şi a ceai, iar praful 
uscat al zidurilor vechi şi aromele specifice 
mulţimii de pelerini se amestecau, producând 
impresia năvalnică a vieţii. Eram fericită, trecând 
pragul beatitudinii, fără a-mi da seama că intrăm 
de-a dreptul în laţul întins de arhitecţii Oraşului 
Sfânt; înstrăinarea şi relaxarea sunt clişeele 
turiştilor — de aceea, aici totul conspira, pentru a 
le oferi un sentiment de tandră religiozitate, astfel 


încât până şi cel mai recalcitrant necredincios 
ajungea, în cele din urmă, să se înmoaie. 

Neguţătorul din Phidragon ne aminti îndată 
că nu venisem să ne distrăm. Se opri, pe 
neaşteptate, în faţa noastră, pentru a ne închide 
calea, apoi ne împinse într-un gang lateral. 
Impiedicându-ne de treptele unei scări strâmte şi 
abrupte, începurăm să urcăm în goană; ciceronele 
era atât de lat în umeri, încât trecea cu greu. in 
urma. noastră, printre balustradă şi perete. După 
câteva clipe, ne aplecam deasupra străduţei, pe o 
fereastră prevăzută în partea de sus cu un 
scripete pentru ridicarea lăzilor cu marfă. 

— Priviţi, ne urmăreşte un ins de la Serviciul 
de igienă mentală. Nu mi-aţi spus că sunteţi sub 
supraveghere. Aşa că nici tariful nu mai e acelaşi. 

Într-adevăr, tipul de la Armata Salvării, care 
păruse că ne ignoră la intrarea oraşului, se afla 
acum sub noi; se rătăcise şi se învârtea în jurul 
cozii, ca un ac de busolă înnebunit de intrarea în 
acţiune a unui al doilea pol magnetic. Ghidul 
nostru se aruncă fără  şovăire asupra 
urmăritorului, strivindu-l ca o enormă cărămidă de 
carne. 

— Acum ori niciodată, murmură gânditor 
Sultanul; fie asistăm la un suprem artificiu 
regizoral, fie phidragonul ne-a salvat, într-adevăr, 
viaţa. 

— În orice caz, de la începutul anchetei am 
sentimentul că există cineva care se joacă de-a 
păpuşile cu mine, dându-mi na, na şi mângâindu- 
mă gigea, cu egală dezinvoltură. Şi nu-mi doresc 
altceva decât să o cunosc pe mica otravă căreia îi 


servesc drept cadou de Crăciun. 

Nu mai aveam mult de mers; în curând, omul 
de pe Phidragon ne arătă o potecuţă, în fundul 
unei curţi pătrate. Am păşit în faţa lui până la 
poarta de fier, ruginită, care o închidea. Am sunat. 
Călăuza ieşi în prag. Când m-am întors, ciceronele 
nostru dispăruse. 

La rândul lui, semnul din palma mea se 
ştersese, ca şi cum nici n-ar fi fost. 


Capitolul V 


— SPRE TAULYRA! am cerut. 

Şi i-am întins cartea de credit din aur masiv, 
salvată de la mai multe naufragii. 

— Ei, asta-i! Mă luaţi de fraier, strigă omul, 
dacă vă  închipuiţi că o să accept lovele 
înregistrate. 

Individul era  cârcotaş, iar baraca lui 
camuflată părea mai curând ladă de gunoi decât 
centru de transfer. 

— Dar aşa îţi convine? 

Sultanul îşi scosese şiragul de perle fine care 
îi ţinea părul împletit în coadă. Îl strecură în mâna 
călăuzei. Nu ne vorbisem cum să acţionăm; acum, 
când ne aflam la destinaţie, nu doream să punem 
la îndoială miracolul descoperirii; fără nici o 
îndoială, fusesem luaţi sub supraveghere şi 
teleghidaţi prin Mecca; şi nu deţineam nici un 
element de informaţie serios pentru a ne da seama 
dacă planul cu pricina fusese pus la cale de 
prietenii sau de duşmanii noştri, însă doream, cu 
orice preţ, să ajungem pe planeta unde se putea 
găsi Taul. Deoarece, în faţa atâtor semne de 
întrebare ridicate de ancheta mea, nu aveam 
decât o soluţie: să forţăm lucrurile. 

— Pentru Taulyra îţi iau jumătate, e bine? 

Fără să-i pese de grimasa lui Smits, călăuza 
vâri mărgelele în analizor, clătină satisfăcut din 
cap, luă foarfeca, tăie şiragul în două, rostogoli 
jumătate dintre perle într-un micuţ conteiner şi 
înnodă firul pe care erau înşirate celelalte. Smith 


îşi petrecu, placid, pe încheietura mâinii ceea ce-i 
mai rămăsese din colier; părul desfăcut îi 
strălucea stins în firava rază de lumină strecurată 
printr-o lucarnă. 

Maşina de transfer avea un aspect dubios, 
semănând mai degrabă cu o improvizație de 
amator. Numai nişte fugari de teapa noastră 
puteau risca să recurgă la ea. Şi toate astea 
fiindcă, în Imperiu, vechea formulă „Dezbină şi 
stăpâneşte!” era aplicată cu succes. Dacă 
guvernanţii încurajau pelerinajul şi călătoria, pe 
Pământ, operând ca un filtru selectiv pentru 
locuitorii galaxiei, deplasările de la o planetă la 
alta ale cetăţenilor Imperiului erau riguros 
controlate. Izolându-se fiecare etnie pe ţinutul ei 
de origine, periculosul amestec între civilizaţii, 
răspunzător de trezirea spiritelor, nu se putea 
încropi. Avea grijă poliţia de asta. 

În timp ce mă dezbrăcăm alături de Sultan, 
acesta se ungea cu un strat gros de balsam 
inductor. Un asemenea ritual, a cărui tradiţie urca 
pană la originile transferului, părea întru totul 
inutil când se mergea pe căi oficiale. Aici însă, 
înţelegeam o astfel de precauţie; o spaimă 
insurmontabilă mă copleşea la ideea că atomii 
trupului meu disociat aveau să fie vehiculaţi, de o 
maşină atât de nesigură, la mii de ani-lumină de 
Mecca. Am luat şi eu flaconul şi mi-am întins pe 
corp acel gel transparent, plin de cocoloaşe; m-am 
frecat cu el, m-am frecat să uit că aveam să 
înfrunt riscul de a dispărea în univers, grăunte 
infinitezimal. 

Mâna mătăsoasă a Sultanului, mângâindu-mi 


deodată umerii, îmi alungă panica. 

— Hai, pune-ţi lucrurile în sacul ăsta sincron 
şi îmbracă-te, călăuza îşi pierde răbdarea, se teme 
de o descindere a poliţiei. 

Omul ne sintetizase itinerarul pe plan-ecran. 

— Grăbiţi-vă, configuraţiile hiperspaţiului nu 
sunt prea stabile în clipa asta. Când veţi ajunge la 
postul clandestin de pe Taulyra, vă veţi găsi la 
vreo zece kilometri de capitala Lyriato. Umblaţi cu 
băgare de seamă, mişună caralii pe acolo; în ciuda 
precauţiilor noastre, bârlogul începe să fie 
reperat. 

— Şi dacă releul de transfer e încercuit? Sau 
pur şi simplu demontat? Ai să ne marchezi atomii 
în infinit? 

— În cazul ăsta o să fiţi transferați, în mod 
automat, în altă parte. O măsură menită nu atât 
să-l protejeze pe client, cât să-mi asigure mie 
securitatea. 

— Vrei să spui că ne-am întoarce aici? întrebă 
Smits. 

— Nu pot garanta destinaţia, sistemul de 
diversiune e aleator. 

Sultanul îşi înnoda grijuliu părul cu o 
panglică; şi o făcea atât de meticulos, încât eram 
tentată să cred că încerca astfel să-şi amâne 
spaima. M-am înghesuit alături de el în strâmta 
cabină de plecare. Mirosul acidulat al acesteia era 
evocator. Călăuza ne rugă să ne despărţim. O 
precauţie bine venită; câteodată, formula 
moleculară a călătorului: suferă unele alterări şi 
rezultatul nu este cu regularitate viabil, mai cu 
seamă când sunt implicate două corpuri. Evident, 


asemenea tip de călătorie prezintă cele mai mari 
riscuri, din pricina mijloacelor nesigure, dar te 
scuteşte de mucegăiala hibernării într-o veche 
navă supraluminică. 

Inchizând deasupra capetelor noastre cupola 
etanşă, călăuza ne aruncă o privire bizară; dacă 
nu cumva era un semn de, îmbărbătare. Cu 
oamenii pariam totdeauna in pierdere când era 
vorba să le interpretez fizionomia. 

Când m-am reconstituit pe Taulyra, am privit 
alături de mine. Smits nu mă urmase pe de-a 
întregul; se recompunea cu greutate. Am aşteptat 
câteva minute, sperând că absenţa lui rezulta 
dintr-o  defazare. Imaginea  fantomatică a 
însoţitorului meu părea să devină densă, să se 
întărească, să prindă viaţă. Când ecranul postului 
de transfer se stinse, marcând sfârşitul mesajului, 
Sultanul părea să se fi codificat convenabil. l-am 
trecut palma peste obraz, regăsind agreabila 
atingere a pielii catifelate. Acest contact cu 
realitatea mi-a risipit senzaţia de vid fără margini 
pe care ţi-o lasă călătoria şi care ţi se strecoară 
până în cele mai fine ramificații nervoase, 
prefăcându-te într-o efemeră scânteie de neant. 

Amicul meu părea să-şi revină cu dificultate 
după transfer; am remarcat, încercând să-l 
înveselesc: 

— Decât într-o hologramă nereuşită, te prefer 
în carne şi oase. Ce crezi că s-a putut întâmpla? 

Nu-mi răspunse şi nu zâmbi; deşi conformă 
modelului, imaginea sa era lipsită de mobilitate. Şi 
totuşi, Sultanul respira. Am ieşit din cabină pentru 
a întreba călăuza ce s-a întâmplat. N-am găsit pe 


nimeni. Postul de sosire era instalat într-o baracă 
de tablă, în mijlocul unui bidonvil infect. Ceea ce 
corespundea întru totul descrierii; astfel camuflat 
şi fără personal, clandestinitatea transportului era 
asigurată perfect. Dar asta nu-mi rezolva mie 
treburile. Când m-am întors, Sultanul nu se 
mişcase nici măcar cu un centimetru; iar pe chipi 
se zugrăvea aceeaşi imuabilă stupoare ce nu-l 
părăsise nici o clipă de când ajunsesem aici. 

Pentru a-l dezmetici, am recurs la o 
mângâiere foarte intimă; nu i-a stârnit nici un 
ecou. Începeam să mă tem de tot ce putea fi mai 
rău. Un miros de plastic în descompunere 
începuse să se răspândească în jur; am adulmecat 
prin colţuri, să descopăr de unde venea; fără 
îndoială, partea din spate a tabloului de comandă 
fumega. L-am luat de mână pe Smits şi l-am smuls, 
fără dificultate, de pe scaun — era uşor, ca o 
păpuşă gonflabilă. M-am năpustit afară, fugind cât 
mă ţineau picioarele; după numai câteva secunde, 
postul de transfer exploda în totalitate. Abia am 
avut vreme să mă arunc la pământ, trântindu-l 
alături şi pe companionul meu. ca să ne ferim de 
schijele de tablă ascuţite, care trecură în rafale pe 
deasupra noastră. În ciuda înclinațiilor mele 
dovedite de a mă juca de-a catastrofele, 
deocamdată mă  rezumam la  precauţiile 
elementare ale supravieţuirii. 

Indată ce m-am simţit din nou într-o relativă 
siguranţă, am ridicat capul. Sultanul nu mai era 
acolo; sau mai curând nu rămăsese din el decât 
mâna lungă şi fină, strânsă de degetele mele şi 
braţul gol ce se scămoşa în spaţiu. Ca şi cum aş fi 


avut puterea de a stabiliza atomii! Dar membrul 
ectoplasmatic nu persistă mult timp. Când se 
destrămă, o intensă senzaţie de disperare puse 
stăpânire pe mine. Indiferent dacă trupul amicului 
meu se dezacordase în neant, ca urmare a unei 
false manevre sau a unei malversaţiuni, în 
amândouă cazurile aveam puţine şanse să-l mai 
revăd vreodată. 

Or, Smits era pentru mine mai mult decât un 
prieten; îl consideram părinte spiritual. După 
moartea familiei, mă formase din punct de vedere 
intelectual, conferindu-mi umorul şi dezinvoltura 
în relaţiile cu societatea şi mă scosese din mediul 
acela provincial, cu siguranţa cu care desprinzi un 
araped de pe piatra lui. De atunci înainte, cultura 
căpătată acasă n-a mai fost decât o spoială 
destinată să pună în valoare fondul cosmopolit 
dobândit în preajma Sultanului. Lui îi datoram 
metamorfozarea într-o  înfocată partizană a 
libertăţii individuale, prin  grefarea peste 
idealismul meu vag a unei formații politice 
anarhiste, opuse oricărei forme de stat sau de 
guvernare. In plus, tot el mă convinsese de 
necesitatea de a întreprinde o acțiune 
revoluționară ori de câte ori împrejurările 
deveneau favorabile, legând indisolubil 
senzualitatea mea cu acțiunea şi creativitatea, cu 
spiritul de luptă. Meseria de detectiv particular, pe 
care mă sfătuise să o practic, contribuia în ochii 
lui, ca şi în ai mei, la a-mi ascunde convingerile cu 
privire la putere, să pot contribui astfel mai 
eficient la distrugerea ei. La început, o atare 
profesie ar fi trebuit să-mi permită să tergiversez 


izbucnirea conflictelor cu societatea, pentru a 
analiza mai bine angrenajele celei din urmă şi a 
distinge ce fel de sfori se trag. După opinia lui, era 
mijlocul cel mai potrivit pentru combaterea 
individuală a Imperiului, departe de facţiuni şi de 
clanuri. 

Din păcate însă, nu avusesem răgazul să 
profit de pe urma anilor de ucenicie. Şi acum 
plăteam, prin pierderea prietenului, a tatălui meu 
spiritual. Primind, în schimb, gustul precoce al 
răzbunării. 

Lui îi datoram totul, iar acum nu mai 
rămăsese nimic din el, în afara urmelor adânci 
lăsate în mine. Şi am jurat pe această imagine 
intimă nu numai să-mi însoțesc vertiginoasa sete 
de plăceri cu viitoarea activitate teroristă, ci să 
adaug la ea şi sacrificiul duşmanilor mei. Fiindcă 
Smits, cu toate că refuzase să rămână prea mult 
timp cu mine, mă iniţiase în materie de libertinaj. 
Lecţiile sale de erotism, învăţate din toată inima, 
treziseră în mine acele instincte pornografice pe 
care aveam de gând să le pun în practică. Ceea ce 
îl incitase să-mi schimbe fostul prenume de Ssadi 
în Sadie — un disperat omagiu postum adus 
divinului marchiz. 

Acest jurământ naiv făcu să-mi revină curajul; 
de altfel, nu era deloc momentul să mă înduioşez 
de mine însămi: micile liane ce acopereau solul 
începuseră să tresară în mod ciudat, ca şi când ar 
fi fost înzestrate cu o viaţă larvară. Vegetație de 
locuri virane, mirosind jilav, o pânză umedă care 
părea ostilă. 

Acum aveam mari îndoieli că ajunsesem pe 


Taulyra. Smits şi cu mine fuseserăm deturnaţi 
spre o altă destinaţie, una infernală. Trupul 
prietenului meu nu rezistase capcanei ce ne 
fusese întinsă la Mecca. În afară de cazul că 
încercaseră să ne despartă şi că nu ţinusem în 
braţe decât o nălucă, un soi de ecou efemer 
născut din interferenţele sistemului de transfer. 
Ipoteza mă mai linişti. Fusesem deviată, probabil, 
la marginea galaxiei noastre de către unul dintre 
cei care se opuneau căutării Taului. Dar ce 
însemnătate mai avea planeta asta de mahala 
unde aterizasem? Trebuia să acţionez, lianele 
începeau să alcătuiască împrejurul meu un năvod 
gigantic; sute de mii de ventuze înmugureau pe 
tulpinile suple. Capcana ce lua naştere pe mai 
mulţi zeci de metri pătraţi era, evident, opera unei 
plante carnivore. Din toate părţile şi până foarte 
departe, ea acoperea spinările domoale ale 
dealurilor; un imens stomac neted se culcase pe 
solul planetei şi-şi aştepta victimele, să le 
anestezieze şi să le devoreze. Până şi pe cei mai 
prăpădiţi sateliți existau asemenea organisme 
feroce, toate dispunând de o fertilă imaginaţie. 

La cinci sute de metri spre stânga, se 
întrezăreau primele barăci ale unei periferii 
primitive. Aveam noroc cu reacţia leneşă a lianei 
carnivore, puţin obişnuite, fără îndoială, să 
întâlnească fiinţe vii cu un metabolism ca al meu. 
Am scos revolserul, am ars tot ce se găsea 
împrejur şi am abandonat fără părere de rău micul 
infern verde. 

Când am ajuns la bidonvil, am văzut de la 
prima ochire că era pustiu; nici o dâră de fum, nici 


un copil jucându-se pe marginea şanţului, nici un 
fel de rufe puse la uscat pe frânghii — conform 
tradiţiei, de acum bine  înrădăcinate, a 
marginalilor în divorţ cu tehnologia — nici un 
animal domestic. S-ar fi zis că moartea pusese 
stăpânire, cu brutalitate, pretutindeni, făcând să 
dispară până şi cadavrele. Şi totuşi, în ciuda 
caracterului improvizat al construcţiilor, bidonvilul 
nu părea nici neglijat, nici deteriorat; reparaţii 
sumare fuseseră făcute de curând. Contradicţia 
între termenii aceleiaşi viziuni oprise fuga mea 
absurdă. Nu printr-o asemenea rătăcire, încotro 
vedeam cu ochii, aveam să-l uit pe Smits. Trebuia, 
cu orice preţ, să-mi vin în fire şi să alung durerea 
atroce care mă anestezia, încetul cu încetul. De 
altfel, la ce-mi slujea graba de a merge mai 
departe, de vreme ce nu ştiam unde mă aflu? 
Inversând zicala, nu era de ajuns să perseverez 
pentru a reuşi, ci să reuşesc pentru a persevera. 
Solul fusese acoperit cu cioburi pisate de 
sticlă colorată, ca şi cum un grădinar nebun le-ar 
fi presărat pe alei pentru a alcătui pentru 
pensionari un decor de vis, unde exuberante 
arabescuri policrome se ţeseau ca o vegetaţie a 
sufletului. Păşind peste acest vitraliu zdrobit, 
cioburile îmi scârţâiau sub tălpi, trezind o grindină 
de ecouri între pereţii de tablă ai barăcilor. 
Încercând să mă resemnez, am intrat în 
prima cabană, ridicată din resturile unei vechi 
astronave, printr-un fel de sas destinat unui 
muzeu arheologic al spaţiului. Înăuntru domnea 
întunericul; doar o geană de lumină se strecura 
printr-un hublou acoperit cu o cârpă. Am cercetat 


mobila desperecheată. Ca să mănânci, să te joci, 
să munceşti ori să-ţi omori timpul nu e nimic mai 
potrivit decât mesele şi scaunele. Umanoizii din 
galaxie căzuseră de acord în privinţa asta, cu 
excepţia câtorva creaturi semilichide sau lipsite de 
şezut. Astfel încât încăperea. semăna cu o 
sufragerie oarecare, înjghebată din elemente 
disparate. Multe paturi, de toate dimensiunile, 
înşirate pe lângă pereţi, arătau că o droaie de 
indivizi îşi găsise adăpost în această cocioabă: pe 
scurt, un decor mai curând anonim. 

Nehotărâtă şi obosită, m-am instalat pe un 
scaun. Cine oare putuse umbla prin locurile astea 
dezolante, în mijlocul câmpiei carnivore? Mai 
multe rase trebuie să fi  convieţuit aici, 
neutralizându-şi tabieturile şi obiceiurile, din 
cauza promiscuităţii. In general, fenomenul cu 
pricina are loc pe planetele colonizate, unde nu 
există nici o specie indigenă. Peisajul avea darul 
să te înstrăineze mai mult decât un complex de 
locuinţe sofisticat, ca Antilles tour, unde excesul 
de tehnologie anulează asemenea efecte. Aici, 
amestecul de genuri, care nu aducea nicidecum a 
reconstituire savantă, introducea un cert element 
exotic. Constructorii bidonvilului nu implicaseră 
nici un fel de scop final în arhitectura acestuia; 
goliciunea, murdăria de pe instalaţii, lumina 
palidă, însăşi conceperea locului, toate conspirau 
în a crea un sentiment de apăsare, în faţa căruia 
eu începeam să cedez. 

Mă  ofileam; extremităţile membrelor îmi 
deveneau insensibile, de parcă vidul şi tăcerea ce 
domneau în baracă ar fi avut forţa de a le atrofia. 


Întreg sistemul nervos îşi încetinise reacţiile; o 
perfidă senzaţie de absenţă punea stăpânire pe 
mine; îmi cangrena progresiv sufletul şi trupul, mă 
deposeda de realitate. 

Lipsită brusc de simţul olfactiv, decorul mi se 
păru dintr-o dată artificial; aveam obişnuinţa de a 
mă recunoaşte în mirosurile oamenilor şi ale 
lucrurilor, iar acum, fără parfumul discret de 
metal şi de praf, locul îmi apăru aşa cum era cu 
adevărat. Căzusem victimă unei maşinaţii! Am 
început să mă zbat. Prea târziu, nu mai puteam 
acţiona. M-am revoltat, încercând să mă ridic; cu 
neputinţă! Braţele şi picioarele mi se lungiseră 
atât de mult, încât nu le mai vedeam extremităţile. 
Mă refugiasem în cutia craniană, abandonându-mi 
fără luptă teritoriile sensibile, ca în clipa 
alunecării în hibernare, când spiritul se retrage în 
capsula lui de gheaţă, înaintea anesteziei 
definitive. Conştiinţa mi se clătina, asemenea 
flăcării unei lumânări aflate în centrul unui ciclon 
rece; mă consumam. Aveam să mă sting în 
curând... 

Şi totuşi, murind în acest mod imprevizibil, mi 
se părea, vag, că nu încetez să trăiesc, jăratic 
tainic, în inima tenebrelor de nepătruns. N-am 
simţit că sunt luată de acolo, nici în ce fel 
decurgea operația, deoarece sensibilitatea 
periferică îmi era nulă. Cu toate astea, cuprinsă 
subit de o greață nesfârşită, am avut impresia că 
pornesc într-o lungă şi periculoasă călătorie. 


Capitolul VI 


CÂND MI-AM REVENIT, în fine, din 
toropeală, m-am pomenit exact în locul unde mă. 
aflam când adormisem. Purtam aceeaşi salopetă 
de voiaj, iar lucrurile din sacul sincron nu lăsau 
impresia să fi fost scotocite. Totuşi, nu reuşeam să 
pun pe seama oboselii pricinuite de călătorie 
faptul că adormisem aşa, pe neaşteptate; şi cu atât 
mai puţin pe seama tristeţii de a-l fi pierdut pe 
Smits. Dacă m-aş fi lăsat în voia sentimentelor, 
cred că aş fi. preferat să mor. Dar nimeni nu se 
împotriveşte unor condiţionări atât de profunde 
precum cele ale fragedei copilării — iar pe N'Gor 
simţul supravieţuirii este înălţat la rang de mit. 
Recurgând la el, îmi refulasem, fără voie, 
disperarea. Ancheta cu privire la Tau îmi părea 
aproape o misiune religioasă şi mă înarmasem cu 
viclenie, cu furie şi răbdare, pentru a o duce la 
bun sfârşit în cât mai scurt timp. 

lată de ce mă trezisem cu senzaţia aceea de 
stinghereală:  ridicându-mă cu teamă, am 
descoperit că totuşi corpul îmi răspundea perfect 
la comenzi şi că nici spiritul nu-mi suferise leziuni. 
Am hotărât atunci să pornesc pe dată spre satul ce 
se zărea în depărtare. Serviciul de igienă mentală 
şi bordelurile Eros nu izbutiseră să mă captureze. 

Aşezarea nu semăna cu nici unul dintre 
ansamblurile pline de imaginaţie întâlnite de 
obicei în Imperiu, cu turnurile lor plutitoare, cu 
casele moi ori cu grădinile nomade. Era alcătuită 
din structuri la nivelul solului, a căror monotonie 


se învecina cu sărăcia, cuburi şi sfere alternând 
fără fantezie pe o suprafaţă peste măsură de 
mare. Locuinţele păreau lipsite de uşi şi de 
ferestre, asemenea unor monumentale şi tainice 
antrepozite. Am înconjurat, pe distanţă de mai 
mulţi kilometri, zidul de culoarea fildeşului, plăcut 
la privire. Sub cerul galben-palid, păşind pe 
pământul pufos, ce părea vătuit cu un humus 
uscat, compus din spori şi seminţe, mi-am, pierdut 
treptat speranţa de a mai ajunge înăuntru. 

Deodată, ieşind la iveală chiar din zid, a 
apărut unul dintre ţăranii aceia de pe Betelgeuse, 
a căror prostie legendară îi prefăcuse în obiectul 
nenumăratelor glume, de la un capăt la altul al 
galaxiei. Indiferent la prezenţa mea, tipul îşi 
continuă preocupat drumul. L-am oprit, dornică să 
schimb, în sfârşit, o vorbă cu o fiinţă omenească. 

— Aşa e obiceiul la voi, să uitaţi că există uşi? 

M-a privit suspicios, scotocindu-mi cu ochii 
decolteul salopetei. In clipa aceea, dacă nu mi-aş fi 
impus să continuu ancheta, probabil că aş fi rupt-o 
la fugă. Mi-a răspuns morocănos: 

— N-avem nevoie de ele, zidurile sunt 
penetrabile. 

Ceea ce părea o explicaţie suficientă. Omul se 
uita la mine circumspect, gata să mă abandoneze 
ca pe o persoană inoportună, când, deodată, ochii 
i-au întârziat asupra chipului meu. 

— Ce-ai păţit? 

— A, nimic! Pur şi simplu am scăpat din 
explozia unui post clandestin de transfer. 

— Şi de la asta ţi s-a tras? 

I-am aruncat o privire întrebătoare. 


— Nu ţi-ai văzut ochii? 

În faţa unei întrebări atât de stupide, am 
mimat imposibilitatea de a realiza fără oglindă o 
asemenea performanţă. Betelgeusianul nu s-a 
pierdut cu firea. 

— Atunci, vino cu mine, să-ţi arăt. 

Am avut o imperceptibilă ezitare înainte să 
pătrund în materia gălbuie a zidului, aşteptându- 
mă să simt o frecare mai mult sau mai puţin 
intensă, dar aceasta nu opuse nici o rezistenţă, 
comportându-se ca un miraj la trecerea unei 
caravane. Era, probabil, un perete de forţe 
acordat pe frecvenţa organismelor vii. 

Ajuns în cameră, ţăranul de pe Betelgeuse îmi 
făcu semn să mă aşez. M-am instalat în hamacul 
lui, acordându-mi plăcerea să mă întind, dar 
imediat am sărit jos. 

— Cum stă agăţat hamacul dumitale de 
zidurile astea fără ziduri? 

— Au fost prevăzute locuri de prindere. 

Mutismul ieşit din comun al gazdei nu reuşi 
să mă descurajeze cu totul; i-am descoperit chiar 
un anume bun-simţ. Rămăsesem încă în picioare, 
deşi nu mai aveam nici un motiv să o fac. Cine 
prevăzuse locuri de prindere? Existenţa anterioară 
îmi apărea ca un episod oniric, lipsit de 
importanţă. Copilăria, apoi adolescenţa — un 
nimic absolut. Teoretic, viaţa începe o dată cu 
libertatea necondiționată a adultului. Îmi dădeam 
seama că rândurile tipărite cu litere minuscule în 
josul contractului semnificau, mereu, un acelaşi 
Soroc. 

— Mă numesc Sigma, spuse betelgeusianul, 


întinzându-mi o mică oglindă electronică, 
prevăzută cu dispozitiv de mărire variabilă. 

Într-adevăr, ochii îmi deveniseră sticloşi; 
extraordinara  licărire de corpusculi, care 
constituie apanajul indigenilor de pe N’Gor, se 
consolidase în corpul vitros, ca nişte fărâme de. 
metal într-o licoare. Ceea ce conferea privirii mele 
un straniu aer de suferinţă şi deznădejde. 

— Pentru ce ai fost condamnată? 

— Nu înţeleg. 

— Ne aflăm pe un planetoid-penitenciar al 
Serviciului de igienă mentală; aici sunt trimişi toţi 
cei care trebuie să ispăşească o pedeapsă pentru 
devierile lor. 

— Un azil de alienaţi, vrei să spui? Fiindcă n- 
am nici un motiv să ajung la închisoare. Nu am 
fost nici arestată, nici condamnată. 

— Ba nu, chiar despre o închisoare e vorba; 
numai că nu totdeauna încarcerările sunt legale. 
Dacă un individ reprezintă un pericol prea mare 
pentru Imperiu, este răpit în vederea reeducării, 
ceea ce reprezintă o măsură mai discretă şi mai 
eficientă decât un proces. 

— Dar o dispariţie nu trece neobservată. 

— Crezi? Numărul locuitorilor de pe planetele 
confederate e atât de mare, încât trebuie să fii cu 
adevărat o celebritate pentru ca un canal de 
holoviziune să-ţi remarce absenţa. Şi, de altfel, 
nimeni nu dispare vreodată cu totul. După un 
interval de câteva luni, cel mult câţiva ani, cel ce a 
fost ridicat reapare. Absolut calm şi fericit. 

— Totuşi, Serviciul de igienă mentală nu 
practică recerebrarea! 


— O, nu! Medicii de pe satelit sunt excelenți 
terapeuţi, deloc paseişti; recurg la o reeducare 
pozitivă, care utilizează arsenalul psihiatriei 
contemporane. Mă întreb uneori dacă duşurile 
reci şi cămăşile de forţă de odinioară nu aveau şi 
latura lor bună. 

Sigma dezminţea, prin expresia îndârjită, 
entuziasmul cuvintelor, chipul lui mare, roşu şi 
pătrăţos se învineţise, iar ochii săi exprimau o ură 
intensă. Mă lungisem din nou în hamac si mă 
legănam uşurel; încetul cu încetul, prejudecățile 
mele despre ţăranul de pe Betelgeuse se risipeau; 
mi-am folosit zâmbetul dezarmant „numărul unu”. 

— Dacă ai vrea să-mi explici situaţia, cred că 
aş fi o elevă foarte bună. 

Păstrându-şi culoarea violetă a pielii, Sigma 
reluă, totuşi mai potolit: 

— Am să-ţi vorbesc despre cazul meu şi cred 
că vei putea înţelege starea de lucruri generală. 
De când Imperiul a „confederat” şi ultima planetă 
din constelația noastră, rezistenţa a pierdut mult 
din violenţă. Pe Kappa, am fost supuşi unor 
puternice presiuni din partea  concetăţenilor 
noştri, menite să ne facă să ne schimbăm părerea 
asupra modului de a privi independenţa; ni s-au 
sugerat anumite  acomodări... Câţiva ne-am 
abandonat autocontrolul şi am trecut la revoltă 
armată. 

E curios cum ideile primite de la alţii fac 
ravagii până şi în spiritele ce se cred pregătite să 
reziste; iată că Sigma se dovedea una dintre 
fiinţele de mare calitate pe care le apreciez mai 
presus de orice, capabile să comenteze, cu un 


umor ascuţit, situaţiile de-a dreptul disperate, deşi 
eu îl vedeam tot sub aparențele unei caricaturi. 

— De bună seamă, opunându-ne regimului, ne 
afirmam drept ultimii ţărănoi din galaxie. Trebuie 
să admitem că Imperiul nu simte nevoia să 
păstreze parcurile naturale pentru civilizațiile 
condamnate şi nici măcar să facă din ele grădini 
zoologice. Când am fost arestat cazul meu ţinea, 
mai degrabă, de regimul politic, dar ei au preferat 
să mă considere un deviator inocent şi m-au trimis 
aici. Fusesem în fruntea revoluţiei, aşa că trebuia 
să fiu dat ca exemplu. Acum, deşi ideile mi-au 
rămas aceleaşi, mă socotesc eu însumi un 
reformat în privinţa luptei armate. Graţie 
şedinţelor zilnice de reeducare terapeutică, au 
ajuns să stingă în mine orice veleitate de 
combatant, fără a-mi elimina şi ura placidă pe care 
le-o port. Băgătorul în sperieți nu te sileşte să-ţi 
faci autocritica; îţi transformă voinţa în spaimă şi 
te condiţionează pentru pasivitate. 

Evocarea acestui tratament redutabil trezi în 
mine o adâncă nelinişte. Şi totuşi, în afară de ceea 
ce îmi spusese Philippe, amicul lui Smits, nu ştiam 
nimic despre el. 

Profitând de o clipă de tăcere, mi-am privit 
atent interlocutorul; avea un soi de înfăţişare 
rustică, destul de rară în secolul acesta, în care 
totul trebuie să se conformeze canoanelor foarte 
stricte decretate de Terra — rezultat din acel tip 
de umanoid cu trunchiul uşor conic, ale cărui 
braţe, foarte lungi, păreau să iasă direct din baza 
gâtului. Disproporţia între bustul fusiform şi 
bazinul larg, crupa rotundă, cărnoasă şi picioarele 


groase, uimea prin exotismul ei excesiv. Omul 
semăna cu un arbore masiv, al cărui frunziş îşi 
subţiază silueta pe măsură ce se răspândeşte pe 
fundalul cerului. Chipul larg şi lipsit de graţie lăsa 
o impresie de forţă încăpăţânată, rareori resimţită 
în prezenţa locuitorilor Imperiului, pe care mai 
multe veacuri de reforme genetice îi modificaseră 
sensibil. Fiece rasă colonizată îşi conservase, 
desigur, caracteristicile morfologice esenţiale, dar 
toate cele ce putuseră fi „umanizate” prezentau 
azi un aer de familie, care lui Sigma îi lipsea cu 
desăvârşire. 

Operația nu se petrecuse în sens unic; kappa- 
betelgeusianul mă studiase şi el cu aceeaşi 
atenţie. 

— Povesteşte-mi cum ai ajuns aici, poate că 
ne va fi de folos. 

l-am istorisit totul, fără şovăire. Nu mai 
aveam nici un motiv să mă tem de cineva. 

— E ceva ciudat în toate astea; bidonvilul 
unde ai intrat e o capcană hipnotică, destinată să 
provoace un fel de călătorie pentru pregătirea 
subiecţilor. 

— Şi crezi că... 

— Fără îndoială, dacă te-ai aşezat acolo, ai şi 
adormit. Ceea ce presupune o şedinţă de 
reeducare. Încearcă să-ţi aminteşti! Trebuie să fi 
lăsat în dumneata urme adânci. 

— Dar îţi repet, n-am fost condamnată! 

— La ce-ţi închipui că slujesc posturile 
clandestine de transfer, mai cu seamă cel de pe 
Mecca, dacă nu ca să-i expedieze, cât mai sigur cu 
putinţă, pe deviatori direct pe sateliţii-carceră? 


Aşa încât, având impresia că scapi de Serviciul de 
igienă mentală, i-ai căzut de-a dreptul în gheare; 
capcana era organizată perfect. 

Domnişoara Farah dăduse lovitura. Dar de ce 
nu-i lăsase nici o şansă Sultanului? Fiindcă 
bătrânul bandit nu putea fi reeducat prin nici un 
băgător în sperieţi? Era o ipoteză de reţinut. 
Căutând foarte departe în memorie, îmi dădeam 
seama de momentul când, înăuntrul barăcii, mă 
cufundasem în somn, dar mai mult nu-mi puteam 
aminti nimic. 

— După părerea dumitale, există deviatori 
care nu cedează la tratament? 

— Nu se, cunosc exemple în viaţă; cei ce 
rezistă au toate şansele să dea de dracu’... Chiar 
dacă nu sunt afectaţi decât parţial, ca mine, devin 
irecuperabili pentru societate. 

— Dar eu n-am comis nici o faptă criminală! 
La urma urmei, sunt doar un simplu detectiv 
particular aflat în căutarea Taului. 

Fără a da semne de nerăbdare, Sigma opri 
legănarea hamacului; părea gânditor şi mă privea 
cu un aer absent. Ochii! De ce încetaseră să-mi 
mai scânteieze? 

— Acest Tau face parte, probabil, din 
legendele interzise. Ca şi nuca de pe Muntele 
magic, un fruct ce ar exista pe o planetă a lumilor 
exterioare, semănând până la identitate cu 
fructele nucului. Circumvoluţiunile ei interne ar 
alcătui cele două emisfere ale unui creier vegetal. 

— Şi la ce serveşte această nucă? 

— Este sediul unei gândiri extrem de 
originale, capabile să creeze lumi în miniatură, 


pornind de la visele noastre. 

— Un fel de Dumnezeu? 

— Nu, un simplu fruct care ar creşte într-un 
copac. 

Un zâmbet viclean îi înflori pe buzele subţiri, 
uşor strâmbate în colţul stâng al gurii. 

— Taul n-are nimic de-a face cu fabula asta. 

— Este şi un mit care circulă şi poartă 
speranţele celor ce  nădăjduiesc într-o altă 
civilizaţie decât aceea a Imperiului. Valoarea lui ca 
exemplu e mai mare decât o ipotetică realitate. 

— Greşeşti! Lee van Souk n-ar fi investit o 
asemenea avere, dacă n-ar fi fost vorba despre 
ceva concret în legătură cu Taul. Iar dacă se poate 
admite că domnişoara Farah ar fi vrut să mă 
neutralizeze pentru propagandă subversivă, zbirii 
societăţii Eros nu aveau nici un motiv să mă 
amenințe. 

Uriaşul se lăsă pe spate, şoptind: 

— Pe vremea când eram un idealist, visam şi 
eu la un mijloc de a acupla între ele toate fiinţele 
galaxiei. Mi se părea că ar fi o metodă de a scăpa 
definitiv de rasism şi de a dobori supremaţia 
Imperiului, neutralizând aspiraţiile spre libertate 
ale tuturor celorlalţi. Dar e un ideal care a murit 
în mine de mult. 

Continuând pe acest ton, riscam să nimerim 
în butoiul cu melancolie contemplativă; eu nu mă 
simţeam dresată, ca Sigma, dar ceva îmi spunea 
că o acceptare necondiționată a sorții m-ar arunca 
într-o depresiune nervoasă fără de ieşire. 

— Apropo de ideal: n-ai încercat niciodată să 
evadezi din acest azil? 


— Nu te legăna în idei livreşti. Există o cale 
de ieşire, dar toţi cei care au folosit-o au pierit. 
Teoretic, sistemul de transfer pentru mărfuri 
poate fi utilizat ca să scapi de aici; dar eu unul 
prefer să mă abţin. 

Mi-am amintit deodată de evadarea lui Lee 
van Souk, evocată de domnişoara Farah. 

— De ce oare? La drept vorbind, nu suntem 
chiar atât de diferiţi de pachetele de carne aduse 
drept hrană. 

— Instalaţia este infinit mai rudimentară 
decât aceea, rezervată călătorilor. Nu prea ţine 
seama de faptul că pachetele sunt vii sau 
neînsufleţite; astfel că, la sosire, persoanele 
transportate nu se află totdeauna în viaţă. De 
altfel, locurile de îmbarcare nu sunt păzite; nimic 
nu e supravegheat aici, pe satelit. 

Imi era foarte cald şi un val de transpiraţie 
îmi scălda trupul. M-am legănat încetişor, să mă 
răcoresc; a fost mai rău, sudoarea a început să 
şiroiască pe mine. Sigma s-a ridicat cu mişcări 
stânjenite; nu izbutisem să-i înlătur resemnarea; 
îmi arunca mereu aceleaşi priviri morocănoase. 

— De fapt, toţi sunteţi ca nişte vite la abator; 
cum aud fluierul, prizonierii şi dau buzna să-şi 
spele creierul. 

— Nu chiar, există o armată de roboţi pentru 
asta. Te iau în stăpânire îndată ce ai venit şi nu le 
mai lasă decât când eşti dezarticulat. După care 
nu se mai ocupă de prizonieri, nici de gherilele 
între facţiuni ce au loc în azil. 

— Atunci, ce mai aşteptăm ca să ne luăm 
tălpăşiţa? Nimeni nu ne supraveghează. 


Pleoapele retractile ale lui Sigma se 
apropiară bizar, ca nişte minuscule scuturi de 
carne; ochii, astfel închişi, ii accentuau înfăţişarea 
monolitică. 

— N-ai vrea mai întâi să-ţi povestesc aventura 
amicului meu Stolze? Câţiva inşi l-au văzut pe 
Beta-Orion, după evadarea din postul de transfer 
pentru marfă. Aducea mai degrabă a instalaţie 
high fidelity decât a fiinţă gânditoare. 

— De ce, transmitea muzică? 

— Nu, se amestecase niţel cu materialele 
electronice din conteinerul unde stătuse ascuns. 

— Dar e cu neputinţă! Din câte se ştie, 
conform teoriei identităţii, un asemenea necaz nu 
se poate întâmpla. Anomaliile produse la sosire se 
datorează  distorsiunii mesajului in canalele 
hiperspaţiale. O astfel de suprapunere, pur şi 
simplu, nu se poate produce. Toate legendele 
astea fac parte din intoxicarea mintală la care 
sunteţi supuşi şi se răspândesc ca un virus. 

— Îi uiţi pe martorii oculari. 

— Trebuia să fi stat de vorbă cu ei. Dumneata 
i-ai întâlnit? 

Sigma făcu semn că nu. 

— Eu, în schimb, cunosc personal pe. cineva 
care a scăpat. Este vorba de clientul meu. lar 
martorul ocular se numeşte domnişoara Farah. O 
socoteşti demnă de crezare? 

— Nu mai mult decât pe dumneata. Şi, chiar 
după spusele dumitale, amicul Smits n-a fost ratat 
de către maşina de transfer? 

Nu doream să-l las pe kappa-betelgeusian să 
dispere, aşa că am afirmat, în ciuda propriei 


neîncrederi: 

— Dar nimic nu dovedeşte că nu s-ar afla pe 
Taulyra. Există uneori inexplicabile fenomene de 
ecou care produc genul acesta de apariţii. 

Sigma se plimba încetişor în jurul hamacului, 
ca o sfârlează la terminarea cursei. Il simţeam 
gata să nădăjduiască din nou. 

— Câţi sunteţi în închisoarea asta? 

— Sute de mii, poate milioane; dar există şi 
alte oraşe asemănătoare, risipite pe suprafaţa 
satelitului. 

— Atunci, cum poţi pretinde că ţii socoteala 
numărului de deviatori care au încercat să scape? 
Eu am norocul să gândesc încă aşa cum trebuie, 
fiindcă n-am trecut prin băgătorul în sperieți. 
Crede-mă, riscul e preferabil acceptării. Să 
încercăm să fugim, cu orice preţ! 

Kappa-betelgeusianul luă de pe masă un mic 
obiect alb şi începu să se joace cu el, plin de 
înfrigurare; ochii îi străluceau ca şi când înapoia 
lor fusese pusă sub tensiune o firmă luminoasă. 

— Vezi, e singurul lucru care mi-a rămas de 
pe planeta natală. Posedă însuşiri speciale, acelea 
de a-şi păstra la nesfârşit facultăţile germinative, 
chiar dacă ar fi supus frigului sau căldurii intense, 
ba chiar dacă s-ar afla în vid. L-am păstrat tot 
timpul cu mine şi sper cu într-o zi să-l pot sădi pe 
Kappa. Dacă voi reuşi, îţi promit prima recoltă. E o 
legumă. 

—  Haida-de, tratamentul terapeutic al 
Serviciului de igienă mentală nu ţi-a schilodit pe 
de-a întregul voinţa. 

M-am lăsat să alunec la pământ; nu mă mai 


ţineau picioarele. Sigma mi-a sărit în ajutor; 
petrecându-şi braţele lungi pe sub ale mele, m-a 
ajutat să mă ridic. M-am mai clătinat puţin, fără 
să-mi dau seama dacă era din pricina fricii 
provocate de noua noastră hotărâre sau a 
tulburătoarei senzaţii stârnite de revenirea in 
preajma mea a unei prezenţe masculine. 

Când socoti că mi-am revenit, kappa- 
betelgeusianul  vâri câteva mici obiecte în 
buzunarul salopetei şi mă pofti să-l urmez spre 
peretele din faţa noastră. 

— Dacă ai un revolser, fii gata să-l foloseşti. 
Nu se ştie niciodată peste ce rişti să dai, mergând 
prin oraş. Când străbaţi celulele poţi avea surprize 
dezagreabile. 

Vasăzică, profitând de emoția mea, Sigma 
luase cunoştinţă de sacul sincron şi de conţinutul 
acestuia; îl pipăise atât de abil, încât nici nu-mi 
dădusem seama; sau poate crezusem că mă 
mângâie pe mine. 

Mă simţeam într-o formă de zile mari şi, dacă 
avusesem vreo temere, statura atletică a noului 
meu prieten mă liniştise. L-am întrebat: 

— Ia spune, leguma asta e într-adevăr ceva 
deosebit? 

La care el îmi aruncă un veritabil zâmbet 
pofticios. 


Capitolul VII 


LA ÎNCEPUT, călătoria aceea mi se păra mai 
mult decât ciudată; tot vizitând celulele unde 
dormeau, cel mai adesea dezbrăcate, ființe 
doborâte de crudele popasuri pe la reeducare, 
strivite în hamacurile lor ca nişte insecte bolnave, 
în curând am avut sentimentul că parcurg un 
muzeu al nebuniei. Fiindcă prostraţiei unora îi 
urmau spectaculoasele crize de agitaţie ale altora. 
Entomolog al alienării, fixam cu acul, în trecere, 
cele mai frumoase specimene, nu fără un fior de 
angoasă. Sigma, ca unul obişnuit cu aceste locuri 
ale terorii, îşi urma drumul cu o hotărâre demnă 
de cei născuţi pe Betelgeuse; trupul său mare şi 
conic alcătuia o etravă ce trecea fără să 
încetinească prin pereţii de culoarea fildeşului, 
îndreptându-se plin de siguranţă către 
antrepozite. 

Zadarnic mă uitam cu obstinaţie în ceafa lui, 
nădăjduind să scap de viziunea fiinţelor torturate 
în acest azil de coşmar; pe parcurs, întrezăream 
ba un umanoid încremenit într-o poziţie ce sfida 
legile echilibrului, ba un altul zăcând întins pe 
pardoseală, horcăind, cu ochii larg deschişi şi cu 
privirea fixă ca şi când vreun călău i-ar fi smuls 
sufletul cu un cleşte înroşit în foc; alteori, 
încăperile goale erau şi mai înspăimântătoare: 
cele câteva lucruri ale prizonierului absent, 
împrăştiate în odaie într-o ordine bizară, evocau o 
ceremonie votivă conspirând pentru stabilirea 
graniţelor nebuniei, ca şi când bolnavul tratat cu 


băgătorul în sperieţi încerca să încheie un pact cu 
Serviciul de igienă mentală, pentru a-şi determina 
noile zone ale gândirii. 

Iar aici, ca şi la Mecca, nu era cruţată nici o 
formă de viaţă de pe alte planete. Utilizând 
aceleaşi principii ca şi în cazul difuzării religiei 
monoteiste, strivitoarea putere a Imperiului părea 
că doreşte să-şi pună pecetea peste toată galaxia, 
aspirând pe de-o parte să constrângă fiecare etnie 
la a rămâne pe pământul ei de origine, cu scopul 
de a-i neutraliza evoluţia, iar pe de alta să-i 
uniformizeze comportamentul, pentru a-i obţine 
supunerea. Procedeul nu avea nimic original. 
Dimpotrivă alcătuia din toate timpurile primul 
verset al bibliei colonizatorului. Planul acesta era 
mai sigur şi mai puţin costisitor decât dacă ar fi 
fost vorba de a adapta manevrele ocupaţiei la 
fiece tip de mentalitate sau de civilizaţie. El 
îngăduia oricărui conducător din Imperiu să 
administreze proprietăţile acestuia cu eficienţă şi 
promptitudine, fără a recurge la nici o autoritate 
superioară, întrucât fuseseră prevăzute toate 
cazurile îndoielnice. Astfel, mitul totalitar se 
încarna într-o expresie perfectă, bazându-se pe 
standardizarea spiritelor pentru a obţine alienarea 
cetăţenilor. 

Acum, Taul nu mai era pentru mine obiectul 
unei anchete imposibile, menite să mă scoată 
dintr-o paşă financiară proastă. Vedeam în el 
mijlocul de a redobândi o demnitate pierdută de la 
afilierea lui  N'Gor la Imperiu, Puterea 
revoluţionară a acestei fantastice arme sexuale 
îmi apărea în toată plenitudinea ei. Într-adevăr, ce 


poate fi mai subversiv şi mai insidios decât 
posibilitatea de a contopi toate rasele într-un 
acelaşi rut? Odinioară, tabuurile religioase 
fuseseră de ajuns pentru a da naştere unor 
interdicții multiple, întreținute de dogmele rasiste. 
Marile invazii, amestecând popoarele, măturaseră 
toate astea; relaţiile sexuale între partenerii din 
straturi diferite ale societăţii aduseseră pe lume 
copii capabili să imagineze expansiunea cosmică a 
speciei. Astăzi, fiecare planetă ajunsese un sat 
unde obişnuinţele jucau rolul idealului. Nici 
Iehova, nici Buddha, nici Mahomed nu mai aveau 
de ce să intervină în moravurile erotice ale 
credincioşilor, pentru că, din oboseală, aceştia îşi 
pierduseră orice imaginaţie creatoare în domeniul 
sexului. Existau pretutindeni o castitate şi un 
puritanism  cuminţite, stabilimente specializate 
pentru a canaliza impulsurile erogene ale celor 
mai puţin apatici şi chiar o întreagă planetă care 
le ajuta să se exprime. Lyriato, ca şi Mecca, 
simboliza atotputernicia Imperiului; oraşele ei 
catalizau orice defulare sexuală sau mistică, 
înlesnind resemnarea universală. 

Capcana reprezentată de un obiect misterios 
precum Taul, în stare să dărâme, prin simpla 
virtute a unui coit universal, toate barierele 
comportamentale ridicate între diferitele fiinţe, 
putea acţiona ca un detonator, reactivând vechile 
ideologii. Popoarele Imperiului nu erau pe moarte, 
ci doar adormite. Ajungea, poate, să le amplifici, 
în taină, imaginaţia visurilor erotice, pentru a le 
trezi cu adevărat. 

Pe neaşteptate, am nimerit într-o cameră 


unde se îngrămădiseră vreo douăzeci de umanoizi 
din toate constelaţiile. Păreau să se afle în 
catatonie, stând nemişcaţi, într-un picior şi 
ţinându-l pe celălalt îndoit la spate, ca nişte 
jucători de şotron, în poziţii şi atitudini diferite, 
după rasă şi conformaţie fizică. Cristalinul ochilor 
holbaţi le era străbătut de licăriri bizare, ca ale 
unei ape tulburi; nasurile lor — sau ceea ce le 
ţinea locul — păreau să adulmece cu lăcomie un 
miros plin de delicii. 

— Trage! porunci Sigma. 

Am scos maşinal arma, dar am ezitat înainte 
de a deschide focul. Nu ucisesem niciodată o fiinţă 
şi nimeni nu mă pregătise să comit un asemenea 
act. 

— Trage! repetă, el, violent. Dacă nu, n-o să 
le ajungem nici măcar pe o măsea. Sunt adevărate 
resorturi încordate în ele însele; când îşi vor da 
drumul, va fi vai de noi. 

Într-adevăr, acum, când îi examinam cu mai 
multă atenţie, reglând arma să emită fasciculul cel 
mai larg, le vedeam muşchii încordaţi, carnea 
crispată şi tendoanele întinse sub piele; trupurile 
păreau să li se sprijine de spaţiul înconjurător;, 
pentru a executa un ultim salt, 

— Dacă am încerca să-i ocolim? 

— In toate Camerele din jur se petrece 
absolut acelaşi lucru. Am mai auzit vorbindu-se de 
asemenea crize de schizofrenie. O consecinţă a 
trecerii prin băgătorul în sperieți. E suficient ca, 
după tratament, unul singur să încremenească în 
poziţia asta de atac, deoarece primul care trece 
prin apropiere îl imită, iar toţi cei ce vin mai târziu 


se înşiră şi ei în acelaşi lanţ uman. Atunci se 
încordează ca nişte arcuri. Se cred paznici ai 
neclintirii. Când vor fi gata, la primul gest pe care 
îl facem, se vor destinde şi ne vor străpunge ca 
nişte ghiulele. 

Am încremenit pe loc, socotind să mă pun 
astfel, măcar pentru moment, la adăpost, 
îndemnându-l pe Sigma să mă imite. El se apropie 
de mine şi rămase nemişcat. Eram impresionată 
de liniştea ce domnea acum în acest deosebit 
muzeu al nebuniei, unde statuile vii se detaşau ca 
nişte semne abstracte pe pereţii celulei; însă, la 
un moment dat, începură să vibreze. 

Kappa-betelgeusianul, ce părea gata să-mi 
smulgă arma din mână, izbuti să se stăpânească. li 
admiram sângele rece, respectul faţă de 
scrupulele mele, dar continuam să ezit. Imi şopti: 

— Nebunii ăştia mai au şi altă putere, aceea 
de a deveni invizibili în al doilea stadiu al 
catatoniei. În câteva clipe, vor dispărea cu toţii; 
este un efect secundar al vibraţiei care începe să-i 
anime. Venind aici, am întâlnit probabil şi alţii, 
fără să-i vedem, în încăperea alăturată. Dar sunt 
nevoiţi să cheltuie o energie considerabilă ca să 
curbeze lumina în jurul lor, de aceea starea de 
transparenţă este efemeră. Acum, trebuie să-i 
dobori! 

Deodată, un, tip aflat în extremitatea stângă a 
camerei, care dispăruse într-o clipită, reapăru 
printr-un salt prodigios; piciorul i se destinse în 
faţă, se propti în spaţiu şi schizofrenicul porni 
spre mine, cu viteza unei rachete. Instinctiv, am 
descărcat o rafală de lumină şi adversarul luă foc; 


m-am lăsat la pământ, pentru a evita proiectilul de 
carne arzândă ce se năpustise spre locul unde mă 
aflam. Dacă pronosticurile lui Sigma se dovedeau 
exacte, peste câteva momente cei din odaia 
alăturată şi nebunii ce ne înconjurau aici, acum 
invizibili, aveau să se dezlănţuie la cel mai mic 
gest din partea noastră. Poate că în asta şi consta 
soluţia. Am zis, încetişor: 

— La comanda mea, culcă-te pe pardoseală. 

Uriaşul umanoid încuviinţă cu discreţie; 
înţelesese rostul manevrei. La semnal, se trânti 
brusc; atunci, de o parte şi de alta a pereţilor 
penetrabili, toţi schizofrenicii adunaţi se năpustiră 
simultan, ţâşnind ca nişte obuze spre cei din faţă. 
Paznicii  neclintirii îi atacau  necruţători pe 
delincvenţii mişcării. Zgomotul trupurilor ce se 
izbeau era atroce. Din fericire, ne găseam la 
câţiva metri dincolo de ploaia de sânge, de carne, 
de puroi şi frânturi de oase, gigantică împroşcare 
de trupuri. Duhoarea viscerelor explodate, a 
oaselor zdrobite, a venelor smulse se răspândea 
ca dintr-un abator. Când totul se sfârşi — 
înfruntarea turbată a bieţilor nebuni durase doar 
câteva secunde — m-am ridicat; spectacolul era 
abominabil, niciodată nu  cutezasem să-mi 
imaginez un măcel mai sângeros decât acest haos 
de trupuri sfâşiate, rupte în bucăţi, amestec de 
membre în atitudini derizorii. lIci-colo zăceau 
câteva fiinţe intacte, cruţate printr-un miracol 
absurd şi care, în mod reflex, cădeau din nou în 
catatonie şi se legănau iar, gata să pornească la un 
alt atac, ridicându-şi, cu gesturi  sacadate, 
picioarele în spaţiu. 


— Data viitoare, să-mi urmezi sfatul, făcu 
Sigma, sumbru; treizeci de cadavre carbonizate 
sunt mai puţin impresionante decât un asemenea 
măcel. 

Nu i-am răspuns, cuprinsă de aceeaşi dorinţă 
de imobilitate ce pusese stăpânire pe victimele 
băgătorului în sperieţi: ţeapănă pe de-a întregul, 
cu braţele şi picioarele tensionându-mi trupul ca 
nişte bare de metal, paralizam încetişor de frică, 
incapabilă să-mi întorc privirea de la teribilul 
masacru. Mă  vindecasem, neîndoielnic, de 
prejudecățile cu privire la moarte, dar lecţia mă 
costase prea mult. Sigma îmi luă cu precauţie 
revolserul dintre degetele strânse, îl comută la 
puterea maximă şi arse meticulos mormanul de 
cadavre şi de răniţi, până nu mai rămase decât o 
grămăjoară de cenuşă. Imi înapoie arma numai 
după ce se răcise; am vârât-o înapoi în toc, cu 
gesturi mecanice. Apoi am zis, cu glas lipsit de 
inflexiuni: 

— Mai e mult până la gara de mărfuri? 

Omul de pe Betelgeuse îmi arătă drumul, fără 
să răspundă. Străbătând ca o fantomă suita de 
celule, stup inutil unde îşi făceau de lucru, 
sufereau, dormeau şi mureau  condamnaţii 
Serviciului de igienă mentală, îmi veneam treptat 
în fire. Curând, i-am cerut lui Sigma să mă lase 
niţel într-o colibă goală. Simţeam nevoia să mă 
odihnesc, ca să ajung iar în formă. M-am instalat 
în hamac şi am început să mă legăn, refugiindu- 
mă într-un cocon de amintiri. Poate că îmi 
supraestimasem forţele, încăpăţânându-mă să mă 
lansez în această anchetă? Din clipa în care Souk 


intrase la mine în birou, aproape că nu putusem 
face dovada unei iniţiative personale; 
evenimentele se succedau prea repede ca să-mi. 
mai lase vreun răgaz. Trebuia neapărat ca, pe 
viitor, să pot controla înlănţuirea de fapte; dacă 
nu, aveam să pendulez fără încetare, până ce un 
necunoscut va trage o ultimă cruce pe mormântul 
meu, ca pentru a mă şterge definitiv din registrul 
universului. M-am ridicat, gata să o iau de la 
capăt; mai cu seamă pentru a nu-i lăsa altcuiva 
grija de a-mi semna actul de deces. 

Sigma trebăluia prin cameră, inventariind, 
pare-se, mobilele. 

— Pui la cale o vânzare la licitaţie? 

— Nu chiar; locul ăsta mi se pare în neregulă. 

— Fiindcă odaia e goală? Nu toate celulele de 
pe satelit sunt ocupate. 

— Asta e totuşi prea sărăcuţă. De obicei, în 
incintele dezafectate, roboții refac integral 
decorul. Aici, însă, nu e cazul. Or, atunci când 
încăperile sunt ocupate, există amănunte care 
dezvăluie personalitatea prizonierului. lar aici, 
vezi, nu există nimic de felul acesta. 

— Personal, nu ţin la o nouă întâlnire; în 
azilul nostru, smintiţii sunt imaginativi în exces. 

Am simţit deodată nevoia să mă plimb pe 
altundeva. Colibele din acest oraş-închisoare mi se 
păreau nişte piese dintr-un joc de şah al demenţei; 
nu tineam să fiu făcută mat. Am coborât din 
hamac şi m-am îndreptat spre peretele din faţa 
acestuia. Sigma încercă să mi-o ia înainte şi se izbi 
puternic de el; azvârlit înapoi, omul de pe Kappa- 
Betelgeuse părea să fi avut de suferit. M-am 


aplecat asupra lui; un cucui îi creştea în frunte, cu 
viteza unei ciuperci după ploaie. Apoi, întinzând o 
mână şi pipăind zidul, am întâlnit un obstacol de 
vibrații, imposibil. de străbătut. Am inspectat şi 
celelalte suprafețe; fenomenul se repeta 
pretutindeni. 

Durerea lui Sigma începea să treacă. El se 
ridică şi repetă la rândul lui experienţa, obţinând 
acelaşi rezultat; pe chip i se aşternu o expresie 
morocănoasă. 

— Nu înţeleg. Oraşul e în întregime construit 
graţie câmpului de vizualizare care îl simulează. 
Sau, în sfârşit, aşa crezusem până acum. Dacă 
pereţii ăştia îşi pun în cap să existe, înseamnă că 
apare o interferenţă cu reţeaua de modulație 
structurală prin care se fixează hamacele şi 
mobilele. În cazul de faţă, e vorba, probabil, 
despre o pană. Roboții nu vor întârzia să vină şi s- 
o înlăture. 

— Atunci, ne vor aresta? 

— Nu cred. Câtă vreme nu primesc ordine de 
la unitatea penitenciară centrală, ne vor ignora; 
nici unul dintre ei nu dispune de autonomie. 

Chipul lui Sigma devenise cenuşiu, ceea ce nu 
prevestea nimic bun. Deodată, un sunet nefiresc 
ne izbi auzul, un fluierat foarte ascuţit, ca şi cum 
un chitarist se amuză  ciupind coardele 
instrumentului, în aşa fel, încât să scoată note 
dureroase. 

Mi-am întrebat însoţitorul; însă el nu auzise 
nimic. 

— Timpanul meu nu e adaptat, pesemne, 
aceleiaşi game de frecvențe ca al dumitale. 


Percepem un anumit număr de sunete comune, 
situate în zona mijlocie, dar timpanul meu 
recepționează mai ales tonurile grave, pe când al 
dumitale — pe cele ascuţite. 

Solicitările sonore deveneau insuportabile. 
Mi-am astupat urechile cu palmele; fără rezultat. 
Sunetele îmi ţâşneau dinăuntrul craniului. 

— Şi dacă aş încerca să ard peretele cu 
revolserul? 

N-am auzit răspunsul lui; zgomotul mă 
absorbea cu totul, interpretând, pentru sistemul 
meu nervos, un recital de torturi. Sigma părea 
atacat, la rândul său, de secvenţe grave; trupul lui 
contorsionat trăda intensitatea agresiunii. 

Timp de câteva zecimi de secundă, ne-am 
acordat, rezonând la unison; am avut impresia că 
îl invadez pe companionul meu, asemenea unui 
flux revărsat şi am primit din partea lui un alt val 
oceanic. Personalităţile ni se topeau, purtate pe 
aripile muzicii. Apoi totul încetă, la fel de brusc. O 
voce mă străbătu: 

— Sunteţi prizonierii mei; de acum înainte, vă 
voi preface în expresia mea sonoră. 


Capitolul VIII 


VOCEA ACEEA STRIDENIA, venită parcă 
dintr-un laringe canceros, mă împietri de spaimă. 

— Cel puţin, ştiu că avem de-a face cu o fiinţă 
vie, murmură Sigma. Imi place mai mult asta. 
Chiar dacă tipul e nebun de-a binelea, avem mai 
multe şanse să scăpăm decât dacă era un terminal 
al băgătorului în sperieţi, care ne-ar fi „luat în 
grijă”. 

Nu prea împărtăşeam un asemenea optimism. 
Amintirea schizofrenicilor, paznici ai neclintirii, 
îmi era încă foarte proaspătă în memorie. 

— Şi dacă individul care ne ţine în mână ar 
avea, realmente, puterea să ne prefacă într-o 
partitură? 

— Totul e posibil, într-adevăr, după 
tratamentul de reeducare terapeutică. Am văzut 
metamorfoze  înspăimântătoare. Mai ales la 
persoanele cu imaginaţie bogată. Eu unul sunt cu 
totul lipsit de aşa ceva. Din cauza asta am putut-o 
păstra pe a mea. 

Mi-au trebuit câteva clipe ca să înţeleg 
această frază sibilinică. Sigma rămăsese în 
picioare, puternic ca un copac; braţele îi erau 
curios înnodate în jurul trunchiului. Avea aerul 
unui pacient dintr-o anticameră de dentist. Imi 
plăcea din ce în ce mai mult; deşi îi lipsea 
imaginaţia, afişa o nepăsare plină de umor. Dar nu 
era momentul potrivit pentru o analiză 
psihologică. Am continuat discuţia, dând glas 
primei idei ce mi-a trecut prin minte: 


— Şi dacă am încerca să distrugem echilibrul 
artificial al aceluia care ne ţine prizonieri, creând 
un contrazgomot care să-l dezacordeze? 

—  Încercaţi, replică vocea misterioasă, 
experienţa mă interesează grozav. 

M-am ghemuit în mine însămi. Duşmanul 
dispunea de un avantaj preţios: ne supraveghea, 
fără ca noi să-i putem răspunde cu aceeaşi 
monedă. 

O tăcere uriaşă urmă vibraţiilor infernale ce 
ne asaltaseră, de parcă încăperea ar fi fost prinsă 
de îngheţ, într-un bloc de smoală translucid care 
anihila orice transmisie sonoră. lar liniştea asta 
moale, greţoasă, scotea în evidenţă cel mai mic 
zgomot al organismelor noastre. Intestinele îmi 
bolboroseau ca nişte sifoane, inima îmi bubuia 
nemilos, plămânii îmi şuierau ca vântul la intrarea 
unei peşteri, sângele îmi curgea ca un torent, iar 
cea mai mică înghiţitură de salivă ce-mi trecea 
prin gâtlejul strâns semăna cu freamătul unei 
cataracte;  devenisem o extraordinară incintă 
acustică, palpitând într-o cameră insonorizată. 
Sigma, care resimțea şi mai intens fenomenul, din 
pricina masivităţii corpului său şi a presiunii 
arteriale superioare mediei, părea în pragul 
leşinului, ca şi când ar fi murit sufocat de propriile 
lui trăiri. 

Am căutat cu disperare un mijloc practic de a 
rupe vraja, dar cântecul muşchilor, al scheletului 
şi al viscerelor mă împiedica să gândesc. Trebuia 
să mă descurc repede; companionul meu agoniza. 
Trupul său mare se răsucea într-o spirală a 
suferinţei;  proptindu-se de perete, încerca 


disperat să rupă câmpul de forţe. Cum să fi 
contracarat înnebunitoarele efecte ale tăcerii? 
Descoperind o vibraţie de o frecvenţă anume, a 
cărei emisie ar fi provocat fărâmițarea acesteia, 
aşa cum există un sunet ucigaş pentru cristal. 
Zadarnic, însă, am vrut să proferez în afara mea 
un astfel de sunet, gâtlejul mi-a rămas mut. Eram 
paralizată de frică, de rumoarea monstruoasă din 
propriul meu corp — un cântec de panică al 
organelor. 

Dar, pe neaşteptate, totul luă sfârşit. Sigma 
se prăbuşi la pământ. Glasul se făcu din nou auzit, 
graseind ironic: 

— Vedeţi că nu sunteţi decât nişte biete 
instrumente? Zgomotele pe care le scoateţi sunt 
atât de lipsite de armonie, încât v-ar provoca 
moartea dacă le-aţi auzi la intensitatea necesară. 
Voi modifica toate astea şi voi preschimba emisiile 
voastre sonore,  acordându-le cu armonia 
universului. Pentru a izbuti, trebuie mai întâi să 
ajungeţi amândoi la aceeaşi fază. Acum 
dezbrăcaţi-vă, ca să vă împreunaţi. 

Mărturisesc că nu mă gândisem niciodată la o 
asemenea eventualitate. Amicul meu nu se lăsă 
rugat şi, clătinându-se, îşi scoase salopeta. Nu se 
supunea nici uneia dintre cerinţele cuvenite 
pentru un prim contact, neţinând deloc seama de 
pudoarea mea. Mişcările pe care le făcuse, 
aproape, târându-se, îl epuizaseră. Se lungi pe 
pardoseală, gâfâind. L-am privit lung, din cap 
până-n picioare; trupul îi era acoperit de solzi 
foarte fini, invizibili pentru un ochi neatent; care 
alcătuiau un strat neted şi strălucitor; mâinile; 


gâtul şi faţa îi ieşeau din acest toc de piele 
cafeniu, congestionate ca niciodată. Mi-am dat 
seama că îşi grefase epidermă pe părţile vizibile 
ale anatomiei, în speranţa de a fi luat drept 
pământean. Până şi el cedase în faţa dorinţei de a- 
şi îndepărta caracteristicile rasiale. Ceea ce mă 
dezamăgi puţin. Aşadar unui început de alergie i 
se datora metamorfoza coloristică a epidermei 
sale, de la pământiu la violet-închis. Sexul kappa- 
betelgeusianului avea o formă evazată, care m-a 
intrigat oarecum. Pentru prima oară în viaţă mă 
aflam în prezenţa unui organ de acuplare 
neadaptat conformaţiei mele. 

N-am crezut niciodată că pofta e provocată de 
pasiune, nici că ar fi necesar să doreşti pe cineva 
ca să faci dragoste; pentru mine, erotismul 
reprezintă o artă cu specific mecanic, în care 
ştiinţa mângâierilor joacă un rol esenţial în 
provocarea orgasmului. Intensitatea plăcerii nu 
depinde decât de atenţia acordată stimulării ei. 
Smits mă învățase că hazardul nu are nici un aport 
în materie de sexualitate şi că iluzia senzuală se 
atenuează fără să dăuneze celei a sentimentelor. 
Numai repulsia fizică rămâne de netrecut. Dar, în 
legătură cu ea, eu am ştiut să-mi înving până şi 
reticenţele olfactive; ceea ce mi-a dovedit, în mod 
clar, adevărul respectivelor teorii, fiindcă de obicei 
sunt deosebit de vulnerabilă la mirosuri. Uneori 
am căzut chiar în extaz acuplându-mă cu fiinţe 
care nu-mi inspirau decât aversiune. 

Aşa că nu găseam nici un inconvenient în a 
face dragoste cu Sigma, pentru care simţeam şi o 
anumită admiraţie. Cu excepţia faptului că, 


trebuia să mă supun unui ordin; dacă există un 
domeniu al libertății absolute, acesta e 
reprezentat de sexualitate. 

Sigma se ridicase deja; se apropie de mine şi 
îmi puse, cu blândeţe, mâna pe umăr. N-am dat 
înapoi. Această acceptare îşi făcu îndată efectul; 
sexul bărbatului mi se sprijini de pântece, ca o 
pecete arsă cu fierul înroşit. 

— Refuză să te supui, altfel nebunul ăsta are, 
să se joace cu nervii noştri, până o să crăpăm! 
şopti kappa-betelgeusianul. 

— Nu s-ar spune că e o părere împărtăşită de 
toate membrele dumitale. 

Oare în amintirea Sultanului, ca un ultim 
omagiu, mă încăpăţânam să păstrez distanţa, cu 
umor, faţă de împrejurările acelea tragice? În 
ciuda aparenţelor, îmi simţeam, cu deliciu, sânii 
umflându-se, ca răspuns la erecţia lui Sigma. Imi 
închipuiam gurguiele întărite în mijlocul aureolei 
lor mătăsoase. 

— Hai, grăbiţi-vă, zise glasul. Dacă nu, vă 
închid iar în trupurile voastre. 

Există împrejurări când plăcerea masochista 
de a te supune înlătură orice tentativă de a te 
revolta. Un astfel de moment era şi acela. Mi-am 
întredeschis salopeta; picături de sudoare mi se 
adunaseră între sâni. Privirea lui Sigma m-a 
înduioşat. 

— Trebuie s-o facem, n-avem încotro. 

Însoţitorului meu îi slăbise puterea de 
abţinere, nu însă şi tăria. În vreme ce eu terminam 
să-mi scot îmbrăcămintea, el începu să-mi lingă 
delicat mărgelele de sudoare din brazda de pe 


piept. Dilatarea aparatului genital îi devenea 
excesivă; am aruncat o privire într-acolo; membrul 
îi ajunsese respingător. M-am retras puţin, chiar 
dacă buzele sexului golaş mi se depărtaseră uşor, 
ca şi când acesta din urmă ar fi fost însufleţit de o 
viaţă proprie şi, în ciuda evidenţei, încerca să ia în 
stăpânire ceea ce nu-i era pe măsură. 

— Nu voi reuşi niciodată să te pătrund. 

Sigma îşi lipise obrazul de pubisul meu şi mă 
scruta cu un soi de spaimă. Răspunsul nu se lăsă 
aşteptat. O pulsaţie grea cuprinse atmosfera, ca şi 
când fiecare atom ce o alcătuia ar fi avut însuşirea 
de a emite o notă distinctă, pentru a reproduce 
registrul muzical al universului. Acest sunet 
omogen avea o amploare profundă, s-ar fi zis că e 
susţinut de miliarde de instrumente născute ca 
prin farmec. Şi ne asalta violent, provocând o 
dureroasă înfierbântare a ţesuturilor noastre. 

M-am culcat, cu picioarele cât mai larg 
desfăcute, astfel încât să mă deschid cât mai mult 
cu putinţă; aveam sentimentul că mă ofer 
vibraţiilor pe care ciudatul nostru torţionar le 
emitea în surdină, provocându-mi o plăcută 
dilatare a cărnii. Nu mă mai gândeam la nimic; 
neputându-mă opune situaţiei, hotărâsem să îmi 
asum orice risc. Sigma îngenunche şi îşi apropie 
încet gura de buzele umflate ale vulvei; le sărută 
delicat şi începu să le lingă, pregătind 
introducerea monstruoasei vergele. Omul de pe 
Betelgeuse era îndemânatic, subtil, iar eu mă 
destindeam, mă moleşeam, simţeam ţâşnind în 
mine valul lubrifiant pe care el dorise să-l 
provoace. De la confluenţa celor două perechi de 


buze se răspândi un miros cald, de rut. Acum mă 
lăsam pătrunsă de limba lui Sigma şi uitam 
ameninţarea, pentru a mă deda, cu bună ştiinţă, 
plăcerii. Am închis ochii, să ating mai bine, cu 
spiritul, locul mângâierilor; săruturile acelea mă 
inundau de fiori. 

Când am ridicat pleoapele, Sigma se afla 
peste mine, cu gura tumefiată de plăcere. Efectul 
vasodilatator al atingerilor sale nu avusese doar 
acest rezultat; sexul îi era uriaş. 

Am rămas aşa, unul deasupra altuia, vibrând 
de excitare, fără a putea să ne hotărâm. Sunetul 
puse îndată stăpânire pe spaţiu, răsucindu-ne 
nervii, sfredelindu-ne carnea. Am luat rapid o 
decizie, ştiind că nu voi rezista mult timp acestui 
supliciu. Ridicându-mi şoldurile, am încercat să 
agăţ, cu sexul meu căscat de plăcere, vârful 
evazat al penisului lui; glandul de grosime inegală 
i se încăpăţâna, însă, să se proptească în buzele 
vulvei. După mai multe încercări făcute cu patimă, 
dar fără grabă, am reuşit să-l determin să se 
afunde câţiva centimetri. Intrepătrunşi, în sfârşit, 
ne privirăm. Ceea ce se citea în ochii mici şi 
cenuşii ai amicului meu semăna, mai curând, a 
compătimire decât a sentiment drăgăstos. Totuşi, 
după fierbinţeala trupului său masiv şi încordat, 
după mirosul dulceag al solzilor lucioşi, după 
tremurul adânc al membrului, ghiceam că Sigma 
plutea de plăcere gândindu-se că mă posedă. 

A fost ultimul răgaz pe care ni l-am acordat. 
Bărbatul de pe Kappa-Betelgeuse îmi apucă sânii 
cu amândouă mâinile, în clipa când atrocele stimul 
auditiv se făcea iar simţit. M-am arcuit; cu o 


brutală zvâcnire a şoldurilor, el încercă să-şi înfigă 
mai tare vergeaua, care mă sfâşie... 

O ceaţă se ridică în mine si imagini agonice 
ţâşniră cu o violenţă de nedescris. 


Capitolul IX 


DECORUL se schimbase în întregime; ruinei 
şi improvizaţiei din bidonvilul unde adormisem le 
luase locul funcţionalitatea. Cine mă adusese 
acolo? Nu mă simţeam în stare să răspund. 
Spatele îmi era sprijinit de o saltea transparentă, 
plăcută la pipăit. M-am aplecat niţeluş în dreapta, 
apoi în stângă; încercând să-mi cunosc mai 
îndeaproape teritoriul. Marginile lui îmi apărură 
repede; mâinile şi picioarele îmi erau imobilizate 
de nişte ventuze groase. Am ridicat capul, dornică 
să obţin şi alte informaţii. Cineva mă dezbrăcase şi 
îmi ştersese tot machiajul de pe corp. Pielea mea 
îşi regăsise culoarea sidefie, de un alb-acid, 
caracteristică celor de pe N'Gor. Mă simţeam cu 
desăvârşire goală; strălucirea aceasta insolită, 
fosforescenţa epidermei, juca un rol hotărâtor, 
prin variațiile ei, în raporturile noastre sexuale. În 
ce scop eram expusă atât de impudic privirilor? 

Ridicând ochii spre bolta translucidă, uşor 
aburită, ce mă domina, am zărit, într-adevăr, mai 
multe siluete examinându-mă. Mă aflam într-o 
sferă cu diametrul de vreo zece metri, unde, 
contrar legilor gravitaţiei, câteva fiinţe circulau în 
jurul meu, tulburi în lumina ce le venea din spate; 
o lumină intensă ce se răspândea uniform de-a 
lungul pereţilor. 

Nu-mi era frică; mă simţeam deposedată de 
reacţiile emotive obişnuite, ca şi când aş fi fost 
supusă unui tratament cu euforizante. Am atribuit 
respectiva impresie sechelelor „morţii” prin care 


trecusem în baraca unde mă refugiasem după 
transferul de pe Mecca. Şi totuşi, la nivelul 
inferior al conştiinţei, îmi ghiceam teroarea 
redusă la tăcere. Cine erau creaturile bizare din 
jurul meu? La ce slujea sfera unde mă aflam 
întemniţată? Intrebări care făceau să mă cuprindă 
o nelinişte surdă. 

Şi ţeasta îmi fusese fixată într-o ventuză 
moale, alcătuită puţin altfel decât cele care îmi 
imobilizau membrele. Pe cap, ca şi pe sâni şi pe 
pubisul lipsit de păr simţeam o atingere vâscoasă, 
acolo unde fuseseră instalaţi nişte captatori. 
Aceştia, ca şi ventuzele ce mă ţineau prizonieră, 
erau legaţi prin conductori supli de un glob de 
mici dimensiuni, situat chiar deasupra mea. 

Am aşteptat multă vreme în aceeaşi poziţie, 
urmărind plecările şi venirile siluetelor ce păreau 
să pregătească o experienţă; întrezăream, prin 
pereţii sferei, aparate de control, unde clipeau 
luminiţe. Apoi, ieşind din invizibil, drept în axa 
pubisului meu, apăru un soi de membrană cu 
aspect cleios, care se umflă, se dilată, până capătă 
înfăţişarea specifică membrului unui indigen de pe 
N'Gor, cu meatul său tubular şi excrescenţele în 
formă de bulbi, devenind totodată de o dimensiune 
neobişnuită. Această proteză de sex masculin mi 
se apropie încet de coapsele deschise, aruncă de 
mai multe ori un mic jet de lichid călduţ, pentru a 
umezi intrarea, apoi se introduse cu uşurinţă în 
vaginul meu,  adaptându-se perfect pereţilor 
acestuia. După ce o înghiţisem, mi-am dat seama 
că nu simţisem niciodată o potrivire perfectă, ca 
acum. Pe moment, am crezut că e vorba de o 


mulare intimă după mucoasele mele ondulate, 
deoarece accesoriul luneca lin, ca un piston şlefuit 
cu grijă, mişcându-se la început imperceptibil, 
apoi accentuându-şi progresiv cursa de du-te-vino 
şi răsucindu-se uşor. Din călduţ, devenea fierbinte, 
pe urmă arzător. Simultan, m-am simţit eliberată 
de angoase şi, în acelaşi timp, îmbunată. 

Dacă, aidoma celor mai mulţi semeni ai mei, 
acord alegerii partenerului o anumită importanţă 
în relaţiile sexuale, ştiu totodată, spre deosebire 
de ei, să accept plăcerea când mi se oferă, fără să 
mă revolt împotriva tiraniei acesteia. Nu mai 
aveam, deci, nici un chef să mă gândesc la altceva 
decât la acea minunată clipă de amor ce mi se 
oferise, uitând astfel de zbuciumul pricinuit de 
moartea Sultanului şi de surprinzătoarele aspecte 
ale anchetei încredințate de Lee van Souk. Pe 
măsură ce maşinăria mă lucra, după un ritm cu 
variaţiuni subtile, în acord cu acelea ale poftelor 
mele, vedeam cum mi se intensifică strălucirea 
pielii, mă minunam de albeaţa ei acidă, cu reflexe 
irizate, aspiram la noi desfătări ca să o simt 
colindată de ape de lumină, de valuri ale plăcerii. 
În curând, orgasmul avea să mă inunde, fluxul lui 
eliberându-mă de spasmul ce se înnoda în mine, 
aducându-mi bucuria, euforia, plenitudinea. 

Am închis ochii, să fac abstracţie de cei din 
jur care, aplecaţi spre mine din toate părţile, 
păreau să-mi soarbă din priviri fericirea. Am fost 
chiar tentată, un moment, să mă împotrivesc 
plăcerii, să refuz efectul mecanic al masturbaţiei, 
pentru a le dovedi celor ce mă răpiseră cât sunt de 
puternică; însă, am cedat repede, ştiind că n-aş 


putea rezista veşnic unei solicitări sexuale de o 
asemenea intensitate. 

Acum, sistemul nervos şi cel sangvin, supuse 
accelerării brutale a vergelei, îmi pregăteau 
erecţia generalizată a trupului. Mă umflam de 
lubricitate. Dar ritmul membranei fusese precis 
calculat, astfel încât să nu ajung pe loc la 
orgasmul după care tânjeam din toată fiinţa, din 
toţi muşchii, din întreaga mea alcătuire: avea 
paliere de încetineală, stârnind în mine curenţi de 
sensibilitate, apoi o lua de la început, cu ardoare, 
împingându-mă spre paroxism prin modularea 
savantă a mişcărilor, prin răsucirea impusă 
acestora, pentru a ţine seama de morfologia 
aparte a sexului meu. Deveneam, deci, sclava 
absolută a acestui sistem masturbator şi mă 
supuneam lui, fără măcar să mai aspir la 
eliberare, până într-atât părea de sincronizat 
subtilul mecanism metabolismului specific 
sexualităţii melc. 

M-am lăsat purtată, aşadar, pe suprafaţa 
acestui fluviu de plăcere, lemn plutitor al poftei, 
poros, umflat, rostogolindu-se, în ritmul apei, 
către vărsare. Am primit cumplita lovitură tocmai 
când ajunsesem în culmea desfătării. Când aveam, 
în sfârşit, să ating exultarea ultimă şi deplină, un 
stimul de origine electrică îmi atacă sistemul 
nervos prin intermediul ventuzelor care îmi 
imobilizau capul şi membrele. Trezi în mine o 
teroare intensă, o „moarte” plină de frisoane, care 
se confundă cu orgasmul şi îmi smulse un urlet. 
Cu plămânii goliţi de pe urma răcnetului, am ajuns 
aproape să mă sufoc. Neant, panică, senzaţie de 


prăbuşire interminabilă în fundul unei prăpăstii. 
Sfâşiată în două, între plăcere si angoasă, am 
leşinat. 

Când mi-am revenit, mă aflam în acelaşi loc şi 
în aceeaşi poziţie vulnerabilă, zăcând pe salteaua 
transparentă şi moale din centrul sferei. 
Spectatorii necunoscuți nu mai erau acolo. 
Uitasem tot ce se petrecuse mai înainte; sau, cel 
puţin, mă prefăceam că nu-mi mai amintesc, 
pândind zona unde îmi luau naştere gândurile, ca 
să cenzurez orice impresie referitoare la clipa 
când orgasmul şi oroarea îmi sfâşiaseră trupul în 
două, provocându-mi un traumatism abominabil. 

N-am avut mult de aşteptat până ce 
membrana se prezentă iarăşi, ca să se umfle şi să 
mi se arunce între coapse, nou şi atroce sălaş al 
spaimei; atunci nu m-am mai putui împotrivi 
revărsării amintirilor. Şi am trecut printr-o a doua 
şedinţă de gimnastică erotică, aşteptându-i 
deznodământul, care nu întârzie să aibă loc, cu 
aceeaşi cumplită agresiune mentală. Câtă vreme 
am fost, oare, supusă procesului distrugător al 
pătrunderii şi al cenzurării pavloviene? N-am 
putut socoti cu precizie; în sferă nu existau zile şi 
nopţi, iar ciclul apariţiei fiinţelor necunoscute ce 
mă priveau nu reprezenta o metodă eficientă ca să 
aflu. De altfel, legănată alternativ de spaimă şi de 
plăcere, îmi pierdusem de mult controlul asupra 
spiritului. De zece ori, de douăzeci de ori, poate, 
am leşinat în lumina chihlimbarie a sferei mele de 
tortură; si de tot atâtea ori mi-am revenit, epuizată 
de această furtună orgasmică şi de suferinţele pe 
care călăul meu le dezlănţuia, pe îndelete. Nu mai 


aveam putere nici să mă opun cu gândul 
dezgustătoarelor manevre ale sexului 
protoplasmatic. Îndată ce-l vedeam apărând, 
dezirabil, ameninţător, pofteam să mă acuplez în 
ritmul lui, Să mă las asaltată de el; mă simţeam 
târâtă impetuos spre delir. li cedam, ameţită, până 
în clipa când băgătorul în sperieți îşi strecura în 
mine veninul electric. 

Dar intenţia torţionarilor mei nu era să-mi 
provoace nebunia; când am fost cuprinsă de 
convulsii la vederea membranei ce se apropia din 
nou de vulva mea răsfrântă, umflată, încleiată în 
secrețiile orgasmelor, falusul artificial s-a resorbit, 
ca un balon amărât care se dezumflă şi lumina a 
scăzut până am rămas într-un întuneric adânc, 
liniştitor. N-aş mai fi putut suporta încă o dată 
acele mişcări de du-te-vino. 

lată de ce, trezindu-mă din moleşeală în 
acelaşi loc din bidonvil unde adormisem, eram 
total amnezică în privinţa supliciului prin care 
trecusem. 


Capitolul X 


SIGMA se afla tot acolo, pătruns în mine, 
pregătindu-se să mă sfâşie iar, purtat de dorinţă; 
nimic nu mai părea să-l poată reţine. Dar eu nu 
mai eram în stare să suport acest viol prin bună 
înţelegere; din adânc mi se redeştepta amintirea 
martiriului, ghiceam că, în mod inexorabil, 
întregul parcurs erotic se va termina, cu furtuna 
de spaimă pe care o stârnise băgătorul în sperieţi 
şi că fusesem condiţionată pe viaţă de atrocitatea 
aceea. 

Mobilizându-mă în sinea mea, mi-am 
dezlănţuit toate puterile şi mi-am organizat 
apărarea cea de pe urmă; era o problemă de viaţă 
şi de moarte. Am încercat să tălmăcesc valul de 
durere ce lua naştere pe măsură ce partenerul îşi 
îndesa sexul într-al meu, repriză după repriză, cu 
o îndârjire obsesivă. Am scos un țipăt pe care nu l- 
am auzit, expresie pură a deznădejdii, un țipăt de 
copil căruia i se taie beregata şi m-am prăbuşit, 
extenuată, spartă, ucisă. Aveam impresia că am 
traversat mai multe agonii. 

— Ai reuşit, Sadie! Ai reuşit, priveşte, bietul 
nebun a ajuns praf şi pulbere. 

Nu aveam curaj nici să mă clintesc. Era atât 
de greu să fii moartă şi încă să mai mişti! Sigma 
se  nelinişti; i-am simţit mâna masivă, uşor 
bătătorită, strecurându-se sub părul meu, pentru a 
mă ridica. Eram moale, inertă. 

Câtă vreme ţineam pleoapele închise, nimeni 
nu mă putea atinge; eram invizibilă. 


— Deschide ochii, trebuie s-o faci! şopti 
kappa-betelgeusianul, cu un răscolitor accent de 
tandreţe. 

Am simţit atunci un miros foarte blând, 
dulceag, mirodenie necunoscută care mi-a redat 
pofta de viaţă; pornind de la această senzaţie 
olfactivă, mi-am reorganizat rezistenţa, am luptat 
împotriva pierderii mele. Am găsit în acele efluvii 
datele unei noi cosmogonii şi m-am căţărat spre 
suprafaţa lumii. Sigma lucea de sudoare; efectul 
metalizat al picăturilor pe solzii fini îi modela 
splendid trupul în spaţiu. Membrul îi redevenise 
de dimensiuni normale, pierzându-şi cu acest 
prilej monstruoasa înfăţişare de rât de mistreţ. 
Sigma mă aşeză în hamac. Pielea îmi devenise 
cadaverică. 

— Ai avut dreptate adineauri, când ai intuit 
că un sunet excepţional ar putea dezorganiza 
structura mentală a celui ce ne ţinea prizonieri. Ai 
izbutit să ţipi şi captivitatea a încetat. 

— Din păcate, ţipătul nu avusese o asemenea 
menire. Contrar  aparenţelor, gardienii din 
porcăria asta de azil nu m-au cruțat de trecerea 
prin băgătorul în sperieți. Şi au aranjat totul în aşa 
fel, încât pur şi simplu să uit ce-am păţit. lar 
tratamentul la care m-au supus a acţionat mai 
sigur decât la oricine altcineva. 

l-am povestit despre supliciul ce urmase 
sosirii mele pe satelit; amintirea acestuia îmi era 
acum la fel de limpede în minte, ca şi aceea a 
dezvirginării — şi una şi cealaltă marcând 
începutul şi sfârşitul vieții mele sexuale; 
devenisem o mutilată de un soi neobişnuit, o 


infirmă a plăcerii. 

Hohoteam de plâns şi de râs în acelaşi timp, 
împărţită între absurdul situaţiei şi oroarea 
stârnită de aceasta în mine, sfâşiată de un extrem 
de puternic sentiment de disperare şi de o nevoie 
de ilaritate la fel de puternică. 

Cu faţa scăldată în lacrimi, am gemut: 

— N-am să mai descopăr Taul în vecii 
vecilor... Şi am terminat, într-o explozie de râs: 
Fiindcă sunt singurul detectiv particular din 
univers care nu poate duce la bun sfârşit ancheta 
asta, din cauza lipsei de aptitudini profesionale. 
Chiar dacă aş descoperi misteriosul obiect de cult 
ce permite tuturor raselor din galaxie să se 
împerecheze, aş fi incapabilă să mă conformez 
modului de întrebuințare. 

— Nu e sigur. 

M-am întors furioasă, gata să-l tratez cum se 
cuvine pe Sigma pentru o astfel de afirmaţie; dar 
companionul meu îmi arătă autorul: torţionarul 
nostru, care se tăvălea pe pardoseală, bulgăre de 
carne în agonie. Ne-am apropiat. 

— Vă mulţumesc că m-aţi eliberat, adăugă el, 
cu voce stinsă, sunt un scizipar din Alphacygnus, 
iar bolile senzoriale constituie, din nefericire, o 
formă de alienare foarte frecventă la noi. 
Băgătorul în sperieţi mi-a provocat persistenta 
psihoză muzicală ce mă afectează; ar fi putut să- 
mi atace, însă, la fel de bine gustul sau mirosul... 

Mi-am închipuit o maladie mentală ce ar fi 
pervertit simţul olfactiv şi m-am înfiorat de 
ciudatele devieri pe care mi le-ar fi putut stârni. 
Dar nu uitasem cea dintâi afirmaţie a nebunului: 


— Ce te face să crezi că aş mai putea 
descoperi Taul? 

Alphacygnul se adună în el însuşi şi căpătă o 
formă vag umanoidă. Am remarcat adesea acest 
gen de comportament la creaturile de tip amibian, 
pe care un înnăscut simţ al politeţii le incită ca, 
pentru a vorbi, să se conformeze imaginii noastre. 
Dacă nu cumva e la mijloc un complex de 
inferioritate în stilul celui ce ne împinge şi pe noi 
să ne travestim în pământeni. Popoarele 
colonizate nu au, cel mai adesea, la îndemână 
pentru a se apăra decât armele colonizatorilor lor. 

— Putem să facem ceva ca să te ajutăm? 
întrebă Sigma, punând o mână pe carnea moale a 
alphacygnului. 

Mă surprindea şi el; îl crezusem mai aspru. 

— Inutil, mai am doar o oră sau două de trăit; 
structura mea moleculară a încasat o lovitură 
grea, un mare număr de celule au rămas fără 
nucleu de pe urma intensității experienţei sonore. 
Am reuşit să sintetizez vibrații de la extremităţile 
spectrului. Ţipătul vostru m-a dat gata. Acum 
sufăr, dar nu vă port pică, mulţumită vouă am 
revenit la fluxul neuronic al galaxiei. Dacă nu s-ar 
fi întâmplat asta, aş fi murit cu o diferenţă de fază. 
Voi renaşte curând într-o nouă formă de viaţă. 

— Aşa e religia lor, explică Sigma. 
Alphacygnii cred în coeziunea mentală a 
universului şi în interschimbabilitatea fiinţelor 
care îl populează. Pentru ei, toţi suntem imagini 
efemere şi schimbătoare, simple expresii creative, 
ale vieţii cosmice. 

— Nişte obiecte de artă, într-un fel. 


Sciziparul scoase un horcăit ce evoca un râs 
sugrumat. 

— Eşti bolnavă de civilizaţie pământeană! 
Viaţa reprezintă o formă de artă, nu produsele ei 
care nu sunt decât nişte rahaţi. 

O cam meritasem. 

— Vrei să te aşezăm într-un hamac? Te-ai 
simţi, poate, mai bine. 

— În nici un caz! Aş risca să curg prin 
împletitură. V-am mai spus, organismul meu a avut 
atât de suferit, încât sunt aproape în stare lichidă. 

Într-adevăr, după felul cum se strângea, ca un 
val uleios, era uşor de ghicit că nu-i mergea prea 
grozav. Din respect pentru agonia lui, eram gata 
să-l las singur, ca să-şi trăiască în linişte ultimele 
clipe. Dar Sigma, căruia i-am împărtăşit ideea, s-a 
împotrivit categoric. 

— Aşadar, ce ştii despre Tau? 

— Aveţi dreptate, e timpul să vorbesc. 
Întrucât sunt scizipar şi hermafrodit, am urmat un 
soi de pregătire firească, referitoare la 
împerecherea interrasială; etica şi religia noastră 
sunt pe deplin compatibile cu respectiva noţiune. 

După acest preambul, alphacygnul făcu o 
pauză. Zidurile gălbui ale celulei se întunecaseră; 
ne aşezasem. Sigma şi eu, unul lângă altul, pe 
hamac; simţeam pe piele atingerea solzilor fini, 
țesătura lor caldă şi mişcătoare. Am simţit nevoia 
bruscă să mă ridic şi să mă îmbrac, ca să scap de 
acest contact cam prea evocator. Amicul meu 
rămăsese, cu  obstinaţie, gol. Din fericire, 
imaginea lui mă tulbura mai puţin decât atingerea 
- altfel n-aş mai fi putut arăta interesul cuvenit 


povestirii alphacygnului, care urma să aibă atâtea 
repercusiuni asupra destinului meu. 

— Ai vorbit adineauri despre Iau; cunoaşteţi, 
fireşte, înţelesul acestei sigle, deşi niciodată n-am 
auzit-o rostindu-se aşa cum aţi făcut-o voi. 

— Dar dumneata cum îi spui? 

— T-A-U, ceea ce înseamnă Tehnica Amorului 
Universal. 

Lee van Souk mă trăsese pe sfoară; cât 
despre duşmanii mei, era dificil de ştiut dacă din 
ignoranță sau cu premeditare acceptaseră falsa 
pronunție a cuvântului”. Ancheta căpăta o nouă 
anvergură, deoarece nu se mai punea problema să 
descopăr un simplu obiect furat, ci secretul unei 
tehnici necunoscute, ale cărei consecinţe se 
vădeau incalculabile; totodată şi semnificaţia ei 
devenea alta. Am recurs la o viclenie: 

— E vorba, poate, de o interpretare simbolică 
sau magică. După câte ştiu eu, Taul nu are 
eficienţă decât într-un context religios. 

— Cunosc pe cineva a cărui ambiţie e să 
descopere datele acestei tehnici; un profesionist al 
amorului. In sfârşit, să spunem, mai curând, un 
amator — în sensul nobil al termenului. Dorinţa lui 
supremă este de a se uni cu toate femeile din 
cosmos. În cursul experienţelor întreprinse, a avut 
numeroase ocazii să-şi dea seama că un serios 
handicap se opune, însă, la realizarea proiectului. 


2 Această diferenţiere, între rostirea greşită şi cea corectă a termenului 
nu funcţionează decât în limba franceză. Sadie trebuie să fi pronunţat 
to cuvântul scris tau, conform regulilor ortografice şi fonetice 
franţuzeşti, pe când rostirea de către alphacygn a aceluiaşi cuvânt 
semăna, întrucâtva, cu aceea din limba română : t-a-u (n. tr). 


— Pasul şurubului, care e incompatibil. 

Sigma avea o asemenea expresie de 
amărăciune în vreme ce rostea aceste cuvinte, 
încât nu m-am putut împiedica să văd în ele o 
aluzie la eşecul nostru. Am resimţit din plin 
nedreptatea; fără abominabilul tratament căruia îi 
fusesem supusă, eram sigură că am fi ajuns 
împreună la extaz. 

—  Întocmai. Copulaţia are şi ea legile ei 
fizice, ca orice altă ştiinţă. lată de ce, îndată ce a 
aflat de existenţa noastră, amatorul despre care 
vă spuneam a venit la noi pe planetă, pentru a 
căuta voluntari dispuşi să se preteze la un 
experiment. 

Evocarea acelui episod pasionant pāru să 
amelioreze starea sciziparului; el se umflă ca un 
balon şi încercă să-şi asume  verticalitatea, 
trăgându-se în sus şi făcând eforturi lăudabile să 
umanizeze diforma stalagmită de carne pe care o 
ridica în spaţiu; o tentativă deznădăjduită, ce mă 
îndurera: 

— Nu te obosi, îţi cunoaştem forma naturală, 
nu trebuie să te ruşinezi că ai pierdut-o, nimeni nu 
te poate face răspunzător de acţiunile criminale 
ale Serviciului de igienă mentală. 

Alphacygnul se întinse din nou. 

— Ai dreptate, am cedat orgoliului acela idiot! 
Dar nu puteţi înţelege, voi, creaturile cu schelet: 
suntem în pragul informului şi, în ciuda speranţei 
de a ne metamorfoza după moarte, nici unul dintre 
noi nu e insensibil la ideea de a ajunge, în cursul 
vieţii actuale, să ne realizăm într-o manieră mai 
structurată. 


Un ideal şi pe gustul meu; admiram, de pildă, 
oamenii ca Smits, care, gândindu-se diferit pe 
sine, izbutiseră să-şi creeze o imagine sublimă. 

— Ce ţi-a propus faimosul dumitale amator? 
întrebă Sigma, cu o insistenţă vecină cu 
incorectitudinea. 

— Ne dorea pentru noi înşine, pentru 
morfologia noastră maleabilă. Am fost singurul 
care a răspuns invitaţiei lui. 

— Vasăzică, e foarte bătrân ori din cale afară 
de monstruos. 

— Absolut deloc; e seducţia întruchipată. 

Alphacygnul îşi exprimă entuziasmul, 
unduindu-se din tot trupul. Adăugă: 

— Ar fi cu neputinţă să vi-l descriu pe Dô 
Vuan, frumuseţea lui nu poate fi simțită decât de 
cei ce-l iubesc. 

Sigma îşi rodea unghiile şi avea un aer din ce 
în ce mai contrariat; ochii mici şi cenuşii îi 
deveniseră două minuscule puncte luminoase, ce 
străluceau ca nişte bile de oţel; roşeaţa îi 
dispăruse cu totul de pe chip, dând pielii lui palide 
o înfăţişare bolnăvicioasă, de grefă avortată. 
Explodă: 

— Îl mai asculţi mult pe zărghitul ăsta? 

— Fac o anchetă, Sigma, orice mărturie poate 
fi utilă. De ce nu şi cea a acestui nefericit? 

— Uiţi că era cât pe ce să ne ucidă, că ne-a 
silit să... dar, la urma urmei, e mai bine să tac. 

Am ştiut atunci că n-aveam să-l înţeleg 
niciodată pe  kappa-betelgeusian, al cărui 
comportament psihologic nu fusese şlefuit, ca al 
meu, de către Imperiu. Sigma nu avea, deci, ca 


termen de referinţă cultura oamenilor. Tot ce 
cunoştea despre aceasta reprezenta doar un soi de 
exodermă, cu care se înconjura pentru a se apăra 
împotriva atacurilor superficiale. La mijloc, 
sâmburele dur al individului se referea la o lume 
primitivă. În felul ei, prezenţa lui Sigma mă putea 
elibera de un mare număr de legături inutile; 
simplitatea lui, firea deschisă şi generozitatea 
făceau din el un camarad sigur. Numai că reacţiile 
îi erau, dimpotrivă, greu de prevăzut. Am îndrăznit 
totuşi să mă opun acestei bombe; alphacygnul nu 
era la fel de curajos şi nu ţineam, ca furiosul de 
lângă mine să mă lipsească de unicul martor. 

— Chiar aşa, să taci! Altminteri, depun 
plângere de viol. 

Din pământiu ca o cârtiţă, cum era, Sigma se 
boţi ca un fruct stafidit. Işi blocase toate canalele 
spre lume şi se consuma în spaţiu închis; am 
nădăjduit că lipsa de oxigen va stinge fitilul, 
înainte să detoneze dinamita. 

Am făcut uz de tot farmecul meu pentru a-l 
convinge pe scizipar să-şi continue povestirea. 
Tipul cedă când l-am întrebat cum îl cheamă. Pe 
măsură ce discuţia se desfăşura, alphacygnul 
devenea tot mai fandosit — partea femeiască din 
alcătuirea lui era exasperată de contactul cu mine. 
Iar el se lichefia de tandreţe: 

— Nu-ţi voi dezvălui adevăratul meu nume, 
fiindcă ai fi ultima care l-ar afla şi, dacă pui 
stăpânire pe el, n-am să mă mai pot reconstitui 
niciodată într-o altă formă. Dô Vuan îmi spunea 
Donaana, în memoria primei femei pe care o 
iubise. Să-ţi aminteşti şi dumneata de mine sub 


acest pseudonim. 

Sciziparul făcea atâtea fasoane, încât începea 
să mă îngreţoşeze; întotdeauna am evitat să mă 
dedau unor asemenea revărsări de feminitate, 
care nu erau decât o caricatură a feminităţii. 

— Mi-ar plăcea să te întorci la Tau. 

Fusese cât pe ce să adaug că nu mai avem 
timp, deoarece unicul meu martor arăta rău de 
tot, trupul său ca o plăcintă începea să se 
scorojească la margini. 

— Ţi-am explicat că, în ochii lui Dô Vuan, noi 
reprezentam un soi de verigă lipsă din calea 
tehnicii amorului universal. Cred că ai ghicit de 
ce. 

Îmi imaginam oarecum, dar cunoşteam prea 
puţin moravurile sexuale ale sciziparilor, pentru a- 
mi face o idee precisă. Mărturisindu-mi neputinta, 
îi ofeream lui Donaana cele mai vii satisfacţii de 
exhibiţionist. 

— Trebuie să ştii, în primul rând, că nu 
semănăm cu nişte parameci oarecare, gata să ne 
divizăm în orice clipă printr-un simplu mecanism 
reproducător. Sciziparitatea, aşa cum se practică 
la noi, rezultă din nişte preparative erotice. Şi, 
întrucât suntem hermafrodiţi, este necesar uneori 
să ne acuplăm în diverse reprize, cu mai mulţi 
parteneri, pentru a izbuti; asta atât ca masculi, cât 
şi ca femele. Teoretic, putem zămisli de unii 
singuri, însă civilizaţia noastră a elaborat rituri 
extrem de subtile în vederea acestui act, cu scopul 
de a celebra plăcerea. 

— Un fel de control al naşterilor prin 
intermediul plăcerii? 


Întrebarea îmi fusese sugerată de viziunea 
unei planete, unde oricine putea naşte de pe ozi 
pe alta, fiindcă făcuse dragoste cu unul sau altul 
dintre sexe. 

— Încetează să mai judeci galaxia prin optica 
Imperiului! Sciziparii de pe Alphacygnus au un 
sistem de regularizare cu mult mai simplu şi mai 
bine pus la punct decât al oricăror umanoizi: dacă 
ne divizăm, ne fracţionăm în aceeaşi măsură şi 
viaţa. 

Când râdea în mintea lui, Donaana îţi înfiora 
neuronii. 

— Vasăzică, progenitura voastră are o durată 
a vieţii din ce în ce mai scurtă.. 

Sigma aruncase cu ferocitate acest sarcasm. 

— Absolut deloc; capitalul cronobiologic al 
nou-născutului rămâne intact. 

Omul de pe Kappa-Betelgeuse se închise iar 
în mintea lui. Îi înţelegeam ceva mai bine 
ostilitatea, fiindcă sciziparul părea prea mândru 
de el însuşi şi de caracteristicile rasei sale. Dar pe 
mine acestea din urmă mă interesau cel mai mult. 

— Nu-l lua în seamă pe ţăranul ăsta. 
Vorbeşte-mi mai bine despre raporturile dumitale 
cu Dô Vuan. 

— Aşa cum îţi explicam, dorinţa şi elaborarea 
ei trec la noi printr-un proces extrem de sofisticat. 
Aflând despre toate acestea, Dô Vuan se simţise 
deosebit de tulburat; imaginația lui erotică îl 
făcuse să întrevadă un paradis de poziţii originale. 

Emisia mentală a lui Donaana deveni 
imperceptibilă, un firav pipi semantic ce-şi croia 
drum cu greu spre conştiinţa mea. M-am temut să 


nu moară înainte de a-mi dezvălui esenţialul, atât 
de încâlcit îi era spiritul şi de alambicat discursul. 
După câteva minute de tăcere, alphacygnul păru 
să-şi revină; trupul care, în momentele de prea 
intensă suferinţă, se subţia şi se usca la periferie, 
clătită aşezată la un foc prea iute, se aduna într-o 
masă mai compactă când el îşi înfrângea durerea. 

— Nu-ţi face griji, vei afla totul înainte să mă 
vezi dispărând. Clipa morţii îmi e cunoscută, cu o 
aproximaţie de numai câteva secunde; avem 
obiceiul să o calculăm... ţi spuneam aşadar că, 
spre deosebire de umanoizi, ne împerechem 
pentru a accede la acel soi de orgasm celular ce 
ne provoacă sciziparitatea. 

— Aşa încât D6 Vuan te utiliza fie ca bărbat, 
fie ca femeie? 

— Tocmai aici e necazul; el asta ar fi vrut, 
numai că în prezenţa lui mă supuneam doar 
principiului femeiesc. Nu! Interesul pe care i-l 
stârnisem provenea din capacitatea mea de a 
primi sexe de orice dimensiuni; chiar mai multe 
simultan, dacă dorea. Am creat astfel o geometrie 
extrem de complexă a plăcerii, cu parteneri 
masculi pe care îi chema anume pentru asemenea 
orgii. Nici nu mai ştiu la câte momente de extaz, la 
câte deliruri sexuale am ajuns. 

Viziunea aceea de erou mitic şi erotic, 
unindu-se cu altele într-o singură creatură, m-a 
încântat. Din nefericire, însă, toate astea nu aveau 
nici o legătură cu Taul. 

— Împărtăşesc retrospectiv plăcerea 
dumitale, Donaana; dar, vai! nu văd nici o soluţie 
pentru statornicirea unor relaţii între fiinţele cu 


morfologii diferite.  Respectiva tehnică era 
rezervată masculilor. 

— Evident. D6 Vuan şi cui mine ne iubeam şi 
ne amăgeam. L-am părăsit pentru a-i permite să-şi 
continue cercetările. Insă, imediat ce am pus 
piciorul pe Alphacygnus, Serviciul de igienă 
mentală m-a arestat şi m-a trimis în ocna asta 
nenorocită, sub acuzaţia de incitare multirasială la 
preacurvie. 

— Şi apreciezi că Dô Vuan şi-a continuat 
cercetările, că a descoperit, poate, tehnica 
amorului universal? 

— Dacă a găsit-o cineva, acela nu poate fi 
decât el. Acolo, între ochiurile hamacului, se află 
un ornament arhitectural în formă de frunze 
încolăcite, dintr-un metal cu orientare magnetică 
cifrată; luându-l cu voi într-o maşină de transfer, 
aceasta vă va conduce în mod automat pe satelitul 
lui Dô Vuan, indiferent de destinaţia programată 
de manipulator. Dacă n-aş fi fost legat prin 
jurământ, aş fi fugit din închisoarea asta, înainte 
să ajung un nebun... 

Hotărât lucru, Dô Vuan dădea naştere 
vocaţiilor de martir. Sacrificiul se săvârşea acum 
sub ochii noştri; Donaana nu mai reuşea să-şi 
menţină coerenţa structurii celulare, iar procesul 
de  lichefiere împotriva căruia luptase se 
generaliza cu iuţeală de reacţie în lanţ; de bună 
seamă, îşi pierdea nucleii? Neputincioşi, i-am 
văzut contururile dizolvându-se, sublimându-se 
asemenea unui cocoloş enorm de naftalină. 

Dar alphacygnul nu părea să-şi ia dispariţia în 
tragic; dimpotrivă, de când începuse să se şteargă, 


emisiile lui telepatice deveneau tot mai calme. 
Sciziparul se topea în fluxul neuronic al galaxiei, 
intra în coeziune mentală cu însăşi viaţa 
nebuloasei noastre. 

— Tu auzi? 

Surprinsă de tutuirea neaşteptată, m-am uitat 
la Sigma. Părea că, într-adevăr, ascultă o muzică. 

— Iar începe! Dar nu mai e disfonia de 
adineauri. De data asta, psihoza alphacygnului 
tinde spre armonie. 

M-am concentrat, să percep noile acorduri 
care-i dădeau amicului meu acel aer de extaz. 
Pesemne, nu aveam un auz destul de fin, deoarece 
nu desluşeam decât un vag tremur de vibrații, 
neorganizat şi lipsit de graţie. 

În schimb  Donaana dispărea în ritm 
accelerat. Depăşind limita volatilizării, trupul său 
sa risipea în celule, ca un nor, crescând până 
atinse pereţii; eram acum integrați alphacygnului 
şi participam la disoluția lui. Timp de o clipă, mi s- 
a părut a înţelege că ne invita să-l urmăm. Aveam, 
însă, prea mulţi ani de trăit, prea multe dorinţe de 
realizat, prea multe trupuri de iubit ca să cedez 
iluziei nocive a. religiei lui. Mă agăţăm de viaţă 
doar la un capăt, dar oricât de absurdă ar fi fost 
această încăpățânare, nu tineam să o abandonez 
de dragul unei renaşteri ipotetice. 

Însă, percepeam acum maelstromul sonor de 
care Sigma se lăsa aspirat; într-adevăr, emisia 
polifonică a lui Donaana nu avea în nici un fel de-a 
face cu tortura senzorială căreia ne supusese; 
psihoza îl purta spre beatitudine, iar el o traducea 
în modulaţii minunate, în care m-am topit. Primind 


stigmatele acustice ale Dumnezeului cosmic 
adorat, le transfigura în arpegii. Această muzică a 
sferelor nu semăna cu nici o creaţie omenească ori 
extraterestră, deoarece țesătura ei sonoră, 
departe de a emoţiona prin bogăţie şi diversitate, 
tindea să reproducă un sunet unic, ale cărui 
vibrații ar fi avut amplitudinea universului. Te 
răscolea prin masivitate şi prin expresia forţei 
sale. 

Atunci am intrat în rezonanţă cu el şi am 
devenit şi eu muzică. 

În câteva picosecunde Donaana, Sigma şi cu 
mine ne-am răspândit prin spaţiul sonor al 
energiei şi al materiei. Am vibrat sub arcuşul 
timpului. 


Capitolul XI 


CÂND mareea de armonie se retrase, din 
Donaana nu mai rămăsese nimic; şi nici din mine 
nu mai era mare lucru. Cât despre Sigma, 
cufundat într-o adâncă stupoare, purta urmele 
tuturor simptomelor transei prin care trecuserăm. 
lar în ceea ce priveşte orgasmul, dacă părea 
evident că băgătorul în sperieţi îmi interzicea de 
acum înainte să acced la el pe căi sexuale, muzica 
sublimă a alphacygnului avea puterea să mă înalțe 
până la el; şi intensitatea ei risca să devină 
mortală. Dar acest orgasm nu era mărginit la sfera 
pelviană. Avea puterea să-ţi exalte întregul corp, 
la infinit. 

Ţineam încă în mână  „ornamentul” 
încredinţat de cel dispărut; îl învârteam între 
degete, cu un gest mecanic. Din metal aurit, imita 
cu fineţe o ramură lungă de câţiva centimetri, cu 
toate frunzele şi frunzuliţele lanceolate redate 
foarte fidel. Dacă înţelesesem bine, crenguţa de 
metal era un diapazon destinat să acordeze orice 
maşină de transfer către o destinaţie unică: 
satelitul secret al lui Dô Vuan. Epuizată de 
formidabilul moment de extaz, nu izbuteam să mă 
gândesc cu adevărat la toate posibilităţile 
implicate aici. lar companionul meu de pe Kappa- 
Betelgeuse nu era în stare nici atât; rămăsese 
încremenit, în picioare, cu ciudatele braţe ieşindu- 
i din apropierea gâtului, ca un vârf de săgeată; 
solzii lui fini reflectau lumina gălbuie a zidurilor 
penetrabile. Sexul-mastodont îi era îndreptat spre 


mine. Astfel încordat, trupul lui lăsa impresia de 
forţă şi de încăpățânare, în vreme ce trăsăturile 
chipului auster, răvăşite de extaz, şi ochii mici, 
deveniți aproape străvezii, exprimau o indicibilă 
beatitudine. 

Vorbind cu mare greutate, de parcă 
maxilarele mi s-ar fi înţepenit în urma uluitoarei 
experienţe muzicale, am ajuns să spun: 

— Sigma, nu te crampona de visurile, 
dumitale, dragul meu, e timpul să fugim de aici. 

Efectul fu imediat; aidoma unui automat 
electronic, reacţionând la primul impuls, amicul 
meu se animă. Mă privi intens, părând să caute 
ceva pe faţa mea, probabil un semn. Se strâmbă, 
dezamăgit. 

— Nu-i nimic, murmură apoi, eşti cu mine 
pentru totdeauna, Sadie, ne-am unit prin cântec şi 
dacă tu n-ai primit stigmatele, le port eu şi pentru 
tine. 

Îşi lipi buzele şi suflă încetişor; am auzit 
îndată primele acorduri ale acelei embolii 
muzicale pe care Donaana avusese puterea de ao 
crea şi am fremătat din cap până-n picioare. 

— Îţi interzic să începi din nou, ticălosule, 
nimeni n-are dreptul să se joace cu mine fără 
încuviințarea mea! 

Sigma nu păru jignit. 

— Voi aştepta să mă chemi, sunt convins că 
răbdarea îmi va fi răsplătită. 

M-am simţit teribil de goală şi mi-am 
acoperit, prosteşte, sânii, ca o tânără fecioară, 
grăbindu-mă să-mi trag salopeta. 

—  Vasăzică, n-ai primit încă întreaga 


revelaţie? Eu unul n-am. să mai port niciodată 
veşminte. O jur, în amintirea lui Donaana! 

Kappa-betelgeusianul avea un aer solemn. M- 
am întrebat, deodată, dacă e cazul să-l iau cu 
mine; într-adevăr, nu simţeam nici o afinitate 
pentru mistică şi îi detestam în mod deosebit pe 
fanaticii care, de-a lungul întregii galaxii, îi 
spintecau pe, oamenii de treabă, în numele unei 
aşa-zise revelații. Eram conştientă că am trecut 
printr-un moment inefabil, dar nu vedeam de ce aş 
fi otrăvit pe toată lumea, pentru satisfacția mea 
personală. 

— Ascultă, Sigma, ai să-mi faci plăcerea să 
împachetezi noua ta religie şi să o închizi in 
geamantan — dacă nu, te las aici. 

În comparaţie cu zâmbetul ce luase naştere 
pe buzele sale, surâsul lui Buddha ar fi semănat cu 
rânjetul unui tigru flămând; sub aparențele unei 
fiinţe sociale, clocea o credinţă de oţel triplu 
blindat, gata să ţi-o vâre pe gat la cel mai mic 
semn de slăbiciune. Ceea ce nu mi-a displăcut cu 
totul; întrucât Sigma avea simţ muzical, iar acele 
acorduri te făceau să pluteşti atât de departe, 
încât nu te puteai lipsi prea mult timp de ele fără 
să deznădăjduieşti. 

— Bine, s-a făcut, am redevenit cel pe care l- 
ai cunoscut înainte de moartea alphacygnului. Şi, 
ca dovadă, uite, îţi încredinţez grăuntele-fetiş. Să-l 
porţi, pentru mine, în sacul sincron. 

Aerul lui naiv ar fi făcut deliciul unui 
conchistador amator, debarcat pe o planetă rurală. 
Sigma era foarte seducător cu înfăţişarea aceea 
copilărească. I-am arătat ornamentul. 


— Este, poate, cheia paradisului sexual. Însă 
aş vrea, mai întâi, să aflu ce se petrece pe Taulyra. 
Poate că Smits n-a murit cu adevărat, 

— Uiţi un lucru: cu această cheie, suntem 
siguri că vom ajunge undeva, fără a risca să ne 
disociem. 

Avea dreptate, o ştiam bine, dar încercasem o 
ultimă diversiune în favoarea Sultanului. Am 
întrebat: 

— Mai e mult până la docuri? 

— Nu-ţi face probleme, Sadie, am străbătut 
cea mai mare parte a oraşului-penitenciar; nu ne 
mai rămâne de îndeplinit decât o simplă 
formalitate: să traversăm cartierul roboților. 

— Cei ce manipulează băgătorul în sperieţi? 

— Da. Insă aceştia au fost dezactivaţi, se 
odihnesc, sunt maşini biologice şi au nevoie de 
somn, în sfârşit, un soi de somn deosebit, 
echivalent comei. 

— Şi niciodată nu se întâmplă ca unii să 
devină tot atât de demenţi precum prizonierii lor? 

— Nu, după câte ştiu. 

Am abordat o înfăţişare hotărâtă, ce nu 
corespundea absolut deloc stării mele de spirit şi 
am ieşit din încăperea unde Donaana se pierduse, 
ca un buchet de note, pe portativul universului. 
Sigma mă urmă, ţeapăn şi puternic, trecând, fără 
efort, prin perete. La început, n-am întâlnit pe 
nimeni în celule; apoi, brusc structura oraşului s-a 
metamorfozat, pentru a alcătui o suită de 
antrepozite-dormitor, unde roboții organici erau 
aşezaţi unul lângă altul, ca vitele într-un staul de 
creştere forţată. 


Mirosul bizar ce domnea în aceste săli îmi 
întoarse stomacul pe dos. Nu era întocmai precum 
cel de carne putrezită ci mai degrabă izul de 
sudoare şi de puroi ce se răspândeşte din găleţile 
de gunoi ale sălilor de operaţie; să mori de greață. 
Am examinat, în trecere, acei roboţi printre care 
se aflau, probabil, şi călăii ce mă transformaseră 
într-o infirmă din punct de vedere sexual. N-am 
avut nici un sentiment de ură; dimpotrivă, mi-a 
fost milă de  fiinţele-maşină ce  săvârşeau, 
inconştient, asemenea fapte abjecte. Pesemne că 
indivizii de la Serviciul de igienă mentală aveau un 
spirit decăzut cu adevărat, dacă putuseră concepe 
nişte creaturi lipsite de libertatea de gândire. 
Aidoma tuturor celor de pe N'Gor, fusesem 
crescută în concepţia că universul încearcă, în 
mod obscur, să se realizeze, prefăcându-se în 
materie. Deşi nu ridicam această teorie la 
principiul de dogmă, deoarece ateismul meu 
profund refuza să adere la idei nedovedite, 
reacţiile sentimentale mă determinau întotdeauna 
să compătimesc soarta fiinţelor vii private de 
simţul răspunderii. 

Mai cu seamă văzând alinierea acestor roboţi 
imobili, albul asexuat al cărnii lor de plastic, 
chipurile fără ochi, fără nas şi fără buze, 
manechine abstracte simulând un somn lipsit de 
vise.  Străbătând  narcopola de corpuri în 
catalepsie, mi-am imaginat încă o dată oroarea 
propriei mele morţi şi am jurat să lupt împotriva ei 
prin toate mijloacele, chiar dacă pentru asta ar fi 
trebuit să semnez un pact cu entitatea cea mai 
respingătoare din lume. Pe care mai rămânea, 


evident, să o găsesc. În sinea mea, credeam că 
ancheta asupra tehnicii amorului universal mă va 
ajuta să ajung la descoperirea în cauză, 
presupunând anumite afinități între nemurire şi 
facultatea de a te reproduce universal. 

Sigma îmi întrerupse brutal şirul profeţiilor: 

— Atenţie, Sadie, mai încolo, în ultimul rând 
pe stânga, se află nişte deviatori! 

Într-adevăr, în mijlocul şirului de roboţi erau 
culcaţi trei indivizi; unul dintre ei sforăia în mod 
bizar. 

— Nu putem şti dacă au fost captaţi de 
câmpul de sugestie al ordinatorului penitenciar ori 
e vorba despre un caz de demenţă, adăugă amicul 
meu. 

— Şi care-i diferenţa? am şoptit. 

— In primul caz, nu se vor trezi la apropierea 
noastră. In cel de-al doilea... nimeni nu poate şti 
ce vor face. 

— Ar fi, poate, mai prudent să ne schimbăm 
traseul? 

— Imposibil, toţi se află exact pe drumul spre 
sistemele de transfer. 

Într-adevăr, ocupau extremitatea  traveei 
parcurse de noi, blocând accesul spre despărţitura 
penetrabilă. 

— Şi dacă am încerca să trecem peste roboţi? 

— Am risca foarte tare să cădem pradă 
somnului. Aici traversăm un pasaj rezervat 
accesului la docuri, unde stimularea hipnotică nu 
funcţionează. 

— Atunci, să facem cale întoarsă şi să ocolim 
dormitorul prin exterior. 


— Din păcate, nu vom reuşi — împrejurimile 
maşinii de transfer sunt neutralizate. 

— Am impresia că inventezi dificultăţi pe 
măsură ce eu găsesc soluţii. 

M-am bosumflat de-a binelea; perspectiva de 
a înfrunta un nou grup de zărghiţi la fel de 
virulenţi în nebunia lor ca şi Donaana ori de 
atacatori furibunzi din pricina cărora puţin lipsise 
să nu fim rupţi în bucăţi, nu mă încânta deloc. 

Sigma porni în întâmpinarea noilor necazuri; 
l-am urmat, cu ochii în patru, gata să-l acopăr cu 
revolserul. Apropiindu-mă de ieşirea periculoasă, 
mi-am ţinut răsuflarea. Camaradul meu îi depăşise 
fără probleme pe cei trei deviatori aliniaţi printre 
roboţi. Dar tocmai când să atingă zidul penetrabil, 
unul dintre ei, parcă aspirat de o puternică rază 
tractoare, fu ridicat din aşternut si se lipi 
literalmente de spatele lui Sigma, cu un zgomot de 
ventuză. Fără să mai stau pe gânduri, am deschis 
focul asupra celorlalţi doi, cu destulă îndemânare 
pentru a-i neutraliza, fără să-i rănesc prea mult. 
Mă pregăteam să procedez la fel şi cu acela ce-mi 
parazita companionul. 

— În nici un caz să nu te atingi de el. Am 
impresia că face corp comun cu mine. Dacă-l ucizi, 
nici eu n-am să supraviețuiesc. 

Cu arma îndreptată înainte, m-am apropiat de 
ciudatul cuplu alcătuit din dementul lipit ca o 
masă de gelatină pe spatele gol al lui Sigma. Nu 
avusesem încă timp să-i identific pe deviatori; 
acesta abia dacă era umanoid; carnea cenuşie îi 
părea translucidă, iar braţele, ca şi coapsele şi 
gambele, îi erau moi. Dormea cu lăcomie, sudat de 


supla carapace solzoasă a kappa-betelgeusianului 
prin intermediul unui soi de clei gros; faţa şi 
trunchiul i se uniseră cu trupul prietenului meu, 
prevăzut acum eu patru membre suplimentare, 
absolut inerte. Am încercat să ating uşor, cu vârful 
degetelor, pielea deviatorului, dar când am ajuns 
la un milimetru de el, acesta secretă un lichid 
destinat să mă înghită. 

— Ce-o mai fi şi şmecheria asta? Niciodată n- 
am văzut, o fiinţă atât de lipicioasă. 

— Este vorba, pesemne, de un om fals de pe 
Gammorion; au reputaţia că, în stare naturală, 
parazitează cea mai mare parte a speciilor de pe 
planeta lor, exploatându-le până le ucid. Iar 
acesta, în demenţa lui, a descoperit că e şi mai 
eficient să se fixeze, pentru a supravieţui, pe o 
făptură inteligentă. 

În ciuda predispoziţiei mele înnăscute pentru 
calm, nu m-am putut împiedica să admir 
impasibilitatea lui Sigma. 

— De ce ai impresia că a stabilit conexiuni cu 
tine? 

— „Cleiul” pe care îl foloseşte acţionează ca 
un balsam inductor; peste o oră sau două, va reuşi 
să se branşeze în întregime la sistemul meu 
nervos. 

— Atunci, fără îndoială, trebuie să procedăm 
la o ablaţie; am să-l ard încetişor cu fasciculul- 
laser al armei, decupându-l de jur-împrejur. 

— Încearcă întâi cu membrele, mormăi el, 
vizibil neconvins de priceperea mea. 

Nici eu nu eram mai sigură de asta, iar 
stomacul îmi protesta energic împotriva acestei 


intenţii. Am reglat revolserul şi am început să 
desprind din umăr un braţ al creaturii. 
Gammorionul nu reacţionă în nici un fel atunci 
când fasciculul arzător al laserului îi tăie carnea 
gelatinoasă. Era, evident, un fals umanoid, fiindcă 
nu avea schelet. Membrul căzu pe pardoseală, cu 
un zgomot înfundat. Şi cum această atroce 
amputare părea suportabilă pentru deviator, am 
atacat coapsa dreaptă, chiar din şold. Sigma nu 
resimțea efectele secundare ale agresiunii sau cel 
puţin nu se plângea. Mirosul de carne arsă urca 
acum în aerul infect al necropolei, otrăvindu-mi 
spiritul şi corpul. Toate încheieturile îmi tremurau, 
dar îmi continuam lucrul, cu îndemânarea unei 
infirmiere cu diplomă. După ce terminasem 
dezmembrarea, aş fi fost gata să o iau de la 
început. 

Am privit, în fine, rezultatul operaţiei; era 
mult mai eficient decât mi-aş fi închipuit. Din 
creatură mai rămăseseră doar câteva urme; pe 
jos, bucăţile de carne mutilate ardeau mai 
departe, ca şi cum ar. fi fost din hârtie; pe spatele 
lui Sigma, imperceptibile dâre de clei terminau să, 
se usuce. 

— Unde s-a dus? 

Amicul meu se întoarse să verifice, 
constatând şi el dispariţia. 

— Nu l-am simţit plecând; şi nici nu l-am 
văzut. 

O bănuială mi se strecură în minte. M-am dat 
înapoi, ca să-l examinez mai bine pe Sigma. 

— Dacă nu cumva... 

— Vorbeşte, ai surprins ceva? 


— E o idee nebunească, mi-ar trebui un 
cântar, să verific. Mi se pare că eşti puţin mai gras 
decât adineauri. 

— Vrei să spui... 

— Intoarce-te, să-ţi văd spatele. 

l-am pipăit atent pielea solzoasă, suplă şi 
netedă, în culori uşor schimbătoare; pe degete nu- 
mi mai rămăsese nici urmă de materie străină. Şi 
cum nimeni nu ştersese pielea camaradului meu, 
concluzia se impunea de la sine. Am scotocit cu 
privirile de  jur-împrejur, să verific dacă 
gammorionul nu se refugiase într-un pat sau 
undeva pe pardoseală; n-ar fi putut ajunge 
departe, fiindcă nu dispunea de membre care să-l 
propulseze. 

N-am văzut nimic, absolut nimic. Vorbind cu 
blândeţea unui chirurg ce se adresează unui 
convalescent, am explicat: 

— Am impresia că deviatorul şi-a continuat 
operaţia de osmoză şi parazitare şi a reuşit să 
pătrundă înăuntrul tău. 

— Dar nu-i cu putinţă, n-am simţit nimic! 

Sigma îşi pipăia pieptul, dând semne de 
nelinişte. 

—  Gândeşte-te că a acţionat la nivelul 
sinapselor, că a ajuns să intre în contact cu fluxul 
tău neuronic; te-a putut ocupa sub formă de 
potenţial energetic, abandonându-şi la exterior 
masa specifică. Doar mi-ai spus, adineauri, că se 
branşase la sistemul tău nervos. 

— Atunci, de ce zici că m-am îngrăşat? Cele 
două supoziţii ale tale sunt contradictorii! urlă el. 

— Încerc să înţeleg fenomenul. Preferi să 


rămânem la stadiul inexplicabilului? Sper că bunul 
tău simţ de ţăran nu s-a transformat în 
obscurantism medieval, sub influenţa muzicii lui 
Donaana. 

Mă privi cu  nelinişte; izbutisem să-l 
dezmeticesc; ochii îi deveniseră mici şi 
pătrunzători, ca două vârfuri de diamant. 

— lartă-mă, Sadie, dar nu pot suporta ideea 
că gammorionul m-ar fi ocupat. Dacă nu sunt 
singur în mine însumi, mi-am pierdut statutul de 
individ. 

Eram de acord cu el. Dar timpul trecea şi 
ancheta mea bătea pasul pe loc. Smits risca să se 
anuleze definitiv, dacă nu mă duceam să verific pe 
Taulyra posibilitatea ca o falsă manevră a călăuzei 
clandestine să fi expediat acolo o fracțiune încă 
viabilă a Sultanului. Mă aflam în stare de urgenţă. 
L-am împins cu hotărâre pe Sigma spre 
despărţitura penetrabilă. Moştenisem un mascul 
solid, în perfectă stare de funcţiune şi nu doream 
să-mi fie transformat într-un copilaş adult. 


Capitolul XII 


CĂLĂTORIA prin sistemul de transfer crea 
totdeauna aceeaşi dezagreabilă impresie de ireal; 
nu mă obişnuisem să mă aflu într-un punct, apoi, 
fără nici o trecere, în cu totul altă parte. Nu 
reuşeam să accept consecinţele fenomenului. 
Pentru mine, asta implica o mai mare 
responsabilitate — de pildă, să conduc un vehicul 
submarin în oceanele de pe N'Gor, nu să mă las 
descompusă în univers, cu atomii numerotaţi 
precum pietrele dintr-un vechi templu egiptean, 
apoi să mă reconstitui la celălalt capăt al galaxiei. 
Totuşi, ornamentul lui Donaana funcţionase bine. 
Nici Sigma, nici eu nu ne împrăştiasem prin 
cosmos, ca nişte mărfuri vulgare. Amicul meu, 
ridicat în picioare în cabina de sosire, ţeapăn de 
nelinişte, îşi examina meticulos trupul. 

— Ai dreptate, Sadie, am verificat adineauri 
la indicatorul de greutate, m-am îngrăşat cu 
aproape treizeci de kilograme. Porcăria aceea se 
află înăuntrul meu. 

— Şi simţi ceva? 

— Nu, nimic, dar tocmai asta mă nelinişteşte 
cel mai mult. 

Am deschis uşa, l-am luat de braţ, în felul 
unui cornac conducându-şi elefantul, şi l-am scos 
din cabină. 

— Tot ce contează, deocamdată, sunt Dô Vuan 
şi tehnica amorului universal. Iţi aminteşti? 

Mirosul lui dulceag şi plăcut mă asalta în 
valuri. 


— Crezi că e important şi pentru mine? 
Trebuie mai întâi să recuperez. Pe satelitul- 
penitenciar mi-am pierdut, după tratamentul de 
reeducare, cea mai mare parte a combativităţii. 
Mai târziu, alphacygnul m-a pus în legătură cu 
muzica sferelor şi am trăit experienţa beatitudinii. 
In sfârşit, am fost invadat de o creatură despre 
care nu ştiu nimic. Prea multe influenţe se 
amestecă în mine, ca să mai fiu în stare să mă 
ocup şi de alte probleme decât ale mele. Inainte 
de orice, trebuie să mă debarasez de gammorion, 
ca să mă pot interesa de viitor. 

Am optat pentru metodele radicale. 

— Uiţi că e vorba nu de viitorul tău, ci de al 
nostru. Gândeşte-te la un lucru important: n-am 
ajuns încă să facem dragoste amândoi. Iată de ce 
scopul nostru trebuie să fie tehnica amorului 
universal. 

l-am mângâiat încetişor sexul, care s-a şi 
ridicat, regăsindu-şi spontan frumoasa formă 
evazată. Chipul pătrăţos şi încăpățânat i se crispă. 
Declară, totuşi, cu glas plin de emoție: 

— Nu uit asta. 

Imposibil să mai scot o singură vorbă de la el; 
nădăjduiam să nu fi preschimbat acest superb 
specimen al  virilităţii într-un îndrăgostit 
înspăimântat. Dar nu era momentul potrivit pentru 
considerații sentimentale; din fața uşii de la 
cabină ne examinau doi efebi, cu un aer atât de 
contrariat, încât pe frumoasele lor chipuri 
marmoreene apăruseră riduri fine; erau îmbrăcaţi 
în piele neagră răscroită, care le lăsa la vedere 
avantajele naturale, adică, la indigenii din Sirius, 


un sex lung şi ascuţit ca o suliță, ieşind dintr-un 
pubis umflat şi testiculele învaginate. Le-am 
arătat, timidă, ornamentul. 

— Suntem prietenii lui Donaana, el ne trimite 
la Dô Vuan. 

A fost exact ca. şi cum n-aş fi spus. nimic; cei 
doi de pe Sirius îl fixau pe Sigma cu o vie 
admiraţie; convorbirea noastră de mai înainte îl 
adusese în forma lui cea mai bună. În plus, cele 
treizeci de kilograme ale gammorionului, bine 
împărţite graţie staturii impunătoare, îl făceau o 
persoană monumentală şi foarte atractivă, al cărei 
farmec acţiona din plin asupra amfitrionilor noştri. 

Amicul meu înaintă către ei; mâinile li se 
strânseră pe  revolserele pe care le ţineau 
îndreptate spre noi. 

— N-aţi auzit ce v-a explicat Sadie? Hai, 
duceţi-ne la stăpânul vostru! 

Fără să renunţe la privirile admirative, cei doi 
îi făcură semn kappa-betelgeusianului să vină cu 
ei; l-am urmat, la rândul meu, ca o umbră, fiindcă 
ciudaţii uşieri continuau, să se poarte ca şi cum n- 
aş fi existat, integrându-se astfel neorasismului 
homosexualilor militanţi, care caută să facă din 
galaxie nişte noi Sodoma şi Gomora. 

Satelitul lui D6 Vuan trebuia să fi fost de tip 
endosferic, fiindcă am pătruns într-un coridor 
rotund, cu pereţii negri şi lucioşi; pe parcursul 
întregii şederi acolo n-am ieşit niciodată din 
ambianța aceea de criptă din obsidian, de camere- 
sferă şi de culoare circulare legându-le între ele. 
Aerul supraîncălzit mă făcea să mustesc de 
transpiraţie sub salopetă, mai cu seamă că urcam 


o pantă abruptă. Sigma mergea cu paşi hotărâți, 
fără să-şi facă probleme cu privire la destinaţie. 
Unul dintre efebi trecu, deodată, în fruntea micii 
coloane şi ne făcu semn să intrăm într-o încăpere, 
de asemenea neagră, a cărei uşă tocmai ieşise la 
iveală. Ne-am executat. 

Imediat peretele se închise la loc. De-a lungul 
zidurilor se afla un fel de laviţă curbată. Sigma luă 
loc şi aşteptă; am făcut şi eu la fel. Ne găseam 
într-o rotondă, fără nici o podoabă, întunecoasă şi 
umedă ca o peşteră. Kappa-betelgeusianul, care 
suportase bine până acum căldura excesivă, îşi 
trecu mâna peste pântece, pentru a-şi zvânta solzii 
fini, zbârliţi de picăturile de transpiraţie. Dacă în 
starea lui firească Sigma mirosea delicios, acum 
îndeplinea serviciul unui flacon cu parfum. 
Efluviile lui mă făceau să-mi ies din fire. Mi-am 
scos salopeta; dar, mai mult decât în semn de 
provocare, o făcusem ca să nu naufragiez în 
interiorul ei, atât eram de transpirată. 

— N-am comandat o şedinţă de saună. 

Sigma îmi aruncă o privire imploratoare. 
Lumina mată mi se răsfrângea pe trupul saturat 
de umezeală. Îmi reproşa, oare, umorul de 
autoapărare sau faptul că mă dezgolisem? N-am 
avut vreme să aprofundez chestiunea; un abur 
greţos invadă încăperea, învăluindu-ne în faldurile 
lui. Mi-am pierdut imediat, cunoştinţa. 

Când m-am trezit, mă aflam într-un decor 
semănând perfect celui dintâi, cu pereţii de un 
negru-intens şi cald. Eram la fel de goală şi ţineam 
încă strâns în mână ornamentul, de parcă ar fi fost 
un talisman. Legături din plastic transparent, 


fixate în zid, îmi imobilizau ceafa, subsuorile, 
sexul, braţele şi picioarele, silindu-mă să mă 
chircesc într-un mod ciudat. Am rămas astfel, 
înspăimântată, timp de vreo zece minute, 
temându-mă să nu se repete şedinţa de reeducare. 
Căldura scăzuse; eram curată, spălată şi pielea mi 
se întinsese ca şi cum aş fi trecut printr-o baie de 
aburi. Situaţia aceasta de vulnerabilitate şi de 
neputinţă era insuportabilă, cu atât mai mult cu 
cât se prelungea. Evitam să mă gândesc la domnul 
Souk şi la ancheta lui; altfel, ar fi fost un om mort, 
chiar la sute de milioane de ani-lumină depărtare, 
lovit de raza ucigaşă a urii mele. 

Tortura prin ridiculizare încetă, în sfârşit; 
legăturile de plastic se retraseră în pereţi şi am 
putut face câţiva paşi, ca să mă dezmorţesc. 
Acum, că eram liberă, mă simţeam plină de 
freamăt, excitată, regenerată, ceea ce mă făcea 
optimistă în privinţa viitorului, deoarece consider 
drept o dovadă de vitalitate facultatea de a trece 
brusc de la tristeţea absolută la veselia spontană. 

Şi, ţinând seama de ceea ce mă aştepta, 
aveam mare nevoie de o, asemenea reconfortare. 

Uşa se deschise; mă găseam în libertate 
supravegheată. Păşind pe coridorul întunecos, am 
auzit o voce: 

— D6 Vuan vă aşteaptă, sunteţi rugată să mă 
urmaţi până la el. 

Picioarele mele goale nu făceau nici un 
zgomot pe pardoseală; şi totuşi, auzeam ceva, ca 
ecoul unor paşi ce mă însoțeau până la stăpânul 
locului; într-adevăr, de câte ori ajungeam la o 
bifurcaţie şi o luam pe un drum greşit, ecoul se 


îndepărta pe celălalt culoar, obligându-mă să mă 
întorc şi să-l urmez; chiar lipsită de vedere, nu m- 
aş fi putut înşela. Această peregrinare 
funambulescă dură circa zece minute, până când 
am ajuns la o încăpere uriaşă, plină de scaune. 
Fascinată de prezenţa unei fiinţe ce şedea în 
fundul sălii, n-am dat atenţie scaunelor şi m-am 
dus drept spre ea. Eram îngrozitor de conştientă 
de goliciunea mea şi de albul pielii ce părea că 
iradiază în penumbră; mă simţeam neclară din 
pricina  catalizării luminii slabe ce domnea 
pretutindeni şi a retractării ei, ca obiect saturat de 
strălucire sub razele proiectoarelor. Cu cât aveam 
sentimentul că ajung la incandescenţă, cu atât 
persoana spre care mă îndreptam se retrăgea în 
întuneric. 

— Dă-mi ornamentul, te rog! 

Am întins cu regret obiectul către silueta 
ascunsă în beznă. În ciuda curiozităţii, nu 
întrezăream decât o masă cenuşie, ciudată. Abia 
am apucat să întind rămurica de metal, că ea a şi 
fost înşfăcată de un membru obscur. 

Am făcut un pas înapoi şi am aşteptat 
verdictul;  alphacygnul mă convinsese că voi 
descoperi aici secretul Taului şi eram gata să 
sacrific mult din demnitatea mea ca să ajung la 
acest rezultat. Ancheta, ale cărei meandre se 
încărcau de mister, nu mai reprezenta scopul unor 
fapte, ci devenise motivul propriei mele împliniri. 
Cel care va fi pus mâna pe secretul privind tehnica 
amorului universal ajungea să deţină o putere 
aproape nelimitată. 

— E chiar cel al lui Donaana. Cum l-ai 


obţinut? 

Glasul lui Dô Vuan, dacă el se afla în faţa 
mea, nu avea nimic captivant; era prost timbrat, 
fără inflexiuni, deosebit din pricina bitonalităţii 
lui. 

Am povestit pe scurt împrejurările morţii 
sciziparului. 

— E plauzibil; soiul acela de psihoză sonoră 
declanşată de băgătorul în sperieţi poate provoca 
tulburări secundare de o asemenea intensitate. 
Tratamentele aplicate de Serviciul de igienă 
mentală au uneori efecte imprevizibile. Ştiu şi eu 
câte ceva despre asta... Dar de ce mi-ai adus 
această mărturie? Nu sunt în stare să-i dau nici 
cel mai mic ajutor nefericitului meu prieten. 

— Mă cheamă Sadie mac Key, sunt de pe 
N'Gor si am pornit în căutarea Taului. Donaana m- 
a asigurat că m-aţi putea ajuta să-mi efectuez 
ancheta. 

După ce am declarat cele de mai sus, m-am 
simţit foarte slăbită şi m-am retras tremurând 
până la un scaun, unde m-am lăsat să cad; era un 
scaun moale, cu spătarul. gros. Mi-am aşteptat 
pedeapsa, ca o fetiţă care a furat dulceaţă. 

— Am încercat şi eu, ca şi dumneata, să 
descopăr secretul dar m-am înecat la mal. 
Priveşte! 

Sala imensă se lumină progresiv, dezvăluind 
un morman pestriţ de cuverturi în mijlocul cărora 
Dô Vuan zăcea, pe jumătate sufocat. Dintre 
lâneturi mă priveau doi ochi aprinşi de febră, 
adânciţi în orbite şi înconjurați de cearcăne de un 
verde-violet bolnăvicios. 


— Apropie-te şi dezveleşte-mă, vei înţelege de 
ce nu mai sunt bun de mare lucru. 

M-am ridicat, am mers până la estrada unde 
se refugiase ciudatul personaj şi am tras la o parte 
cuverturile; am descoperit, încolăcit în grămada 
de lână, corpul minuscul al mitologicului stăpân al 
satelitului. Nu mai avea nici mâini, nici picioare;. 
capul nu-i era mai mare decât un pumn; pielea 
zbârcită îi părea aproape mumificată; sexul îi 
atârna, ca o pungă veche, între cele două cioturi; 
cu un soi de isterie, omul urlă: 

— Iată ce a ajuns Dô Vuan, vrăjitorul 
dragostei. Râzi, hai, râzi, proastă mică! Hai, nu te 
sfii! 

N-aveam nici un chef să-i dau ascultare; un 
damf greţos se împrăştia din corpul lui ofilit, iz de 
piele bătrână, macerată în nişte chiloţi murdari. El 
se aplecă înainte, vârându-şi faţa pergamentoasă 
în adâncitura pântecelui meu. 

— Miroşi frumos. Carnea ta mă îmbată. 

L-am împins încetişor. 

— Nu e cazul să te exciţi în halul ăsta, tăticu'! 
Şi eu sunt o infirmă, ca şi tine, o mutilată a 
sexului. 

Obscenitatea voită a acestei reacţii îl zăpăci. 
D6 Vuan nu-mi repugna, dar aveam altceva de 
făcut decât să consolez un moşneag amărât, dacă 
nu mă putea ajuta la anchetă. 

— Te îndoieşti de virilitatea mea? strigă el. 
Întoarce-te, atunci, să-mi vezi nenumăratele 
cuceriri! Care aşteaptă, supuse, să binevoiesc a le 
gratifica din nou cu dragostea mea. Sunt aici cu 
miile — şi satelitul e prevăzut cu o grămadă de 


alte săli la fel ca asta — ca să-şi strige dorinţa 
către mine. Pe toate le-am călărit, pe toate le-am 
făcut să juiseze, în adâncul trupurilor lor, sunt ex- 
voto-urile orgasmelor mele, simboluri eterne ale 
seducţiei pe care o posed. Priveşte, priveşte, 
deschide bine ochii, fiindcă niciodată nu te vei 
bucura de o asemenea privelişte a unui câmp de 
amor. 

Amicul lui Donaana nu părea în toate minţile; 
cu ochii holbaţi, îşi inspecta improbabilul muzeu 
erotic al amintirilor. Totuşi, m-am întors să mă uit. 
Viziunea unei gigantice săli de teatru pline de 
scaune aliniate cu grijă în rânduri strânse, mă 
împietri: fiece scaun era alcătuit dintr-o femeie 
aşezată, bustul ei formând spătarul, trunchiul 
servind drept şezut iar gambele drept picioare. Şi 
erau nenumărate, de toate rasele, de toate culorile 
şi staturile, provenind din sistemele cele mai 
îndepărtate, ca şi de pe planetele vecine, în 
aceeaşi atitudine invocatoare, cu braţele ridicate 
paralel cu solul, chemându-l pe acela ce le dăduse 
revelaţia dragostei, stăpânul lor, Dô Vuan. 

Instinctiv am examinat corpul celei pe care 
mă instalasem mai înainte; arta ingeniosului 
îmbălsămător reuşise să conserve întreaga 
înfăţişare a creaturii. Pe lângă asta, prospeţimea 
carnaţiei făcea din ea o operă deosebit de 
pornografică. Tânăra goală era, probabil, o 
pământeană de tip eurasian. Picioarele cambrate i 
se propteau de pardoseala netedă, într-o poziţie 
subtil calculată, pentru a face din scaunul organic 
o mobilă stabilă; degetele lor, depărtate mult, cu 
unghiile vopsite sidefiu, se agăţau de podea ca 


nişte gheare sculptate; gambele fusiforme se 
ridicau în diagonală până la genunchii lustruiţi, 
continuând la orizontală prin două frumoase 
coapse întredeschise, cu muşchii supli şi încordaţi 
sub epiderma brună; în crăpătura cărnii se ghicea 
un pubis nu prea stufos, dar cu perii, pieptănaţi 
îngrijit, în formă de stea, în jurul vulvei de 
culoarea coralului. Pornind de aici se ridica, drept, 
bustul; şoldurile cambrate scoteau în evidenţă 
fesele, cu rol de contragreutate. Femeia-scaun se 
destindea dincolo de perna pântecelui; doi sâni 
delicaţi, cu vârfurile rotunjite, serveau drept 
tetiere. Gâtul fin asemenea unei sculpturi 
ornamentale, susţinea faţa cu ochii pe jumătate 
închişi, cu pomeţii stacojii şi un surâs extatic pe 
buze. Craniul ras dădea întregului cap înfăţişarea 
unei bile de lemn mângâiate îndelung cu palmele. 
Braţele acoperite cu brățări, întinse că ofrandă, se 
terminau cu o sublimă răsucire a mâinilor, 
implorând venirea amantului. 

Am coborât fascinată de pe estradă şi am 
păşit printre, scaune, în acelaşi timp copleşită de 
oroarea imobilă a acestor statui defuncte şi de 
delirul implicat în crupele încordate într-un gest 
de un inegalabil erotism, oferind privitorului 
deschizătura somptuoasă a sexelor, suculente 
fructe ale dragostei. Fiindcă, deşi majoritatea 
umanoizilor din Imperiu au o morfologie 
asemănătoare — numărul extratereştrilor ce 
reprezintă o excepţie de la regulă fiind statistic 
nesemnificativ — varietatea de trupuri îmi trezea 
un soi de euforie la care eram grozav de sensibilă. 
Fiecare dintre ele evoca legănături specifice ale 


şoldurilor, o manieră de a face dragoste 
incomparabilă cu a celorlalte. Femeile-scaun erau 
toate prevăzute cu un anumit număr de membre, 
de organe sexuale şi senzuale convenţionale, dar 
repartizarea acestora şi proporţiile lor relative 
inspirau în mod diferit imaginaţia, prefăcând-o pe 
fiecare într-o maşină erotică dotată cu o putere 
aparte, unică, izvor al unor febre nevindecabile, 
unde dorinţa nu se epuiza niciodată. 

Prin amploarea ţelului propus, prin aplicarea 
strictă a unui sistem de viziune unică, deliranta 
colecţie a lui Dô Vuan îşi îndeplinea menirea; îl 
ridica pe făuritorul ei la rangul de geniu, într-un 
domeniu unde acestea sunt rare. 

Am examinat cu atenţie extraordinara calitate 
a pielii mumiilor, trecând cu mâna peste sânii unei 
tinere N'Gor, care păstrase culoarea sidefie 
proprie speciei când l-am auzit pe Dô Vuan 
precizând cu vocea lui scârţâită: 

— Nu te nelinişti, sunt doar mulaje. La 
începuturile colecţiei, am pus să fie îmbălsămate 
mai multe dintre femeile ce mi se dăduseră. Insă 
am fost dezamăgit de aspectul efemer al acestor 
realizări. Ai văzut vreodată un trofeu de umanoid 
argăsit? Arată jalnic; părul se înmoaie, pielea se 
fanează, chipul devine cenuşiu. Nu, ca să obţii o 
asemenea uimitoare senzaţie de realitate, nimic 
nu e mai bun decât artificialul. 

Umorul lui cinic nu mă impresiona; eram 
puţin decepţionată. 

— Vasăzică, adineauri, când m-ai adormit, mi- 
ai făcut şi mie un mulaj? N-ai dreptul, D6 Vuan! 
Sau atunci expoziţia asta de femei dornice de rut 


nu e decât o mistificare, un simplu vis de 
impotent. 

Am crezut că îl voi jigni; dar el ricană: 

— Nici una n-a plecat de pe acest satelit 
necălărită mai întâi de mine. 

M-am întors brusc; sexul ridicat al lui D6 
Vuan mi se afla doar la câţiva centimetri de gură; 
epiderma îi era totuşi ridată, ca a unui monstru 
preistoric, plină de petele roşii ale bătrâneţii; 
dedesubtul lui atârnau două testicule 
impresionante. Glandul era bine modelat, mătăsos 
ca un obiect de preţ, pentru întreţinerea căruia se 
efectuează zilnic îngrijiri minuţioase. 

Spre deosebire de cei mai mulţi dintre 
semenii mei, am fost mereu sedusă de înfăţişarea 
virilităţii şi curioasă să-i verific aptitudinile. 
Vederea unui sex masculin, socotit de către unii 
derizoriu şi chiar de o urâţenie ridicolă, adeseori 
mă emoţionează, îmi place forţa ce se degajă din 
el, poate fiindcă îi cunosc fragilitatea şi ştiu că în 
această tensiune a dorinţei se află întreaga 
vulnerabilitate a masculului. „Hemoragia 
cerebrală” care provoacă umflarea cărnii în 
procesul de erecţie mă seduce prin expresivitatea 
ei brutală, iar dacă rezultatul nu e întotdeauna 
grațios — deşi se pot întâlni şi sexe elegante —, 
cel puţin este evocator. Aşa încât, în loc să mă 
descumpănească, actualul comportament al lui Dô 
Vuan mă incita la un reviriment al atitudinii în 
privinţa sa. Înainte să fi ajuns pe satelit, mitul pe 
care îl încarna mi se păruse perimat, provenind 
dintr-o vreme când egalitatea dintre sexe nu era 
decât o utopie; astăzi însă, puteam constata că 


personajului nu-i lipsea o anume grandoare. 
Muzeul lui de femei şezând şi acest brusc asalt de 
erotism mă  convinseseră. Totuşi, trebuia să 
continuu jocul, chiar dacă numai pentru a-mi 
afirma propria putere de seducţie şi a-i aprinde lui 
dorinţa. 

Omul-trunchi plutea în faţa mea, privindu-mă; 
nici o maşinărie, nici un alt mecanism vizibil nu 
păreau să-l ajute la deplasări. Am răspuns: 

— Le uiţi pe acelea la care pasul şurubului nu 
era compatibil cu al dumitale. 

Faţa i se boţi şi ochii lui îşi pierdură furia. 
Gemu: 

— O, da! Am comis atâtea crime inutile şi am 
fost nevoit să vărs atât sânge, ca să nu ajung, 
adeseori, decât la penetrări iluzorii! Dar nu se 
poate să nu-mi duc opera la bun sfârşit. Sunt Dô 
Vuan şi trebuie să-mi extind seducţia asupra 
tuturor femelelor din univers, trebuie să le 
cuprind, chiar cu riscul de a pieri. 

— Această încercare te-a adus în starea de 
acum? 

— Nu. Un accident îngrozitor. Prea fortuit, 
însă, ca să fie şi natural. 

Mi-a susţinut cu intensitate privirile; aveam, 
senzaţia că mă vedea pentru prima oară cu 
adevărat, că mă descoperea; până atunci mă 
socotise drept ultimul cadou oferit de către 
Donaana. 

— Serviciul de igienă mentală? 

— Mi-am bătut joc prea des de domnişoara 
Farah şi de agenţii săi ca să-mi mai fie teamă de 
ei. M-am înşelat, însă, subestimând puterea 


banilor. În Imperiu, guvernul se pricepe să 
menţină ordinea printr-o forţă cumplită şi le lasă 
financiarilor puterea ocultă; toată lumea ştie că pe 
conducători nu-i interesează exercitarea 
autorităţii, deoarece au instaurat un sistem 
religios, politic şi militar ce le permite să se 
bucure, într-o impunitate deplină, de situaţia lor. 
Am greşit crezând că societatea Eros, la care am 
recurs pentru unele servicii speciale, nu e decât 
un furnizor inocent în slujba maniacilor sexuali; în 
realitate, este vorba de una dintre puterile cele 
mai  terifiante care controlează planetele 
confederate; şi membrii ei sunt gata să-i sacrifice 
pe toţi ce s-ar opune monopolului său cu privire la 
sexualitate. 

I-am relatat atunci, în aceeaşi ordine de idei, 
manevrele lui Claie-de-păr, ucigaşul de pe Mizar. 
Povestea avu asupra lui D6 Vuan efectul unui duş 
de gheaţă. Acesta se chirci instantaneu; fără 
premeditare, izbutisem să-i sting furia erotică. 

— Ia-mă în braţe şi aşază-mă în fotoliul de 
colo, nu mai am putere să mă susţin singur. 

Omul-trunchi părea să se fi „risipit” din toate 
încheieturile. Trupul mototolit îi era nespus de 
uşor. Am strâns la piept această bătrână pasăre 
jumulită şi am instalat-o pe creatura drăguță, 
acoperită cu un sac de dormit de puf alb şi fin, ce 
mi-o indicase o femelă micuță din constelația 
Leului, ale cărei braţe întinse într-un gest de 
implorare îl primiră pe stăpânul satelitului. M-am 
instalat alături, cu spatele rezemat de pielea 
suavă, uşor portocalie, a unei alte cuceriri a 
fostului amant al lui Donaana, aşteptând 


momentul potrivit pentru a-i pune noi întrebări. 

Cu pleoapele închise, semăna acum cu o 
creatură nocturnă, speriată de venirea zilei; 
corpul mutilat îi tremura; era îngheţat de-a 
binelea şi mirosea a rece, ca o bucată de carne 
congelată. Dârdâitul făcea să-i vibreze cutele 
întunecate ale pielii zbârcite. Ştiam, totuşi, că nu 
trebuia să, iau de bună înfăţişarea lui fragilă şi 
vulnerabilă; Dô Vuan continua să rămână un 
prădător redutabil. 

Lumina artificială scăzuse în intensitate, ca şi 
când ciclul intern al satelitului depindea de 
toanele stăpânului său. Siluetele muzeului erotic 
erau, de la umeri în jos, cufundate în penumbră; 
doar capetele le mai ieşeau la iveală, ca tot atâtea 
pietre funerare ale unui cimitir păgân. 

— Unde s-a întâmplat asta, D6 Vuan? 

— La graniţe, mărturisi, el, cu un hohot de 
plâns. Am fost convins de la bun început că 
secretul tehnic al amorului universal nu e originar 
din galaxia noastră. Sexul meu a scotocit toate 
sexele cu putinţă din această parte a cosmosului. 
Zadarnic! Nici unul nu poseda un pas al şurubului 
apt să permită coitul cu indiferent ce altă 
creatură. 

— Aşadar ceea ce ai încercat cu Donaana nu 
era o schiţare a soluţiei? 

— Absolut deloc! în mediul lor natural, aceşti 
scizipari sunt  hermafrodiţi, se amestecă 
schimbându-şi sexul; dar, îndată ce se află în 
prezenţa unui mascul ori a unei femele, se 
încarnează în sexul opus şi nimic nu-i mai poate 
determina să şi-l schimbe. 


— Şi totuşi, dacă, Donaana putea găzdui 
indiferent ce fel de penis, şi chiar mai multe în 
acelaşi timp, după propriile lui mărturisiri, nu 
există la alphacygni şi organe sexuale cu 
geometrie variabilă, în stare să satisfacă toate 
rasele de femele? 

— Nu asta e soluţia definitivă a problemei. De 
atâtea secole de când trăiesc, am trecut prin lungi 
perioade de homosexualitate, am imaginat 
combinaţiile amoroase cele mai nebuneşti între 
nenumărați parteneri, am inventat proteze 
nemaivăzute, destinate să înlăture toate 
diferențele, dar n-am descoperit niciodată mijlocul 
să fac amor de-a dreptul cu o ființă pe care aş fi 
ales-o. Acestui scop trebuie să-i servească Taul. 

Incă de la începutul anchetei pusesem greşit 
problema; mă mulţumisem să-mi imaginez, egoist, 
că ar fi vorba de o mică metodă bună-la-toate, 
menită satisfacerii imediate a refulărilor sexuale. 
În mintea lui Dô Vuan, proiectul apărea grandios, 
demn cu adevărat de nebunia lui orgolioasă. Nu 
mai era la mijloc posibilitatea oferită unui individ 
de a se împerechea cu oricare altul de sex opus, ci 
de una oferită tuturor indivizilor de a se iubi cu 
toţi ceilalţi. 

— Atâtea eşecuri atroce terminate cu ură şi 
mutilare m-au convins, reluă D6 Vuan, că galaxia 
noastră nu va ajunge în era celei mai înalte 
civilizaţii decât în momentul când tehnica 
amorului universal se va afla la dispoziţia tuturor. 
Unii mistici insinuează că dorinţa lui Dumnezeu, a 
zeilor sau a oricărui alt mijlocitor de angoase 
proscrie amestecul sexual dintre rase, ca fiind 


contrar spiritului creaţiei ce se exprimă îndeosebi 
prin specializare. Însă, faptele o dezmint: la 
animalele superioare, metisajul este o necesitate 
impusă de supravieţuire, întru totul asemănătoare 
adaptării la mediu. Guvernul central al Imperiului 
şi Serviciile de poliţie care îi sunt asociate se tem, 
pur şi simplu, că permutările erotice între supuşii 
lor facilitează apropierea între mentalități şi 
curente politice diferite, fără a mai socoti naşterile 
posibile de copii hibrizi, apoi instaurarea 
progresivă în întregul Imperiu a unei subpopulaţii 
marginale, fără apartenenţă la o patrie anume, 
revendicându-şi într-o bună zi originalitatea 
etnică. Toate fenomenele astea de amestecare şi 
de spargere a enclavelor ar putea duce de-a 
dreptul la contestarea fundamentală a 
suveranităţii Imperiului asupra planetelor 
confederate. 

Vocea curioasă, bitonală a lui D6 Vuan se 
stinse într-o răsuflare. El îşi lăsă capul pe spate, 
între sânii pufoşi ai femeii din Epsilion, respirând 
cu greutate. Analiza pe care o făcuse corespundea 
propriilor mele ipoteze şi concluzii, adăugând 
precizări necunoscute mie până atunci. Totuşi, o 
problemă rămasă fără răspuns mă frământa: 

— Dar de ce au vrut să te omoare patronii 
bordelurilor Eros? Ca să te împiedice să descoperi 
Taul? Să fim serioşi! Dimpotrivă, ar putea deveni o 
formidabilă sursă de profit. 

— Ceea ce vor ei în primul rând este să 
păstreze monopolul asupra sexului mercantil. 
Preferă ca nimeni să nu deţină secretul tehnicii 
amorului universal, de teama posibilităţii ca 


respectiva metodă să le scape. lată motivul crimei 
comise de ei. 

— Şi Lee van Souk, clientul meu? De ce mi-a 
pus la dispoziţie o asemenea sumă, ca să 
întreprind această anchetă? De ce m-a minţit, 
pretinzând că Taul e un obiect de cult care i-a fost 
furat? De ce m-a scos în faţă ca pe o victimă, fără 
să ştie cu adevărat ce caută? 

— Există atâtea secte baroce şi grupuscule 
revoluţionare încercând să „arunce în aer baraca”, 
atâţi nebuni, atâţi iluminaţi cu o mare putere 
obsesivă, încât îţi poţi uşor închipui interesul lor 
faţă de bomba sexuală reprezentată de Tau; 
efectul ei devastator ar fi mai puternic decât al 
armelor celor mai periculoase. 

Dô Vuan îşi revenea, încetul cu încetul. 
Trebuia să aflu cu orice preţ unde anume trecuse 
la un pas de moarte; acolo se afla, pentru moment, 
punctul terminus al anchetei mele. 

— Dar, ia spune, cum se face că oamenii lui 
Eros te-au ratat, dacă ştiau că te apropii de 
capătul căutărilor dumitale? 

— Fiindcă la graniţele nebuloasei noastre 
reacţiile fizice ale spațiului nu corespund 
sistematic celor cunoscute de noi. lar tehnicile 
sofisticate ale armamentului suportă consecinţele. 
Aşa încât, atunci când am fost prins în raza unui 
implozor, în timp ce exploram regiunea cu pricina, 
în scafandru autonom, pentru a trece neobservat, 
raza a acţionat într-un mod bizar, trasând un cerc 
în al cărui centru mă aflam eu; mi-a secţionat 
astfel pe loc toate cele patru membre, cruţându-mi 
totodată restul corpului. Autosudura automată a 


materialului mi-a îngăduit să scap de la moarte, 
cauterizând carnea cioturilor şi  prezervând 
atmosfera reciclabilă din scafandru; în starea 
aceasta am plutit în, derivă mai multe zile, până 
când m-a pescuit echipajul meu. Ceea ce mi-a 
lăsat timp să reflectez asupra, tehnicii amorului 
universal şi a implicaţiilor ei. Astăzi, vai, nu mai 
sunt în stare să mă deplasez dincolo de limitele 
satelitului; altfel mi-aş însuşi Taul în cel mai scurt 
timp. 

— Ai descoperit obiectul sacru? Şi dacă aş 
merge eu să-l caut în locul dumitale? 

— Asta poate constitui baza unei tranzacţii 
între noi. Imi cunoşti proiectele în ceea ce te 
priveşte; dacă, tu accepti să-mi  îndulceşti 
bătrâneţile, îţi dezvălui secretul. 

Imbrăţişând scurta mea carieră de detectiv 
particular, mă  pregătisem pentru asemenea 
propuneri; prevăzusem că voi fi nevoită să mă 
lansez în aventuri sexuale de un gen diferit de cele 
prin care trecusem, unde nu se vor reuni toate 
circumstanţele favorabile pretențiilor mele. Pe de 
altă parte, ideea că voi ajunge să o fac mă excita 
în mod deosebit. Am un simţ al libertăţii destul de 
dezvoltat, încât îmi pot permite să gust, atunci 
când am poftă, supunerea voluntară şi să parcurg 
avatarurile dorinţei. Instinctiv, mi-am mângâiat 
pulpele. 

— Accepţi? 

Stăpânul satelitului se ridicase; pe chip i se 
zugrăvea o lăcomie flatantă. Am simţit nevoia să-i 
atac orgoliul: 

— Nu e dezonorant pentru un Dô Vuan să-şi 


satisfacă în acest fel setea de noi cuceriri? 

— E o eroare să-ţi închipui că seducerea 
implică o anume nobleţe de comportament; 
dimpotrivă, în adevăratul ei înţeles, constituie 
întotdeauna o manevră frauduloasă, o tentativă de 
corupere, o dovadă de forţă pentru a-l determina 
pe celălalt să cedeze. N-am ezitat niciodată în faţa 
celor mai josnice trădări, nici a celor mai 
respingătoare practici pentru obţinerea unei 
femei. Scopul meu e atât de măreț şi planurile atât 
de profunde, încât mijloacele de a le realiza nu 
mai contează. 

— Atunci, de ce închei un asemenea târg cu 
mine? Ajutoarele dumitale m-ar putea constrânge 
să te satisfac. 

— Acum, când sunt redus, la o nimica toată, 
ori poate la ceea ce e esenţial, prefer să-mi reiau 
dezinvoltura de mare senior care m-a făcut 
celebru la începuturi. Sunt obosit de torturi şi de 
sânge! Faptul că am pierdut atât mă face, poate, 
să simt nevoia de a cruța ceea ce le aparţine 
altora. Şi, pe urmă, găsesc la tine nişte afinități. 
Deşi femeie, eşti o seducătoare de acelaşi soi cu 
mine, lipsită de prejudecățile respingătoare ce fac 
apanajul majorităţii creaturilor când vor să se 
împerecheze. Nu ai gustul pentru progenitură, nu 
speri să supravieţuieşti reproducându-te. 
Asemenea tentaţii absurde îţi sunt străine. Tu îţi 
privilegiezi simţurile, îţi pândeşti plăcerea, sfidezi 
toţi zeii trecuţi, prezenţi şi viitori, căutând 
desfătarea, singura manifestare cosmică a fiinţei... 

— Complimentele şi laudele mă 
impresionează. Mă tem că-mi pierd capul. Dar pun 


o condiţie suplimentară: să mi-l dai înapoi pe 
Sigma. 

— "Țăranul ăla!? 

— Uiţi că e în simbioză muzicală cu Donaana, 
că reprezintă, într-un anume fel, testamentul viu 
al acestuia. Nu poţi fi insensibil la un astfel de 
argument. Ca să nu mai punem la socoteală că 
bietul kappa-betelgeusian s-a lăsat însărcinat de 
un gammorion, ceea ce face din el o pradă erotică 
ieşită din comun. Eu una nu l-aş sacrifica în nici 
un chip. 

D6 Vuan suspină, lăsându-şi capul pe spate ca 
să se ascundă între cei doi sâni ai femeii de pe 
Epsilion; pe urmă, oftă îndelung, înainte de a 
accepta. 

Mi-am dat seama că un plan diabolic îi 
încolţise în minte, dar nu aveam de ales. 


Capitolul XIII 


ÎN AVÂNTUL MEU, uitasem de tratamentul la 
care fusesem supusă pe satelitul-penitenciar şi de 
consecinţele lui asupra fiabilităţii mele erotice. 
Acum mă temeam de clipa în care târgul trebuia 
să fie încheiat. Amintirea experienţei precedente 
îmi lăsase în sistemul nervos cicatrice usturătoare. 
Şi totuşi, nu regretam nimic. Ideea de a-l revedea 
pe Sigma şi de a obţine, în sfârşit, primele indicii 
necesare anchetei avea să compenseze efectele 
supliciului sexual. 

Cei doi tineri de pe Sirius mă conduseseră din 
nou în camera de decontaminare, pe unde mai 
trecusem, împreună cu amicul meu, printr-o primă 
procedură. Dô Vuan nu dorea să rişte să capete iar 
vreuna dintre acele boli înveninate de pe urma 
cărora fusese gata să piară de mai multe ori; şi 
numai Dumnezeu ştie câtă imaginaţie au bacteriile 
atunci când asediază părţile genitale! Ceea ce 
însemna că eroul blufa adineauri, când îşi plimba 
sexul prin dreptul gurii mele; în nici un caz nu m- 
ar fi pătruns. Acum îmi dădeam limpede seama de 
părţile lui slabe. Mitul lui D6 Vuan se tocise până 
într-atât, încât i se vedeau firele din urzeală; 
marele seducător universal, îmbătrânit, mutilat, 
blazat, devenise temător. Indrăznelile preducelei 
lui şi fanteziile obsesive erau deosebit de bine 
temperate de o prudenţă machiavelică. Dacă 
maniacul acesta m-ar fi putut curăța cu un 
pămătuf de spălat sticle, ca să fie sigur de 
caracterul profilactic asupra organelor mele uro- 


genitale, n-ar fi ezitat, nici un moment să o facă. 

Plină de tuburi de la un capăt la celălalt, 
eram vaporizată până în măduva oaselor, ceea ce, 
de altfel, îmi dădea o senzaţie deloc dezagreabilă; 
aveam impresia că mă topesc încetişor în bain- 
marie şi că viscerele mi se transformă, la foc mic, 
într-un delicios preparat culinar, ajutate de 
mirodeniile dezinfectantelor. Pielea, supusă în mai 
multe reprize aerosolilor, îmi devenise atât de 
plăcută la pipăit şi atât de sensibilă, încât cea mai 
mică atingere îmi provoca fiori de plăcere ce mă 
străbăteau din creştet până-n tălpi. Am înţeles 
atunci că tratamentul lui Dô Vuan nu avea un 
caracter exclusiv medical, era vorba şi de un soi 
de macerare cu rol afrodiziac, destinat să facă din 
mine o victimă supusă şi încântată. Nu puteam, 
realmente, să nu-l iert. 

Când  efebii m-au dus înapoi la el, 
manifestând în privinţa mea aceeaşi indiferenţă, 
am avut impresia că plutesc prin culoarele 
întunecate, atât mă simţeam de uşoară; culoarea 
roz a trupului meu purificat şi trecut prin etuvă 
contribuia şi ea la euforie. Eram extraordinar de 
fericită şi total lipsită de griji. 

D6 Vuan mă primi de data asta în budoar, o 
încăpere la fel de lugubră ca şi restul satelitului; 
obsidianul zidurilor era aici lustruit ca oglinda, iar 
un supliment de confort fusese obţinut printr-un 
strat gros de burete care acoperea podeaua pe 
sub blănuri. Camera era în realitate un pat uriaş. 
Lumina domnea strălucitoare. 

— Si Sigma? Ar fi trebuit să fie aici! 

— În câteva clipe, îţi promit. 


Suspendat în centrul geometric al odăii, D6 
Vuan. trecuse cu siguranţă printr-un tratament de 
întinerire; pielea de mumie îi era acum netedă pe 
trunchiul său subţire şi părea vie; cioturile, 
îmbrăcate în teci din piele brodată, păreau mai 
puţin obscene, iar sexul, în sfârşit, vârât într-un 
etui de aur, nu mai avea înfăţişarea de animal al 
adâncurilor, sub care îmi apăruse mai devreme. 
Astfel deghizat şi gătit, eroul căpătase o alură 
grotescă şi sublimă, ce-i accentua trăsăturile 
omeneşti; pe când levitaţia sugera, dimpotrivă, 
puteri misterioase ce aparţin numai divinității. 

— În ce constă trucul dumitale? Nu par să fie 
fire invizibile manipulate de sclavii de pe Sirius. 

Stăpânul satelitului binevoi să zâmbească, 
dezvăluind o dentiţie impecabilă. 

— Fă-mi plăcerea să te lungeşti, Sadie; îţi voi 
explica unele dintre secretele mele până ce 
companionul tău va veni să ni se alăture. 

M-am executat, culcându-mă cu picioarele 
strânse, nu prea grăbită să-i ofer lui Dô Vuan 
intimitatea mea, în ciuda nevoii artificiale de a mă 
dărui lui, pe care mi-o stârnise intima baie de 
aburi. El veni, totuşi, să mi se aşeze pe pântece, 
uşor, foarte uşor. 

— Vezi, sunt lipsit de greutate; mi-am instalat 
de-o parte şi de alta a bazinului două motoare 
gravitaționale, telecomandate de o simplă apăsare 
cu limba asupra dinţilor. Am devenit astfel 
independent. 

— Dar ca să te hrăneşti, ca să îndeplineşti 
actele cele mai neînsemnate? 

— La început, am pus să mi se execute 


proteze; acum prefer să fiu servit, ca un copilaş. 
Cei doi efebi îndeplinesc totul. Ei mă iubesc, iar eu 
îi fac fericiţi. 

D6 Vuan lăsase deoparte orice rezervă; nu-mi 
mai vorbea monstrul mitic şi tenebros, ci fostul 
seducător, vrăjitorul legendar. 

— Dacă vrei, îţi ofer postul lor; sunt serviabili, 
dar proşti. Şi, pe urmă, prefer mireasma femeilor, 
gesturile femeilor! 

O fugară undă de extaz trecu pe chipul lui 
când, însoţindu-şi vorbele cu fapte, se aplecă, să- 
mi adulmece pielea. Se posomori, însă, foarte 
repede. 

— A, iată-l pe kappa-betelgeusian, lăsaţi-l să 
intre. 

Sigma apăru prin perete, împins cu respect 
de cei de pe Sirius. L-am examinat din cap până-n 
picioare, dorind să verific dacă gazda noastră nu 
avusese fantezia să-l supună vreunui tratament 
special. Părea intact, cu o sănătate înfloritoare — 
şi în cea mai proastă dispoziţie. Ochii lui cenuşii 
vorbeau de la sine. Eram atât de mulţumită să-l 
revăd, încât n-am înţeles exact pentru ce 
manifesta o asemenea îndârjire. Dar, apropiindu- 
mă de el, am băgat de seamă motivul. Dô Vuan 
poruncise să-i fie scoasă pielea omenească grefată 
pe faţă şi pe mâini. Personal, apreciam că operaţia 
estetică, era o reuşită. Sigma nu avea, însă, 
aceeaşi opinie. Intrebă, cu un aer morocânos: 

— Şi ţie ce ţi-a amputat maniacul ăsta? 

— Nimic. Pur şi simplu am făcut cunoştinţă. 
Cred că ancheta mea va progresa cu paşi mari, 
fiindcă am încheiat un pact de alianţă. 


D6 Vuan se ridicase la un metru deasupra 
mea, apoi lunecă pe nesimţite spre colţul celălalt, 
al camerei. 

— Fireşte, obsedatul ăsta a cerut să facă 
dragoste cu tine şi încă nu şi-a atins scopul... 

Am presimţit că, avea să vorbească despre 
infirmitatea mea; pentru orice nou-venit, poziţia 
lui Dô Vuan, ghemuit pe pântecele meu, dovedea 
fără drept de apel că tocmai îi cedasem; deci, 
Sigma nu avea să piardă, prilejul de a evoca 
eşecul la care amândoi ajunseserăm, din pricina 
băgătorului în  sperieţi în ajunul morţii lui 
Donaana. Gelozia lui risca să răbufnească, de-a 
dreptul. Şi nu trebuia ca D6 Vuan să ştie că în 
prezent eram privată de sexualitate. 

— Îţi interzic orice comentariu. Sigma! N-ai 
nici un drept asupra mea, nici măcar acela de a 
mă fi ratat cu sexul tău ca un rât de porc! 

— Atunci, de ce m-ai adus? N-am intenţia să 
fac pe spectatorul! 

După mutra lui exasperată, am crezut că vom 
ajunge să ne încăieram; totuşi, nu regretam că 
lovisem atât de dur, de asta depindea succesul 
anchetei. D6 Vuan interveni să ne despartă: 

— Nu _ intenţionez să te amestec în, 
zbenguiala noastră; vreau doar să capăt acces la 
poftele lui Sadie mac Key — ea m-a rugat să te 
debarasez de gammorionul care te poseda. 

Surprins, kappa-betelgeusianul nu mai ştia ce 
atitudine să adopte; îşi legăna uriaşul trunchi 
conic pe bazinul îndesat, cu braţele bălăbănindu-i- 
se ca nişte grinzi în dreptul gâtului. Acum, când 
pielea artificială îi fusese scoasă, nu mai roşea; 


solzii fini ai obrajilor i se ridicau imperceptibil — 
ceea ce mai înainte trebuie să fi fost efectul 
alergiei provocate de farduri — iar trăsăturile feţei 
cenuşii păreau, că-i sunt ferecate cu lacăte. 

După ce scoase un hohot tăios, D6 Vuan îşi 
mări avantajul: 

— Văd că nu eşti deloc la curent cu 
moravurile sexuale ale gammorionilor; ar fi, 
trebuit, pentru asta să faci, ca şi mine, inventarul 
sexualităţii cosmice. Sunt creaturi cu schelet 
extern, care vegetează pe o planetă nu prea 
vizitată — un uriaş morman de praf luminat de un 
soare maroniu. În sezonul dragostei, fiinţele astea 
îşi pierd exoscheletul, pentru a se întrepătrunde. 
Nu pot spune dacă exemplarul pe care îl porţi, sub 
piele e un mascul sau o femelă, însă, perturbat de 
efectele tratamentului de reeducare, gammorionul 
cu pricina a fuzionat cu dumneata. E puţin 
probabil să te debarasezi de el în chip firesc, 
deoarece metabolismul vostru este, prea diferit 
pentru ca procesul de divizare să culmineze cu 
eliminarea intrusului. 

— Şi cum are loc asta? 

Sigma era năucit. 

— Prin fragmentare; noua entitate formată 
prin unirea masculului cu femela petrece un 
răstimp de câteva luni, apoi se desparte în 
treizeci-patruzeci, până la o sută de indivizi 
perfect sănătoşi şi adulţi. 

— Şi cum crezi că vei proceda ca să mă scapi 
de toată porcăria asta? 

— Ultima dumitale şansă, e să recurgem la un 
mijloc drastic. Te voi prezenta unui gammorion 


mascul. După părerea mea, dacă în dumneata se 
află o femelă, el te vă pătrunde ca să. o 
întâlnească. 

— Şi pe urmă? 

— Pe urmă, nu mai ştiu exact, nu mi. s-a 
prezentat niciodată un caz cu asemenea 
caracteristici. Dacă e să judec după experienţele 
la care am participat, există în proporţie de 
cincizeci la sută speranţa ca, după fuziune, cei doi 
să-şi reia autonomia. 

— Şi dacă nu? 

— Vrei să spui că te interesează personajul 
ăsta, Sadie? Hotărât lucru, eroii au obosit. li ofer 
acestui ţăran experienţa sexuală cea mai delirantă 
pe care o putea nădăjdui, iar el mă sâcâie cu 
privire la modalităţi. Dô Vuan luneca în jurul 
nostru, prin spaţiu, ca o sfârlează. Spune-i atunci 
că nu există nici o alta soluţie; dacă îmi refuză 
propunerea, într-o lună, ori într-un an, 
gammorionul care l-a pătruns va muri şi se va 
descompune, provocând decesul purtătorului. 
Dacă nu cumva o să dezvolte în jurul lui un 
exoschelet. 

Stăteam mai departe lungită pe blănuri, 
refuzând să particip la dezbatere; euforia 
tratamentului se amplifica. Eram roz şi miroseam 
frumos. Însoţitorii mei mă impresionau grozav. M- 
am întins  lasciv,  deschizându-mi coapsele. 
Pierdusem noţiunea propriilor interdicții, tânjeam 
toată, îmi imaginam primele  îmbrăţişări, 
combinând în secret o împărţire a trupului meu 
între Dô Vuan şi Sigma. 

Cel din urmă se hotări, în sfârşit, să iasă din 


nemişcare şi făcu spre mine câţiva paşi. 
şovăielnici, aruncat în sus de pardoseala elastică. 

— Tu ce spui, e cazul să-l cred? 

Evident, dialogul dintre stăpânul satelitului şi 
omul de pe Kappa-Betelgeuse încetase; dar nu mă 
mai simţeam în stare să, iniţiez o mediere. 

— Asumă-ţi răspunderea, eu n-am curajul să 
mă gândesc. 

— Atunci, spune-i eroului tău mitic că eu. 
accept. 

Deplasându-se cu viteza sunetului, D6 Vuan 
ajunse cât ai clipi deasupra mea, cocoloş de carne 
împopoţonat cu marochin şi aur, suspendat în chip 
misterios în spaţiu, asemenea unui fetiş de zeu 
primitiv. 

—  Urmează-mă, Sadie, am dat ordinele 
necesare; gammorionul nu trebuie să ne vadă, 
altminteri acuplarea nu va avea loc; ne vom 
închide amândoi într-o sferă de izolare. 

Eram moale ca o cârpă. M-am ridicat cu chiu, 
cu vai; excitaţia mă copleşise pe de-a întregul; 
eram o torţă pe care cea mai mică atingere ar fi 
făcut-o să izbucnească în flăcări; niciodată nu 
simţisem o astfel de intensitate a senzaţiilor. 
Demarajul şi drogurile lui Dô Vuan constituiau un 
cocteil redutabil, stârnind în asemenea măsură 
pregătirea orgasmului, încât fiece deschizătură a 
corpului meu, toate cele şapte porţi, ca şi cel mai 
mic por al pielii erau câte o vulvă fierbinte, 
aspirând la plăcere. 

— Unde te duci? E un pat acolo? am 
murmurat, abia auzit. 

Am reuşit cu greu să-mi urmez eroul, 


târându-mă până la sfera invizibilă pe care el mi-o 
arăta din zbor, sub ochii unui Sigma zăpăcit. 
Atitudinea camaradului meu era ca o chemare 
deznădăjduită. Înţelegeam mai bine acum câte 
făcuse el pentru mine, urmându-mă prin tot 
oraşul-penitenciar, printre  halucinaţi, până la 
maşina de transfer cu destinaţii nesigure; omul de 
pe Kappa-Betelgeuse, asemenea tuturor celor ce 
lucrează pământul, obişnuiţi cu solidele realităţi 
cotidiene, nu se temea de nimic mai mult decât de 
manifestările inexplicabilului. De la întâlnirea cu 
mine, lumea lui dispăruse; dar nu mai puteam face 
nimic pentru el, era mult prea târziu. 

Un perete al camerei se deschise şi apăru o 
fiinţă asemănătoare celei întâlnite în gara de 
mărfuri. Stând în picioare, avea o formă oarecum 
omenească; înainta unduindu-se, cu preţul unui 
intens efort muscular, datorat, cu siguranţă, 
excitaţiei specifice perioadei de împerechere; un 
spasm prodigios reuşea să-i legene carnea moale 
şi gelatinoasă, lipsită de carapacea ei, să o 
dinamizeze, într-o convulsie supremă, ca să 
fuzioneze cu o creatură de sex complementar. 
Camaradul meu abia dacă îl remarcase, disperat 
cum era să mă vadă abandonată poftelor lui Dô 
Vuan. Gammorionul se apropie să-l atingă uşor, 
ezitând după o primă, năvală. Dădea oare înapoi 
din pricina înfăţişării lui Sigma sau realizase că 
îndemnul la rut nu venea din partea unei femele, 
ci a unui mascul care pusese stăpânire pe kappa- 
betelgeusian? 

— Priveşte dragostea! şopti D6 Vuan. Nu e 
sublim ceea ce se pregăteşte, împerecherea celor 


trei fiinţe? 

Eram pătrunsă pe deplin de acest adevăr, 
moleşită de fericire, venerând prestigioasa făptură 
ce mă domina cu trupul său mutilat. Gammorionul 
se lipi de pântecele lui Sigma, asemenea unei 
amibe înfulecându-şi prada, şi începu să se întindă 
împrejurul lui, să-l înfăşoare frenetic cu 
pseudopodele sale de o paloare lăptoasă. Amicul 
meu nu protestă şi nu se zbătu. Il anestezia cumva 
lichidul fierbinte secretat de gammorion? 

— Desfă-mi apărătoarea de aur de pe sex, 
porunci Dô Vuan. 

Am făcut-o cu o delicateţe provocatoare. De 
asemenea, penisul ii fusese supus unei întineriri, 
fiindcă epiderma era curățată de petele suspecte; 
testiculele, tratate şi ele, semănau cu două fructe 
maronii, al căror sâmbure savuros le împungea 
pulpa pe dedesubt. Pe scurt, arăta bine. l-am flatat 
organul cu o scurtă şi afectuoasă lovitură dată cu 
palma, aşa cum mângâi un animal drag, 
declanşând un început de erecţie, ale cărui efecte 
nu au fost lăsate să se extindă. 

Gammorionul îl  digerase aproape în 
întregime pe Sigma: acesta din urmă, cu ţeasta 
mică şi ascuţită ieşindu-i încă din grămada de 
carne vâscoasă în care era încleiat, nici măcar nu 
încerca să scape de valul erotic abătut asupra lui. 
Părea că răsuflă greu; nările dilatate şi ochii daţi 
peste cap exprimau o uriaşă concentrare 
interioară. 

— Masculul a început să pătrundă în Sigma şi 
o va întâlni pe femelă; peste câteva clipe va începe 
rutul propriu-zis. Nu scăpa, spectacolul, Sadie, 


este unul dintre cele mai frumoase din lume! 

Sexul lui Dô Vuan se ridicase la orizontală, pe 
lângă faţa mea, astfel încât prepuţul îmi atingea 
buzele. Era, pe deasupra, parfumat cu mosc şi cu 
santal. Dar dincolo de aromele exotice, 
percepeam mirosul adânc, organic, care mă izbise 
la prima noastră întâlnire, când îl scosesem la 
iveală de sub cuverturi; şi tocmai această amintire 
greţoasă, de moşneag, mă tulbura — purta în ea 
veacuri de dragoste. Efluviile profunde îmi aţâţau 
focul interior, alergându-mi de-a lungul nervilor în 
jerbe de scântei. Dar acum, după o primă 
înflăcărare, izbuteam să-mi controlez intensitatea 
plăcerii; mă simţeam în stare să o programez clipă 
de clipă, ca să întârzii la nesfârşit imposibila 
explozie finală. 

Gura lui D6 Vuan se lipi de a mea; până şi 
răsuflarea îi părea artificială; se porni să mi se 
joace cu limba între buze. I-am prins faţa în palme 
şi am împins-o încetişor către josul pântecelui; s-a 
lăsat dus cu întregul corp, ca o maşinărie 
acționată cu scripeţi şi contragreutăţi. Limba îşi 
continua treaba asupra altor buze. M-am deschis 
precum o scoică oferindu-şi intimitatea sidefului 
roz  explorărilor atente ale unei amfibii 
neastâmpărate. Eram  lipicioasă, o suprafaţă 
umedă congestionată încetişor de mângăieri. 

Gammorionul se lăsa absorbit progresiv de. 
kappa-betelgeusian; țesutul celular îi dispărea, 
aspirat parcă de buretele organic al celui asediat. 
În curând, pe spatele şi pe pântecele lui Sigma nu 
mai rămăseseră decât urmele unor bale 
strălucitoare. [Işi dublase volumul faţă de cum 


arăta prima oară când îl întâlnisem; faţa îi 
exprima o indicibilă încântare, mai apropiată 
totuşi de aceea a unui gurmand, după un prânz 
copios, decât a unui amant la finalul efuziunilor. 
Savura amorul, ghiftuit de extraordinara digestie 
sexuală săvârşită. 

Jocul limbii lui Dô Vuan cu clitorisul încetă. 
Stăpânul satelitului mi se târî în sus pe trup şi îşi 
culcă faţa lângă buricul meu. M-am temut o clipă 
că îmi va cere să ne împerechem în grabă, 
regăsind brusc o ardoare tinerească, ieşită de sub 
control, în vreme ce eu abia începusem să mă 
dispun după acest preludiu. Era însă, din partea 
mea, o teamă prostească; amantul suspendat ţinea 
mai întâi să mă facă, să particip la prodigioasa 
acuplare ce se săvârşea alături, să o asocieze 
propriilor noastre zburdălnicii. Era conştient de 
efectele tratamentului şi ştia că, după o perioadă 
de excitare periferică, organismul meu trebuia să 
fie pregătit pentru actul sexual, cu tot atâta 
răbdare ca şi acela al unei virgine. Poate că şi 
ghicise boala de care sufeream. Şopti: 

—  Falşii umanoizi de pe Orion. au un 
metabolism extravagant, iar modul lor de a se 
întrepătrunde este unic în galaxie. Folosesc 
spaţiile interstiţiale ale materiei, pentru a se 
strecura unul în celălalt,  amestecându-şi 
moleculele ca nisipul cu apa în timpul fluxului. 
Fuzionează într-un mod absolut. Dar acesta nu e 
decât începutul amorului. 

— Vrei să spui că la ei penetraţia nu 
constituie actul sexual? 

— E ca şi la oameni: introducerea membrului 


viril în traiectul vaginal nu reprezintă copulaţia. 
Numai prin frecarea membranelor, umflarea 
cărnii, embolia mucoaselor, apariţia secreţiilor 
glandulare se produce orgasmul masculului şi al 
femelei. Este vorba, de fapt, despre un soi de 
infuzie reciprocă, în care lunecuşul progresiv al 
plăcerii induce chimia erotică a trupului. Şi dacă 
traducem acest fenomen în limbajul metabolic al 
gammorionilor, ne vine lesne să descoperim 
echivalenţele lui în cazul unor astfel de fiinţe. 

—  Miliarde de coituri minuscule la nivel 
infraatomic? E imposibil! 

— Ai înţeles bine, Sadie! Peste câteva clipe, 
vei asista la o veritabilă criză de apoplexie 
senzuală. lar dacă debranşez sfera de izolare, ai 
să o poţi şi resimţi. 

Aşadar, amantul meu mitic încerca să mă facă 
nu numai prin cuvinte, să realizez amploarea 
acestei acuplări, ci dorea să participăm şi noi la 
ea. lată de ce îmi acordase favoarea de a-l elibera 
pe Sigma. 

Acesta din urmă se clinti imperceptibil din 
loc, schiţând un pas în direcţia noastră. Încerca să 
vorbească. Maxilarele i se crispaseră într-un 
spasm. Ochii  minusculi, îngustaţi ca nişte 
crăpături, îşi pierduseră orice strălucire; globii li 
se dăduseră peste cap, ca şi cum kappa- 
betelgeusianul poseda însuşirea de a-i întoarce ca 
să-şi inspecteze interiorul organismului. Buzele-i 
strânse semănau cu marginile sângerii ale unei 
cicatrice. Trupul îşi pierduse din aspectul lui de 
con, atât de caracteristic; mase noi de carne îi 
înmugureau în jurul umerilor, ca nişte grefe prost 


fixate. Sub țesătura strânsă a solzilor cenuşii, 
aceste gâlme semănau cu nişte victime pe cale de 
a fi digerate în stomacul unui şarpe. Sigma se opri 
imediat, incapabil să găsească energia de a 
continua; se clătină, apoi se scutură, supus 
oscilaţiilor unor şocuri seismice interioare. In 
acelaşi timp, începu să emită primele mesaje 
senzitive, unde fine şi repezi ce străbătură 
traseele nervoase ale poftelor mele. 

Din apatică şi înseninată în urma infuziei de 
vapori afrodiziaci, am devenit brusc febrilă şi 
crispată. Dô Vuan îşi dădu imediat seama de 
schimbare, se ridică deasupra pântecelui meu şi 
mă contemplă, îndelung, cu ochii încercănaţi şi 
adânciţi în orbite, aşteptând un semnal secret din 
partea trupului meu. Vergeaua i se întărise în 
spaţiu,  lunguiaţă, elastică; în mod curios, 
nivelarea cărnii umflate sub țesătura fină a pielii 
evoca o reţea musculară gata să intre in acţiune. 
Buzele sexului îmi înfloriseră, după pregătirea de 
săruturi şi  mângâieri, iar mucoasele umede 
răspândeau acea aromă plăcută, ciudat de sărată, 
în care recunoşteam apropierea plăcerii; miile lor 
de papile tainice se pregăteau pentru nişte 
schimbări  năvalnice.  Sânii îmi  îmboboceau, 
umflându-se brusc. Stăpânul satelitului se aplecă 
peste ei şi îi muşcă sălbatic, dorind, fără îndoială, 
să le însângereze sfârcurile. Acest joc plin de 
cruzime îmi stârni în întregul organism un curent 
electric animalic, care mă puse sub tensiune. Dô 
Vuan şi cu mine aveam să intrăm în aceeaşi fază 
cu formidabila copulaţie nucleară rezultată din 
fuziunea creaturilor de pe Orion şi omului din 


Kappa-Betelgeuse. Frecarea moleculară intimă, 
observată după introducerea masculului în corpul 
lui Sigma, se extindea acum la ansamblul fiinţelor 
prezente în budoar, transmiţându-le o mişcare 
browniană asemănătoare celei produse de 
microunde în sânul materiei. 

Am intrat cu toţii în transă. 

Atunci, entitatea alcătuită din amicul meu şi 
din cei doi gammorioni fu străbătută de vibrații 
atât de intense, încât îşi pierdu din consistenţa 
luminoasă, devenind treptat penetrabilă pentru 
privire. Trăsăturile lui Sigma, convulsionate de 
extraordinara lucrare ce avea loc înăuntrul lui, se 
împrăştiară în uleiul luminos al camerei ca nişte 
dâre de cerneală pe o hârtie udă; conturul subţire 
al buzelor lui neclare, arabescurile difuze ale 
nasului şi nărilor şi pata luminoasă a ochilor 
schiţau nişte graffiti ce sugerau fericirea. 

Deodată, fredonă cântecul lui Donaana. 

M-am simţit dilatată de această muzică. Dô 
Vuan vibra, la unison. Suspendat mai departe 
deasupra mea omul-trunchi era străbătut de 
tresăriri insolite. Mi se părea că se micşorează. 

Am înţeles rapid că impresia corespundea 
unei realităţi fizice; şi pereţii încăperii se apropiau 
de mine. Creşteam. Eliberată, prin cântecul lui 
Donaana, de condiţiile electromagnetice speciale 
ce domneau în odaie, femeia de pe N'Gor care 
eram se adapta noii gravitaţii create de câmpurile 
de interferență dintre făpturile prezente şi 
dobândea dimensiuni surprinzătoare. Această 
expansiune trupească era însoţită de o fantastică 
senzație de bucurie. Inervam, cu plăcerea mea, 


spaţiul înconjurător. 

Sigma şi mai ales D6 Vuan se îndepărtau, ca 
urmare a schimbării proporţiilor. Eu deveneam 
galaxia lor. Ne-am acordat cu încetul la muzică, 
aidoma unor instrumente sofisticate, a căror 
mărime avea să fie proporţională cu rolul lor în 
partitura unei simfonii. 

Când stăpânul satelitului căpătă dimensiunile 
unui sex cu o anvergură splendidă, îşi apropie faţa 
de vulva căscată şi îi adulmecă îndelung 
marginile, frecându-mi-se de pielea pleşuvă a 
pubisului, alevin zburdalnic peste anemona-de- 
mare a sexului meu. Micul chip mototolit i se 
umflase ca un balon. Meatul gurii i se deschidea 
spasmodic, pentru a-mi gâdila uşor buzele cu 
limba subţire şi ascuţită. Ochii obsceni îmi fixau 
cu încăpățânare adâncul vaginului, pândindu-i cu 
patimă cele mai mici unduiri. Mucoasele îmi 
secretară un lichid unsuros. D6 Vuan inspiră 
adânc şi pătrunse precaut în canalul vaginal. 
Imediat am simţit primele valuri ale spaimei ce mă 
însoțea, de acum, în timpul împerecherilor, 
amestecându-se cu fiorii de plăcere ce mă 
străbăteau. 

Mi-am aşezat mâna gigantică pe sânii imenşi 
şi am început să-i mângâi, imprimând palmelor 
mişcări rotitoare, în vreme ce omul-penis se 
înfigea mai tare în tunelul parfumat al bucuriei 
mele, cotind printre excrescenţele în formă de 
bulb de pe marginile lui. leşi apoi imediat, ca un 
submarin miniatural. 

I-am auzit vocea piţigăiată: 

— Sadie, reacţionezi ca o fecioară! Lasă-te în 


voia muzicii. Numai cântecul alphacygnului poate 
lupta împotriva interdicţiei care îţi contractează 
mucoasele. Şi fă-o repede, altfel mă ucizi! 

Vibraţiile sonore emise de Sigma în toiul 
ameţelilor senzuale ale acuplării lui extraordinare 
erau atât de puternice, încât ar fi trebuit să pună 
surdină rumorii din creierul meu. Nu ajungeau s-o 
facă însă pe deplin, provocându-mi înăuntrul 
sexului o curioasă rumoare organică. DO Vuan ieşi 
iar, mai speriat decât prima oară. L-am apucat cu 
mâna, vâscos cum era, şi l-am silit să se întoarcă, 
intre buzele care îl doreau. El îşi porni, violent, 
motoarele gravitaționale, temându-se că va pieri 
sufocat de convulsiile dezordonate ale organelor 
mele. Luptând să-i anihilez acţiunea, am reuşit să 
mi-l înfig din nou intre picioare. Doream să merg 
cu aventura până la capăt, oricare ar fi fost 
consecinţele pentru Dô Vuan şi pentru mine; 
întreg trupul meu aspira la asta, lacom să se 
elibereze, în fine, prin orgasm, chiar cu preţul 
propriei nimiciri. 

Omul-trunchi, înțelegând că rezistenţa îi e 
inutilă, se năpusti mai tare înăuntru, trăgând o 
brazdă de-a lungul mucoaselor cu penisul lui 
minuscul şi dur, ascuţit ca un fier de plug. Durerea 
pătrunzătoare contracara efectele băgătorului în 
sperieți; în sfârşit, am ajuns pe covorul zburător 
mental creat de cântecul lui Sigma şi n-am mai 
coborât. Am  plutit, purtată de  vârtejurile 
simfonicii cosmice, pe când Dô Vuan îşi continua 
îndelungata şi roditoarea lucrare asupra sexului 
meu. 

Acum plăcerea urca, adâncă, la limita 


suportabilului. Trupul de uriaşă, arcuit multă 
vreme de o dorinţă nesatisfăcută, mi se zbătea la 
mişcările din ce în ce mai repezi şi mai vioaie ale 
omului-vergea. Îl vedeam pătrunzând şi ieşind, 
furnică lucrătoare în slujba desfătării mele. 
Acţiona cu o impetuozitate formidabilă, îmboldit 
de un vis atât de nebunesc, încât nici o reverie nu 
l-ar fi putut face să o întrevadă, Eroul mitic se 
prefăcuse într-un sex, împlinindu-şi astfel destinul. 

Puțin câte puţin, se stârneau în mine 
talazurile de voluptate ce aveau să dezlănţuie 
furtuna. Am uitat de Sigma, de gammorioni, de Dô 
Vuan şi de metamorfoza acestuia, pentru a mă 
dedica propriului meu trup şi sărbătoririi 
extazului. 

Fiindcă ameninţarea era mereu prezentă. 
Când să explodez, când ciclonul orgasmului se 
pregătea, în sfârşit, să-mi răvăşească nervii, am 
presimţit că se va declanşa, fără nici un recurs 
posibil,  condiţionarea mortală provocată de 
tratamentul din penitenciar. Efectele bågãtorului 
în sperieţi fuseseră mult timp suspendate graţie 
organizării minuţioase a acestui coit fabulos, 
sprijinului afrodiziac al gammorionilor şi al lui 
Sigma, cântecului lui Donaana, surprinzătoarei 
mele dilatări şi subtilului du-te-vino al lui Dô Vuan. 
Acum, însă, depăşisem stadiul controlului asupra 
simţurilor. Eram cumplit de vulnerabilă. 

Scânteia Îmi izbucni într-o regiune 
inaccesibilă a creierului. Şi se răspândi cu iuţeala 
fulgerului. Simultan, orgasmul se dezlănţui, iar 
embolia sexuală se confundă cu sentimentul 
morţii. 


Capitolul XIV 


DACĂ AGONIA mi-a fost de scurtă durată, ca 
să mă trezesc am avut nevoie de milenii. Când am 
ieşit, în fine, din cripta de angoasă, am constatat 
că ea avea mărimea şi culoarea budoarului lui D6 
Vuan. Străbătusem timpul prin spaţiu. Ca să nu-mi 
sfărâm coloana vertebrală,  mineralizată în 
zăcământul fosil, m-am ridicat precaut. Pesemne, 
întrerupsesem toate contactele cu propriul meu 
trup, fiindcă n-am simțit nimic altceva decât o 
imensă oboseală. Comparându-mi dimensiunile cu 
decorul camerei goale, mi-am dat seama că 
revenisem la normal. 

Un obiect necunoscut îmi zăcea între coapse; 
am vrut să-l iau în mână. Era nefiresc de greu; l- 
am târât anevoie pe blănuri, ca să-l examinez mai 
îndeaproape. Epuizată de efort, m-am întins la loc 
şi am aşteptat să-mi treacă osteneala. Memoria 
îmi era ştearsă de scurgerea secolelor, iar corpul 
devastat de cataclisme. 

Cea de-a doua tentativă s-a dovedit mai 
fructuoasă. Am reuşit să mă ridic în capul oaselor 
şi să privesc obiectul descoperit. Era vorba de o 
statuetă de os sau de corn, lungă de vreo douăzeci 
de centimetri; fin prelucrată, reprezenta un om cu 
braţele şi picioarele amputate, care ţipa. 

Urletul lui  încremenit exprima o teroare şi 
totodată un extaz nesfârşit; teroare în ochii de 
cristal, scânteietori în electroluminescenţă, extaz 
în conturul ridurilor fine ce înfloriseră în jurul 
nasului şi al gurii căscate. Chipul torturatului 


părea mult mai bătrân decât corpul musculos, 
răsucit de un spasm, cu torsul dilatat de ultima 
respiraţie ce precedase agonia. 

Cum suferise Dô Vuan o asemenea prefacere? 
Recunoşteam acum forma deosebită a penisului 
său subţire, ridicat între marginile împodobite ale 
cioturilor, îi  pipăiam delicat cu degetul 
proeminenţa crupei pe care o frământasem cu 
mâinile, nasturele micuţ al buricului pe care îl 
sorbisem cu buzele, muşchii  noduroşi ai 
abdomenului ce îmi striviseră pieptul. Refuzasem, 
inconştient, să cred că era mort şi că aveam în 
faţa ochilor efigia lui funerară, redusă la această 
formidabilă sculptură făcută dintr-un material 
curios, tare, greu, întrucâtva elastic. 

Şi Sigma? M-am ridicat brusc, uitându-mi 
oboseala şi m-am târât până în colţul camerei, 
unde zăcea şi simulacrul lui; în mărime naturală. 
Adică de două ori mai corpolent decât la origine şi 
aşa cum îl văzusem după splendidul coit al 
gammorionilor. M-am apropiat şi mi-am lipit 
urechea de el: respira încă, iar inima îi bătea în 
ritmul obişnuit, foarte lent. Ce mai aştepta ca să 
învie şi să mă elibereze de coşmarul a cărui 
prizonieră eram? 

Am încercat, fără succes, să-l trezesc; părea 
intrat în  catalepsie. Era oare posibil ca 
extraordinara experienţă sexuală, căreia ne 
dedasem amândoi, să fi indus aceste ciudate 
fenomene? Am lăsat pentru mai târziu 
soluţionarea enigmei. Deocamdată, simţeam o 
singură nevoie urgentă — să mă odihnesc. M-am 
întors să mă culc la loc, aproape de Dô Vuan, ca 


să-l cercetez mai atent. Mi-am vârât degetul mic în 
gura eroului, am întâlnit limba de piele tare, care 
mă înnebunise, şi am apăsat imperceptibil pe 
primul incisiv. Zadarnic. Dar când am atins 
caninul, statuia de carne a zvâcnit în aer; din 
fericire, o ţinusem strâns cu cealaltă mână. După 
câteva tatonări, fără rezultat, am ajuns să-l fac să 
rămână suspendat, imobil, la câţiva centimetri 
deasupra mea. Eram conştientă de caracterul 
derizoriu al cultului căruia mă dedicam; aveam, 
totuşi, satisfacția de a şti că mă aflu în prezenţa 
reducţiei unui veritabil semizeu şi nu a unei 
contrafaceri oarecare destinate să ia ochii 
credincioşilor. Şi, ca toţi cei ce se laşă cu bună 
ştiinţă în voia superstiţiei sau a fetişismului eram 
stăpâna absolută a orbirii mele şi mă puteam 
sustrage acesteia oricând găseam de cuviinţă. 
Spre deosebire de cei ce consideră intangibilă 
oricare revelaţie. 

Dominată, deci, de semizeul zburător, deşi 
lipsit de aripi, am încercat să regăsesc în memorie 
peripeţiile fabuloasei noastre acuplări. Dar vai, nu- 
mi rămăsese decât amintirea unei teribile 
intensităţi, la fel de efemeră şi de orbitoare ca un 
flash electronic, deoarece nu distingeam nici un 
detaliu. Fulgerul alb al beatitudinii! 

Vai! Dô Vuan îmi îngăduise să înving 
condiţionarea indusă de băgătorul în sperieți, dar, 
pe de altă parte, ascunsese secretul Taului în 
spatele măştii sale împietrite. Pentru a suta oară 
priveam eu patimă expresia plină de disperare a 
trăsăturilor, lui rigide, încercând să descopăr un 
mesaj; prea târziu, trebuia să-mi reiau ancheta de 


la zero. 

Am prins statuia şi am dus-o la nas mirosind-o 
îndelung; amestecată cu izul puternic al pojghiţei 
de voluptate aşternute de mine, am recunoscut 
aroma proprie stăpânului satelitului; un parfum ce 
mă excita. Am trecut cu limba peste gâtul 
statuetei, apoi i-am lins faţa; am avut impresia că 
operaţia dădea nerv obiectului, care se întindea, 
se umfla, pierzându-şi tenta cadaverică; însăşi 
materia lui se transforma — din înţepenită, 
devenea tare; din minerală, organică. 

În acelaşi timp, imensa oboseală resimţită 
după ce mă trezisem mi se atenuă; deveni 
moleşeală, apoi nepăsare şi, la sfârşit, abandon. O 
idee îmi ţâşni în minte, cu impulsivitatea dorinţei: 
dacă Dô Vuan se imortalizase sub aparențele unui 
sex, de ce să nu-i aduc un ultim omagiu? Întreg 
trupul meu o cerea. In expresia ei de bucurie şi de 
durere, statueta conţinea un elixir al vieţii, pe care 
vroiam să-l eliberez în mine. Am înşfăcat-o şi, prin 
câteva manevre, am silit-o să lunece din nou 
printre buzele pubisului. Mi-am frecat cu ea 
clitorisul, de mult în erecţie, provocând plescăitul 
indecent al vulvei umede. Aspectul blasfemator al 
acestui început de masturbaţie mă excita la culme. 

Mi-am  întredeschis pulpele şi am împins 
statuia lui D6 Vuan, cu o mişcare înceată, şi 
progresivă, exact aşa cum le  convenea 
mucoaselor. Când obiectul îmi ajunse până în 
capătul vaginului, am încercat cu el câteva ture, 
stârnindu-mi obscure valuri de spaimă. În mod 
paradoxal, aceste rămăşiţe ale condiţionării 
anterioare au înlăturat ultimele bariere ce mă 


reţineau. Nu mi-a mai păsat decât de propria mea 
plăcere, fidelă în această privinţă hotărârilor 
dintâi. După câteva săptămâni pline de aberaţii, 
când evenimentele nu-mi mai îngăduiseră să 
păstrez controlul asupra tuturor faptelor săvârşite, 
redeveneam, în sfârşit, Sadie mac Key. 

Din acel moment m-am dăruit fără reţineri 
atingerilor intime ale acelui Dô Vuan miniatural, 
care, deşi mort, se dovedea un amant la fel de bun 
pe cât fusese şi în timpul vieţii. Pe de o parte, 
fireşte, mişcărilor lui le lipsea inventivitatea, 
conferită de autonomie, dar, pe de alta, găseam în 
ele o cadență potrivită de minune cu a mea. Dintre 
toate experienţele de autosatisfacere cărora mă 
dedasem încă din pubertate, aceea mi se părea 
cea mai deplină. Mai întâi, fiindcă îi urma celui 
mai grozav orgasm simţit vreodată; apoi, excludea 
orice fel de inhibiţie. 

Pentru prima oară în viaţă participam fără 
reţineri la sărbătoarea propriilor simţuri. Ultimele 
aventuri prin care trecusem mă eliberaseră 
definitiv de interdicțiile obsesive implantate, încă 
din copilărie, de abominabila religie monoteistă a 
Imperiului. 

Astfel încât  masturbarea devenea o 
ceremonie însoţită de sacrificii, în cursul căreia 
omagiul adus sufletului eroului mitic era însoţit de 
un rit al dezrobirii. 

În curând, subtilul du-te-vino pe care îl 
executam deveni un automatism atât de bine 
adaptat poftelor mele, încât am uitat de unde 
provenea. D6 Vuan îşi recăpătase libertatea, iar eu 
mă abandonasem ritmului său. Congestia zonei 


vaginale mi se extinse la întreg masivul pelvian, 
iradiindu-mi în tot trupul. Pradă sexului 
antropomorf, idolul absolut al desfătării mele, m- 
am deschis din nou către extaz. Puteam încă să 
citesc în brazdele nervilor urmele precedentului 
orgasm; am turnat în ele sucul fierbinte al 
viitoarei voluptăţi. 

Dereglată de un accident survenit pe parcurs, 
statuia lui Dô Vuan se îngreuna, apăsându-mă pe 
dinăuntru cu mişcarea ei furioasă; mâinile 
mişcându-mi-se independent, nu-i mai puteau opri 
cursa. Am icnit sub forţa izbiturilor, încercând să 
le fac mai uşoare, apoi m-am întors, să mă supun 
în genunchi atacului; intensitatea penetrărilor se 
dublă. M-am aplecat în faţă, strivindu-mi sânii de 
blănuri, bălăcindu-mi faţa în lichidul seminal 
revărsat de noi mai înainte. Mă sufocam de 
plăcere. 

Eliberarea veni cu bruscheţea unui incendiu 
izbucnit în pădure, devastând totul în trecere, 
însoţită de spasme de plăcere, scurte şi. mişeleşti, 
până la stingerea totală a rugului. 

Am revenit la realitate datorită lui Sigma; 
acesta îşi petrecuse braţele pe sub ale mele şi mă 
târa spre cabina de sticlă apărută în peretele de 
obsidian al camerei. N-aveam mai multă putere 
decât o cârpă udă şi m-am lăsat dusă, fără să 
reacţionez, până la cabina duşului, destinată 
probabil abluţiunii partenerilor sexuali ai lui Dô 
Vuan; Sigma apăsă pe butonul declanşator; 
microjeturi de abur ţâşniră, iar omul de pe Kappa- 
Betelgeuse dispăru în ceaţă. Pentru moment, nu 
am îndrăznit să mă mişc, lăsându-mă masată de 


apa fierbinte, ca o piatră moale, aşezată în calea 
valului artificial; am fost convinsă că îmi 
depăşisem posibilităţile fizice şi mentale şi că nu 
voi regăsi niciodată forţa necesară pentru a 
supravieţui. Nu-mi mai simţeam corpul şi eram la 
fel de incapabilă să-mi identific spiritul; mă 
legănam în iluzia că exist, fără a o putea dovedi. Şi 
din nou am fost salvată de simţuri: începând de la 
ciupiturile calde ale vaporilor pe epidermă, mi-am 
descoperit forma braţului, apoi jocul muşchilor; în 
sfârşit, m-am ridicat ca să prind contur în spaţiu. 

Sigma deschise uşa şi mă pironi cu ochii, 
stând în picioare dinaintea mea, cu un aer 
deznădăjduit. 

— Nici eu nu credeam să-mi revin vreodată 
din experienţa asta, zise cu nepăsare. Dar cel mai 
rău e că nu m-am eliberat. Însă, privirile îi 
dezminţeau calmul. 

— Te simţi altfel? 

— Altfel nu, schimbat da. Nu practici 
nepedepsit o sexualitate monstruoasă, fără să fii 
modificat. Bineînţeles, sunt. istovit ca şi când aş fi 
cărat, de unul singur, încărcătura unui cargo 
spaţial; dar nu asta contează. Moralmente nu mai 
semăn cu mine. Ştii, până acum socoteam 
împerecherea ca pe un act sacru, săvârşit pe furiş 
şi pe jumătate interzis. Acum nu vreau altceva 
decât să mă dedic ei, doresc să aflu din nou 
extazul provocat de gammorioni. Cu orice preţ! 

— De ce spui „pe jumătate interzis”? 

— In civilizațiile tribale şi rurale, cum e aceea 
a mea, tabuurile se referă în esenţă la sex, dar 
rămân legate de rituri şi de festivități. După ce au 


trecut pe acolo teologii Imperiului, n-a mai rămas 
mare lucru nici din noţiunea de plăcere. 

— Am să încerc să te ajut în noile căutări, am 
afirmat, convinsă. Adineauri, Dô Vuan şi cu mine 
nu ne-am mulţumit să facem pe arbitrii. 

O nostalgie intensă mă cuprinse. 

— Unde-i? 

Stropul de gelozie pe care el îl lăsă să 
transpară din întrebare îmi dădu curaj. L-am dus 
la statueta ce alunecase în blănurile de pe 
pardoseală; luându-l de braţ, i-am simţit foşnetul 
familiar al solzilor. 

— Asta e tot ce-a mai rămas din el. 

Sigma se aplecă, încercând să ridice obiectul; 
dar se dezechilibra, cât pe ce să cadă. 

— Ce fel de materie mai e şi asta? Cântăreşte 
pe puţin treizeci-patruzeci de kilograme, 

Îşi reveni şi ridică statueta în dreptul ochilor. 

— Extraordinară asemănare! Porcul! S-ar zice 
că a urlat până s-a vărsat pe sine însuşi. 

— De ce spui „porcul”? Fără el, n-ai fi avut 
nici o şansă de supravieţuire. 

— II urăsc pe seducătorul ăsta scârbos şi 
obosit. Îmi pare bine că a ajuns aşa; iată-l, în fine, 
redus la dimensiunile propriilor sale ambiţii. 

Un licăr de ură i se aprinse în priviri. Am 
simţit nevoia să-l pedepsesc. Am încercat să-i 
relatez experienţa trăită alături de Dô Vuan, 
alegându-mi cuvintele, pe îndelete, ca să reproduc 
întocmai acele, clipe şi să fac să crească ciuda lui 
Sigma. Dar nu reuşeam decât cu greu să traduc 
exact în cuvinte toate faptele; păstram despre ele 
o amintire foarte confuză, predominând senzaţia 


de tumult şi o plăcere demenţială. 

Pe măsură ce continuam cu această povestire 
schiţată, contradictorie, iar memoria 
evenimentelor se limpezea, iritantă, 
înfricoşătoare, presimţeam comentariul pe care 
Sigma avea să-l facă: 

— Închipuie-ţi că, în clipa când ejacula din tot 
corpul, Dô Vuan, omul-sex, a catalizat unda 
mentală provocată de băgătorul în sperieţi aşa 
cum paratrăsnetul atrage descărcările electrice. 
Aşeză statuia pe pardoseală, cu o grijă de care nu 
l-aş fi crezut capabil şi adăugă: Şocul l-a ucis şi, 
când ţi-ai regăsit talia normală, s-a redus şi el în 
acelaşi timp, fără a-şi pierde masa, ceea ce îi 
explică extraordinara densitate. Apoi, în timpul 
somnului tău, contracţiile colului uterin l-au scos 
afară. Pe scurt, după extaz, ai născut imediat un 
fetus fosil. D6 Vuan a murit, fiind prefăcut în 
statuie. Este soarta tuturor miturilor. 

Îl detestam. Nu avea dreptul să-l înlăture, cu 
doar câteva cuvinte, pe bătrânul submarin care 
mă pătrunsese mai adânc decât orice alt amant şi 
mă făcuse să juisez la nesfârşit. Am murmurat: 

— Omul s-a prefăcut în sex, iar vergeaua lui 
îmi e dragă. Am să-l păstrez mereu cu mine. 

— Şi cum o să umbli cu o amintire atât de 
grea? 

Cu un gest de prestidigitator, am introdus un 
deget în gura lui Dô Vuan, stabilizându-l în spaţiu; 
recenta experienţă erotică îmi furnizase toate 
cheile manipulării. 

— Amuzant! concluzionă camaradul meu, 
palid de necaz. 


l-am  zâmbit compătimitor, ceea ce l-a 
posomorât şi mai tare. N-am mai avut, însă, ocazia 
să ne aprofundăm discuţia; cei doi efebi tocmai 
intraseră, înarmaţi şi vizibil ostili. 

Sigma nu pierdu vremea. Apucând statueta 
suspendată a lui Dô Vuan, o azvârli cu putere într- 
unul din băieţii de pe Sirius. Îl nimeri pe domnişor 
din plin, în pântece, străpungându-i abdomenul 
până în partea cealaltă. Kappa-betelgeusianul, 
necontând pe o victorie atât de uşoară, se 
aruncase cu trupul său masiv asupra celui de-al 
doilea fătălău care, surprins, nu mai avu timp să-şi 
utilizeze revolserul. Dublul asalt se dovedi atât de 
reuşit, încât, după numai câteva secunde, Sigma 
îşi ţinea de încheieturile mâinilor prizonierul ce se 
târa în genunchi, pe când celălalt adversar 
agoniza. 

M-am dus să recuperez bizara mumie ce 
rămăsese nemişcată în spaţiu, în locul unde lovise, 
reducţie morbidă, obiect de artă sfinţit, rezervat 
sacrificiilor umane. După ce fusese cufundat în 
cristelniţa sexului meu, Dô Vuan primea acum şi 
botezul sângelui. 

— Am o idee, spuse Sigma, dă-mi păpuşa 
încoace. 

Făcând, instinctiv un pas înapoi, am strâns 
obiectul la pieptul meu plin de zgârieturi şi am 
refuzat, clătinând din cap. 

— Uiţi că pentru necesităţile anchetei trebuie 
să scăpăm de pe satelit? Avem nevoie de individul 
din mâinile mele ca să ne ducă până la maşina de 
transfer. 

— Şi crezi că are să te-asculte? 


— Poate, cu ajutorul amuletei. 

Îi plăcea să-mi ridiculizeze ciudatul fetiş. Ca 
să-i dovedesc că idolatrizam nu obiectul în sine. ci 
memoria lui D6 Vuan, i l-am întins. Bălăbănindu-l 
prin faţa ochilor prizonierului, kappa- 
betelgeusianul obţinu efectul scontat. 

— Vezi, ţi-am prefăcut stăpânul într-o 
păpuşică-fetiş; aşa ceva stă în puterile noastre. 
Dacă nu ne arăţi îndată mijlocul de a pleca de pe 
satelit, pe tine o să te facem insectă! 

Tânărul efeb se ghemui. Am observat cum 
penisul filiform i se chircea din pricina spaimei, 
lipsindu-i de orice sugestivitate costumul răscroit. 
Ar fi trebuit să fiu sătulă până-n gât de dragoste 
după nenumăratele extaze prin care trecusem; 
rezultatul era, însă, contrar şi dovedea că un bun 
antrenament ameliorează performanţele, în 
aceeaşi măsură în care provoacă emulaţia. Aveam 
sentimentul că ies din propria-mi crisalidă, după 
secole de abstinenţă, lacomă să mă lăs în voia 
impulsurilor erotice înfrânate încă din copilărie. 
Mogştenisem misiunea lui Dô Vuan şi nu trebuia să 
contenesc a umbla după noi parteneri, pentru a 
încerca toate desfătările posibile. O mutație ce 
risca să mă împingă foarte departe, într-o căutare 
fără capăt, şi ştiam că nu va lua sfârşit decât o 
dată cu mine însămi. 

Fără să răspundă, tânărul de pe Sirius porni, 
conducându-ne, sigur de sine, prin anfilade de 
coridoare identice de un negru la fel de întunecat, 
până când ajunserăm acolo unde îi cerusem; apoi, 
tot fără comentarii, ne preciză prin gesturi felul 
cum funcţiona maşina de transfer, precum şi 


modalitatea de a ne alege destinaţia. 

Mi-am privit trupul gol, ca de sidef, ca de 
marmură, acoperit de stigmatele patimii, tatuat ca 
un ex-voto primitiv, carnea strivită, sexul dilatat, 
căscat, ca o rană. La, câteva clipe după 
debarcarea pe Taulyra aveam să atrag atenţia 
Serviciului de igienă mentală, la fel de prompt 
precum un far călăuzeşte ambarcaţiunile rătăcite. 
I-am cerut efebului un echipament de voiaj. Acesta 
deschise un dulap unde era atârnată propria mea 
salopetă. În buzunarele ei mi-am regăsit cartea de 
credit din oţel călit, grăuntele de pe Kappa- 
Betelgeuse, revolserul şi ornamentul lui Donaana. 

— Trebuie să descoperim un mijloc de a-l 
dezacorda, altfel nu vom putea pleca. 

Efebul îndoi una dintre frunzele crengii de 
metal. În privirea umilă pe care mi-o aruncă i-am 
citit întreaga disperare. Am adăugat atunci, 
vizându-l: 

— Fiindcă ţin să o păstrez. După ce voi fi 
descoperit secretul 'Taului, mă voi întoarce pe 
satelit să continuu marea operă a lui Dô Vuan. 

Tânărul se aruncă la pământ şi îmi sărută 
îndelung picioarele desculţe; apoi, îşi dădu capul 
pe spate, rostogolindu-şi ochii şi-şi muşcă buzele 
până la sânge. Îi dădusem, poate, un licăr de 
speranţă. Şi, cu gura însângerată, sărută pentru 
ultima oară statueta stăpânului său, pe care o 
tineam în mână ca pe un sceptru magic, simbol al 
unei intangibile regalităţi sexuale. 

Apoi dispăru, tăcut. Am rămas clipe în şir să-i 
contemplu silueta subţire micşorându-se până 
dispăru cu totul, la capătul interminabilului culoar 


întunecos. 

Am avut o tresărire regăsindu-l pe Sigma, gol 
şi provocator, cu adaosurile acelea enorme pe 
trunchi şi pe umeri, ce-i dădeau înfăţişarea unui 
luptător de bâlci. 

— Tu nu te îmbraci?i 

— Am jurat să nu mă îmbrac niciodată. 

— Excelentă idee ca să trecem neobservaţi! 

— Deşi ţăran, sunt mai bine informat decât 
tine: Taulyra beneficiază de un statut aparte —e o 
planetă scutită de impozite, unde poliţiile lucrează 
clandestin. Am vorbit mult despre asta cu alţi 
condamnaţi de pe satelitul-penitenciar, care mi-au 
confirmat ştirea. Libertatea moravurilor este aici 
deplină. 

— Nu se potriveşte cu ceea ce cunoaştem noi 
despre Imperiu, unde totul e perfect coordonat. 

— Tocmai. Nu există mijloc mai nimerit de a-i 
repera pe marginali, pe  contestatari şi 
revoluționari şi de a-i lăsa să se exprime în 
libertate. La fel cum Terra atrage misticii, pentru 
pelerinajul suprem, punând la cale marile afaceri, 
Taulyra îi orbeşte pe aceia al căror regim sexual 
nu le dă satisfacţii. 

— Mă tem de acest gen de paradis. 

— Ai întru totul dreptate; de altfel, indivizii cu 
adevărat periculoşi pentru regim se întorc în mod 
obligatoriu pe planetele Imperiului, cu scopul de 
a-şi răspândi ideile şi de a lupta pentru ele. Acolo 
nu-şi pierd vremea decât nesupuşii mărunți şi 
depravaţii de tot soiul. Serviciul de ordine aflat în 
mâna mafiei locale şi, după caz, al societăţii Eros, 
nu se înşală; el se ocupă doar de găinării, lăsând 


în seama Serviciului de igienă mentală grija de a-i 
pescui pe cei căutaţi de acesta din urmă. Ştii, 
important este, la Lyriato, să nu te faci remarcat. 
Cu puţin noroc şi dacă vom lăsa impresia că 
suntem nişte ţărănoi veniţi să petreacă, vom avea 
la dispoziţia câteva zile înainte ca lumea să-şi dea 
seama cu cine are de-a face. 

M-am instalat pe scaunul de transfer şi mi-am 
întins toate încheieturile, făcând să-mi trosnească 
fiece vertebră, ca să elibereze energia statică. 
Simţeam nevoia să mă gândesc serios înainte de a 
mă îmbarca spre acea planetă improbabilă, unde 
speram ca Smits să fi proiectat o parte din el 
însuşi. Secretul tehnicii amorului. universal 
trebuia să fie disimulat, din câteva motive bine 
întemeiate. Mi-am aranjat cu grijă, în sacul 
sincron, comorile personale, inclusiv statueta lui 
D6 Vuan — în suspensie, blocată. 

— Te deranjează să mă freci puţin pe spate? 

Sigma nu ezită, masându-mi îndată omoplaţii, 
cu o anumită asprime, agreabilă însă. I-am simţit 
mirosul îmbietor, de dulceaţă, cu mirodenii, şi am 
închis ochii de plăcere. Trupul meu era gata să se 
moleşească iar, plin de pofte. D6 Vuan mă 
eliberase de-a binelea de condiţionarea provocată 
de tratamentul din penitenciar. l-am mărturisit 
amicului meu: 

— De fapt, cu toate că ancheta continuă să se 
afle într-un punct mort, noi amândoi am făcut 
unele progrese în cucerirea universalităţii. Tu, 
împerechindu-te cu acei gammorioni... = 

— Şi tu, Sadie cu stăpânul satelitului. În 
realitate, tu eşti mai aproape de Tau, fiindcă poţi 


face amor ca oricine vrei, modificându-ţi după plac 
dimensiunile corpului. 

— Mi-o sugerase şi Smits. Dar e o însuşire pe 
care, încă nu o pot controla; depinde exclusiv de 
condiţiile exterioare ale câmpului magnetic. E ea 
şi cum ai spune că nici la tine acuplarea nu ridică 
probleme, fiindcă ai fost pătruns de creaturile de 
pe Orion. Dar procedeele astea nu se pot 
generaliza la ansamblul galaxiei, tot aşa cum nici 
alphacygnii nu oferă tuturor sexelor un pas al 
şurubului universal. Taul nu se poate limita la 
particularităţile remarcate de noi; el trebuie să 
permită oricui, în orice clipă, în orice loc şi în 
orice condiţii să-şi satisfacă dorinţele, cu orice 
făptură aleasă de, el şi viceversa. 

Mâinile lui Sigma deveneau tot mai 
mângâietoare, mai insinuante, mai sugestive, mai 
indecente. Am sărit de pe scaun şi m-am înfipt în 
faţa lui, în plină erecţie. 

— Da, ştiu, ai un membru magnific! Şi într-o 
zi am să-l fac să figureze în muzeul meu 
personal... Dar acum nu e momentul! Inainte să 
trecem la lucrurile de artă aplicată, trebuie să 
revizuiesc serios modul de întrebuințare. 

Aşa sunt masculii ăştia, îşi transferă mândria 
asupra unui simplu fenomen de congestie 
mecanică, pe care nu sunt în stare să-l transpună 
în planul gândirii. Noi nu facem fixaţii în legătură 
cu organe ce sunt rareori sedii ale inteligenţei, 
ceea ce ne eliberează de griji mai potrivite 
domeniului balisticii, decât celui al dragostei faţă 
de partenerii noştri sexuali, ştim să ne acuplăm cu 
imaginaţia. 


Nu a fost nevoie să insist; Sigma înţelese 
imediat că aşezasem atât de sus ideea de a face 
amor cu el, încât era nevoie de condiţii de 
excepţie pentru a o pune în practică. Solzii fini i se 
zbârliseră, atât era de contrariat. Şi cum nu 
doream să-l dezamăgesc în avântul lui, socotind că 
e necesar să-i susţin ardoarea până în ultima clipă, 
i-am promis: 

— Cu tine am să încerc prima dată tehnica 
amorului universal. 


Capitolul XV 


— ASTA ori e bordel, ori la loc comanda! 

În implacabila ei vulgaritate, fraza rostită de 
Sigma la ieşirea din maşina de transfer descria 
perfect Taulyra: un formidabil lupanar, a cărui 
nestemată o reprezenta Lyriato. 

Abia deschisesem uşa cabinei, că ne şi luară 
ochii uriaşe afişe luminoase, clipind deşucheate pe 
cerul roz-bombon, sugestii holografice elaborate 
după modelul femeii şi al bărbatului galactic ideal. 
Era cu neputinţă să-ţi dai seama cui aparţineau 
pupilele acelea lubrice, irişii destrăbălaţi, genele 
voluptuoase, pleoapele lascive — ordinatorul le 
sintetizase pornind de la un mare număr de 
informaţii cu privire la morfologia indivizilor ce 
populau Imperiul.  Reuşita era  covârşitoare: 
nimeni nu putea rezista solicitării erotice a acestor 
mii de ochi fără chip, constelații scânteind în 
perspectiva bulevardului. Am aflat mai târziu că 
existau şi străzi-buze, străzi-sâni, străzi-sexe, 
fiecare detaliu de anatomie pornografică, servind 
la identificarea topografiei specifice a capitalei 
împerecherii. 

Profund impresionată de această primă 
imagine, l-am luat la braţ pe Sigma şi am pornit pe 
jos spre cel mai apropiat, hotel, ale cărui rotunjimi 
evocau nu ştiu care ascunzişuri cărnoase ale 
trupului, unde gurii şi mâinilor le place să 
rătăcească; am spus „nu ştiu care”, fiindcă, şi aici 
arhitectul operase o subtilă sinteză asupra 
materialului fațadei, redând mai mult efectul 


vizual al goliciunii decât imaginea celei din urmă. 

Abia parcursesem câteva zeci de metri pe 
bulevard, că mulţimea ne şi înghiţi, ne aspiră, ne 
digeră în meandrele ei precum un rumegător. Ne 
pierdusem obişnuinţă de a ne afla în sânul unei 
populaţii atât de dense; eu una chiar uitasem că 
poate exista aşa ceva. Începând eu cele întâmplate 
în biroul din Antilles tour şi continuând cu atâtea 
drame şi peripeții, îmi făcusem cumplita ucenicie 
a singurătăţii şi a morţii. 

M-a liniştit atotputernicul miros al creaturilor 
ce mă târau după ele, izul vieţii, animalic, 
amestecat, nesfârşit de divers în esenţa lui pe care 
basul continuu al secreţiilor trupeşti o făcea să 
vibreze pe câteva octave suplimentare. Parfumul 
de transpiraţie m-a atras totdeauna — este cartea 
de vizită a fiinţei, singura în stare să-i dezvăluie 
aroma. 

Sigma, puternic, nepăsător, deschidea drum 
prin mulţime. Am încercat să-i împărtăşesc 
punctul de vedere; mi-a răspuns cu un aer grav: 

— Prezenţa gammorionilor îmi perturbă, 
cred, percepţia senzorială. De când am debarcat 
pe Taulyra, recepţionez totul altfel; sunetele şi 
imaginile, mai cu seamă, au o putere nouă, mi se 
transmit în creier sub forma unor mângăieri. 

Camaradul meu părea a se afla sub imperiul 
unei emoţii intense; ceea ce eu luasem drept 
indiferenţă semăna, mai curând, cu o atitudine 
defensivă faţă de agresiunea senzuală a mulţimii. 

— Dacă nu suporţi, închide ochii, te conduc 
eu. Probabil că atmosfera planetei are o influenţă 
asupra stimulilor tăi nervoşi. 


— De nu cumva o fi fost provocată artificial 
de cei care o controlează. Au tot interesul să 
potenţializeze senzațiile într-un asemenea loc, 
unde comerțul îşi scoate beneficiile din 
exploatarea sexualităţii. 

— În acest caz, nu vom merge amândoi în 
acelaşi, cartier; eu mă voi lăsa condusă de nas, iar 
tu ai, să fii la remorca ochilor şi a urechilor. 

Deosebeam mai bine acum, în acest talmeş- 
balmeş, curenţii care determinau anumite grupuri 
să se deplaseze de la centru spre periferie, 
vedeam unele cupluri desprinzându-se din fluxul 
principal pentru a se strecura spre străzile 
laterale, anumiţi indivizi repezindu-se brusc spre 
vreo baracă de pe marginea bulevardului. 
Dădeam, mai multă atenţie fațadelor evocatoare şi 
firmelor mobile şi în relief, care împroşcau cu 
ghearele lor bălţate cerul roz. 

— Vezi, am nimerit în cartierul onaniştilor. 

Aici, autoservirile sexului îşi ofereau întregul 
arsenal excitant — cu litere scânteietoare, cu 
simboluri de o crudă limpezime, cu desene de o 
pornografie aproape chirurgicală. Citeam acum pe 
stradă ca într-o carte deschisă, descifrând siglele 
apetisante, cu ameţeala îmbătătoare a unui licean 
proaspăt iniţiat. Şi toate imaginile acelea se 
mişcau cu un realism surprinzător; marelui du-te- 
vino de toate dimensiunile şi din toate materialele 
îi corespundea mişcarea de bielă a celor mai 
inventive şi mai bine mulate aspiratoare. Blăniţele 
cele mai secrete ale universului se exhibau în 
lumină, buze deschise,  sfârtecate, umede 
stindarde ale dorinței solidare; şi toate aceste 


vagine aspirau spre atingerea degetelor-laser ce 
ridicau chiloţii cerului acidulat. La fel se 
petreceau lucrurile şi cu vergelele în poziţie de 
drepţi, parcurse de guri de vis, de mâini de zână. 
Toată sexualitatea onanistă a lumii era rezumată 
în implacabila mişcare, înainte şi înapoi, la care se 
mărginesc dorinţele noastre cele mai intime. 

Fiind speriată la început de marele desen 
animat al plăcerilor singuratice am hotărât apoi să 
râd de el, hohotind de-a binelea când am văzut 
dezgustul de pe chipul lui Sigma. 

— Vino-ţi în fire, am şoptit, ăsta nu-i decât 
începutul.  Uită-te, mai bine, dacă, nu ne 
urmăreşte cineva. 

Învineţind coastele unor turişti extaziaţi la 
vederea unui penis gigantic pe al cărui gland se 
plimba încet o larvă elastică, el îşi croi drum spre 
o fundătură întunecoasă, unde ne refugiarăm 
amândoi. Nu ştiu ce cacofonie de imagini şi de 
mirosuri îi însoțea prima confruntare cu Lyriato, 
acesta dădea naştere, în spiritul lui rustic, unui. 
soi de nebunie nestăvilită, ca şi când fantasmele 
reţinute acolo de veacurile de ipocrizie galactica şi 
de o civilizaţie excesiv de pudică se exprimau 
acum în valuri delirante. Pradă unei saturaţii 
brutale cu această implacabilă agresiune a 
sexualităţii eliberate, Sigma lupta să-şi 
stăpânească greaţa. 

— Ştii, înainte să ajung aici eram încă destul 
de naiv ca să cred în dragostea ideală; o idee 
preconcepută, la care am renunţat. Şi acest 
eufemism acoperă locuri comune de o trivialitate 
absolută. 


Mi-am învăluit companionul cu privirea mea 
cea mai tandră. 

— Adeseori prejudecățile apără sufletele 
simple. Dar nu cred că în cazul tău e nevoie de aşa 
ceva. Îţi apreciez prea mult gustul ludic pentru a-l 
lăsa învăluit de idei preconcepute. Totuşi, poţi 
continua să crezi în dragoste, cu o condiţie: să 
înţelegi că în primul rând despre ASTA e vorba. 

Şi am arătat spre fantasticul carusel al 
masturbaţiei, ce se propaga prin spaţiu în 
constelații mişcătoare. 

— Iar imageria populară a făcut restul?! 
Gloata a inventat amorul, conform imaginii 
religiilor sale derizorii? 

— A trebuit ca strămoşii noştri să 
preacurvească nebuneşte ca să dea naştere 
gloatei. Dar cine poate spune dacă primele ființe 
care s-au împerecheat în galaxie şi-au imaginat 
dinainte cum vor să procedeze ori au cedat 
fatalităţii? 

Nu-l obişnuisem pe kappa-betelgeusian cu 
manevrarea gândurilor profunde; descoperea, pe 
nepusă masă, că vorbeam puţin, dar bine. Ceea ce 
l-a potolit mai eficient decât ar fi putut-o face o 
predică dintre cele mai liniştitoare; argumentele 
mele izvorau din convingeri contagioase. Toate 
societăţile noastre se bazau într-atât pe gargara 
ipocrită şi pe misticismul tâmpit, încât, pe măsură 
ce înaintam în vârstă şi călătoream, aveam tot mai 
mult nevoie de alte adevăruri, mai puţin 
anestezice. Era timpul să ştergem praful de pe 
ruinele vechilor civilizaţii arhaice, unde se 
împotmolea Imperiul, ca să respirăm din plin aerul 


pur al realităţii individuale. Astăzi îmi pierdusem 
ultima fărâmă de feciorie. 

În capătul fundăturii întunecoase unde ne 
retrăsesem, se lumină o firmă reprezentând două 
penisuri încrucişate pe un fond de blană pubiană. 
Nici măcar un expert n-ar fi putut ghici căror 
creaturi le aparţineau aceste sexe bărbăteşti; 
fiindcă împrumutaseră detalii organice de la 
diferite rase. Ansamblul compoziţiei arăta destul 
de bine, graţie calităţii grafice. Am văzut apoi că 
era reclama hotelului „La dueliştii lui Onan”; ne-a 
făcut impresie bună şi, fiindcă eram epuizați 
amândoi de acest prim contact cu Taulyra, n-am 
ezitat, să intrăm. 

— O cameră, vă rugăm. 

— Nu avem decât camere de o singură 
persoană. 

Logic, într-un asemenea cartier; am acceptat 
să ne despărţim. Atunci, recepţionerul care avea 
pe creştet un bizar smoc de pene. ca toţi indigenii 
de pe Akharnar, ne asigură: 

— Fireşte, vi le dau alăturate, le veţi putea 
reuni apoi, prin uşa comună... cu un mic 
supliment. 

Când ne spuse preţul, fără supliment, mi-am 
închipuit că părul care mi se făcuse măciucă se 
adunase, pesemne, într-un mot asemănător cu al 
lui. Din fericire, mi-am adus aminte de cartea de 
credit, cu rezerve aproape nelimitate; am fost, 
aşadar, de acord. Akharnarianul adăugă:: 

— Dacă vreţi nişte atonguri pentru la noapte, 
în oficiu am unele foarte proaspete. 

Sigma îmi făcu un semn discret să. accept. 


Pachetele din plastic violet, pe care le-am primit in 
schimbul unui nou bacşiş, aveau consistenţa şi 
supleţea cam greţoasă a unor limbi de vacă. 

De cum am intrat în cameră, am scos statueta 
lui Dô Vuan şi am aşezat-o pe căminul din imitație 
de marmură, unde ardea un foc rece, excelent 
confecţionat. Simbolul acela falie şi antropomorf 
avea puterea de a-mi da siguranţă. Tot acolo am 
pus şi atongul, apoi m-am dezbrăcat la repezeală, 
ca să fac un duş bun. Amicul meu trebuie să fi 
procedat la fel: auzeam încă zgomotul stropilor pe 
pardoseală, după care am închis apa la mine ca să 
trec la vapori uscați. Când, în sfârşit, m-am simţit 
din nou în formă şi m-am parfumat, singura, mea 
grijă a rămas aceea de a stabili un plan foarte 
exact pentru zilele următoare, ca să adunăm, cât 
mai multe informaţii cu putinţă despre Smits şi 
Tau. Aşa că nu mi-am mai pus la punct toaleta, ci 
am intrat în camera de alături, ca să vorbesc cu 
Sigma. 

Acesta continua să stea sub duş, dar nu din 
voia lui. Era prins ca într-o menghină între pereţii 
cabinei, iar furtunul duşului îi fusese vârât de-a 
dreptul în gâtlej; kappa-betelgeusianul nici nu se 
mai zbătea. Am închis grăbită robinetele; pereţii 
transparenţi se dădură, la o parte. Sigma se 
prăbuşi pe pardoseala imitație de gresie şi din 
gură i se prelinse un firicel de apă. Am înţeles că 
asta nu va fi de ajuns pentru a-l salva. Incordându- 
mi puterile, l-am tras afară şi m-am străduit să-l 
transform în arteziană: stând în, genunchi pe 
pieptul lui, îi apăsam plămânii pentru a-i evacua 
lichidul, în jeturi continue. 


A durat mult şi a fost groaznic; amicul meu 
devenise sferic, s-ar fi zis că amândoi gammorionii 
se umflaseră ca nişte bureţi înăuntrul lui; cuşca 
toracică de cetaceu necesita o forţă enormă 
pentru realizarea respirației artificiale. Când am 
ajuns să-i elimin şi ultima picătură de apă din 
plămâni, eram în pragul leşinului; din fericire, 
ritmul respirației i se restabilise de la sine şi, după 
câteva sforăituri teribile, Sigma deschise ochii, 
aţintindu-i cu un aer consternat asupra tapetului 
cu flori în forme sugestive. Apoi se ridică uşurel, 
protestând cu glas obosit: 

— Lyriato va fi, cu siguranţă, mormântul 
nostru. Abia am debarcat şi ăştia încep să ne 
execute. 

— Explică-mi şi mie cum s-a întâmplat, aş 
vrea să fiu sigură că a fost o intenţie criminală. 
După părerea mea, în afacerea asta o mare 
importanţă o are regia. 

— În toate crimele există şi spectacol. Din 
nefericire, actorul principal nu mai scapă! 
Presupun că dacă ai cunoaşte rolul, n-ai vrea să-l 
joci în locul meu. S-a petrecut foarte repede, n-am 
avut timp să văd cine m-a agresat; cabina s-a 
închis în jurul meu, împiedicându-mă să mă zbat. 
Apoi o mână a deşurubat stropitoarea duşului şi 
mi-a vârât furtunul în gură. 

— Cum era mâna aceea? 

— Păroasă. Te gândeşti la Claie-de-păr? 

— Tocmai pentru asta nu cred într-o 
premeditare criminală.  Executantul de la 
societatea Eros a intervenit mereu doar în scopuri 
preventive, ca să mă determine să renunţ. Dacă ar 


fi vrut cu adevărat să ne lichideze pe amândoi, n- 
ar fi fost nimic mai uşor. 

— Când o să mor data viitoare, am să-ţi spun 
ce impresie mi-a făcut. 

Nu merita osteneala să-i transmit lui Sigma 
convingerile mele, dar eram sigură că nu m-am 
înşelat. De la cea mai fragedă vârstă, mi se 
întâmplase să asociez faptele într-o manieră foarte 
personală. Unii numesc asta intuiţie, opunând-o 
chiar inteligenţei; eu văd în ea, dimpotrivă, un 
mod mai rapid de a înţelege, fără a mai trece prin 
intermediarul raţionamentului, asemănător 
simțului de orientare al păsărilor migratoare. 
Acest misterios procedeu de interpretare a 
evenimentelor, fără a-i justifica diagnosticul, 
seamănă cu premoniţiile oamenilor de geniu ori al 
precursorilor, care aruncă în aer bunul-simţ 
comun, asociind evenimente în aparenţă lipsite de 
legătură, uneori antagonice. 

Pentru acest motiv am ales meseria de 
detectiv. Era timpul să-mi pun talentele la 
încercare, dacă doream să controlez 
deznodământul în afacerea Taului. Cu cât înaintam 
în anchetă, cu atât eram convinsă că Lee van Souk 
mă aruncase pe o pistă falsă, cu scopul de a afla 
adevărul, prevăzând că şi adversarii lui mă vor 
folosi ca momeală pentru a descoperi cât mai 
multe. Venise momentul să pun din nou mâna pe 
cărţi şi să servesc jucătorii. 

L-am ajutat pe Sigma să se lungească pe 
patul care începu să se legene voluptuos. 

— Taie contactul! Porcăria asta de cameră 
vrea să-mi vină de hac. 


În dreapta patului exista un complex tablou 
de bord, destinat, fără îndoială, întreţinerii unui 
anumit număr de iluzii fizice pentru fanaticii 
masturbaţiei ce frecventau hotelul specializat. 

Indată ce somiera îngustă se imobiliză, Sigma 
se retrase la margine şi mă invită să mă culc 
alături de el. Am făcut-o fără reţineri. Eram 
epuizați amândoi; abia dacă îi mai simţeam trupul 
lipit de al meu. Ne-am bucurat de tăcere. Zidurile 
hotelului erau perfect izolate; nu auzeam nici un 
zgomot din exterior, nici de pe stradă, nici din 
camerele alăturate. Răspunzând dorinţei noastre, 
se făcu, pe nesimţite, penumbră. Am pus mâna pe 
coapsa lui Sigma şi m-am întors cu faţa în jos, 
lipită mai departe de trupul său mare şi cenuşiu. 
Mirosea plăcut, a miere şi mirodenii, ca un fruct 
macerat în propria-i coajă. Am simţit o dorinţă 
nelămurită să-mi aşez palma minusculă pe 
trunchiul lui umflat, căutând fără silă să localizez 
creaturile de pe Orion; dar, pe măsură ce-l 
exploram, muşchii falşi i se retrăgeau, pentru a 
lua naştere în altă parte, prefăcându-l pe Sigma 
într-o ciudată sculptură cinetică. 

Fermecată de  deliciosul moment de 
intimitate, uitasem că acel con de beton omenesc 
era teribil de încăpățânat. Profitând de abandonul 
meu, începu să fluiere aria lui Donaana. Jurasem 
să nu-i cedez până când ancheta nu va lua sfârşit 
şi nu aveam de gând să-mi schimb hotărârea, sub 
nici un pretext. Nu era vorba de o decizie 
arbitrară: după extazul cu D6 Vuan, mă simţeam 
atât de vulnerabilă, atât de tare înclinată să mă 
dedau, neînfrânat, unor veşnice împerecheri, încât 


trebuia să mă apăr cu orice preţ, chiar dacă 
nevoia de a-mi continua experienţa sexuală cu 
Sigma îmi tortura pântecele. 

Am sărit jos din pat, am scos atongul din 
ambalaj şi l-am aruncat, cu un gest nu lipsit de 
trivialitate, peste trupul gol al amicului meu. 

—  Consacră-te plăcerilor lui Onan! 
Deocamdată, pe mine trebuie să mă consideri 
drept Fecioara de fier. 

Zis şi făcut: extraordinarul organism plat se 
înfăşură în jurul penisului său şi începu să-l 
giugiulească, să-l învăluie, să-l răsfeţe, cu o 
desăvârşită artă a atingerilor fugare şi a 
mângâierii. L-am lăsat aşa, nerăbdătoare să mâi 
trec o dată în revistă elementele cunoscute ale 
anchetei şi să le cercetez minuţios, ca să văd dacă 
nu-mi vine vreo nouă idee. 

Intrând in cameră, am tras zăvorul de 
siguranţă. Pe cămin, atongul ieşise din pachet şi 
făcea corp comun cu statueta fosilă a lui Dô Vuan, 
încercând parcă să-i dea viaţă. M-am culcat, 
oftând; hotărât lucru, Taulyra era o planetă 
afrodiziacă, iar eu mă simţeam din ce în ce mai 
puţin sigură de virtutea mea. In ciuda eforturilor 
de a rămâne trează, am adormit curând şi am 
visat că atongul cobora de pe piedestalul lui 
pentru a mi se strecura între buzele sexului, 
stârnindu-mi, fără grabă, plăcerea. Deşi tehnica 
amorului universal nu-mi stătea la îndemână, 
simţeam o sete mistuitoare de a adopta toate 
practicile dragostei. 


Capitolul XVI 


DIMINEAŢA, mi-am dat seama că n-a fost un 
vis; eram scăldată în sudoare, iar pielea mea, de 
obicei atât de luminoasă, căpătase o tentă tulbure, 
foarte neplăcută. Mă simţeam, însă, pe de-a- 
ntregul eliberată; juisasem într-o singură noapte 
mai mult decât în toată viaţa, sexualitatea şi 
onirismul confundându-se într-un unic spasm, cu 
durată aproape nesfârşită. Atongul ajunsese ca o 
frunză uscată; de la o vreme, fiinţele ce se 
apropiau de sexul meu păreau condamnate la o 
inexorabilă vestejire. 

M-am ridicat clătinându-mă, golită de toată 
energia în urma orgiei solitare, dar şi uşoară, ca şi 
când, peste noapte, o parte a substanţei mele se 
risipise. Taulyra era o planetă cu adevărat 
periculoasă pentru cei ce se lăsau în voia febrei 
erotice. Dacă nu luam seama, Sigma şi cu, mine 
aveam să ne prefacem curând în nişte larve 
sexuale avide doar de următorul orgasm, în 
vagabonzi ai plăcerii. Evenimentele nu vor întârzia 
să confirme acest risc. 

Am înfulecat cu lăcomie un mic dejun botezat 
drept afrodiziac de către proprietarii hotelului „La 
dueliştii lui Onan”, pe bază de fiertură de 
cantaridă, dulciuri din corn de rinocer, preparate 
din carne a căror reputaţie era bine cunoscută pe 
anumite planete; în sfârşit, salate din flori a căror 
reţetă provenea din ierbarul medicinal al lui 
Casanova; toate acestea, la care s-au adăugat 
ceainice întregi de lichid fierbinte cu aromă de 


cafeină, mi-au refăcut organismul. Am ezitat o 
clipă înainte să intru sub duş, apoi m-am 
resemnat, ştiindu-mă incapabilă să cobor în stradă 
până nu le redăm trupului şi pielii acel lustru de 
curăţenie ce le făcea să adere la cotidian. De 
altfel, nu credeam că voi avea de-a face cu un nou 
atentat; în general, repetând acelaşi gag ajungi să 
stârneşti râsul şi rareori să omori... Eram din ce în 
ce mai sigură că nu se urmărea uciderea noastră 
imediată; adversarii sperau să trezească în noi 
suficientă  nelinişte, încât să acţionăm într-o 
manieră dezordonată, trădându-le un secret în 
posesia căruia eram, poate fără să ştim. 

In acest sens, deţineam un atu care 
deocamdată ne apăra. Şi trebuia să profităm de 
asta, pentru a descoperi Taul înaintea lor. 

Sigma nu dăduse dovadă de aceeaşi 
cutezanţă; era murdar şi boţit ca un şorţ de 
gunoier; prăbuşit pe pat, îşi revenea cu greu de pe 
urma numeroaselor  ejaculări provocate de 
animalul masturbator. 

— Am încercat să-mi smulg porcăria asta de 
pe sex; imposibil, s-a agăţat ca o lipitoare! Abia de 
vreo două ore am scăpat. Dacă mai dura zece 
minute, m-ai fi putut adăuga, alături de D6 Vuan, 
colecţiei tale de mumii. 

Mă scruta cu ochii mici şi stinşi: atongul îi 
făcuse o treabă atât de bună, încât nici un fel de 
dorinţă nu i se mai citea în priviri, pe când mă 
contempla, goală-puşcă şi împrospătată după 
toaleta matinală. Eram prea bine crescută ca să 
remarc cu glas tare cât. de diferit se manifesta 
excesul de plăcere la bărbaţi şi la femei, 


secătuindu-i pe cei dintâi de conţinutul lor 
filozofic, în vreme ce la celelalte favoriza 
plenitudinea inspiraţiei. 

L-am înviorat puţin expunându-i noul meu 
plan, ce rezida într-o idee evidentă: vom face 
amândoi pe nevinovaţii şi ne vom plimba prin 
Lyriato, pretinzând că suntem în căutarea unui 
mijloc de a ne acupla, în ciuda diferenţelor de 
mărime şi de conformaţie ale organelor noastre 
genitale. 

— Cam simplist, nu crezi? 

— Poate, însă are virtutea unei provocări 
evidente; nici detectivii din epoca de aur nu aveau 
alte metode pentru a elucida problemele supuse 
atenţiei de către clienţi. „A umple de rahat” făcea 
parte din tactica lor; după care, era suficient să fie 
destul de tari şi de şmecheri ca să reziste până la 
sfârşitul anchetei. 

— De fapt, vrei să-ţi joci până la capăt rolul 
de momeală încredinţat de Lee van Souk. Nu crezi 
că ar fi bine să te machiezi iarăşi ca să te poată 
recunoaşte? 

— Domnişoara Farah şi Claie-de-păr mă vor 
identifica sub înfăţişarea firească de fiinţă de pe 
N'Gor, iar cei pe care vreau să-i dau în vileag ne 
urmăresc de când am sosit. Mă cunosc, deci. 

— Crezi că Smits a vorbit? 

— Sunt convinsă că nu, chiar dacă a avut 
şansa să ajungă aici pe planetă. Nu! Cred că 
patronii din Lyriato ştiu de unde le vin călătorii. 
Or, să întâlneşti nişte evadați de pe satelitul lui Dô 
Vuan nu e un lucru obişnuit, încă de, la începutul 
afacerii ne-am angajat într-o uriaşă partidă între 


campioni; aceştia cunosc toate loviturile şi dispun 
de noi ca de nişte pioni. Ca să avem şansa de a 
scăpa cu bine, trebuie să ne însuşim de la ei 
regulile jocului. 

Îi zdruncinasem convingerile. Se ridică, 
bombănind. Chiar aşa, slăbit, după multe orgasme 
succesive, statura lui l-ar fi putut linişti şi pe cel 
mai fricos individ. Coborând la recepţie. Sigma îl 
apucă pe akharnarian de moţul de pene şi îl ridică 
deasupra biroului. 

— Acum ai să ne explici de ce ne-ai pasat 
animalele alea cu apucături de vampir şi cine ţi-a 
poruncit să o faci! ( 

Recepţionerul îşi păstră calmul şi, cu 
trăsăturile crispate din cauza durerii, răspunse 
inocent: 

— Când vii în cartierul lui Onan o faci pentru 
a te masturba, nu ca să joci golf! 

— Şi, desigur, ai crezut că ne oferi o plăcere? 
Măcar de-ar fi existat un mijloc cunoscut ca să te 
debarasezi de atong. 

— A, iertaţi-mă, am uitat să vă spun! Ca să te 
eliberezi de animal, ajunge să-l vâri sub apă. 
Atongul crede atunci că se află în elementul lui 
natural, oceanul de pe Falung, şi fuge prin gura de 
scurgere. 

— În vreme ce tu eşti sufocat cu duşul. 

— Dacă asta vă poate amuza, să ştiţi că pe 
Taulyra sunt permise toate viciile. De altfel, nu 
rareori onaniştii se sinucid. Asta vine, fără 
îndoială, din dorinţa de a realiza totul prin sine 
însuşi. 

Nu exista nici un motiv să ne mai îndoim de 


buna-credinţă a akharnarianului. Sigma îl lăsă jos, 
apoi îşi frecă mâinile una de alta, să-şi dezlipească 
vreo câteva pene rămase pe degete. Dacă expresia 
„a fierbe de furie” poate avea un sens, kappa- 
betelgeusianul o ilustra perfect: trunchiul şi 
bicepşii lui căzuseră pradă unei furtuni organice. 

— Nu cumva o să naşti chiar acum? 

— Nu, gammorionii mă lucrează, dar fătarea 
încă nu a început. Dacă, e să-i dăm crezare lui D6 
Vuan, mai sunt necesare câteva zile, o săptămână 
cel mult. 

Pe Taulyra, în special la Lyriato, zorile sunt 
crude; pe cerul roz-acidulat, firmele păleau, sexele 
holografice păreau să se stingă, părul de pe 
pubisuri se evapora în nori colorați, buzele se 
risipeau într-un ultim spasm, penisurile se 
estompau precum nişte rachete lansate spre 
infinit, iar maşinile de masturbat îşi trasau 
schemele cu linii punctate, ca pe o planşă tehnică. 
Şi mulţimea se evaporase. Rămăsese doar mirosul 
puternic al tuturor acestor masculi şi femele în 
rut, a căror turmă se retrăsese ca o maree, lăsând 
pe pavaj epavele poftelor lor, instrumente 
enigmatice, prezervative de toate mărimile şi 
formele, diafragme ca nişte monocluri, ca nişte 
prisme, altele dantelate sau crenelate, cărţi 
poştale aluzive, veşminte sfâşiate, resturi organice 
de origine suspectă, holograme porno şi bice, 
cleşti destinaţi plăcerilor. 

Am  adulmecat aceste efluvii puternice. 
Vremea era frumoasă şi eu mă înseninam tropăind 
pe lângă Sigma, a cărui înfăţişare de condamnat la 
moarte nu-l împiedica să înainteze cu paşi mari 


spre Heteropalace. Akharnarianul ne indicase 
respectivul stabiliment ca fiind singurul 
susceptibil să satisfacă exigenţele cele mai înalte 
în materie de amor. 

Sex-hotelul nu aducea cu nimic cunoscut, cu 
nimic care să semene cu arhitectura tradiţională a 
Imperiului pe bază de case moi, de turnuri 
zburătoare şi de grădini nomade. Stabilimentul 
avea înfăţişarea unui tors imens de femeie de soi 
pământean, făcut dintr-un material fotosensibil ce 
reproducea cu uimitoare fidelitate toate nuanțele 
epidermei. Doi frumoşi sâni divergenţi încununau 
această operă senzuală, fără ferestre, netedă şi 
mângâietoare la vedere, pe care un buric splendid 
desenat o străpungea cu ochiul lui orb. In partea 
de jos, membranele desfăcute ale unui vagin cu 
marginile stacojii ne invitau la penetraţie. Ne-am 
strecurat fără nici o aprehensiune în acest castel 
vulvar, primiţi, dincolo de un coridor lung şi 
umflat, de vreo zece taulyrieni. 

Aceştia nu se expatriază niciodată; era pentru 
prima oară când întâlneam specimene vii. 
Înfăţişarea lor durdulie, gesturile efeminate şi 
zâmbetele ambigue le serveau de minune pentru 
rolul de codoşi ai galaxiei pe care şi-l aleseseră. 
Unii specialişti pretind că ar fi, mai degrabă, 
feminini, alţii masculini; adevărul este mult mai 
simplu — sunt lipsiţi de sex. Ovipari, nu trebuie să 
fie fecundaţi pentru a se reproduce. Teoria spune 
că ajung la orgasm în clipa ouatului, ceea ce le 
interzice accesul la sexualitatea universală ai cărei 
înfocaţi propagandişti şi profitori entuziaşti sunt 
cu toţii. 


Cu titlu de provocare, Sigma mângâie fesele 
celui dintâi care îi trecu prin apropiere; acesta 
hohoti  gâlgâit şi se întoarse, apoi râsul îi 
încremeni pe buze, la vederea membrului 


disproporționat al oaspetelui, a alurii 
respingătoare a acestuia şi a formei hotărât 
anticoncepţionale. 


— Dezolat, n-am nimic de oferit pentru acest 
gen de instrument. 

M-am vârât între ei. 

— Asta e şi problema mea. Se împlinesc trei 
ani de când ne-am unit prin contract şi încă n-am 
reuşit să facem dragoste împreună. Călătoria asta 
la Lyriato e un fel de ultim pelerinaj. Să nu-mi 
spuneţi că nimeni nu e în stare să ofere o soluţie 
la problema cuplului nostru, mai cu seamă în 
Mecca sexului! 

Micile creaturi colcăitoare şi trandafirii se 
adunară într-un conciliabul; goliciunile drăguţe şi 
rotunjoare li se fâţâiau pe sub uniformele de voal. 
Le priveam cu atenţie în vreme ce discutau, 
întrebându-mă care este rolul lor exact în 
organizarea planetei şi raporturile pe care le 
aveau cu societatea Eros. In ciuda abundenței de 
sucursale, sediul  consorţiului nu părăsise 
niciodată Taulyra. Am încercat să recunosc câteva 
dintre detaliile despre care Smits îmi vorbise pe 
fugă, în timpul călătoriei noastre, dar din toate 
spusele lui nu mai reţineam decât fragmente, 
susceptibile să-mi hrănească paranoia. 

Examinaţi îndeaproape, indigenii abia dacă 
erau umanoizi, ceea ce îi deosebea de majoritatea 
cetăţenilor Imperiului; evident, aveau două 


membre inferioare, excesiv de scurte, care puteau 
trece drept picioare, dar ceea ce adineauri luasem 
drept fese era, în realitate, un fel de sac din. 
carne, alcătuind bazinul de unde ieşeau diferite 
protuberanţe şi tentacule imitând un trunchi, nişte 
braţe şi un cap - ce semănau cu respectivele 
organe doar într-o viziune ca a mea, 
antropomorfică. lar faţa le-o descopeream prin 
deducție în locul unde aveam obiceiul să o 
întâlnesc; dar, deşi prevăzută cu o gură şi cu doi 
ochi, era imposibil să-i găseşti urechile, nasul şi, 
de asemenea, părul. 

Delegatul taulyrienilor ni se adresă în sfârşit: 

— Vă putem propune cada de baie, dar costă 
foarte mult şi nu garantăm reuşita operaţiei. 

— Ce înţelegeţi prin „cada de baie”? 

— A! O bizară creatură lichidă, recent 
descoperită de serviciile noastre specializate. Are 
proprietatea de a se insinua peste tot unde 
descoperă un orificiu. 

— Nu înţeleg unde vreţi să ajungeţi. 

Sigma îşi puse din nou în valoare falsa 
musculatură, iar micuța creatură acoperită cu 
voaluri dădu înapoi, speriată de-a. binelea. Am 
prins-o de tunica transparentă, care se sfâşie; 
degetele mi-au venit în contact cu pielea ei 
granuloasă, uşor lipicioasă. Am retras repede 
mâna, constatând o dată în plus că atmosfera 
specială de pe Lyriato amplifica simţurile; aveam 
pipăitul la fel de acut ca altădată, mirosul şi eram, 
poate, în stare acum să detectez cele mai slabe 
urme de arome. Dacă nu luam seama, mediul 
înconjurător avea să-mi joace feste, pentru că nu 


mai apreciam exact realitatea sensibilă. De pildă, 
era pentru prima oară când atingeam o piele şi 
asta mă scârbea teribil. Micul taulyrian, jignit de 
sila mea, îmi aruncă pe un ton strident: 

— Ce mai ţărani! Le propunem o afacere 
excepţională, o creatură ce ţi se mulează pe 
contururile cele mai intime ale anatomiei, când te 
culci în cada unde îşi duce viaţa, iar dumnealor fac 
nazuri. 

— Prostule, replică Sigma, prefer să mă 
întorc la atong! 

— Nu ne aflăm în cartierul lui Onan. Această 
tânără N'Gor mi-a spus că aţi fi heterosexuali. 

— Şi n-aţi auzit niciodată vorbindu-se despre 
tehnica amorului universal? Noi asta căutăm. 

Dacă aş fi avut de gând să construiesc o 
bombă vocală, proiectul mi-ar fi reuşit în acea 
clipă; efectul cuvintelor a fost surprinzător - 
acestea  acţionară fizic asupra taulyrienilor, 
deformându-i şi ştergându-le astfel până şi cea 
mai mică înrudire cu umanoizii. Apoi, creaturile 
grăsune dispărură în spatele unor uşi secrete, ca 
la un semn magic. 

Ne aflam în faţa unui singur interlocutor, 
clientul meu Lee van Souk! 

— Urcaţi la etaj, în camera insonorizată, până 
când eu voi proceda la o uşoară remaniere a 
benzii de memorie din salonul de recepţie; nu 
putem vorbi aici despre asemenea lucruri. 

Încăperea era atât de bine izolată, încât 
zgomotul sângelui din venele şi arterele noastre 
semăna întru totul cu acela al cascadei Niagara. 
Sigma suferea mai mult decât mine; tocmai când 


aveam cea mai mare nevoie să ne unim eforturile, 
n-am ajuns să-i smulg nici măcar un comentariu 
asupra situaţiei. Uitasem că amicul meu era 
alcătuit din trei corpuri şi că zarva lor organică 
trebuia să-i sune în cap la fel de puternic precum 
un oftat al Sfintei Treimi. 

Din fericire, Lee van Souk veni foarte repede. 
Omuleţul nu se schimbase deloc de când intrase în 
biroul meu din Antilles tour; doar cârlionţii îi 
păreau mai stufoşi, potriviţi proaspăt şi mult mai 
parfumati. 

— Vă rog, nu există nici un mijloc de a reduce 
izolarea? întrebă Sigma. Mi se înfundă urechile. 

— Aşezaţi-vă, am să înlătur un panou, mormăi 
Souk. 

Arătă spre hamace. Ne-am lungit în ele, cu o 
anume voluptate, conştienţi dintr-o dată de 
oboseala pe care o acumulasem de la sosirea în 
Lyriato. In acest timp, Souk modifica pe un tablou 
de comandă acustic datele fizice ale camerei 
insonorizate, bombănind: 

— Umanoizii ăştia, cu circulaţia lor sangvină, 
nu pot fi invitaţi, într-adevăr, într-un mediu închis. 

Il priveam acum cu alţi ochi şi deodată am 
înţeles că mă înşelasem grav la începutul acestei 
anchete: Lee van Souk nu era om. Era taulyrian. 
lată ceva ce schimba radical datele problemei. 

Ca şi cum ar fi avut puterea de a-mi citi 
gândurile, omuleţul îşi smulse cu un gest hotărât 
cârlionţii, îşi scoase peruca şi costumul în 
pătrăţele,  dându-şi la iveală, fără reţineri, 
excrescenţele de carne roz. Eram destul de 
impresionată să-l văd în tulburătoarea lui 


goliciune;  bănuielile mi se  confirmau, pe 
neaşteptate — miza partidei se situa la scară 
galactică. 

— Vreau acum să, aflu rezultatele muncii 
dumitale, Sadie mac Key. Să-mi spui, în primul 
rând, cum ai făcut să dispari cu desăvârşire din 
Imperiu. Te-am căutat pretutindeni. 

Indiscutabil, Souk avea dreptul să afle 
adevărul. Era clientul meu. Dar oare nu se 
modificaseră clauzele contractului din pricina 
falsei lui identități? Am aruncat o privire în 
direcţia lui Sigma. Părea atât de corpolent, încât 
mă aşteptam să văd hamacul rupându-se cu el. Se 
ridică, greoi. 

— Nu-i spune nimic, Sadie, e un spion de-al 
lui Eros. 

— Dacă domnişoara Farah nu mi-ar fi 
destăinuit că Souk a scăpat de pe satelitul- 
penitenciar, am fi mereu gata să evităm un 
asemenea popor de nebuni. 

— Îţi amintesc că ţi-am oferit o carte de 
credit care se află, pe parcursul întregului an, sub 
controlul societăţii noastre; putem să blocăm orice 
sumă de care veţi fi dispus.. 

— Cel puţin, te recunosc: dezagreabil ca 
totdeauna! 

— Am alergie la moravurile Imperiului. Să nu- 
ţi închipui că ar fi vorba de rasism, că detest, spre 
exemplu, toţi umanoizii fiindcă au circulaţie 
sangvină, în vreme ce metabolismul nostru se 
supune schimburilor osmotice. Nu e nici o 
problemă de miros sau de pipăit. Ci o chestiune 
ideologică. Toți sclavii Pământului ne sunt 


duşmani, chiar dacă au aerul unor slugi 
nevinovate. Prin pasivitatea lor, contribuie la 
dominaţia pământenilor. 

— Şi dumneata nu faci acelaşi lucru, 
supunându-te societății Eros, ajutând-o să 
instaureze monopolul asupra sexului in toată 
galaxia şi punându-le la dispoziţie Taulyra, ca să 
stabilească aici sediul unui gangsterism la scară 
cosmică? 

Amicul meu îşi ieşise din ţâţâni; o clipă am 
crezut că se va ridica pentru a-l reduce la tăcere 
pe minusculul taulyrian, cu o singură lovitură. Dar 
oboseala îl copleşise. 

— Nu te lăsa înşelat de asta. l-am cerut lui 
Sadie mac Key să efectueze o anchetă cu privire la 
Tau, tocmai ca să descoperim, în sfârşit, un mijloc 
de a lupta împotriva Imperiului. 

Mi-am amintit de domnişoara Farah şi de 
teoria mea asupra  subversiunii indirecte 
reprezentate de o sexualitate universală, care ar 
submina fundamentul civilizaţiei actuale, bazate 
pe perfecţionism şi diviziune rasială. 

— Atunci, de ce nu mi-ai spus, ca Dô Vuan, că 
există o tehnică a amorului universal căreia vrei 
să-i afli secretul? 

— In perioada aceea, grupul nostru 
revoluţionar nu auzise vorbindu-se decât despre 
Tau, fără a şti exact ce concepte reprezenta sigla. 
Nu ţi-am ascuns că te vom trimite ca avangardă 
pentru a încerca să smulgi informaţii de la 
duşmanii noştri. 

Lee van Souk era cuprins de o agitaţie 
insolită; trupul cărnos îi fremăta ca sub acţiunea 


unui vibromasor invizibil. N 

— De atunci, am aflat multe. In particular, că 
Dô Vuan trecuse foarte aproape de revelația 
adevărului. Dar nu aveam nici un mijloc de a-l 
contacta. Vom pleca imediat, împreună cu voi, la 
palatul lui; sunt sigur că există o cale să încheiem 
un târg. Un personaj cu spirit atât de puternic 
trebuie să se asocieze la căderea Imperiului. 

— Imposibil, din păcate! Astăzi, Dô Vuan e 
mort. 

— Avem posibilitatea să scoatem informaţii 
de la orice cadavru. Hai, repede, unde se află? 

— La „Dueliştii lui Onan”, sub formă de 
mumie. 

Nerăbdarea subită a taulyrianului ne-a redat 
un oarecare dinamism. Sigma se şi ridicase stând 
cu mâna pe uşa camerei insonorizate. 

— Vin şi eu. Dacă mai rămân încă zece 
secunde în odaia asta înăbuşitoare, o să nasc, 
prematur, un pian cu coadă. 

Nu părea să glumească; sau, mai degrabă, 
dacă avea curajul să o facă, era ca să-şi ascundă 
cumplita: frământare; aş fi vrut să-l liniştesc; însă, 
pentru asta, sărutul pe care i l-am dat era, cu 
siguranţă, insuficient. Peste zece minute, treceam 
cu toţii pragul dormitorului meu. Fireşte, statueta 
lui D6 Vuan nu se mai afla pe cămin. 

Am privit stupefiată peretele îmbrăcat în 
tapet cu graffiti erotice. De ce nu avusesem 
inspiraţia ca, înainte, de a mă dărui eroului, să-i 
cer coordonatele graniţei galactice? Extazele 
succesive ne duseseră atât de departe de 
realitate! Dar nu mai aveam timp să-mi reproşez 


neglijenţa. 

E greu de atribuit sentimente acelora ce nu 
au aspect umanoid; şi totuşi, după bizarul 
aranjament al gurii şi al ochilor, aliniaţi într-un 
cerc perfect, în mijlocul feţei plate, ghiceam cât de 
intense puteau fi ura; şi ciudă unui taulyrian. 

— Deşi Dô Vuan a dispărut, ştiu cum se 
ajunge pe satelitul lui. lar acesta, din surse sigure, 
conţine informaţii inedite. 

— Este lucrul cel mai puţin însemnat pe care 
ni l-ai putea oferi. 

Interesele aflate la mijloc erau uriaşe, astfel 
încât riscam un nou bluf. La urma urmei, 
devenisem fără, să vreau unul dintre protagoniştii 
acestei afaceri prea puţin limpezi. Plătisem de mai 
multe ori, cu o plăcere periculoasă, riscurile 
asumate; acum devenise necesar pentru mine să 
înţeleg. Se terminase jocul de-a tânăra nevinovată, 
în faţa traficanţilor de sex, al unei poliţii ucigaşe şi 
al unor complotişti perfizi. Aveam pentru aceasta 
două atuuri: amicii mei Sigma şi Smits, a căror 
fidelitate necondiționată o  dobândisem. Din 
nefericire, însă, primul se găsea într-un pericol de 
moarte, iar celălalt dispăruse dintr-un 
transmiţător de materie. Trebuia să readuc 
şansele de partea mea, eliberându-l pe kappa- 
betelgeusian de amenințarea unei naşteri 
misterioase şi încercând să-l regăsesc pe Sultan. 

Am expus liniştită termenii pretențiilor mele. 
Contrar tuturor aşteptărilor, Lee van Souk nu 
protestă. 

— Nu te nelinişti, vom căuta să facem ceva 
pentru prietenul dumitale. Problema e foarte 


delicată, dar avem interesul să  grăbim 
maturizarea, altfel organismul celui care îi 
adăposteşte pe gammorioni va fi transformat 
ireversibil. Şi când se produce naşterea, nu mai 
rămâne mare lucru din fiinţa purtătoare. 

Sigma păli; un fel de ulei i se scurgea printre 
solzii fini ai pielii. Lucrul de care se temuse după 
formidabilul amestec erotic cu făpturile de pe 
Orion, anume pierderea totală a personalităţii, 
ajungea la scadenţă. Solidul său bun-simţ îl 
ajutase să reziste, dar imaginaţia ce-l bântuia îi 
subminase, încetul cu încetul, încrederea. Nimeni 
nu-i putea da asigurări cu privire la ce se va 
întâmpla în clipa când se vor fragmenta 
gammorionii. 'Taulyrianul, specialist incontestat al 
împerecherii şi al reproducerii, avea poate în 
mână viitorul lui. 

— Iartă-mă, Sadie, trebuie să te părăsesc 
pentru moment. 

M-am apropiat de el, m-am lipit de trupul lui 
formidabil şi am ridicat ochii spre ai săi, fără o 
vorbă. 

— Pentru voi, tratamentul va fi gratuit, 
adăugă Lee van Souk. In clipa asta e o mare 
cerere de acuplări cu gammorioni. Şi nu mai 
dispunem de nici unul. Chiar la o naştere medie 
putem avea beneficii substanţiale. 

— Eşti un mare ticălos! 

— Să nu crezi asta, ancheta cu privire la Tau 
ne costă scump. Şi nu suntem decât nişte sărmani 
servitori ai lui Eros, aşteptând să-i devenim 
stăpâni. 

Era bizar să vezi acea fiinţă rotofeie, toată 


numai curbe şi umflături, luând înfăţişarea unui 
mare carnasier aflat pe urmele unei gazele. Mi-am 
regăsit autocontrolul. 

— Cât despre Smits, dacă nu s-a risipit în 
transmiţătorul de materie, se găseşte, probabil, în 
mâinile consorţiului; nimeni nu poate face nimic 
pentru el. 

— Sultanul reprezintă o piesă esenţială în 
partida pe care o jucăm, am minţit eu; unul dintre 
prietenii lui practicase tehnica amorului universal. 

— Bine, îţi dau două zile ca să-l găseşti; după 
acest răgaz, vom merge pe satelitul lui Dô Vuan. 
Smits se numără, pesemne, printre victimele 
utilizate la experimentările sexuale. Dacă mai 
trăieşte, trebuie să agonizeze la periferia lui 
Lyriato. 

Sigma îmi înconjurase umerii cu braţele lui 
calde şi îmi mângâia încetişor gâtul, de parcă aş fi 
fost animalul său preferat. O spaimă cumplită mă 
cuprindea, la gândul de a-l părăsi; până şi 
perspectiva abandonării lui Lee van Souk mă 
speria. Dar nu mai eram stăpână pe hotărârile 
mele, pornisem pe o potecă atât de strâmtă, încât 
întoarcerea se dovedea imposibilă. Şi mai simţeam 
şi o minunată excitație la apropierea pericolului. 
Să fi fost speranţa de a-l salva pe Smits ori acea 
amplificare a simţurilor apărută după ce sosisem 
pe Taulyra? Am ieşit brusc din cameră. 

Pe cerul roz se aprindeau primele imagini 
holografice fantome ale extazului. 

Şi, în curând, am ştiut că un amănunt nu se 
potrivea: Sultanul îmi spusese că Stani, fătălăul 
lui, făcuse dragoste cu un taulyrian, graţie tehnicii 


amorului universal. Cum de Lee van Souk nu era 
la curent cu asta? 


Capitolul XVII 


DUPĂ CUM SE VEDEA pe bulevard, era 
evident că imaginaţia conceptuală a genului 
mamifer umanoid cu privire la sânii femelelor nu 
se dezvoltase deloc. Dacă variațiile de dimensiuni, 
de rotunjimi, formele aureolelor şi ale sfârcurilor, 
divergenţa sau convergenţa pieptului produceau 
iluzii de o clipă în favoarea acestei expoziţii 
enorme de momeli mamare de pe firmele ce 
mărgineau strada, îţi dădeai seama repede că era 
vorba de aceeaşi pungă de lapte, cu o capacitate 
mai mult sau mai puţin avantajoasă şi că aveai 
nevoie de o întreagă beţie obsesivă a dorinţei 
pentru a descoperi în ea oarece farmec. 

Să fi fost un scurt moment de depresiune 
cauza acestei judecăţi severe? Ori oboseala de 
după atâtea experienţe sexuale încercate într-un 
răstimp aşa de scurt? Nu cred. Smits, iniţiatorul 
meu, îmi neglijase sistematic această parte a 
anatomiei, pentru a se consacra amorului în zona 
feselor, unde anusul şi sexul erau sărbătorite cu 
ardoare. Poate de aici disprețul acesta amuzat în 
legătură cu sânii? Cert este că etalarea 
consternantă a sânilor gigantici în vârful 
coşmeliilor diforme ce mărgineau bulevardul mă 
adusese în pragul dezgustului. Însă, creatorii 
decorului iluzoriu, unde erau reprezentate toate 
nuanțele esenţiale ale pielii, de la albul cel mai 
pur la negrul cel mai întunecat, trecând prin 
gamele rozului şi ale albastrului-deschis, nu se 
zgârciseră cu materialul. Sâni umflaţi ca nişte 


burdufuri, sânişori delicaţi, ascuţiţi, sâni în formă 
de pară sau de măr, sâni plaţi, de fete abia ajunse 
la vârsta  măritişului, sâni înmuguriţi, sâni 
atârnând, sâni înşelători, behăitori, sâni ofiliţi 
suav ori uscați în formă de triunghi alcătuiau 
catalogul prestigios al sexualităţii mamare. 

Ai mei nu păreau reprezentaţi exact; ori, 
poate, aveam despre ei o imagine diferită din 
cauza unui punct de vedere mai special? Dar nu, 
oglinzile reflectau o imagine identică, fără dubii, 
celei recepționate de un amant. Aceşti sâni expuşi 
în format mare erau un pic prea mici, un pic prea 
obosiţi, nu îndeajuns abandonaţi sau excesiv de 
aroganti. 

Dar asta nu explica originea indiferenţei 
dovedite de mine. După gustul meu, sânul nu are 
frumusețe proprie decât, poate, pentru copilul 
care înfulecă şi suge din el lumea formelor. Între 
parteneri sexuali, sânul nu e decât un pretext 
abstract pentru schimburile de mângâieri şi de 
săruturi: atingerea concavă a palmei pe piept, 
presiunea convexă a mamelonului asupra mâinii, 
suptul cu buzele şi tensiunea  sfârcului, 
înghesuieli; nu figura pe lista mea de zone 
erogene. Fetişismul sânului la mascul se leagă de 
un simbol erotic, unde obiectul poftei nu 
reprezintă decât amintirea alăptărilor anterioare. 
Pentru femelă, nu se justifică prin nici o altă 
investiţie decât admiraţia sau  veneraţia 
partenerului. Toate experienţele mele 
homosexuale avuseseră loc numai cu ignorarea 
sânilor. Astfel încât, mental, eram lipsită de ei. 

Am lăsat privirile să mi se plimbe de-a lungul 


apocalipsului de cărnuri aprins pe cer, fără să iau 
în seamă  extraordinarul bazar pe care 
magazinaşele îl revărsau până pe trotuar şi al 
cărui obiect era celebrarea mamelei: sâni falşi de 
toate felurile, sâni de buzunar sau de prohab, sâni 
gonflabili, biberoane erotice, parfumuri lăptoase, 
extracte  sudorifice ale brazdei mediane ori 
submamare, în fine, întregul arsenal somptuos al 
sutienelor şi al lenjeriei specializate, reproduceri 
color şi cărţi dedicate gloriei veşnice. 

Ceea ce căutam eu nu avea legătură cu 
decorul; în mijlocul acelei populaţii cosmopolite, 
nu era uşor să constat dacă sunt urmărită şi, în 
mulţimea barocă, printre oamenii împopoţonaţi cu 
veşminte de o obscenitate calculată, încercam să-l 
identific pe individul care nu se ocupa de 
negustoria cu obiecte pornografice. În mai multe 
reprize am recurs la savante manevre de 
camuflare, ca să scap de câte un personaj dubios; 
dar, pe măsură ce înaintam, bănuielile mi se 
înmulţeau. Am simulat indiferența, spre a evita 
fobia şi am pornit cu hotărâre spre sudul lui 
Lyriato, către periferiile unde, după spusele lui 
Lee van Souk, se proceda la experienţe pe cobai 
umani; şi asta din pricina unor comodităţi sordide: 
expedierea în spaţiu a cenuşii avea loc de pe 
platforma de lansare situată în acest cartier, numit 
deseori „cimitirul vidului”. 

Încetul cu încetul, împrejurimile se 
transformau, magazinele deveneau mai rare, 
rotunjimile holografice ale marelui bulevard al 
sânilor se pierdeau pe cerul de un roz-intens ce 
acoperea capitala; trecătorii se împuținau, 


aparţinând în majoritate, mai curând, clasei 
muncitoare decât aceleia a turiştilor. Asta se 
vedea după comportamentul şi îmbrăcămintea lor; 
aveau aerul dezabuzat al adevăraţilor profesionişti 
şi nu păreau să găsească nici o atracţie în excesul 
de invitaţii pornografice, de sloganuri erotice, de 
imagini provocatoare. Pentru ei, în mod vădit, 
sexul nu mai constituia o materie a dorinţei, 
deoarece Îl puteau obţine exclusiv contra 
schimbului în bani. Aceşti salariaţi ai companiei 
Eros nu se dezlănţuiau decât la comandă. Existau, 
probabil, cu milioanele pe Taulyra, fără a-i mai 
pune la socoteală pe clandestinii ce sperau să 
profite de pe urma unui talent aparte în materie 
de amor, pe care îl exploatau până la istovirea 
completă a simţurilor. Tot acest proletariat al 
sexului locuia la periferie. 

M-am amestecat printre ei; salopeta boţită şi 
chipul tras ca urmare a ciudatei aventuri nocturne 
de la hotel îmi uşurau integrarea în această 
mulţime ostenită, în cartierul destrăbălat unde 
magherniţele zburătoare, pe jumătate în ruină, 
structurau spaţiul cu rândurile lor uniforme. 

Pesemne că ajunsesem. Dar cum s-o aleg, 
dintre toate casele din plastic, cu fundul mare, 
descompuse la suprafaţă, plutind la câţiva 
centimetri de sol, ca nişte nori solizi, tocmai pe 
aceea unde se adăpostea Sultanul? 

Dacă maşina de transfer chiar îl adusese aici, 
cercetările mele căpătau un caracter morbid: 
urma să joc rolul unei cliente lacome să facă amor 
cu un muribund. 

Fără să mai ezit mult, m-am prezentat la 


intrarea primului bordel clandestin, pe care l-am 
recunoscut după discretele semne luminoase ce-i 
balizau cele patru colţuri. Dintr-un salt, am 
pătruns înăuntru. Imediat, mirosul specific m-a 
copleşit: un iz roşcat, călduţ, acid ca al oţetului 
fiert. Câţiva umanoizi de ambele sexe înconjurau 
obişnuitul bar din plastic rubiniu, scânteietor şi 
transparent ca o enormă picătură de lichid 
presată. O fată cu pubisul excesiv împodobit 
cobori de pe taburet şi încercă să mă ispitească 
prin caricaturale zgomote de supt produse cu gura 
şi cu vaginul. Păcat, avea o piele sclipitoare şi 
nişte ochi limpezi ce inspirau dorinţă. 

— Aş putea vorbi cu patronul? 

— Eşti proastă? In bordelurile clandestine nu 
există conducere, ne organizăm singuri. 

Deodată m-am simţit goală pe dinăuntru, 
incapabilă să rostesc un cuvânt în plus. Imi 
asumasem o asemenea răspundere înainte să 
ajung aici, încât însăşi ideea de a formula ceea ce 
doream avea să-mi provoace o sincopă. 

Pretextând o sete urgentă, am cerut un pahar 
de orice. 

—  Tranchilizant, excitant, drog, alcool, 
afrodiziac? 

— Alcool, mai curând, vreau să comunic. 

Imi servi un cocteil de culoare închisă, care la 
prima înghiţitură avu efectul unei scurgeri de 
lavă. Cineva apăsă pe un hi-fi, şi muzica începu; 
voce stridentă a unui cântăreţ al anilor şaptezeci, 
absolut desuetă. Patru pensionare, mai degrabă, 
de mâna a doua, schiţară un discret cadril erotic, 
deşelându-se suficient, încât pântecele goale să le 


devină provocatoare în toţi cei patru timpi. Am 
profitat de vacarm ca să mă aplec spre fata ce mă 
servise şi să-i strecor, în şoaptă: 

— Ştii, aş vrea să fac dragoste cu un 
moşneag. 

— Simplu. Poolo! 

Un umanoid adus de spate, acoperit cu păr 
cânepiu, se apropie târându-şi picioarele pe 
pardoseala slinoasă; dacă nu avea mai mult de 
cincizeci de ani, era pentru că fusese dezgropat 
chiar în dimineaţa aceea. 

— Nu, am şoptit, nu genul asta, prefer pe 
cineva foarte bolnav. 

— A, doreşti să faci dragoste cu un sacrificat? 
E scump, ştii? Poolo încă nu s-a hotărât, n-are 
familie. 

— Vrei să spui că sacrificaţii o fac... de 
bunăvoie? 

— Când eşti în autosugestie! Crezi că e uşor 
de găsit cineva care să accepte să moară în clipa 
când ai tu poftă? Evident, dacă te duci în 
bordelurile oficiale, astea oferă uneori ocazii 
interesante. Uite, de pildă, încercă la Thanat'! 

— E departe? 

— Nu, treizeci de case mai sus, pe stânga. 
Sper că-mi vei mulţumi. 

— Ia cât îţi trebuie de pe cartela asta! 

Fata îşi mişcă bazinul de câteva ori într-un fel 
hotărât pornografic, sugerând ceea ce mi-ar putea 
oferi dacă aş, accepta să urc la ea în cameră. Era 
original, dar eu adevărat nu aveam vreme. Atunci 
se răzbună, servindu-se cu largheţe din creditul 
meu. Ce mai conta! 


Am ieşit din bordelul cu  autosugestii, 
încercând, totuşi, un sentiment de frustrare. 
Judecând în felul celor bolnavi de bulimie, al căror 
apetit creşte in funcţie de ceea ce mănâncă, eram 
de pe acum înfometată. Antrenamentul prin care 
trecusem în ultimele zile îmi ascuţise sexualitatea. 
Simţurile îmi reclamau o satisfacere rapidă. Acea 
Sadie mac Key visată de Smits şi de D6 Vuan 
ajunsese la punctul de ecloziune. Din fericire, 
embrionul aflat în mine participa cu ce avea el mai 
bun la această metamorfoză; maeştrii mei îi 
serviseră drept, revelator fără a fi nişte 
manipulatori genetici. 

Pe Taulyra, noaptea cădea cu o repeziciune 
surprinzătoare; rozul cerului se şi transformase în 
cinabru sulfuros, infect ca şi oraşul unde mă, 
împotmolisem din cauza grijilor. De acum încolo, 
viitorul nu-mi mai oferea nici o alternativă; 
amestecasem atât de bine firele destinului, încât 
trebuia ca el să se împlinească aici, într-un impuls 
al cărui tragism nu-mi scăpa. Bănuiam în chip 
ciudat că toată această căutare pe urmele 
Sultanului însemna, poate, mai mult dobândirea 
de noi informaţii despre Tau decât salvarea 
primului de la o moarte pe care o presimţeam 
săvârşită.. 

Sărind pe pământ, am deranjat câteva siluete 
adunate în apropierea intrării; hăitaşii în criză de 
muşterii — mă întrebară ce nevoi am. M-am 
debarasat prompt de ei, mărturisindu-le că mă duc 
la Thanat'. Pesemne că dintr-acolo nu erau de 
aşteptat bacşişuri. 

Am străbătut alte câteva sute de metri prin 


întuneric, înainte să ajung la adresa indicată, uşor 
de recunoscut după decorul de o evidenţă 
macabră: uri cap de mort de un galben-palid 
perfora noaptea cu orbitele-i luminate în verde. 

În interior, regia era şi ea de un gust 
abominabil. Directorul, presupun, mă întâmpină 
ospitalier, înveşmântat într-un giulgiu. Cuvintele 
lui mă treziră la realitate, în asemenea măsură 
puterea lor de sacrilegiu îşi păstrase impactul; se 
înfipseră în mine ca nişte seringi otrăvite: 

— Ce doreşti? Un cadavru proaspăt sau unul 
fezandat? Un muribund, un sacrificat ori poate 
câţiva bolnavi contagioşi pe care îi ţinem în 
rezervă? 

Dacă, vroiam să-mi ating scopul, nu trebuia 
să ezit asupra căii de urmat. Am mers până la 
capăt: 

— Aveţi cumva un moşneag foarte slăbit? Mi- 
ar plăcea să se epuizeze în sexul meu. 

— Până la moarte? 

Am încuviinţat, 

— Depinde de ce cont ai în bancă. Dă-mi 
cartea de credit, o să iau zece la sută din sold. 
Începând cu un anumit nivel, fireşte. 

I-am întins obiectul; l-a vârât în analizorul de 
situaţii contabile. Rezultatul păru să-l satisfacă. 
Exista un tel de justiţie primitivă în acest raport 
între soldul de viaţă al victimei şi soldul bancar al 
clientului; am fost mulţumită. 

— Ai preferinţe deosebite? Din punct de 
vedere fizic, vreau să spun. 

— Mi-ar plăcea să. aibă pielea plăcută, 
pergamentoasă dar mătăsoasă şi plete lungi şi 


albe. Un originar de pe Psicassiopeea, dacă e 
posibil. 

Soarta mea depindea de ceea ce avea să-mi 
răspundă patronul lui Thanat'. In condiţiile în care 
acest portret-robot nu corespundea exact stocului 
existent, cum aveam să procedez ca să scap din 
capcana unde căzusem în urma unor strădanii 
pline de ardoare? 

— Scuză-mă câteva clipe, o să recurg la 
video. Înţelegi, marfa trebuie să fie ţinută la rece. 
Cred că am pe cineva care să-ţi convină. Dacă îţi 
place, facem târgul? Sunt obligat să răspund 
îndată. 

Mi-am şters sudoarea îngheţată ce-mi şiroia 
pe frunte; apoi, cu o voce impersonală, am 
acceptat... 

După ce efectuă o serie de manevre pe 
terminal, omul îmbrăcat în linţoliu îmi remise un 
mic plan imprimat pe o cartelă magnetică, 
explicându-mi: 

— În Lyriato, turiştii se plimbă pe jos, chestie 
de solicitare erotică, nu-i aşa? Dar în cartierul 
nostru e mai bine să iei un mobil. Am în garaj 
câteva, disponibile. Introduci cartela în fantă, iar 
maşina te va duce la destinaţie şi se va întoarce 
singură. 

Am urmat cu grijă instrucţiunile. Sucursala 
lui 'Thanat', aflată la circa zece minute spre 
centrul oraşului, nu inspira încredere. 
Împrejurimile, nici atât. În acest cartier nu exista 
nici măcar iluminat public; norii rubinii lunecau pe 
cerul incendiar, mânaţi de un vânt de dincolo de 
lume. Tremuram toată de emoție. Noaptea îmi 


lipea de piele mirosul ei  dulceag; aveam 
sentimentul că simţurile supraactivate întindeau 
pseudopode pentru a culege cele mai mici 
impresii. Aici, barăcile erau construite de-a 
dreptul pe sol, cu ajutorul unor rămăşiţe scoase 
din depozitele unde vechi astronave se 
descompuneau sub cerul liber;  buruienile 
germinau furios în solul de plastic fisurat. 
Lupanarul clandestin surprindea prin mărimea lui, 
în acest peisaj de cocioabe; gigantica acumulare 
de table inoxidabile nu prinsese decât o uşoară 
patină şi strălucea asemenea unui templu ridicat 
întru venerarea cine ştie cărei tehnologii uitate, 
fiind croit cu mari tăieturi de foarfecă în însăşi 
fonta vremii. 

Am intrat; o mică individă de pe Ursă mă 
aştepta, încă îndrăzneață, în ciuda pielii sale 
ridate, de pachiderm. Tropăi până la etajul al 
doilea şi împinse o uşă ce scârţâi din balamale, 
apoi întinse mâna, fără un cuvânt. Nu ştiu de ce, 
am simţit nevoia să ciocănesc, dar m-am mulţumit 
să intru, neluând în seamă cerința femeii. 

Planul îmi reuşise: Sultanul, slab, uscat, cu 
pielea încă mătăsoasă, aşa cum pretinsesem, 
zăcea pe un pat de satin. Proxeneţii mi-l 
pregătiseră, adunându-i părul în jurul feţei şi 
pieptănându-i-l în bucle savante. Probabil îl 
scăldaseră şi-i făcuseră un masaj. Fără rezultat, 
însă, fiindcă, Smits fusese golit de sânge. M-am 
apropiat, încercând să-i simt răsuflarea, m-am 
apropiat cât am putut de trunchiul pe care 
coastele îl împungeau pe dinăuntru, mi-am lipit 
urechea de pielea rece şi am simţit o foarte slabă 


respiraţie. Trăia. Lacrimile refuzau să-mi curgă, 
încremenite în colţul pleoapelor. Străbătută de un 
hohot uscat care-mi sfâşie pieptul, am început să 
tremur şi să clănţănesc din dinţi, fără să mă pot 
stăpâni. Trebuia să mă agăţ din toate puterile de 
acest pat funerar, ca să nu fug in stradă, indiferent 
încotro, indiferent cum. Simţeam o durere de 
moarte. Dar picioarele îmi refuzau până şi cea mai 
mică mişcare. 

Parcă în bătaie de joc, semnele exterioare ale 
emoţiei îmi treziră prietenul. Acesta deschise 
ochii; pupilele îi erau aproape incolore. 

— Sultanule, eu sunt, Sadie. 

Zâmbetul de schelet îmi îngheţă spatele; îşi 
pierduse toţi dinţii, iar buzele subţiri, maronii ca 
două fâşii de piele tăbăcită, i se deschideau peste 
gingiile roase de scorbut şi peste limba umflată. 

— A fost cât pe ce să ajungi prea târziu. Dar 
nu face nimic, cei de la Eros m-au pregătit pentru 
venirea ta, în câteva minute drogurile vor intra în 
acţiune şi voi redobândi o formă, efemeră. 

Transformarea fu, într-adevăr, spectaculoasă, 
ticăloşii trebuie să-i fi injectat o doză triplă. Ochii 
transparenţi începură să-i strălucească asemenea 
celor ai unei pisici în lumina farurilor, muşchii 
atrofiaţi i se încordară sub pielea întinsă, sexul 
lung îi intră, în erecţie, arcuit ca o măciucă în 
acţiune. 

— Vezi, aşa au ajuns să mă distrugă! De când 
le-am căzut în mână, mă susţin cu priapice de 
sinteză şi mă vând unei clientele avide de acest 
gen de produse: un centenar expert în amor, 
capabil să-i excite pe cei mai reci parteneri şi să-şi 


înnoiască isprăvile ori de câte ori se doreşte. 
Genul de situaţii la care eu, unul, nu pot rezista. 
Închipuieşte- -ti — mi se oferă, în sfârşit, 
posibilitatea să fac amor mai mult decât am poftă. 
Asta, bineînțeles, în detrimentul sănătății, fiindcă 
producerea accelerată de spermă, la care sunt 
supus, îmi goleşte, literalmente, organismul. 

— Dar în ce scop? 

— Tu întrebi, Sadie? Nu te preface mai naivă 
decât eşti! Serviciul de igienă mentală a reuşit să 
ne despartă. Te-a transferat pe un satelit- 
penitenciar, să-ţi stopeze ancheta. O să-mi 
povesteşti asta mai târziu, dacă o să am timp 
pentru aşa ceva. Şi s-a răzbunat pe pielea mea. 
Doreau să scoată de la mine tot ce aflasem despre 
Tau. Dar nu descoperisem mai multe decât ştiu şi 
astăzi. In afară de cele câteva mărturisiri ale lui 
Stani, eram ignorant cu privire la respectivul 
subiect. Atunci au început să mă tortureze; 
domnişoara Farah e expertă în materie. Apoi, 
văzând că nu obţin nimic, m-au predat celor de la 
Eros, pentru plăceri. Vezi, pier pe unde am 
păcătuit. Ce noroc că nu există mântuire, nici 
paradis ori reîncarnare, altfel ar fi în stare să 
continue şi pe lumea cealaltă. 

— Am posibilitatea să te scot din Lyriato; Lee 
van Souk e un aliat puternic. 

— Prea târziu. La Mecca ar fi? trebuit să 
devenim circumspecţi; când călăuza clandestină a 
încasat de două ori preţul trădării, izbutind să ne 
conducă spre destinaţii diferite cu maşina lui de 
transfer trucată. Mai bine ascultă-mă pe mine, 
dacă ancheta încă te interesează. 


— Mai mult decât oricând. Şi îţi jur că te voi 
răzbuna. 

— Nu merită osteneala, morţii n-au ce face cu 
suferinţele celor vii. Continuă, mai degrabă, să 
explorezi plăcerile, aşa cum te-am învăţat. E 
singurul omagiu pe care îl aştept din partea ta. 

Părintele meu carnal avea să moară, iar eu 
stăteam acolo, aşezată lângă el, împietrită de 
disperare. 

— În cursul interogatoriilor, am cules câteva 
informaţii interesante. Ştiu, de pildă, cum se 
practică Taul, prin intermediul unei ființe 
specializate ce se poate adapta tuturor sexelor. 

— Faimosul pas al şurubului universal? 

— Exact. Pe de o parte, captează membrul 
mascul, pe de alta. pătrunde în canalul femei, fără 
ca nici unul dintre parteneri să resimtă vreo urmă 
de frustrare. Totul se petrece absolut ca şi când 
aceştia ar face dragoste împreună. Se pare chiar 
că animalul respectiv are însuşirea de a potenţa 
plăcerea, putând dezlănţui adevărate uragane 
orgasmice. Inţelegi de ce Serviciul de igienă vrea 
cu orice preţ să controleze un asemenea secret? 
Dacă toţi cetăţenii Imperiului s-ar putea acupla 
între ei, s-ar termina cu ostilitățile rasiale. 

— Dar ce rol joacă, Eros în întreaga afacere? 

— Cred că au încheiat un acord cu 
domnişoara Farah, pentru exploatarea 
clandestină, în condiţii draconice, a tehnicii 
amorului universal. Una dintre forţele Imperiului 
constă în a şti până unde se poate merge cu 
prohibiţia şi cu represiunea. Dar există, evident, şi 
un al treilea pungaş. 


— Al treilea pungaş sunt taulyrienii, acum, 
am convingerea. Adu-ţi aminte, Stani făcuse 
dragoste cu unul dintre ei, graţie Taului şi de 
aceea a murit. Lee van Souk e taulyrian. Cu 
ajutorul lui te voi scoate de aici. 

— Rămâne de ştiut pentru ce ţi-a încredinţat 
Lea van Souk ancheta privitoare la Tau şi un buget 
nelimitat, dacă grupul lui e atât de puternic pe cât 
spui. Ceea ce trebuie acum, Sadie, este să 
descoperi înaintea tuturor această creatură 
mitică. 

— Pentru ce anume? Crezi că am să fac 
înconjurul Imperiului, predicând amorul 
universal? 

Smits zâmbi; îmi era greu să suport rictusul 
acela atroce şi strălucirea, cumplit de disperată a 
ochilor incolori. Mâna îmi întârzie pe pielea lui, 
apăsându-i carnea uscată, ca să-mi răspundă, 
limpede la întrebări. Ce nădăjduia, de fapt, 
iniţiatorul meu? 

— N-ar fi rea ideea asta, dacă n-ar avea şi un 
aspect religios, care mă oripilează. Nu, nu te 
recunosc în rolul de mare preoteasă a dragostei ci 
mai curând angajată într-o luptă vicleană 
împotriva Imperiului. Te văd, însă, punând bombe 
sexuale pe planetele locuite, pentru ca toate 
rasele universului să poată ajunge într-o zi la 
copulaţia cosmică. O dată cu sfârşitul rasismului 
va veni, poate, şi acela al tiraniei; cred din toate 
puterile în rolul revoluţionar al sexualităţii! 

— Şi eu am ajuns la aceleaşi concluzii, dar 
însă pe căi diferite de ale tale, Sultanule, însă de 
acum totul ţine de descoperirea tainei Taului. Şi tu 


eşti singurul care mă poate ajuta. 

Trupul şubred i se înţepeni brusc, făcând să-i 
iasă în evidenţa muşchi minusculi, reţea de nodule 
sub pielea diafană. Gâfâi: 

— Văzându-te, speram să mor, în sfârşit. Nu-ţi 
poţi închipui cât sufăr! Am impresia că mă aflu 
într-o formidabilă storcătoare. 

Această viziune terifiantă a stării lui fizice 
păru să-l însenineze. Mă privi rece, analizându-mă 
de parcă mă vedea întâia oară. Apoi suspină: 

— Ceea ce doream să-ţi cer e oribil, dar 
reprezintă o soluţie. Aş fi vrut să-mi iei zilele. 

— Dar cum? Nu am nici o armă.. 

Instinctiv, mi-am pipăit revolserul din sacul 
sincron. Nimeni n-ar fi putut să mi-l smulgă pentru 
a săvârşi o asemenea faptă. 

— Făcând dragoste cu mine pentru ultima 
dată. Dar vom simula. Cu doza de excitante 
injectată de ticăloşii de la Eros, pot să mai trăiesc 
câtva timp, până la următoarea priză de drog. 
Făcându-i să creadă că m-ai ucis într-un ultim 
orgasm, avem şanse să le scăpăm. Nu e prea mult 
personal în această sucursală a lui Thanat'. 

Nu reuşeam să reflectez; gândurile mi se 
blocaseră în creier, iar trupul, independent de 
mine, îndeplinea acţiuni mecanice. M-am văzut 
dezbrăcându-mă, încălecând încet corpul 
Sultanului, apăsându-mi sexul peste al lui, întins 
ca o cravaşă, înghiţindu-l, cu un soi de frenezie 
liniştită. Smits nu mă slăbea din ochi. Am făcut, pe 
furiş, o mişcare în faţă şi m-am degajat de penisul 
lui, care mi-a alunecat în brazda dintre fese. 
Atunci m-am dezlănţuit, prefăcându-mă că îl 


pompez lacomă în vârtejul furios al pântecelui, că 
îl aspir cu vehemenţă. Am închis ochii şi mi-am 
continuat aparenta operă mortală, cu hotărârea 
absurdă a unei biele. 

Când am socotit că lucrarea se va sfârşi în 
curând, am redeschis pleoapele; amantul meu 
părea transfigurat de plăcere, corpul i se arcuise 
sub mine şi participa la ritmurile nervoase de du- 
te-vino. M-am aplecat; sânii îmi  tresăreau 
deasupra lui, învelindu-l în pulpa lor caldă. Mă 
înfierbântasem, în ciuda simulacrului; trupul de 
gheaţă mi se topea, iar dezgheţul erotic producea 
o sudoare parfumată ce ne încorseta în mierea ei. 
La simpla frecare a sexului lui Smits de anusul 
meu, simţurile amplificate descopereau un motiv 
de orgasm. Un lichid fierbinte îmi curgea dintre 
picioare, iar valuri puternice de bucurie mă 
iradiau. 

Sultanul înţelese că. trecusem de stadiul 
jocului; luată pe sus de nebunia amoroasă ce urca 
în mine, riscam să-l târăsc şi pe el spre extaz şi 
agonie. Aveam să-l amputez de el însuşi. 

Mă prinse violent de şolduri şi mimă că se 
uşurează în mine cu un țipăt. 

Ruptă în bucăţi, m-am prăbuşit peste el, 
hohotind de plâns, în vreme ce scurte spasme de 
plăcere făceau să-mi palpite sexul, ventuză pe 
pântecele lui. 


Capitolul XVIII 


MICUŢA de pe Ursă intră, furişându-se: 

— Pot să fac ordine? Chiar dacă-i vorba de 
cineva care a locuit clandestin pe Taulyra, 
Serviciului de igienă mentală nu-i place deloc să 
lăsăm cadavrele la voia întâmplării. 

Am încuviinţat cu un aer obosit, aruncând o 
privire spre Sultanul mereu  nemişcat. Nu 
stabilisem nici un plan şi am rămas în expectativă. 

— Vă ziceam asta fiindcă sunt amatori care 
rămân împreună cu victimele; şi societatea Eros îi 
vânează fără cruţare pe necrofili. Inţelegeţi, ăştia 
juisează de două ori pentru acelaşi tarif. 

Îi urmăream chipul fanat si buzele mototolite. 
De câte compromisuri abjecte se făcuse vinovată 
de când supraveghea această sucursală a lui 
Thanat'? Îmi întinse, cu degetele ridate, o hârtie 
indestructibilă. Am luat-o şi am citit cu indiferenţă 
curbele în zigzag înscrise acolo. În faţa unei 
asemenea apatii, ea se mânie: 

— Nu vedeţi că aţi înscris pe orgasmogramă 
un scor de campion? Păcat că, stabilimentul 
nostru nu figurează în listele oficiale, altfel aţi fi 
avut dreptul la o bonificaţie. 

Începeam să, înţeleg că depăşisem simularea; 
chiar fără să mă penetreze, Sultanul ştiuse să mă 
aducă la extaz. În planul inconştientului, eram 
cumplit de vulnerabilă faţă de el. Sexul ţeapăn îi 
defila mai departe prin spaţiu. Poate că aşa murea 
el, în erecţie, dacă priapicele de sinteză aveau un 
astfel de tonus. În orice caz, mi-am binecuvântat 


juisarea, care momentan ne ridica mai presus de 
orice bănuieli. 

— Da, continuă ea, când clienţii bordelurilor 
oficiale au orgasme frumoase, Eros le oferă în 
general câte o şedere suplimentară sau 
echivalentul acesteia în cadouri-sex. Asta poate, 
uneori, să se cifreze la sume foarte mari. 

I-am întors spatele şi m-am îmbrăcat, scoțând 
încet revolserul. Micuța de pe Ursă flecărea mai 
departe: 

— Trebuie să te fereşti, însă, de anumite 
lupanare clandestine, care îţi prezintă 
orgasmograme falsificate pretinzând că ai depăşit 
normele autorizate; şi atunci îţi cer un supliment... 

Am început să mă mişc mai repede; pacostea 
aceea boţită ca un liliac mă scotea din sărite. Ce s- 
ar fi întâmplat dacă Sultanul ar fi murit într- 
adevăr? 

Am simţit-o înfigându-şi ghearele în umerii 
mei. 

— Nu plecaţi chiar acum, domnişoară! 
Sunteţi obosită. Şi, pe urmă, strada nu e sigură, 
mai bine aşteptaţi întoarcerea mobilului, l-am 
comandat pentru dumneavoastră. 

Repede, trebuia să acţionăm, patroana 
intrase la bănuieli, încerca să mă reţină; i-am 
vârât brusc arma sub nas, ameninţând-o. Ea 
căpătă o înfăţişare speriată, de-a dreptul 
caricaturală, în asemenea măsură ridurile 
contribuiau la a-i accentua spaima. 

— Ce te-ai grăbit aşa, zise Smits ridicându-se, 
am crezut că aştepţi poliția. 

Apoi, fără ocolişuri, îmi luă pistolul apucându- 


l de ţeavă şi îl trânti în capul micii fiinţe de pe 
Ursă. care căzu grămadă. 

— Vino, simt nevoia să respir. 

Noaptea era  incandescentă, iar ecoul 
caleidoscopic al proiecţiilor de holograme deforma 
norii, învăluindu-i în imagini abstracte dominau 
tonurile de roşu. Noaptea era magnetică şi 
zguduiri înfundate agitau cerul străbătut de 
fulgerele încete ale focurilor de artificii publicitare 
lăudând în interlimbaj meritele unor 
prostituaţi(ate) magnifici(ce) ale căror 
performanțe sexuale deveniseră celebre în 
Imperiu. Noaptea era parfumată, încărcată de o 
ceaţă de mirosuri provenind din centrul lui 
Lyriato, mirosuri de aşternut, uşor descompuse, a 
căror senzualitate stârnea în mine emoţii 
fremătătoare. 

Pradă lor, mă lăsam în voia aerului călduţ, 
încercând să-mi aţâţ voluptatea în splendoarea 
nocturnă. Încă nu-mi revenisem, mă simţeam 
anchilozată de pofte, nesatisfăcută, iar Sultanul nu 
o ducea nici el mai bine. 

— Un pic de iniţiativă, Sadie, abia mă ţin 
picioarele! 'Tot n-ai înţeles că mi s-a acordat doar o 
amânare? 

Silueta lui plăpândă, de un galben-morbid, 
încrustată în uşa bordelului, părea să lanseze un 
ultim apel. Ochii săi fixau cu obstinaţie un punct 
aflat la câţiva metri în spate. Mobilul sosea. Mă 
pregăteam să-l opresc. 

Dar n-a fost necesar; îndată ce maşina ajunse 
în dreptul meu, două braţe ţâşniră, afară, 
proptindu-mi o armă în pântece. 


Era Claie-de-păr. 

— 'Ţi-am spus că tehnica amorului universal 
nu e treaba ta. Ar fi trebuit să mă asculţi, la fel şi 
vechiul tău prieten Smits.. Acum pielea lui nu mai 
face doi bani, iar a ta nici atât. 

Smits continua să ţină de ţeavă revolserul, 
fără să reacționeze. Chiar dacă băştinaşul de pe 
Mizar era în avantaj, antrenamentul meu la 
tragerea rapidă m-ar fi putut favoriza în luptă; 
numai că Sultanul rămăsese paralizat. Claie-de- 
păr nu era mai frumos de cum îl văzusem ultima 
oară; cicatricele îi înmugureau obscene, prin 
blană, iar zâmbetul nu-i fusese retuşat de nici un 
estetician. L-am asigurat, cu aerul cel mai naiv: 

— Nu ştiu dacă pielea mea valorează mare 
lucru, dar a dumitale nu merită nici măcar preţul 
insecticidului împotriva  moliilor, care să o 
conserve. 

— Ascultă, Sadie mac Key, ai noroc că sunt 
obligat să te aduc vie! Singura consolare e să ştiu 
că metodele folosite pentru a spovedi fetele de 
teapa ta ar smulge lacrimi şi unei mumii. 

Sări din mobil şi ne obligă să urcăm înăuntru. 
M-am supus, fără să protestez; cât despre 
prietenul meu, a trebuit să-l susţin ca să se aşeze. 
Îmi şopti: 

— Totul era aranjat dinainte, din clipa în care 
ţi-ai prezentat cartea de credit la Thanat'. Sunt 
convins că te-au drogat şi pe tine. Cei de la Eros 
cred că vor reuşi să te stoarcă de informaţii, 
torturându-mă. Dacă ştii ceva deosebit, păstrează 
pentru tine, viaţa mea nu merită osteneala să 
vorbeşti. Aşa cum ţi-am spus, Taul trebuie să-ţi 


aparţină. 

Nu ştiu la ce tratament fusesem supusă, fără 
îndoială printr-un aerosol difuzat în camera de 
bordel, dar mă simţeam într-adevăr deconectată. 

Turnul plutitor unde se instalase sediul 
societăţii fusese conceput de un arhitect din anii 
morţi când planeta se afla în plin avânt tehnologic. 
Ca toate construcţiile datorate unei epoci 
înfloritoare, dezvăluia o prodigioasă inventivitate. 
Reluând câteva dintre conceptele stilului neo- 
american al secolelor precedente, era susţinut de 
patru tuburi de lumină, unde alergau misterioase 
fluorescenţe care se împreunau, în ogivă, tocmai 
în vârful imobilului; între aceste arcuri gigantice, 
etajele din sticlă reflectorizantă oglindeau într-o 
manieră perfectă imaginea cerului, lăsând 
impresia că turnul se confundă cu norii. 

M-am grăbit să ies din mobil: Claie-de-păr 
infecta aerul. Fără îndoială era efectul unuia 
dintre acele droguri animale care, actualmente, 
făceau deliciul narcomanilor, în curând, am fost 
împinşi afară, iar apoi conduşi în tubul ce ne-a 
propulsat până la al o sutălea etaj. 

L-am prins pe Sultan de mijloc şi l-am 
susţinut până, în capătul culoarului, unde omul de 
pe Mizar ne-a silit să intrăm. Ochii Sultanului îşi 
pierduseră toate reflexele, iar pielea îi devenise 
înspăimântător de rece. O atmosferă albăstrie îmi 
electriza puful de pe braţe şi de pe picioare, iar eu 
îmi simţeam şi pârul imitând stupid aceeaşi 
mişcare. Intrasem, desigur, în zona unui câmp 
magnetic intens. Cuprinsă, toată de acea bizară 
apatie ce se manifestase încă de la Thanat', eram 


pe deplin insensibilă la evenimente. Mergeam în 
întâmpinarea lor, fără să mă neliniştesc nici o 
clipă dacă îmi vor fi, ori nu, favorabile. 

Ţeava dură a revolserului mi se înfipse în 
carnea extrem de fină, în mod paradoxal, ca şi 
când otrava ce-mi fusese administrată; ar fi avut 
proprietatea de a disocia sensibilitatea fizică de 
percepţia intelectuală. 

— Şi acum, intraţi frumuşel, patroana vă 
aşteaptă pe amândoi. 

Cine era misterioasa persoană, a cărei putere 
se întindea asupra ansamblului societăţii Eros? 
Aproape că mă grăbeam să o întâlnesc, fascinată 
de o asemenea autoritate. Salonul de recepţie era, 
mai degrabă modest şi destul de demodat, cu 
fotoliile lui de corn, şi de piele, cu buchetele de 
flori uscate pe măsuţe de piatră naturală, stil 
recolo. 

Claie-de-păr se evaporase, nelăsând în urmă 
decât efluviile parfumului său sui-generis. Ecranul 
video încastrat în perete se aprinse. Am văzut 
defilând pe el, cu litere topografice, o serie de 
fraze fără noimă; acestea apăreau şi dispăreau cu 
viteza unui impuls electronic şi se organizau în 
texte care îmi aminteau de ceva, precum scrisul 
ilizibil al unei rude îndepărtate. 

— Avem nevoie de voi ca să completăm 
elementele lipsă, scuipă o voce în difuzoarele 
pneumatice. 

Timbrul era, fără îndoială, de origine 
sintetică, luând în mod ostentativ, de la artificiile 
fidelității de reproducere, tehnologia cea mai 
sofisticată, pentru a-şi conferi un caracter pe care 


nu-l avea. 

— Vrea să-ţi cunoască etapele carierei, spuse 
Smits, cu glas obosit. Răspunde-i că slujba nu te 
interesează. 

Într-adevăr, relatarea oficială a vieţii mele se 
oprea la momentul când evadasem de pe satelitul- 
penitenciar, pentru a mă duce la Dô Vuan. După 
aceea, îmi puteam vinde memoriile oricui oferea 
mai mult, deoarece conţinutul lor se afla la mare 
preţ. Dacă oamenii lui Eros îmi cereau să le 
dezvălui coordonatele graniţelor galaxiei unde 
eroul mitic fusese mutilat de fasciculul unui 
implozor, erau obligaţi să mă plătească mai scump 
decât îmi făcea pielea. 

— Deontologia profesională îmi interzice să- 
mi anchetez propria viaţă, ar însemna să iau 
pâinea de la gura unui confrate, nu-i aşa? 

— Societatea noastră are absolută, nevoie de 
aceste informaţii, dorind să se extindă; suntem, 
gata să investim mult pentru relatarea în 
exclusivitate a anchetei dumitale, începând din 
clipa când te-a contactat Lee van Souk. 

— Preţul unui kilogram de carne, spre 
exemplu. 

— Nu de la noi a pornit sugestia. 

— N-am interesul să. vă spun unde a fost 
mutilat D6 Vuan, fiindcă voi sunteţi responsabili 
de acest atentat. 

— Fals, Serviciul de igienă mentală a plasat 
minele pe graniţă, pentru a împiedica orice 
imixtiune a invadatorilor sau a traficanţilor în 
interiorul Imperiului. Din fericire, nu au avut ideea 
să prevadă şi un sistem de detecție pentru a 


repera ulterior locul unde se produsese tentativa 
de trecere frauduloasă. 

— Aceea a Taului, de pildă? 

Cu cât înaintam în anchetă, cu atât regretam 
că am cedat târgului cu Dô Vuan fără să, cer 
garanţii. Încă un rest de inocenţă care se ducea. 
Când voi fi devenit dură ca un diamant, după ce 
viaţa mă tăiase din piatră brută, nu voi avea destui 
ochi ca să-mi plâng epoca adolescenţei pe N'Gor. 
Dar vai, acum mă angajasem prea tare în partida 
de pocher galactic şi, pe deasupra, decartasem 
atuurile. Nu-mi mai rămânea decât să joc la 
cacealma. 

— După părerea mea, tehnica amorului 
universal nu există, este un mit inventat de la un 
capăt la altul de nişte revoluționari de operetă. 

— Ai dovada sigură? 

— Dô Vuan mi-a dat-o; sunt singurele 
informaţii pe care le pot vinde. 

— Minti! Taul a fost aplicat, prin grija 
noastră, într-un bordel experimental din Lyriato. 
Ne propuneam să comercializăm produsul sub 
licenţă imperială, când un raid clandestin ne-a 
distrus instalaţiile, privându-ne de specimenele pe 
care le posedam. 

Câştigasem mâna şi culegeam informaţii de 
primă clasă. Mi-am continuat partida de-a v-aţi 
ascunselea cu patroana lui Eros, ştiind că 
întrebările şi răspunsurile erau de o exactitate 
absolut aleatorie; condiţie obligatorie pentru a afla 
cât mai multe despre subiect, fără să mă dau de 
gol. Primul care va face concesii va vedea balanţa 
înclinându-se în favoarea celuilalt. 


— Dacă v-aţi putut procura una dintre 
creaturile capabile să practice amorul universal, 
de ce nu aţi repetat isprava? 

— Fiindcă Taul a fost importat întâmplător, 
graţie unei călăuze care habar n-avea ce aduce din 
teritoriile exterioare. Aceasta s-a lăsat apoi ucisă 
prosteşte, într-o casă rău famată, fără să-şi 
dezvăluie secretul. De atunci, am reuşit să 
descoperim însuşirile excepţionale ale animalului 
şi să-i provocăm reproducerea. Insă, vai, afacerea 
a răsuflat. 

Această francheţe mă indispunea; etalându-şi 
cărţile pe postavul verde, patroana lui Eros îmi 
arăta limpede că nu se teme de nimic din partea 
mea şi că nu va da înapoi din faţa nici unei 
interdicții pentru a-mi smulge secretul. N-aveam, 
deci, de pierdut decât demnitatea. Am spus: 

— Nu datorită mie veţi păstra monopolul 
asupra Taului. Toată lumea pare la curent cu 
şederea mea pe satelitul lui D6 Vuan. Serviciul de 
igienă mentală şi voi credeţi că bătrânul netrebnic 
ştia totul despre tehnică. Din păcate, n-a avut timp 
să-mi dea informaţii înainte să crape. Mă credeţi 
sau nu, dar a murit fără a lăsa vreun testament. 

Câmpul electromagnetic se intensifică. 
Luminozitatea bleu deveni de safir. Sultanul se 
agăță de braţul meu, cu toată forţa degetelor lungi 
şi slabe, înfigându-mi în carne unghiile-i rupte. 

— Începe! Ai grijă, mai ales, să nu te ocupi de 
mine, valoarea mi-a scăzut la zero. Nu schimba 
toată suferinţa mea pe nici o informaţie, oricât de 
mică! 

— Nu aveţi dreptul să-l torturați pe acest 


muribund! Înfruntaţi-vă cu mine! am urlat. 

— Sunt ordinator şi mă supun unor reguli 
simple. Nu dorim să-ţi provocăm neajunsuri, dar 
ştim că ţii la amicul dumitale. Ei bine? 

Prin ce supremă viclenie creatorii celei mai 
mari societăţi galactice de exploatare a sexului 
aleseseră o maşină în postul de preşedinte- 
director general? Asta semăna indubitabil a 
manipulare din partea conducătorilor Imperiului. 
lată cum se explica solidaritatea cu Serviciul de 
igienă mentală! Statul atotputernic nu numai că 
dezbina rasele pentru a domni, dar îşi diversifica 
şi propriile acţiuni, ca să atingă aceleaşi scopuri. 
Imperiul poliţist era solidar cu Imperiul criminal, 
iar Imperiul proxenet cu Imperiul religios. 

— Asta nu dovedeşte în nici un caz 
corectitudinea acţiunilor dumitale. Oricine ştie că 
ordinatoarele pot fi programate conform unor 
instrucţiuni de bază. Cine-mi spune că toate 
acestea nu sunt eronate? Poate că acţionezi la 
ordinul cuiva. Vânzând la preţ redus chiar 
interesele Imperiului... 

— Dacă îmi furnizezi coordonatele necesare 
descoperirii tehnicii amorului universal, sunt 
autorizat să-ţi transmit instrucţiunile mele de 
bază. Complementar, dorim toate informaţiile ce le 
deţii asupra clientului dumitale, Lee van Souk. 

Vocea imperturbabilă a maşinii oprise inutilul 
rechizitoriu pe care aveam de gând să-l rostesc la 
adresa puterii. O dată cu descreşterea intensității 
luminii, mâna Sultanului îmi elibera braţul din 
strânsoare. Am îndrăznit să-l privesc; pielea de 
fildeş i se întunecase, parcă atinsă de cianoză, şi 


ochii îi deveniseră transparenţi, ca două bile de 
sticlă. Un trismus îi încleşta maxilarele. Niciodată 
nu voi mai îngădui să fie torturat! 

— Vreau un răgaz de douăzeci şi patru de 
ore, ca să mă gândesc. 

— Fie. Ai vreo dorinţă de formulat? 

— Să mi se trimită de urgenţă un bloc 
medical pentru a-l îngriji pe Smits. Aş mai vrea să- 
mi restituiţi statueta lui Dô Vuan, pe care mi-aţi 
furat-o din camera de la hotel. 

— Obiectul este acum lipsit de interes — 
toate funcţiile memoriale i-au fost ascultate, fără 
rezultat. În momentul când a împietrit, s-a produs 
un fel de shunt, ce i-a şters integral lanţul 
mnemonic. De altfel, şi motoarele gravitaționale 
care îi permiteau să se deplaseze au fost 
deteriorate de testele noastre. Aşa că nu mai 
funcţionează. Vrem să ştim cum s-a produs 
respectivul accident. Face şi asta parte din 
exigenţele noastre, în schimbul eliberării 
necondiționate a dumitale şi a acestui renegat. 

— Nu cumva vreţi să investigaţi şi satelitul? 
Nici vorbă! 

Claie-de-păr era punctual la întâlnire; ne 
aştepta cu zâmbetul lui răutăcios, de cuţitar de 
mâna a treia. Totuşi, îşi ţinea arma în toc şi ne 
conduse la un dormitor roşu-închis, rezervat 
probabil membrilor de elită ai societăţii Eros. 
Mercenarul mă ajută să-l culc pe Sultan în blocul 
sanitar instalat provizoriu, apoi se făcu nevăzut. 
După o jumătate de oră, mă strecuram, goală şi 
bine ţesălată, între cearşafurile de mătase delicios 
de arhaice, de culoarea căpşunii strivite. Dar asta 


nu-mi dădea nici o siguranţă. Şi strigătul imobil al 
lui D6 Vuan, a cărui mumie de mici dimensiuni se 
înfunda în plapuma de puf alături de mine, nu 
putea decât să-mi accentueze angoasa. Lipsit de 
energia cinetică, părea mort pentru a doua oară. 
Imi regăsisem doi dintre amanti; puteam constata 
în ce stare îi aduseseră relaţiile cu mine. Trebuia 
să acuz de asta o vrăjitorie pusă la cale împotriva 
lor? Sau blestemul ce apăsa asupra tuturor celor 
ce se ambiţionau să descopere tehnica amorului 
universal? 

In acest caz, peste numai o zi, conform 
târgului încheiat cu ordinatorul, trebuia să 
dezvălui un secret pe care nu-l cunoşteam. 
Singura persoană ce m-ar fi putut lămuri cu 
privire la acest subiect era moartă, pietrificată. 
Destinul meu părea hotărât: în douăzeci şi patru 
de ore mă voi alătura clanului muribunzilor. 

Nu aveam de ales, trebuia să evadez, altfel 
mă aştepta o tortură şi mai cumplită decât aceea 
căreia îi căzuse victimă Sultanul. La această 
amintire, pielea mi se zbârli atât de tare, devenind 
atât de aspră, încât, când m-am întors printre 
cearceafuri, am crezut că-mi aud corpul scârţâind. 

M-am ridicat. Lyriato se întindea sub 
fereastră, stol de lumini abătându-se asupra 
planetei, acoperind dealurile, înconjurând lacurile, 
luând cu asalt turnurile plutitoare şi grădinile 
nomade. Oraşul devora încet Taulyra, cu lucirile, 
cu reflexele şi fosforescenţele lui; o auroră polară 
artificială ce învăluia cerul cu haloul ei roz, 
contaminându-l, ca un acid, până la frontierele 
orizontului. Unde aş fi putut spera să mă ascund 


dacă ajungeam, printr-o minune, să scap din 
închisoarea asta aflată la mai multe sute de metri 
deasupra solului? Puterea lui Eros era infinită. 

M-am apropiat, totuşi, de uşile cu geamuri, 
descoperind săgeata orbitoare a unui tub de 
susţinere al imobilului. Nici o asperitate pe 
colonada aceea, nici pe sticla-reflex a fațadei, care 
să-mi fi îngăduit să nădăjduiesc o evadare. De 
cealaltă parte, Claie-de-păr mă aştepta în spatele 
uşii, cu siguranţă înarmat, hotărât să ucidă — şi el 
nu era decât o verigă dintr-o interminabilă suită 
de măsuri de apărare, destinată să-mi blocheze 
tentativele de fugă. Eram încolţită, încolţită de-a 
binelea. După părerea lui Smits, în asemenea clipe 
se manifestă adevăratele genii, când fasciculul de 
probabilităţi devine convergent, eliminând orice 
soluţie pozitivă. Dar, din păcate, inspiraţia îmi 
lipsea. Emulsia îmi fusese prost preparată de 
Kodak: nu vedem apărându-mi nimic pe suprafaţa 
sensibilă a creierului, nu se dezvolta nici un plan. 

Invinsă dinainte, m-am culcat la loc. 

În mijlocul unui coşmar interminabil, am auzit 
o chemare; venea precis din exteriorul visului; m- 
am ridicat mental la suprafaţă; timp de câteva 
clipe, am avut senzaţia că eşuez la marginea unei 
plaje, rostogolită de mareea inconştientului. Apoi, 
m-am trezit, în fine, aspirată de glasul care mă 
striga din blocul sanitar scăldat într-o lumină 
blândă. Incă zăpăcită, m-am lăsat să lunec pe 
podea şi m-am târât până la globul lăptos unde 
Sultanul zăcea, neclintit. Nu mai auzeam nimic. 
Am apăsat pe butonul de deschidere si partea 
superioară a sferei izolatoare dispăru. Organismul 


amicului meu căpătase vigoare; se ghicea după 
textura mai mătăsoasă a pielii, după supleţea şi 
strălucirea părului. Era încă foarte slăbit, coastele 
îi ieşeau în afară, iar membrele lăsau să li se vadă 
scheletul; dar îşi recuperase influxul nervos. 
Erecţia interminabilă luase sfârşit şi penisul i se 
odihnea, destins, între coapse. Deschise ochii; 
pupilele îşi mai recăpătaseră şi ele din culoare. 
Am murmurat: 

— Sultanule! 

Şi m-am aplecat peste buzele lui, să le ating, 
pentru a simţi din nou elasticitatea vieţii; erau 
abia  călduţe, însă, la sărutul meu, se 
întredeschiseră. 

— Am găsit soluţia să fugim de aici. Trebuie 
să zbori pe fereastră. 

Am crezut că-şi pierduse minţile. Simultan, 
totuşi, ideea stranie germină în câmpul meu de 
neuroni, amănuntele se precizară şi ele, iar 
revelaţia îmi veni brusc, fără să mă prevină, 
lăsându-mă stupefiată. 

— Îţi poţi modifica densitatea corpului, 
ajunge să o diminuezi destul ca să devii mai 
uşoară ca aerul. 

Nu aveam ce face cu asemenea sfaturi 
nerealiste. 

— E o prostie, nu-mi pot schimba structura 
moleculară dilatarea spaţiului intraatomic al 
moleculelor. 

— Repede, trebuie să ieşim, altfel nu vom mai 
putea trece prin fereastră! 

Am apucat cu greu statueta lui Dô Vuan, a 
cărei materie compactă devenise inalterabilă, apoi 


m-am slujit de ea ca să izbesc în geam. Datorită 
presiunii interioare, aproape că m-am rostogolit în 
afară. Abia am avut timp să înşfac sacul sincron, 
să mi-l petrec pe după gât şi să strecor statueta în 
el, apoi l-am prins pe Sultan, ale cărui proporţii se 
reduseseră deosebit de mult şi am sărit în noapte, 
asemenea unei fantome imense, goale, albe, nor 
antropomorf scăldat deodată în luciri, aprinzându- 
mă în roz. Pe şolduri aveam două zgârieturi 
adânci, de unde sângele emitea un semnal de 
nenorocire... 

Echilibrul densităţilor între aer şi carnea mea 
era departe de a se fi stabilit; îmi dublasem de 
acum volumul, dar asta nu era de ajuns ca să 
planez, mai ales cu o asemenea încărcătură. M-am 
prăbuşit spre abisul scânteietor al oraşului, 
zburând în vrie în jurul tubului de susţinere al 
fundaţiei Eros. Smits încetase să mă invadeze 
mental, iar procesul de dilatare se întrerupsese. L- 
am ridicat în dreptul feţei; avea acum 
dimensiunile unei păpuşi mari. 

— Încă un efort, Smits, am nevoie de tine ca 
să mai cresc. Altfel ne ducem! 

M-a privit fără să înţeleagă, vântul fluiera pe 
lângă noi, acoperindu-mi cuvintele. Le-am repetat, 
lipindu-mi de data asta gura de minuscula lui 
ureche de porțelan. 

Din nou presiunea mentală mă asaltă, 
făcându-mă să cresc în spaţiu. Sultanul se micşora 
rapid şi atât de mult, încât a trebuit să-l iau în 
palme. Eram imensă şi uşoară; apropiindu-mă de 
turn, am crezut că-l voi putea încolăci cu 
picioarele; şi dilatarea continua. Totuşi, suprafaţa 


portantă a corpului nu era suficient de mare şi mă 
precipitam spre sol cu viteză excesivă, 
rostogolindu-mă în vârtejurile de aer produse de 
imobil, căzând apoi brutal, ca o piatră, atunci când 
nu mai eram susţinută de curenţii aceia 
ascendenți. 

— Trebuie să te debarasezi de fetiş; nu-ți prea 
aduce noroc. 

Smits se ridicase în palmele mele 
împreunate; mă sfida. Ezitam încă să mă despart 
de Dô Vuan, a cărui greutate era răspunzătoare, în 
parte, de căderea noastră. Aveam să-mi asum un 
risc excesiv din pricina unei prea scrupuloase 
fidelități faţă de o amintire? Acum eroul mitic era 
mort, mort de-a binelea, cu secretul definitiv 
zăvorât în el şi cu trupul imputrescibil. Mă ferisem 
întotdeauna să, păstrez fleacuri cu rol de amintiri, 
le abandonasem fără regret pe cele moştenite de 
la părinţi şi până acum Îmi urmasem calea fără 
nici un obiect familiar, indiferentă la nostalgii. De 
ce acum mi-aş sacrifica viaţa pentru un simbol?” 

Am aruncat statueta, care s-a scufundat, cu 
repeziciunea unei bombe, în puţul luminos al lui 
Lyriato. Imediat m-am simţit uşurată de o mare 
greutate; sub efectul vârtejurilor, am zburat pe o 
parte, făcând un salt spre cerul nocturn. 

Am pornit planând spre centrul oraşului; 
alcătuisem un soi de cuib, strângându-mi braţele 
la piept, iar Sultanul se întinsese acolo, instalat 
comod în spaţiul dintre sâni. Aerul îmi luneca de-a 
lungul coapselor, mângâiere călduţă, şi astfel am 
călătorit pe covorul zburător al luminilor, trecând 
peste peisajul de lume a păpuşilor, puternic 


emoţionată de caracterul supranatural al 
călătoriei. 

Devenisem un afiş şi mă confundam cu 
proiecţiile holografice de pe marginea 
bulevardelor, stârnind ovaţiile mulţimii. Mirosul 
puternic al lui Lyriato urca până la mine, jilav, plin 
de mirodenii, organic, iar eu mă îmbătăm cu 
omagiul parfumat al acestei colonii de masculi şi 
femele de toate rasele, venite de la marginile 
galaxiei pentru a sărbători sexualitatea, într-o 
explozie orgiacă. 

Pe măsură ce coboram, dimensiunile mi se 
micşorau; dobândisem o anumită îndemânare în a 
mă orienta cu ajutorul vântului şi am ajuns să 
poposesc într-o curte pustie, înainte ca Smits să fi 
recăpătat acelaşi volum ca şi mine. 

El se clătina. După clipele de ameţeală 
plăcută pe care le împărtăşisem, organismul i se 
prăbuşea. Ingrijirile primite în blocul sanitar nu 
ajunseseră să-l remonteze. Zâmbi slab: 

— Vezi, de cum am ajuns iar cu picioarele pe 
pământ, visul se duce. Trebuie să mă laşi aici, 
Sadie. N-aş face decât să te împiedic în căutarea 
Taului. 

II abandonasem o dată pe Dô Vuan, nu era 
cazul să renunţ şi la Sultan. Simţeam o nevoie 
fizică a prezenţei sale. Fără să-mi pese de 
protestele lui, l-am ridicat cu uşurinţă, l-am luat în 
spinare şi m-am îndreptat spre mulţime. Statura 
mea de tânără uriaşă făcu senzaţie, încununată 
mai cu seamă de bagajul acela neobişnuit, de 
omuleţul palid şi scheletic ale cărui plete lungi 
fluturau în valuri argintii. Am mers fără să-mi pese 


de îmbulzeala datorată apariţiei mele; mâini de 
gnomi mi se strecurau pe furiş spre pubis, chipuri 
curioase veneau să mă adulmece între picioare. 

Aveam să le smulg taulyrienilor secretul 
tehnicii amorului universal! 


Capitolul XIX 


LA PALATUL VAGINAL ce adăpostea hotelul 
Heteropalace, situaţia nu se schimbase. Fusesem 
atrasă de departe de vegetaţia moale a pubisului 
său înalt de mai mulţi metri, ce scotea în evidenţă, 
fără ostentaţie, buzele stacojii, din plastic suplu, 
ale portalului vulvar. Lui Smits îi revenise curajul; 
mergea acum alături de mine, cu dinţii strânşi, 
trosnind din încheieturi, ca o sperietoare macabră. 

Eram încă destul de departe de hotel, când 
vreo treizeci de masculi micuţi se apropiară 
urlând, cu sexul în poziţie de atac. Mă urmăriseră, 
probabil, încă de când aterizasem şi profitau acum 
de relativa mea micşorare ca să mă asalteze, 
crezând, poate, că vor pune mâna pe vreun simbol 
sexual nesperat ori aşteptându-se să participe la 
vreunul dintre jocurile publicitare lansate de Eros. 
Nu ajunsesem încă la dimensiunea mea normală şi 
nu mi-ar fi fost prea greu să-i resping pe primii 
veniţi, trimiţându-mi pumnul mare în toracele lor. 
Dar această neaşteptată vânătoare cu gonaci avea 
ceva aparte, şi anume că, pe măsură ce se 
apropiau urmăritorii, prada îşi schimba 
proporţiile. 

Am atins viteza maximă, alergând, fără să 
dezarmez, spre un refugiu, când am văzut un 
zetavegian filiform ieşindu-mi în întâmpinare şi 
agitând un brici optic cu care avea de gând să mă 
taie în bucăţi, fără efort, pentru a-şi însuşi un 
trofeu de carne. Nu-l zărise pe Smits venind 
gâfâind pe urmele mele; acesta mi se năpusti 


brusc, printre picioare, sărind la adversar; 
acţiunea fu atât de energică, încât agresorul abia 
avu timp să, se apere cu o lovitură de brici, înainte 
de a fi răsturnat la pământ. Din fericire, 
ajunsesem la intrarea în Heteropalace; doi portari 
rotofei, recunoscându-mă, interveniră în forţă, 
neutralizând cu ajutorul armelor hoarda de 
urmăritori. 

Sultanul se ridică; îmi arătă mâna stângă, 
căreia îi lipsea degetul mic, secţionat de fasciculul 
optic şi cauterizat în acelaşi timp; apoi exclamă,; 

— De ce te înverşunezi? Destinul cere o plată 
pe care deja o cunoaştem. Lasă-mă să mor în 
pace, Sadie, nu vreau să sfârşesc sub forma unei 
mumii fosile, ca Dô Vuan, nici decupat cu laserul 
de nebunii sângeroşi ce populează bordelul ăsta! 

N-aveam nimic de răspuns la o asemenea 
rugăminte; de altfel, nu mă simţeam vinovată în 
privinţa lui, nereuşind să mă las cuprinsă de milă 
în faţa bietului său trup lipsit de vlagă, acum şi 
mutilat. Mă încăpăţânam să-l văd ca în prima zi 
când îl întâlnisem. Fotografia-amintire intervenea 
între privirea mea şi pielea lui uscată, carnea 
bolnavă, ochii  spălăciţi, membrele osoase, 
restituindu-mi acea imagine ideală a seducţiei pe 
care © descoperisem iubindu-te, Sultanule 
Minunat, Imagine Tulburătoare a Siguranței. 

Lee van Souk ne aştepta, congestionat de 
enervare. 

— Era şi timpul, ne. pregăteam să începem 
fără voi! 

L-am privit, uluită. 

— Abia am terminat cu societatea Eros! Crezi 


că mai simt nevoia să particip la ceva, chiar dacă 
mi-ai propune să fac amor prin intermediul Taului? 

— Şi, totuşi, exact asta îţi ofer. 

Micuţul taulyrian avea un aer extrem de 
serios. 

— Visezi, Lee van Souk! Îmi pui la dispoziţie 
un credit nelimitat ca să descopăr în ce rezidă 
tehnica amorului universal, iar când mă întorc să- 
ţi spun că n-am aflat nimic, îmi propui să particip 
la primele încercări? 

— Nu la primele, dar te-am păstrat pentru 
experienţa decisivă. 

Înfigându-şi ochii pestriţi în buricul meu, 
începu să mă studieze amănunţit, ca pe o bucată 
de carne de pe tejgheaua unei măcelării primitive. 
Adăugă: 

— Văd, de altfel, că ai adus încă un cobai. 

Dacă n-aş fi ştiut că taulyrienii sunt lipsiţi de 
sex, aş fi crezut că a intrat, clandestin în erecţie 
pe sub cutele veşmântului. 

— În orice caz, nici vorbă să fac amor cu un 
client, nici măcar graţie Taului. 

— Dar nu e vorba de mine, Sadie mac Key! 
Vreau să te dai în bărci cu amicul dumitale, kappa- 
betelgeusianul, e soluţia pe care o propun pentru 
a-l elibera de gammorioni. 

La amintirea penisului îndărătnic al lui 
Sigma, am fremătat, chiar dacă, ţinând seama de 
informaţiile furnizate de Smits, priveam cu 
reticenţă înfruntarea unei astfel de maşinării. 
Încurcătura se spulbera, dar rămâneau încă 
destule lucruri de lămurit înainte să trecem la 
lucrarea practică. 


— Aşadar îţi imaginezi că mă voi supune, la 
un simplu fluierat. Ascultă-mă bine, Lee van Souk, 
dacă nu-mi spui pe loc ce rol ai jucat în această 
afacere, n-o să mai obţii nimic de la mine. 

Clientul meu se agită, manifestând semnele 
celei mai vii emoţii. Am realizat deodată că tot 
acel complex de inferioritate al taulyrienilor faţă 
de restul galaxiei nu avea margini. Şi, întrucât se 
considerau nişte paria ai universului, în virtutea 
faptului că nu aparţineau raselor umanoide, nici 
dorinţa lor de revanşă nu cunoştea, probabil, vreo 
limită. lar eu o adusesem în punctul propice de 
maturare: ajungea un uşor bobârnac, pentru a fi 
mărturisită. Am insinuat: 

— Dumneata ai devastat laboratoarele de 
cercetări ale societăţii Eros. Nu încerca să negi, o 
ştiu bine. 

— Am servit consorțiul câtă vreme n-am 
dispus de mijloacele care să ne îngăduie să facem 
altfel. Ca să ne seducem duşmanii, am acceptat ca 
Taulyra să fie transformată în planetă a plăcerilor; 
ne-am slujit adversarii cu atenţie, pentru a-i 
cunoaşte mai bine, aşteptând nerăbdători ca ei 
înşişi să ne dea armele cu ajutorul cărora să-i 
combatem. Acum, lucrul acesta s-a întâmplat, 
Imperiul e la discreţia noastră, nu mai avem nici 
un motiv să ne ascundem. 

— Dar de ce mi-ai comandat ancheta, dacă. 
de la bun început aţi fost în posesia Taului? 

— Ştiam că laboratoarele de pornografie 
aplicată studiau un misterios specimen de animal 
venit clandestin din lumile exterioare. Când am. 
ajuns la concluzia că era la mijloc chiar bomba 


care ne trebuia, l-am subtilizat. Exista un alibi mai 
bun pentru a-ţi încredința o cercetare? Nu numai 
că distrăgeai atenţia de la un personaj ignorat de 
Serviciul de igienă mentală, absent din fişierul 
general, respectiv onoratul dumitale client, dar 
exista şi o şansă mititică să descoperi ceva, locul 
de unde provenea Taul, de pildă. A fost chiar cât 
pe ce să reuşeşti. In orice caz, nimeni nu i-a bănuit 
pe taulyrieni de răpire. 

Il urmăream pe Lee van Souk, al cărui aspect 
caraghios nu mai. avea nici o asemănare 
omenească. Tipul nu se mai controla. 

— Ce speraţi să obţineţi de la tehnica 
amorului universal? Contaţi pe exploatarea ei într- 
un bordel clandestin, pentru a concura societatea 
Eros? Urmăriţi să anihilaţi monopolul instituit de 
Imperiu? E o nebunie. 

Câtă vreme purtau veşminte, taulyrienii nu 
întâmpinau nici o dificultate în a-şi disimula 
sentimentele; reacţiile lor fizionomice nu semănau 
cu ale nici unui umanoid. Însă îmbrăcat în haine 
strâmte, corpul lor devenea atât de expresiv! 
Carnea roz, colcăitoare, a clientului meu era 
cuprinsă de freamăt, de un tremur atât de 
nestăpânit, încât nici cel mai debil dintre 
machiaveli nu s-ar fi putut înşela: Souk jubila la 
ideea de a-şi expune trădarea. 

— Nu socotim ca prin intermediul Iaului să 
atacăm privilegiile lui Eros, ci sperăm să punem 
capăt dominaţiei Imperiului, prin urmare celei a 
pământenilor. Specimenul aflat în posesia noastră 
îndreptăţeşte toate previziunile. 

Mărturisesc că nu-mi trebuia mai mult. 


Cuprinsă de slăbiciune, m-am dus să mă întind pe 
divan, lângă Smits, care se prăbuşise acolo îndată 
după intrarea în cameră. Taulyrianul urmă: 

— Din punct de vedere statistic, sexul 
omenesc se potriveşte pentru cel mai mare număr 
de raporturi cu sexele străine, fie acestea de 
masculi ori de femele. Chiar dacă n-a fost 
mărturisit, un asemenea privilegiu fizic a avut un 
rol important în instaurarea Imperiului, cu atât 
mai mult cu cât caracteristicile genetice le permit 
pământenilor să se reproducă în mod frecvent cu 
alte rase. Orice s-ar spune, există o seducţie a 
cuceritorilor. Tehnica amorului universal îl va 
priva pe om de această aură. 

Revelația mă ului. M-am întors spre Sultan, 
care îşi concentra eforturile pentru a respira încă 
o dată înainte de a se stinge definitiv. Era o 
cruzime din partea mea să-l abandonez astfel, dar 
aveam certitudinea că nu va muri înainte să-i fi 
îngăduit eu. Amicul meu ghici că aveam încă 
nevoie de el şi sacrificiul lui îmi producea o 
plăcere ambiguă, amestecată cu o intensă 
deznădejde — eram pe cale să-l pierd pe acela 
care contribuise să mă creeze aşa cum sunt; 
lipsită de maestru, urma să mă afirm definitiv ca 
individ. 

Privirea şovăitoare i se încrucişă cu a, mea şi 
am citit în ea o răbdare deznădăjduită. l-am 
adresat o întrebare mută, iar răspunsul l-am 
primit de-a dreptul în creier: după opinia lui 
Smits, Souk nu era decât un megaloman versatil şi 
delirant. Cuvintele îi dovedeau rătăcirea, se 
cuvenea să fiu prudentă. Insă, n-am schimbat 


tactica, ci am trecut la atac: 

— Crezi că e de ajuns să călăreşti în pat alte 
rase pentru a cuceri galaxia? Şi chiar dacă ar fi 
adevărat, cum speraţi să intraţi în sistem, de 
vreme ce naşteţi ouă, prin partenogeneză? 
Exercitarea sexualităţii vă este interzisă. 

Dacă taulyrianul ar fi fost în întregime gol, 
rotunjimea lui corporală ar fi putut face oficiul de 
soare în momentul asfinţitului. Transformat brusc 
într-un mare jeleu de zmeură, se apără,: 

—  Raportează-te la fundamentele religiei 
voastre, ca să ne înţelegi. Cei trei Dumnezei 
adunaţi în unul, lehova, Buddha şi Mahomed, nu, 
simbolizează oare principiul coitului fundamental 
între creaturile majore — Iehova masculul, 
Buddha femela, iar Mahomed principiul neutru 
care le permite să se împerecheze? Ei bine în felul 
acesta vom participa şi noi la dezintegrarea 
Imperiului. 

Nu eram cu adevărat expertă în teologie, dar 
o asemenea versiune, pentru pensionarii de azil, a 
Sfintei Treimi mi se părea prea puţin demnă de a 
trezi credinţa în noii catecumeni. M-am ridicat, am 
făcut câţiva paşi prin holul pustiu de la 
Heteropalace, traversând tapiseriile subţiri ca 
pânza de păianjen, labirint suplu ce flutura sub 
briza climatizoarelor. 

— Nu înţeleg; aţi descoperit cumva că, 
utilizând tehnica amorului universal, puteţi juisa şi 
altfel decât în clipa ouatului? 

— Nu numai că Taul permite oricăror creaturi 
să facă amor între ele, dar fiinţele din teritoriile 
exterioare sunt adevărate filtre genetice, care 


utilizează sămânţa, celorlalte specii pentru 
propria lor reproducere. Aşa încât ne putem uni şi 
noi cu alţi parteneri sexuali. Izolarea noastră a 
luat sfârşit! 

Explicaţia devenea tot mai delirantă. 

— Atunci, ce mai vreţi de la mine? Am 
îndeplinit condiţiile contractului, de vreme ce Taul 
e în posesia voastră. Hai, Smits, să mergem. 

Sultanul mă privea năuc. Lee van Souk, a 
cărui siluetă grăsună se scofâlcea, nu părea deloc 
de acord cu mine. 

— Nu înainte de a te supune unei experienţe 
hotărâtoare. 

— Mereu şantajul cu creditul nelimitat! Poţi 
să-ţi păstrezi contul în bancă, nu mai am nevoie de 
el. 

M-am apropiat de Smits care, în ciuda 
oboselii, nu părea nici el de acord să plece atât de 
repede. Am înţeles că eram, pe punctul de a ceda 
în faţa unei anumite nebunii, din cauza precipitării 
evenimentelor de la sosirea mea pe Taulyra. Pur şi 
simplu uitasem de existenţa lui Sigma. M-am 
răzgândit. Venerabilul meu client profită de asta 
ca să-mi strecoare un compliment. 

— Eşti singura care ne poţi rezolva 
problemele, Sadie mac Key. Şi ştim că opiniile 
dumitale te determină să lupti împotriva 
Imperiului. Eşti datoare să ne ajuţi. 

— Începând de acum, merg pe cheltuieli 
suplimentare. Dar trebuie să găsiţi o monedă care 
să-mi convină. 

— E deosebit de simplu! Am reuşit să. grăbim 
maturarea gammorionilor din prietenul dumitale, 


Sigma; îţi propunem, deci, să faci dragoste cu el 
prin intermediul tehnicii amorului universal, aşa 
cum ţi-am spus adineauri. E o experienţă 
hotărâtoare; ne va permite să verificăm dacă 
ejacularea lui va duce la procrearea altor făpturi 
din lumile exterioare. 

Caracterul erogen al propunerii lui Lee van 
Souk se suprapunea nevoii de a pune capăt 
suspensului  coital dintre mine şi kappa- 
betelgeusian. Totuşi, ceva necurat mă alarma în 
propunerea taulyrianului. 

— Şi care vor fi avantajele dumitale? 

Pentru prima oară de când îl cunoşteam, 
Souk începu să râdă; cel puţin, aşa am interpretat 
cascada de sonorități stridente emisă de el. 

— Am intenţia să particip la jocul vostru. 

Taulyrianul se deformase într-un mod curios, 
întinzându-şi trupul în diagonală spre divanul 
unde se odihnea Sultanul; acesta din urmă părea 
brusc interesat de conversaţie, ca şi când aspectul 
febril al aventurii îl entuziasma. Se ridică greoi, 
veni spre mine şi îmi puse încetişor mâna pe umăr. 

— O să mă laşi să mor în tine, Sadie? Acum e 
momentul. 

I-am spus, cu o voce spartă, lui Souk: 

— Nu există loc pentru dumneata, Lee van 
Souk. De altfel, nu văd cum te-ai putea integra 
acestui cvartet, între Sigma, Tau, Sultan şi mine. 

— Totuşi, exact asta vreau. Dar, aşa cum am 
promis, nu voi fi un membru activ al asociaţiei 
voastre erotice. 

Ideea că micul taulyrian dorea să participe la 
ciudata scenă de copulaţie cosmică în curs de 


pregătire nu mă deranja. Chiar vedeam în ea un 
soi de anticipare a ceea ce urmăream pentru 
viitorul poporului galactic: o fuziune sexuală 
multirasială. 

— Deci vrem să facem pe spectatorul. 

Lee van Souk îşi ridică unul dintre 
pseudopodele rozalii ce semănau cu nişte mâini şi 
îl agită prin aer, în semn de negatie. Apoi ne arătă 
o scară, poftindu-ne să urcăm: 

— Veţi, înţelege curând sensul cererii mele. 


Capitolul XX 


SIGMA nu părea într-o stare atât de bună pe 
cât afirmase Lee van Souk. Era şi mai gras şi. 
gâfâia mult mai tare decât la plecarea mea, 
pierzându-şi aproape cu totul aspectul conic; 
corpul i se umflase, diform, în spaţiu, ca un balon 
cu învelişul uzat; pântecele i se întinsese gata să 
crape,  ascunzându-i aproape în întregime 
impresionantele părţi genitale aflate în repaus; 
protuberanţe ciudate îi apăreau pe coapse, în 
vreme ce trunchiul, dimpotrivă, îi devenise concav, 
parcă aspirat de cocoloşul proteiform de pe spate. 
Solzii lui fini căpătaseră un aspect bolnăvicios, de 
un cenuşiu-tern şi verzui şi erau umezi de 
sudoare. La vederea mea, micii săi ochi pestriţi, 
înfundaţi în grăsimea feţei, nici măcar nu se 
luminară. 

— Vă las, şopti Souk, aşteptaţi câteva minute 
până mă întorc cu animalul şi cu instrucţiunile. 

Pentru prima oară de la începutul aventurii 
am presimţit că urmau să aibă loc evenimente 
ireversibile; în cursul anchetei, înnodasem în 
grabă firele destinului; acum, ursitoarele îmi 
cereau socoteală pentru asta. 

Sultanul, care se afla în spatele meu, 
văzându-l pe Sigma, se prezentă, ţinându-mă de 
talie. 

Omul de pe Kappa-Betelgeuse nici măcar nu 
tresări. Ne-am dus amândoi la marele pat circular, 
un fel de structură gonflabilă ce ocupa o întreagă 
porţiune a peretelui şi servea, probabil, la 


împerecherea clienţilor de la Heteropalace; ne-am 
aşezat între cutele lui. Sigma ne urmă şi se instală 
în faţa noastră, ghemuindu-şi trupul monstruos 
direct pe mocheta verde-deschis. 

— N-o duc prea grozav, începu el, nu ştiu ce 
mi-au făcut în timpul somnului taulyrienii ăştia 
mici, dar când m-am trezit îmi era rău ca după, o 
indigestie şi aveam senzaţia că sunt atât de plin, 
de o să dau pe dinafară. După câte mi-au spus, m- 
au burduşit de droguri avortive, dintre care unele 
au proprietatea de a produce o congestie 
localizată. Speră să grăbească astfel naşterea 
gammorionilor, privându-i de spaţiu vital, spuse el, 
plecându-şi faţa cu amărăciune, părând să tragă 
concluzii amare din propriul său discurs, 
continuând apoi pe un ton neutru: Presupun că 
eşti cu Sultanul; nici el n-o duce grozav. 

l-am relatat pe scurt ultimele evenimente, 
având grijă să nu-i rănesc sentimentele. 

— De fapt, dacă înţeleg bine, toată lumea era 
la curent, de la bun început: domnişoara Farah, 
societatea Eros şi taulyrienii. Lee van Souk te-a 
folosit ca momeală. Ceea ce înţeleg mai puţin sunt 
motivațiile fiecăruia. 

— E totuşi simplu... 

Smits se ridicase şi se învârtea cu paşi mari 
prin cameră; silueta slăbită îi părea mai puţin 
adusă de spate. 

— ...Am căutat adânc în memorie ca să 
înţeleg, amintindu-mi de confidenţele lui Stani. 
Când acesta a făcut dragoste cu un taulyrian, 
graţie tehnicii amorului universal, partenerul lui a 
murit. După câte ştim, cei de la Eros au studiat 


mai întâi specimenul de Tau şi au ajuns să-l 
utilizeze eficient; chiar să-l determine să se 
reproducă. Souk şi ai lui au aflat, au furat animalul 
şi au distrus laboratorul. Apoi au îndreptat 
cercetările pe o pistă falsă, plătindu-te pe tine, 
Sadie, pentru a ancheta afacerea şi totodată 
punânducţi, la dispoziţie cât mai puţine informaţii 
cu putinţă. Din clipa aceea ai devenit obiectul 
hăituielii  dezlănţuite de Serviciul de igienă. 
mentală şi de societatea Eros. 

— Iar în vremea asta, taulyrienii au încercat 
să facă amor prin mijlocirea Taului, fără să 
izbutească şi chiar, poate, provocând moartea 
unuia de-al lor? 

— Exact aşa cred şi eu. Astăzi, noi, toţi trei, le 
vom servi drept experimentatori. Priviţi, camera e 
prevăzută cu sonde foarte sofisticate, care ne vor 
analiza în permanenţă schimbările metabolice. Nu 
le va scăpa nici una dintre variațiile chimiei 
noastre organice. 

Sigma ne ascultase cu atenţie dialogul. 

— Trebuie să vă salvaţi amândoi, eu n-am 
şanse de scăpare. Nu există nici un motiv pentru a 
sacrifica încă două victime pe altarul amorului 
universal. Şi pe urmă, Sadie, trebuie să te duci să 
plantezi în solul planetei mele natale grăuntele pe 
care ţi l-am dat. Voi fi. mai puţin trist în clipa 
morţii, ştiind că el o să germineze şi o să 
înflorească într-o zi. 

— Nu sunt de acord, cred că e important să 
particip la experienţă. 

Sultanul se opri din mersul lui furios, iar 
Sigma făcu up salt pe pat, azvârlindu-mă pe 


mochetă. Mă priveau amândoi, kappa- 
betelgeusianul cu stupoare, Smits cu admiraţie. 
Mă simţeam zăpăcită; ca după o noapte de 
insomnie, când faptele din ajun, analizate de sute 
de ori, formează un fel de cocă pe creier, un clei 
unde spiritul se lipeşte ca o muscă pe o hârtie 
otrăvită. Ştiam că nu există decât un mijloc de a 
ieşi din această situaţie — să ne aruncăm în 
capcană. Ţesătura coşmarului se destramă când 
cunoşti secretul iţelor. 

— Da, am precizat, avem ocazia să intrăm în 
legătură cu un mister de primă mărime, de care 
depinde, poate, soarta populațiilor viitoare. Este 
un eveniment pe care nu vreau să-l scap. În 
continuare, chiar dacă Taul va fi utilizat de nebunii 
de taulyrieni pentru a-şi impune supremaţia 
rasială prin mijlocirea unei religii contrafăcute, 
cum presupun eu, ori societatea Eros, ajutată de 
Serviciul de igienă mentală, îl va lua în stăpânire 
intenţionând să-şi amplifice influenţa asupra 
cetăţenilor Imperiului, noi vom fi informaţi cu 
privire la capacităţile reale ale tehnicii amorului 
universal şi vom şti cum trebuie să fie combătut 
pericolul. 

M-am ridicat şi mi-am întins oasele; aveam 
impresia că mă trezesc după o lungă siestă şi că 
înţeleg, deodată, sensul evenimentelor petrecute 
de dimineaţă până acum. Era vorba de un prolog 
al dragostei, de mângâieri aperitive cu care 
destinul mă atinsese în treacăt. Acum ne apropiam 
de marele rut. O simţeam, Sigma, van Souk, Smits 
şi cu mine şi ne pregăteam cu toţii pentru extaz. 

Cei doi companioni nu mă slăbeau din ochi; 


vederea muşchilor mei jucând sub pielea sidefie îi 
scotea şi pe ei din amorţeală. 

— Plăcerea trebuie să ne fie sursa principală 
de inspiraţie, am afirmat. Cine ne-ar putea 
convinge că nu-i aşa? 

Înainte ca ei să aibă vreme să-mi răspundă, 
taulyrianul se întoarse, aducând un cufăraş 
extraordinar, un ambalaj de un prost-gust de 
bazar, încărcat cu fire de aur şi încrustat cu bucăţi 
de sticlă. Atâtea eforturi pentru a descoperi un 
obiect ridicol — eram decepţionată! 

Mi-am inspectat braţele albe, pântecele 
rotund, şoldul rănit în cursul evadării, umflătura 
pubisului golaş şi proeminent, ca un fruct pârguit, 
pe care strălucea crăpătura zemoasă a sexului. 
Picioarele mi se păreau foarte departe, acolo jos, 
la capătul universului, unde se conturau pastilele 
colorate ale unghiilor. 

Souk deschise caseta; aspectul animalului nu 
prefigura fantastice dezlănţuiri sexuale. Creatura 
venită din teritoriile exterioare nu părea vie, 
pielea ei avea înfăţişarea vulgară a cauciucului 
brut, de un maroniu-roşcat, care e folosit pentru 
camerele de la roţile bicicletelor de colecţie. 
Găitane albicioase înconjurau cutele suspecte ale 
Taului ce semăna cu o țesătură împăturită. 

— Ia-l în mână, îţi vrea binele! 

Am apucat fiinţa-flanelă, cu o uşoară repulsie; 
era caldă şi flască, astringentă ca o gumă. Am 
simţit-o tremurând, asemenea unui animal speriat, 
aparent inert. Taulyrianul îmi pândea reacţiile, 
cum îl supraveghează un etnolog pe indigenul 
căruia i-a încredinţat un obiect, rezultat dintr-o 


tehnologie sofisticată,. 

— Ai uitat modul de întrebuințare, Souk! 

Orice căutare e decepţionantă; pe parcursul 
aventurilor prin care trecusem, Smits, Sigma, D6 
Vuan şi eu, ne închipuiserăm că obiectul anchetei 
ar avea dimensiunile unui mit; cavaleri ai unui 
Graal al senzualităţii, îi conferisem Taului forma 
visurilor noastre. Acum aş fi aruncat bucuroasă la 
gunoi acest sac vulgar. La ce bun morţii rămaşi în 
urma noastră, la ce bun atâta frenezie? Eram gata 
să consider simple bârfe tot ceea ce ni se spusese 
despre procesele sexuale şi genetice ale creaturii 
de peste graniţe. 

Nemişcat în patul gonflabil, Sigma abia 
respira, cu mâinile încrucişate peste penis. La 
fiecare dilatare a  cuştii toracice, suprafaţa 
spongioasă a patului cobora, apoi, în apnee, îşi 
revenea la forma iniţială, cu un zgomot de jucărie 
din celuloid. lInfăţişarea supradimensionată a 
kappa-betelgeusianului, aerul lui morocănos şi 
totodată  neliniştit dădea scenei un aspect 
derizoriu. 

Sub mângâierile mele instinctive, mişcarea 
internă ce anima textura fremătătoare a Iaului 
trimise unde de şoc la suprafaţă, primele 
avertismente ale unei zguduiri seismice carnale 
căreia, la început, i-am refuzat evidenţa. 

— Vezi, insistă micuțul taulyrian, îţi vorbeşte, 
e o creatură ce se exprimă prin intermediul pielii. 

Am privit cu alţi ochi animalul obscen care 
atârna de o parte şi de alta a braţului meu, ca o 
bucată de piele proaspăt jupuită. Smits vru să se 
apropie şi să-l pipăie. 


— Deocamdată nu, vă rog, nu înainte de a vă 
învăţa modul de întrebuințare! Trebuie să vă 
explic cum vom proceda. Aşa cum v-am făgăduit, 
nu voi fi pentru dumneavoastră decât un partener 
pasiv. Peste câteva minute, Taul mă va absorbi, voi 
face parte din el, este condiţia esenţială pentru 
abordarea tehnicii amorului universal. Creatura 
ara nevoie de o victimă pe care să o fecundeze, 
este modul ei de reproducere. După ce vom 
fuziona, va fi suficient să vă apropiaţi de ea; vă va 
servi, cu mare bucurie, drept intermediar, în 
scopul de a vă capta, în trecere, sămânţa şi ovulul, 
pentru a le depune în mine. 

— Dar ce se va întâmpla dacă, simultan, nasc 
şi gammorionii? 

— Incă nu ştim, tocmai acesta este şi 
subiectul experienţei. Cei de la Eros au obţinut 
alte Tau-ri, care, însă, nu au supravieţuit. Noi 
căutăm un mijloc de a reuşi. 

— Sacrificându-te? întrebă Smits. 

— Şi aici plutim în necunoscut. După câte 
ştiu, creatura purtătoare supravieţuieşte, cu 
excepţia cazului în care tehnica amorului 
universal este un eşec senzual. 

— Vasăzică, vă aflaţi în situaţia noastră, 
sunteţi doar nişte neofiţi sau ucenici vrăjitori. Şi 
pentru asta trebuie să fiţi dispuşi să asasinați pe 
oricine, ca pe Stani, de pildă — partenerul meu. 
Trebuie să fiţi nişte mistici incorigibili ca să 
acceptaţi aşa ceva fără ca măcar să juisaţi, ci doar 
ca să răspândiţi o religie absurdă unde fiecare 
dintre voi speră să se reîncarneze în Mahomed. 
Sadie, dă-mi revolserul tău, să-l ucid pe acest 


imbecil; pe urmă, am să-i iau locul în inima Taului! 
O să dovedesc astfel că, în esenţa ei, 
homosexualitatea se opune lui Dumnezeu. 

Tremurând de furie, Sultanul se pregătea să- 
şi pună în practică amenințările, când piticul 
taulyrian înhăţă creatura de peste graniţe şi se 
înfăşură cu ea ca într-un impermeabil. Dispăru 
apoi, instantaneu, ca sub mantia vrăjită a unui 
prestidigitator cosmic. Uluiţi, Smits şi cu mine 
urmărirăm extraordinarul fenomen de digestie ce 
se săvârşea sub ochii noştri. Câteva minute mai 
târziu, ciudata creatură îl asimilase în întregime 
pe Lee van Souk, compactându-i carnea graţie 
unor sucuri gastrice atât de puternice, încât nu 
părea să mai fi rămas nimic din el. Dimpotrivă, 
sacrificându-se, micuțul taulyrian dăduse o formă 
nouă animalului; acesta din urmă semăna acum cu 
o minge mare, rotundă şi cu fese proeminente, de 
un roz-incandescent, în care se deschideau două 
buze stacojii. 

— Fascinant! Am impresia că Serviciul de 
igienă mentală, cei de la Eros şi dispărutul meu 
client şi-au luat dorinţele drept realităţi. Că 
tehnica amorului universal e o ipoteză de la care 
au divagat cu toţii. 

Eram profund emoţionată; obiectul dintr-o 
altă lume stârnea în mine violente puseuri erotice; 
trapul îmi intra în vibraţie doar la vederea lui. 
Ştiam că voi ceda atracției magice a Taului. 
Această fantastică seducţie sexuală ce emana din 
fiinţa misterioasă era ultima explicație a 
rătăcirilor pasionale ce agitaseră de curând 
puterile oculte ale Imperiului, ca şi pe adversarii 


lui cei mai înverşunaţi. Sultanul, care trecea prin 
aceeaşi emoție, avu curajul să propună: 

— Prezintă-i-l lui Sigma, cu el trebuie să te 
împerechezi. Eu am să intervin abia după. 

Practicasem foarte des sodomia în cursul 
iniţierii mele în amor; păstram de atunci amintirea 
unor extaze indescriptibile, când penisul lung şi 
fierbinte mi se strecura în colul dilatat al anusului, 
după prudente tatonări cu buzele şi cu limba. La 
ideea de a adăuga o asemenea plăcere la 
practicarea amorului universal, m-am înfiorat de o 
spaimă delicioasă. 

Copleşit de o oboseală fără leac, provocată de 
formidabilul zbucium organic ce avea loc înăuntrul 
lui. Sigma aţipise. Am împins Taul spre el; mingea 
de carne se rostogoli suplu pe distanţa celor 
câţiva metri. Şi îndată ce-l atinse, se înfăşură in 
jurul membrului lui, mulându-se peste cele mai 
mici contururi. Un şoc electric îl zgudui pe kappa- 
betelgeusian, care sări în sus. Privirea exasperată 
îi mărturisea surpriza. Scoase un strigăt de necaz 
şi reacţiona imediat, cu violenţa ţăranului ce 
rămăsese în continuare, incapabil să suporte fapte 
inexplicabile. 

— Scoate-mi îndată chestia asta, refuz să fiu 
atins de un astfel de animal! Sunt sătul până-n gât 
să mă mai las agresat, mângâiat, penetrat, 
indiferent de cine! 

Am încercat să desprind cu vârful degetelor 
organismul ce învăluia strâns sexul amicului meu, 
lungindu-se pe măsura  lentei sale erecţii 
involuntare. Dar unghiile nu reuşeau să mi se 
înfigă între carnea umflată a Taului şi pielea 


solzoasă a lui Sigma. Ca să mă sprijin mai bine, m- 
am instalat în faţa patului, cu pulpele desfăcute 
inocent şi cu picioarele proptite bine în 
contraforţii structurii. Şi m-am înhămat la 
neverosimila acţiune ce consta în a dezlipi 
creatura, milimetru cu milimetru, când aceasta se 
răsuci ca un sfredel şi, cu o iuţeală stupefiantă, mi 
se vâri între buzele sexului uşor întredeschis. Şi 
Sigma şi eu îi urmăream metamorfoza: în câteva 
secunde, organismul căpătă proporţii 
considerabile, întinzând o punte de carne între 
penis şi vulvă. 

Pe moment, am privit fenomenul ca pe un fel 
de gadget de la sex-shop. Nu simţeam nici o 
dorinţă, obsedaţi mai cu seamă să ne debarasăm 
de lucrul acela ce ne unea împotriva voinţei 
noastre. Cu o impulsivitate concertată, am 
încercat să ni-l smulgem. În mişcările stângace de 
a ne despărţi, trupurile ni se atinseră, mâinile ni 
se înşfăcară, gurile ni se împreunară. Sigma 
căzuse lângă mine pe covorul verde-deschis. 
Simultan, penisul i se umflă şi am simţit primii 
fiori ai pătrunderii, exact ca şi cum kappa- 
betelgeusianul ar fi procedat la intromisia 
glandului în anticamera proaspăt şerpuită a 
vaginului meu. 

Ne-am privit în tăcere; puteam citi unul în 
ochii celuilalt formidabila încărcătură erotică, 
desăvârşită, ce ne unea. După atâtea încercări 
zadarnice, ajunsesem să ne considerăm ca nişte 
îndrăgostiţi  frigizi, ascuzându-ne reciproc de 
intenţii false; acum, în sfârşit, ne puteam satisface 
pasiunea născută la începutul întâlnirii noastre. 


Vibram la unison. Foarte încet, Sigma intonă 
primele note ale cântecului lui Donaana şi 
amândoi uitarăm tot ce ne despărţise, pentru a ne 
regăsi în vârtejul senzual din primele ore. 

Ciudata creatură abia dacă zvâcnea între 
corpurile noastre, ca şi când rolul ei se limita la 
această luare de contact, tehnică, pe care 
diferenţele de conformaţie o făcuseră imposibilă 
până atunci. Companionul meu se ridică în mâini 
şi se aşeză pe patul maleabil ce se adânci sub 
greutatea lui. Taul se întinse. Sigma mă întrebă 
din priviri; m-am deplasat, la rându-mi, aşezându- 
mă perpendicular pe sexul lui, înnodată în 
arborele acela de transmisie ce ne repercuta în 
carne până şi cea mai mică dintre mişcările 
amândurora. 

— Hai şi tu, Sultanule! 

Acesta aştepta în apropiere, urmărindu-ne 
gesturile şi atitudinile, ca un motan ce pândeşte o 
pasăre. Urgenţa rutului îi redase forţa necesară 
pentru a participa la jocul nostru. Spintecă aerul 
cu vergeaua încordată ca o cravaşă şi se înfipse în 
mine, cu o furie dublată de îndelunga noastră 
abstinenţă. Pe măsură ce senzualitatea ni se 
exacerba, am încercat, Sigma şi cu mine, să ne 
punem în mişcare, pentru a prelungi şi între noi 
deliciosul du-te-vino început de Smits în crupa 
mea. Dar nu era nimic de făcut, creatura se 
preschimbase în tampon, împiedicând 
transmiterea mişcării. 

Trupul nervos şi uscat al Sultanului îmi 
sfredelea şalele; am adulmecat carnea lui Sigma, 
acel desfătător miros dulceag, în timp ce el îmi 


mângâia cu pântecele pielea de culoarea scoicii. 

Ne cuprindea exasperarea. 

A fost momentul ales de Tau pentru a intra în 
acţiune, ca şi cum avusese nevoie de o dezlănţuire 
a dorinţei noastre, ca să preia ştafeta. 

Atunci se stârni furtuna organică. 

Fără să ne dăm seama, straniul animal din 
teritoriile exterioare îşi înfipsese rădăcinile în noi, 
inervându-ne; astfel încât, în clipa când îşi porni 
mişcarea de  du-te-vino între sexele noastre 
înnodate, fără să i ne putem împotrivi, am simţit 
cea mai extraordinară zguduire erotică din 
întreaga viaţă, un cutremur ce se transmise până 
şi simţurilor Sultanului, prin canalul explorat de 
penisul acestuia. Smits mi se arcui în şale, ca şi 
când întregul corp i-ar fi fost încordat ca o strună. 
L-am auzit gemând. 

Vedeam limpede sub mine pielea elastică a 
Taului înghițind membrul bulbucat al lui Sigma, în 
vreme ce, la capătul celălalt, alcătuia un alt 
membru, adaptat perfect pereţilor mei vaginali ce 
urca, lovind înfundat, în adâncul meu ultim. 

Ceea ce la început socotisem drept un soi de 
complicitate afrodiziacă, de parcă am fi descoperit 
metoda de a ne masturba reciproc, fără 
intervenţia mâinilor şi a limbilor, devenea acum 
obiectul esenţial al plăcerii tuturor. Excitaţia se 
intensifica prin simpla repetiţie mecanică, iar eu 
m-am prăvălit peste amicul meu, fericită că îmi 
pot împreuna gura cu a lui, amestecându-ne 
saliva. 

Sigma îmi luă în stăpânire sânii, să-i 
frământe, iar eu i-am prins fesele în palme. Smits 


mă lucra cu zvâcnete acum de două ori mai 
vânjoase. Senzaţia produsă era atât de violentă, 
încât mi-am muşcat buzele până la sânge. 
Aşteptam erupția orgasmului ca pe izbucnirea 
unui ciclon. 

Dar creatura nu dorea să ne elibereze chiar 
atât de repede. Îndată ce ne apropiam de juisare, 
îşi slăbea uşor presiunea sexuală, jucându-se cu 
trupurile şi cu aşteptarea noastră. Ceea ce nu 
înceta să fie o formidabilă sursă de desfătare, atât 
de subtilă era ştiinţa lui de a proceda. 

Ne-am întors la săruturi şi la mângâieri, am 
profitat de afinităţile epidermice pentru a ne 
întărâta senzualitatea, scăldându-ne în fierbinţeala 
parfumată a cărnii noastre înflorite. Sultanul urma 
aceste ritmuri, cu supunerea unui condamnat. Îl 
simţeam epuizându-se încetişor in rărunchii mei, 
în vreme ce mă trăgea în ţeapă; aidoma unei 
viespi, îşi risca viaţa într-o înţepătură ultimă. 

Pentru a doua oară Sigma cântă; de data asta 
nu-şi întrerupse minunata improvizație bazată pe 
armoniile alphacygnului. Taul aştepta, poate, aşa 
ceva sau orice alt semn cu privire la iminenţa 
orgasmului. Abia atacase prietenul meu mişcarea 
a doua a simfoniei mentale că fiinţa încremeni, 
declanşând simultan prin sexele noastre reunite 
un fulger de voluptate atât de intens, încât eram 
gata să leşin. Fără a mai aştepta, şi-a reluat apoi 
necruţătoarea stimulare a desfătării, după care, 
transpunând mişcarea fizică de adineauri în 
impulsuri ale plăcerii, ne aruncă într-o transă 
orgiacă fără margini. 

Devenisem vibraţie, modulație senzuală a 


propriului trup şi înfloream în cântecul lui 
Donaana, în fasciculul de plăcere ce-mi iradia 
sexul şi nervii; carnea mi se aprindea de 
mângâierile lui Sigma pe şolduri, de jocul limbii 
lui printre cârlionţii de pe ceafa mea. Pe de altă 
parte, îl împingeam pe Smits în vârtejul întărâtat 
al crupei, îl absorbeam cu neastâmpăr, ca şi când 
am fi fost două maşinării de împerecheat, două 
copulatoare înnebunite de mişcarea perpetuă a 
plăcerii.  Închisesem ochii, premeditând să-mi 
continuu opera mortală cu înverşunarea absurdă a 
unei biele. Sultanul îmi ceru să-l eliberez. Am 
auzit: 

— Inghite-mă, Sadie, e momentul! 

Această viziune abjectă mă înaripă, vedeam 
deodată în ea justificarea actului meu 
deznădăjduit. Smits fusese cangrenat de torturi, 
iar eu urma să-i amputez conştiinţa. În inima 
anusului, penisul i se umfla, se umfla ca un buboi. 
În câteva clipe aveam să-i smulg puroiul vieţii, va 
pocni în mine, va adormi în viscerele mele după 
ce-şi va fi scuipat capul de furuncul al plăcerii. 

Eram gata să-i hăpăi moartea, în treacăt; gata 
să execut sacrificiul. Deodată, fluxul fierbinte al 
disperării lui mă invadă; sentimentul dispariţiei 
sale se întrepătrunse cu plăcerea ce-mi inerva 
rărunchii; pierderea lui îmi produse o ciudată 
exaltare. Mă aflam departe, pe insulele trecutului, 
mă încovoiam sub vântul şi sub valurile unui 
orgasm furios, fulgerată de spasmul inexorabil al 
aceluia ce-mi fusese întâiul amant. 

In faţa mea, Sigma ajunsese şi el la soroc şi 
se diviza conform prezicerii lui D6 Vuan; dar în loc 


să se despartă în câteva entităţi distincte, se 
fragmenta într-o infinitate de bucăţi, se desfăcea 
ca un castel de. nisip, legat în continuare de mine 
prin cordonul ombilical al Taului care nu înceta să- 
mi parcurgă sexul, suple unde brune ce se 
învaginau între coapsele mele. 

Neputincioasă, l-am văzut dezghiocându-se ca 
o statuie corodată de timp; mai întâi, i se risipi 
faţa, apoi umerii şi bustul. îi curseră ca o dună, 
după care fenomenul se transmise trunchiului, pe 
urmă pulpelor ce se dezagregară, cangrenând în 
continuare penisul şi atacând creatura din 
teritoriile exterioare. 

Am mai avut vreme să simt un violent jet de 
spermă ţâşnind în mine, înainte ca Sigma să 
dispară cu totul, fărâmiţându-se în fracțiuni 
infinitezimale, în praf plutitor, ajungând în neant. 

Copleşită de acest ultim orgasm, m-am 
răsturnat pe spate, peste cadavrul cald încă al 
Sultanului. In clipa când leşinam pe acest pat 
moale al ororii, am zărit o bucată a Taului 
vârându-mi-se în sex, ca într-un bârlog şi lăsând în 
urmă dâre de bale lucioase. 


Capitolul XXI 


FRUMOSUL EFEB de pe Sirius îmi mângâia 
ingenuu sânii eu palma lui netedă; l-am 
contemplat, gânditoare, îmi plăcea goliciunea lui, 
faţa lipsită de riduri, zâmbetul senin; indiferent la 
evenimente, lăsa impresia că n-a suferit niciodată. 
Era curat şi blând, necompătimitor dar atent. 
Aveam nevoie de el ca de un balsam pentru 
durerile mele. 

Dô Vuan murise, Sultanul murise, iar acum şi 
Sigma se risipise, atomizat, dizolvat o dată cu Lee 
van Souk şi cu Taul! Nu ajungeam să-mi revin din 
acel ultim apocalips sexual unde îmi pierdusem 
ultimii prieteni. La ce bun să mai fi trăit de aici 
înainte? Până şi obiectul anchetei mele pierise în 
cursul aventurii. Orice dorinţă îmi dispăruse. Tipul 
de pe Sirius nu reuşea să reînsufleţească acea 
parte senzuală din mine care nu visa decât la 
mângâieri — pielea, sânii, buzele, sexul, ce existau 
în continuare în vederea nu ştiu căror împreunări 
iluzorii. Cu cât mă retrăgeam mai tare înăuntrul 
propriului meu spirit, cu atât trupul îmi cerea mai 
puţine satisfacţii erotice şi cu atât mai mult ştia 
efebul să mă mulţumească. 

Îmi retrăiam la nesfârşit amintirile. 

Cum izbutisem să fug din Heteropalace? Faza 
aceasta a odiseei rămânea obscură, controversată 
de memorie. 

După câteva clipe de stupoare, probabil că 
ieşisem din cameră, după ce-mi recuperasem 
sacul sincron, căutasem cabina de transfer cea 


mai apropiată, pusesem la. locul ei frunza, de pe 
ornament şi evadasem spre satelitul lui D6 Vuan. 

Dar toate astea păreau prea simple, prea 
evidente, prea uşoare; şi uneori descopeream 
evenimente neaşteptate, ce se inserau prost în 
lanţul amintirii. Mă vedeam, de pildă, după leşin, 
în mijlocul unui grup de taulyrieni. In faţa 
dispariţiei fratelui, lor şi a animalului de peste 
frontiere, pretindeau să-mi reiau ancheta de la 
zero, până voi descoperi urmele celor dispăruţi. 
Mă amenințau cu propriul meu revolser scos din 
sacul sincron. Eu miroseam puternic a dragoste; 
trupul mi se consuma încă în focurile de artificii 
ale sexualităţii în care înflorise; până şi micuţii 
taulyrieni asexuaţi nu se puteau împiedica să 
resimtă efectele acestei aure carnale. Şiroiam 
plăcere. Atunci mă apropiam de cei ce mă 
înfruntaseră şi tremurau de o dorinţă neformulată, 
le smulgeam arma şi mă îndreptam liniştită spre 
cabina de transfer. 

Dar uneori mă lăsam convinsă. 

În acele momente, taulyrienii ajungeau să mă 
închidă şi să mă tortureze ca să accept târgul cu 
ei. Durerea îmi devenea atunci însoţitoare, 
minuscul animal foarte dur, cheag al 
sentimentelor mele  încremenite; îmi făcusem 
ucenicia cu ea în cursul acuplării supreme, în 
acelaşi rut, a lui Sigma, Smits, Souk, a Taului şi a 
mea, porniţi cu toţii spre extaz, la frontierele 
dragostei ori ale morţii. Nu mă mai temeam de 
nimic din partea ei. Aşa că aşteptam răbdătoare 
clipa când aveam să-mi sugrum prin surprindere 
paznicul. El murea într-un horcăit de plăcere, 


bolborosind înaintea agoniei confidenţe ciudate, în 
cursul cărora pretindea că Taul se încarnase în 
mine. 

După cum îmi mergea în ziua respectivă, 
refuzam cutare sau cutare episod şi mă 
înverşunam să întăresc dovezile în sprijinul 
aceluia ales, până ce cădeam în cea mai neagră 
deznădejde. Fiindcă atunci când mi se părea că aş 
fi găsit toate justificările posibile ale unei realităţi 
unice, un detaliu meschin distrugea întregul 
ansamblu al construcţiei. 

Mi-am întors faţa spre efeb, i-am privit 
buzele, i le-am atins delicat, cu vârful degetelor. 

— Sărută-mă. 

El îşi aşeză gura peste a mea. Am uitat. 

Alte amintiri, paralele, se interferau adesea 
cu primele; de exemplu, aceea cu Claie-de-păr 
aşteptându-mă în prag la Heteropalace, încercând 
să mă târască spre ordinatorul lui Eros. În acest 
episod, deveneam cumplit de agresivă, luptând pe 
viaţă şi pe moarte, pe străzile din Lyriato, cu omul 
de pe Mizar. Totul se termina de fiece dată cu 
agonia ucigaşului, pe care îl lichidam tăindu-i 
beregata. Inainte de a muri, el îmi dezvăluia 
scopurile propriei sale misiuni: cei de la Eros 
recuperaseră statueta lui D6 Vuan şi, după o nouă 
tentativă,  izbutiseră să-i smulgă mărturisiri 
postume. Cu obstinaţie, mumia afirma că aş 
cunoaşte coordonatele graniţei unde se afla Taul. 

Din toate aceste episoade contradictorii se 
impunea o singură concluzie: tehnica amorului 
universal şi fiinţa ce o încerca rămâneau miza unei 
formidabile partide galactice, unde se punea în 


pericol stabilitatea Imperiului. Îmi asumam în ea 
roluri diverse, dar întotdeauna hotărâtoare. 

Şi totuşi, partida nu mă mai privea. 

Atunci rătăceam pe satelitul eroului mitic, 
contemplând, nostalgic, colecția de scaune 
feminine, vizionând benzile holografice unde 
acesta îşi înregistrase fantastica saga de 
pornograf. Mă impregnam de trecutul lui. 

Dar asta nu-mi stârnea nici măcar dorința de 
a face dragoste cu omul meu de pe Sirius ori de a 
scrie o versiune feminină a epopeii cosmice a 
sexualității trasate de Dô Vuan cu penisul. Nu mai 
eram destul de puternică pentru a mă înfrunta cu 
lumea; aveam, nevoie de o lungă, foarte lungă 
convalescență înainte de a mă duce să plantez 
grăuntele de la Sigma pe Kappa-Betelgeuse. 

Poate că abia atunci, după ce voi fi adus acest 
ultim omagiu prietenului meu dispărut, am să 
reiau firul timpului, am să-mi analizez amintirile 
paralele, să o cunosc pe cea adevărată; să aflu, în 
sfârşit, cum am fugit de pe Taulyra după extazul 
ultim când am fuzionat, Souk, Taul, Sigma, 
Sultanul şi cu mine. 

Până atunci, treceam în revistă, necruţător, 
clipele acelei partide delirante şi mortale pe care 
o jucasem cu toţii; demontam mecanismul tehnicii 
amorului universal, pentru a încerca să-mi 
amintesc exact cum a reuşit creatura din lumile 
exterioare să-l înşface pe taulyrian şi apoi pe 
Sigma, să mă invadeze pe mine şi să pună 
stăpânire pe Smits, prin intermediul meu, pentru a 
realiza acel coit cosmic considerat de Lee van 
Souk drept apanaj al zeilor. Apoi încercam să 


revăd cu precizie cum murise Sultanul, dacă el 
cedase din pricina epuizării sau dacă Taul îi 
folosise fluxul vital pentru a potenţa orgasmul lui 
Sigma şi al meu. 

Această ultimă evocare mă aducea, 
inexorabil, în pragul lacrimilor; nu mi-ar fi fost de 
ajuns întreaga viaţă ca să plâng dispariţia 
Sultanului, ca să blestem acceptarea morţii lui. Nu 
mai reuşeam să-mi amintesc ce motive mă siliseră 
să o accept; cum de-i putusem jertfi, cu atâta 
uşurinţă, viaţa pe altarul orgasmului nostru. Cine 
mă putuse perverti într-atât, încât să invoc 
spasmul lui funebru pentru a ajunge la şocul 
fulgerător produs de Tau? Depăşiserăm limitele 
erotismului, prin practici interzise, lunecând spre 
versantul întunecat al sexualităţii. 

Cu un asemenea preţ trebuia să se realizeze 
amorul universal? Ancheta mea dovedise că nu 
orice tentativă în acest domeniu ar fi aducătoare 
de moarte! Ori, poate, inexplicabila diseminare a 
lui Sigma conţinea ciudate promisiuni? Nu cumva, 
împreunându-ne toţi cinci, realizând acea unică 
performanţă a contopirii unor creaturi din galaxii 
diferite, schimbaserăm oare lumea ce va să fie? 

În acest caz, eram pe cale de a trăi un viitor 
posibil, bogat în promisiuni înspăimântătoare sau 
sublime. 

Fiindcă tocmai constatasem că rămăsesem 
însărcinată. 

Dar cu CINE? 


Apărut 1994, Bucureşti 


